
PARTEA I 
BISERICA ORTODOXĂ 



BISERICA ORTODOXA ŞI ECUMENISMUL 

Ecumenismul este o mişcare ce naşte o mulţime de întrebări: şi toate 
întrebările acestea, în întemeierea lor, izvorăsc dintr-o singură dorinţă şi se varsă 
într-o singură dorinţă - şi această dorinţă vrea un singur lucru: adevărata Biserică 
a lui Hristos. Iar adevărata Biserică a lui Hristos poartă - şi trebuie să poarte - 
răspunsuri la toate întrebările şi sub-întrebările pe care le pune Ecumenismul; 
căci, dacă Biserica lui Hristos nu dezleagă veşnicele întrebări ale duhului 
omenesc, atunci ea nu e de nici un folos. Iar vatra duhului omenesc arde pururea 
în veşnicele întrebări chinuitoare. Şi orice om arde în ele, cu ştiinţă sau fără 
ştiinţă, de voie sau fără de voie: îi arde inima, îi arde mintea, îi arde conştiinţa, îi 
arde sufletul, îi arde întreaga fiinţă. "Şi nu este pace întru oasele lor". Intre 
planete, planeta noastră este cetatea de scaun a tuturor veşnicelor probleme 
chinuitoare: ale vieţii şi ale morţii, ale binelui şi ale răului, ale faptei bune şi ale 
păcatului, ale lumii şi ale omului, ale nemuririi şi ale veşniciei, ale raiului şi ale 
iadului, ale lui Dumnezeu şi ale diavolului. Intre toate fiinţele, omul este cea mai 
complicată şi mai enigmatică; şi, mai presus de toate, cea mai chinuită. Tocmai 
pentru aceasta S-a pogorît Dumnezeu pe pămînt, pentru aceasta s-a făcut om 
pentru noi ca Dumnezeu-Om: ca să răspundă la toate chinuitoarele, veşnicele 
noastre întrebări. Din această pricină a şi rămas întreg pe pămînt, în Biserica 
Lui, căreia El îi este cap, iar ea este trupul Lui. Ea e adevărata Biserică a lui 
Hristos, Biserica Ortodoxă, şi în ea este întreg Dumnezeu-Omul, cu toate bine- 
vestirile Sale şi cu toate desăvîrşirile Sale. 

Ce e Ecumenismul în rădăcina şi stră-rădăcina sa, în esenţa şi stră-esenţa 
sa, în realităţile şi năzuinţele sale, se va vedea cel mai bine dacă îl vom privi în 
oglinda Bisericii lui Hristos, celei uneia şi adevărate. De aceea e nevoie să 
arătăm, măcar în liniile cele mai de căpetenie şi foarte pe scurt, învăţătura 
Bisericii Ortodoxe despre adevărata Biserică a lui Hristos, Biserică 
apostolească-părintească, Biserica Sfintei Predanii. 

ÎNVĂŢĂTURA ORTODOXĂ DESPRE BISERICĂ 

Toată taina credinţei creştine se află în Biserică; toată taina Bisericii este 
în Dumnezeu-Omul; toată taina Dumnezeu-Omului stă în faptul că Dumnezeu 
S-a făcut trup şi a sălăşluit în trup toată plinătatea Dumnezeirii Lui, toate 
vredniciile şi desăvîrşirile Sale Dumnezeieşti, toate Tainele lui Dumnezeu. 
Toată Evanghelia Dumnezeu-Omului Domnului Hristos poate fi adunată în 
cîteva cuvinte, în următoarea a-tot-bună-vestire: Mare este taina bunei-credinte 
(creştinătăţii): Dumnezeu S-a arătat în trup (1 Timotei 3:16). Măruntul trup 
omenesc a încăput pe Dumnezeu întreg, cu toate nemărginirile Lui fără de 
număr, Dumnezeu rămînînd Dumnezeu şi trupul rămînînd trup, totdeauna într-o 
singură Persoană, Persoana Dumnezeu-Omului Hristos: Dumnezeu desăvîrşit şi 
om desăvîrşit = Dumnezeu-Om desăvîrşit. Aici nu este doar o taină, ci sînt toate 
tainele cerului şi pămîntului, împreunate într-o singură taină: în taina 
Dumnezeu-Omului = în taina Bisericii, a trupului Său Dumnezeu-omenesc. 
Totul se adună în trupul Dumnezeu-Cuvîntului, în întruparea, înomenirea lui 
Dumnezeu. In acest adevăr este şi întreaga viaţă a trupului Dumnezeu-omenesc 
al Bisericii, şi prin el ştim cum trebuie a petrece în casa lui Dumnezeu, care este 
Biserica lui Dumnezeu celui viu, stîlpul şi întărirea adevărului (1 Timotei 3: 15). 

"Dumnezeu S-a arătat în trup. In aceasta este - spune bine-vestitorul cu 
Gură de Aur al Evangheliei Mîntuitorului - întreaga iconomie a mîntuirii 
noastre. Cu adevărat, mare taină... Să luăm aminte: Sfîntul Apostol numeşte 
peste tot iconomia mîntuirii noastre taină; şi pe bună dreptate, fiindcă ea nu a 
fost cunoscută de toţi oamenii, ba nici măcar îngerilor nu le-a fost descoperită: 
însă ea se descoperă prin Biserică. Şi, cu adevărat, mare este taina aceasta, 
fiindcă Dumnezeu S-a făcut om şi omul Dumnezeu. Drept aceea se cuvine să 
trăim în chip vrednic de această taină." x 

Cel mai mare lucru pe care Dumnezeu putea să îl dea omului, 1-a dat 
făcîndu-Se om şi rămînînd în veci ca Dumnezeu-Om în toate lumile văzute şi 
nevăzute. Mărunta fiinţă omenească a încăput pe Dumnezeu întreg, Cel 
neîncăput şi nemărginit din nici o parte. Aceasta face ca Dumnezeu-Omul să fie 
cea mai enigmatică fiinţă din toate lumile omeneşti. Sfîntul Ioan Damaschin are 
dreptate şi pe pămînt, şi în cer, şi în vremelnicie, şi în veşnicie, atunci cînd 
spune cu tărie că Dumnezeu-Omul este "singurul nou sub soare" 2 . Aş adăuga: şi 
în veci nou, noul ce nu se învecheşte niciodată, nici în timp, nici în veşnicie. Dar 
în Dumnezeu-Omul şi cu Dumnezeu-Omul, şi omul s-a făcut fiinţă nouă sub 
soare, Dumnezeieşte de însemnată, Dumnezeieşte de preţioasă, Dumnezeieşte de 
veşnică şi Dumnezeieşte de complicată. Taina lui Dumnezeu s-a unit în chip de 
nedespărţit cu taina omului şi s-a făcut o taină îndoit-una: a-tot-taina tuturor 



Sfîntul Ioan Gură de Aur, Tîlcuire la Epistola I către Timotei, 11:1; PG 62, 553-556. 
Sfîntul Ioan Damaschin, De fide, 3, 1 : PG 94, 984B. 

lumilor. Şi aşa s-a făcut Biserica: Dumnezeu-Omul = Biserica. Cel de-al doilea 
Ipostas al Preasfmtei Treimi, ipostasul Dumnezeu-Cuvîntului, fâcîndu-Se om, 
făcîndu-Se Dumnezeu-Om, a rămas în lumea noastră pămîntească şi în toate 
lumile ca Dumnezeu-Om = Biserică. Prin înomenirea Dumnezeu-Cuvîntului, 
omul, ca fiinţă osebită după chipul lui Dumnezeu, este mărit cu mărire 
Dumnezeiască, întrucît Cel de-al doilea Ipostas al Preasfmtei Treimi i S-a făcut 
cap, veşnic cap, al trupului Dumnezeu-omenesc al Bisericii. Dumnezeu-Tatăl, 
prin Duhul Sfint, a dat pe Domnul Hristos - Dumnezeu-Omul mai presus de 
toate cap Bisericii, care este trupul Lui, plinirea Celui ce plineşte toate în toţi 
(Efeseni 1:22-23). 

Cu Dumnezeu-Omul Domnul Hristos drept cap al său, Biserica s-a făcut 
cea mai desăvîrşită şi cea mai vrednică fiinţă din toate lumile. Tot ce este 
Dumnezeu-omenesc s-a făcut al ei: toate puterile Lui Dumnezeieşti s-au făcut 
ale ei şi toate puterile Lui de înviere, şi de schimbare la faţă, şi de în- 
dumnezeire, şi de în-dumnezeu-omenire, şi de în-creştinare şi de în-treimificare 
s-au făcut ale ei pentru vecie. Şi - ceea ce e mai însemnat decît tot ce este mai 
însemnat, şi mai minunat decît tot ce este mai minunat şi mai cutremurător decît 
tot ce este mai cutremurător - însuşi Ipostasul Dumnezeu-Cuvîntului, din 
nemăsurata Sa iubire de oameni, S-a făcut veşnicul Ipostas al Bisericii. Nu este 
bogăţie a Dumnezeirii, nu este slavă a Dumnezeirii, nu este lucru bun al 
Dumnezeirii care, prin minunatul Dumnezeu-Om, să nu se fi făcut pe veci al 
nostru, pe veci al oamenilor în Biserică. 

Toată nemăsurata mărime a puterii Sale, şi bogăţie a iubirii Sale de 
oameni şi a-tot-puternicie a tăriei Sale, Dumnezeu a arătat-o mai ales prin 
învierea lui Hristos din morţi, prin înălţarea Lui la cer - mai presus de Heruvimi, 
şi Serafimi şi de toate Puterile cele fără de trup care sînt mai presus de ceruri - şi 
prin întemeierea Bisericii ca trup al Lui, trup căruia El, Dumnezeu-Omul cel 
înviat, şi înălţat şi veşnic viu, îi este cap. Această minune fără margini, această 
cu adevărat prea-Dumnezeiască a-tot-minune, Dumnezeu a lucrat-o întru 
Hristos, sculîndu-L pe El din morţi şi punîndu-L a şedea de-a dreapta Sa întru 
cele cereşti, mai presus decît toată începătoria, şi Stăpînirea, şi Puterea, şi 
Domnia, şi decît tot numele ce se numeşte, nu numai în veacul acesta, ci şi în cel 
viitor; şi toate le-a supus sub picioarele Lui, şi pe ElL-a dat mai presus de toate 
- UTrep TravTa - cap Bisericii, care e trup al Lui, plinirea Celui ce plineşte toate 
întru toţi- to TrAnpoJna tou Ta TravTa ev Traai TTÂr|pou[j£vou (Efeseni 1: 20- 
23). 

Astfel, în Dumnezeu-Omul cel înviat şi înălţat, în trupul Dumnezeu- 
omenesc al Bisericii, s-a înfăptuit sfatul cel mai înainte de veci al Dumnezeirii 
celei întreit Sfinte: ca toate să le unească sub un cap întru Hristos - 
avaK£(f)aÂai(jjaaa9ai Ta TravTa, şi cele din ceruri şi cele de pe pămînt (Efeseni 
1:10). Prin Biserică, trupul Său Dumnezeu-omenesc, Domnul a unit toate 
făpturile îngereşti, oamenii şi toate făpturile zidite de Dumnezeu într-un 

organism veşnic viu. Astfel, Biserica este plinirea Celui ce plineşte toate întru 
toţi (Efeseni 1:23), adică a lui Hristos, Dumnezeu-Omul, Care ca Dumnezeu 
plineşte toate întru toţi, iar ca om şi Arhiereu veşnic ne dă nouă, oamenilor, a 
trăi această plinire în Biserică, cu ajutorul Sfintelor Taine şi sfintelor fapte bune. 
Aceasta este, cu adevărat, pliroma a tot ce e Dumnezeiesc, a tot ce este veşnic, a 
tot ce este după chipul lui Dumnezeu, a tot ce e zidit de Dumnezeu: fiindcă 
Biserica este pliroma adevărului Dumnezeiesc, a dreptăţii Dumnezeieşti, a 
dragostei Dumnezeieşti, a vieţii Dumnezeieşti, a veşniciei Dumnezeieşti; 
pliroma tuturor desăvîrşirilor Dumnezeieşti şi, de asemenea, pliroma tuturor 
desăvîrşirilor omeneşti, fiindcă Domnul Hristos este Dumnezeu-Om, plinirea 
cea îndoit-una a Dumnezeiescului şi a omenescului. Aceasta este a-tot-unitatea 
pliromică Dumnezeu-omenească, în-nemurită şi în-veşnicită prin faptul că are 
drept cap pe însuşi Dumnezeu-Omul cel veşnic, Cel de-al doilea Ipostas al 
Preasfintei Treimi. Pliroma a trupului Dumnezeu-omenesc, Biserica trăieşte prin 
nemuritoarele şi de viaţă făcătoarele puteri cuvîntătoare ale Dumnezeu- 
Cuvîntului întrupat. Lucrul acesta îl simt toate mădularele adevărate ale 
Bisericii, însă cel mai deplin Sfinţii şi îngerii. Tocmai această pliroma a 
desăvîrşirilor Dumnezeu-omeneşti ale lui Hristos e moştenirea Sfinţilor şi 
nădejdea chemării noastre creştine (Efeseni 1: 18). Biserica este nu numai scop 
şi noimă a tuturor fiinţelor şi făpturilor, de la înger pînă la atom, ci este şi 
singurul lor a-tot-scop şi a-tot-noimă. în ea, Dumnezeu ne-a blagoslovit, cu 
adevărat, cu toată blagoslovenia duhovnicească (Efeseni 1 : 3), în ea ne-a dat 
toate mijloacele pentru o viaţă sfîntă şi fără de prihană înaintea lui Dumnezeu 
(Efeseni 1 : 4), în ea ne înfiază prin Fiul Său cel Unul-Născut (Efeseni 1 : 5-8), în 
ea ne-a descoperit taina cea veşnică a voii Sale (Efeseni 1 : 9), în ea a unit timpul 
cu veşnicia (Efeseni 1 : 1 0) şi a făcut cu putinţă întru-creştinarea şi în-creştinarea 
tuturor fiinţelor şi făpturilor, întru-duhovnicirea şi în-duhovnicirea lor, întru- 
treimificarea şi în-treimificarea lor (Efeseni 1: 13-18). Pentru toate aceste 
temeiuri, Biserica alcătuieşte cea mai mare şi mai Sfîntă Taină a lui Dumnezeu 
din toate lumile. Fată de celelalte Taine ale lui Dumnezeu, ea este a-tot-Taina. în 
ea fiecare Taină Dumnezeiască e bună-vestire şi fericire, în ea fiecare dintre ele 
este rai, fiindcă fiecare dintre ele este prea-plină de Domnul cel prea-dulce. Iar 
Domnul cel prea-dulce? Prin El este raiul rai şi fericirea - fericire; prin El 
Dumnezeu este Dumnezeu şi omul - om; prin El e adevărul adevăr şi dreptatea - 
dreptate; prin El e dragostea dragoste şi bunătatea - bunătate; prin El e viaţa 
viaţă şi veşnicia - veşnicie. 

Buna-vestire de temelie, şi în ea a-tot-bucuria de temelie, pentru toate 
fiinţele şi pentru toate lumile este aceasta: Dumnezeu-Omul Hristos este totul şi 
toate în toate lumile, şi în El - Biserica. Iar a-tot-buna-vestire e aceasta: Biserica 
are drept cap pe Hristos - Dumnezeu-Omul. în fapt, El este mai-nainte de toate 
şi toate întru Dînsul sînt aşezate (Coloseni 1: 17); fiindcă El este Dumnezeu, El 
este Făcător, El este Proniator, El e Mîntuitor, El este viata vieţii şi flinta fiinţei 

şi existenţa existenţei, că printr-însul şi pentru Dînsul toate s-au zidit (Coloseni 
1: 16). El este scopul a tot ce există. întreaga zidire a fost zidită ca Biserică, şi 
alcătuieşte Biserica şi El e Capul trupului Bisericii (Coloseni 1: 18). Adică: o a- 
tot-unitate cuvîntătoare a făpturii şi o a-tot-fmalitate cuvîntătoare a făpturii. 
Păcatul a rupt o parte a făpturii din această a-tot-unitate şi a-tot-fmalitate 
cuvîntătoare şi a cufundat-o într-o lipsă de finalitate ne-cuvîntătoare, în moarte, 
în iad, în munci. Pentru aceasta Dumnezeu-Cuvîntul S-a pogorît în lumea 
noastră pămîntească, S-a făcut om şi săvîrşeşte ca Dumnezeu-Om mîntuirea 
lumii de păcat. Iconomia Lui Dumnezeu-omenească de mîntuire are ca scop să 
cureţe totul de păcat, să logosifice totul, să sfinţească totul, să le facă pe toate 
mădulare ale trupului Dumnezeu-omenesc al Bisericii, şi în felul acesta să le 
întoarcă la unitatea cuvîntătoare/ logosică şi a-tot-fmalitatea cuvîntătoare/ 
logosică. 

Făcîndu-Se om şi întemeind Biserica pe Sine, şi prin Sine şi întru Sine, 
Domnul Hristos, ca Dumnezeu-Om, a mărit nemăsurat pe om, ca nimeni altul 
mai înainte sau după El. Prin nevoinţele Sale Dumnezeu-omeneşti, El nu doar că 
1-a mîntuit pe om de păcat, de moarte şi de diavol, ci 1-a şi înălţat mai presus de 
toate fiinţele şi făpturile. Dumnezeu nu S-a făcut nici Dumnezeu-Inger, nici 
Dumnezeu-Heruvim, nici Dumnezeu- Serafim, ci Dumnezeu-Om. Prin asta 1-a 
înălţat pe om mai presus de toţi îngerii şi Arhanghelii, mai presus de toate 
fiinţele supraomeneşti. Pe lîngă aceasta, Domnul i-a supus totul şi toate prin 
Biserică: rravTa utt£tq:£,£v utto touc; TroSaq auTou (Efeseni 1: 22). Prin 
Biserică şi în Biserică, trup Dumnezeu-omenesc, omul creşte la înălţimi supra- 
îngereşti, supra-heruvimice. Astfel, calea înălţării lui, a desăvîrşirii lui, ajunge 
mai departe decît cea îngerească, decît cea heruvimică, decît cea serafimică. Aici 
este la mijloc taina tainelor. Să tacă toată limba, căci vorbeşte dragostea cea 
nespusă şi fără de saţiu a lui Dumnezeu, iubirea de oameni cea negrăită şi fără 
de saţiu a singurului cu adevărat iubitor de oameni, a Domnului Iisus. Aici încep 
vedeniile şi descoperirile Domnului (2 Corinteni 12: 1), ce nu se pot rosti în nici 
o limbă, nu numai omenească, ci nici îngerească. Aici toate sînt mai presus de 
minte, mai presus de cuvînt, mai presus de fire, mai presus de ceea ce este făcut. 
Dacă e să vorbim de taină, aici este a-tot-taina omului, în a-tot-taina Dumnezeu- 
Omului, Care este Biserica, şi totodată trupul Bisericii şi capul ei. Şi în toate 
acestea şi prin toate acestea: omul întru-bisericit şi îm-bisericit, omul întru- 
creştinat şi în-creştinat, omul întru-treimificat şi în-treimificat, omul de un trup 
cu trupul Dumnezeu-omenesc al lui Hristos = al Bisericii (Efeseni 3: 6), al celei 
mai sfinte şi mai dragi Taine a lui Dumnezeu, al Tainei Tainelor, al a-tot-Sfmtei 
a-tot-Taine. Biserica este Dumnezeu-Omul Hristos prelungit prin toate veacurile 
şi în toată veşnicia. Dar, împreună cu omul şi pentru om, toată făptura de 
Dumnezeu zidită, tot ce a fost zidit în cer şi pe pămînt prin Dumnezeu-Cuvîntul, 
toate acestea intră în Biserică, ca trup al ei, al cărui cap este Domnul Hristos; dar 
capul este cap trupului, şi trupul este trup capului, nedespărţite unul de altul, 

plinirea unuia cu celălalt: plinirea Celui ce plineşte toate întru toţi (Efeseni 1 : 
23). Făcîndu-se prin Sfîntul Botez mădular al Bisericii, orice creştin se face 
parte alcătuitoare a plinirii Celui care plineşte toate în toţi şi el însuşi se plineşte 
prin această plinire Dumnezeiască (Efeseni 3: 19); şi, în acest fel, el atinge 
plinirea a-tot-desăvîrşită a fiinţei sale omeneşti, a persoanei sale omeneşti. După 
măsura credinţei lui şi a vieţii sale harice în Biserică, fiecare creştin ajunge la 
această plinire prin Sfintele Taine şi sfintele fapte bune. Acest lucru este 
adevărat pentru toţi creştinii tuturor vremurilor. Toţi sînt pliniţi cu plinirea Celui 
ce plineşte toate în toţi: totul în noi, oamenii, totul în îngeri, totul în planete, 
totul în păsări, totul în plante, totul în minerale, totul în toate făpturile zidite de 
Dumnezeu. Şi în felul acesta noi, oamenii, sîntem înrudiţi, Dumnezeieşte 
înrudiţi cu toate fiinţele şi făpturile zidite de Dumnezeu: căci unde e 
Dumnezeirea Dumnezeu-Omului, acolo este şi omenitatea Lui, acolo sînt toţi 
credincioşii din toate vremurile şi din rîndul tuturor fiinţelor: al îngerilor şi al 
oamenilor. In felul acesta noi, oamenii, ne plinim în Biserică cu toată plinirea 
Dumnezeirii (Coloseni 2: 9); plinirea Dumnezeu-omenească = Biserica: 
Dumnezeu-Omul este Capul ei, ea este trupul Lui, iar noi, întotdeauna, în toată 
trăirea noastră, ne găsim întru deplină atîrnare de El, ca trupul faţă de cap. Din 
El, capul nemuritor al Bisericii, curg prin tot trupul Bisericii şuvoaiele puterilor 
harice de viaţă făcătoare şi ne dau viaţă prin nemurire şi prin veşnicie. Toate 
simţirile Dumnezeu-omeneşti ale Bisericii sînt de la El, şi în El şi prin El. Toate 
Sfintele Taine şi sfintele fapte bune din Biserică - prin care ne curăţim, ne 
naştem din nou, ne schimbăm la faţă, ne sfinţim, ne în-creştinăm, ne în- 
dumnezeu-omenim, ne în-dumnezeim, ne în-treimificăm, ne mîntuim - îşi au 
existenţa de la Tatăl, prin Fiul, în Duhul Sfînt, şi aceasta mulţumită unirii 
ipostatice a Dumnezeu-Cuvîntului cu firea noastră omenească în minunata 
Persoană a Dumnezeu-Omului, a Domnului Iisus. 

Pentru ce Dumnezeu-Omul, Domnul Hristos, Cea de a doua Persoană a 
Sfintei Treimi, este în Biserică totul şi toate: şi cap al trupului Bisericii, şi 
Biserică, trup al Său? Pentru ca noi, toate mădularele Bisericii, să sporim în 
toate întru El, Care este capul, pînă ce vom ajunge toţi întru bărbat desăvîrşit, la 
măsura vîrstei plinirii lui Hristos - Eiq \ieipov nAiKiac; tou TTÂnpoJucrroc; tou 
XpiaTou - iva TrAnpojan Ta TravTa (Efeseni 4: 8-10). Asta înseamnă: Biserica 
este atelierul Dumnezeu-omenesc în care oamenii, cu ajutorul Sfintelor Taine şi 
Sfintelor fapte bune se în-dumnezeu-omenesc, se în-creştinează, se în- 
dumnezeiesc, se schimbă la faţă în dumnezeu-oameni după har, în dumnezei 
după har. Aici totul este Dumnezeu-Om, în Dumnezeu-Omul, după Dumnezeu- 
Omul; totul în categoria a ceea ce este al Dumnezeu-Omului şi a ceea ce este 
Dumnezeu-omenesc. Prin Persoana Sa Dumnezeu-omenească, Domnul Hristos 
cuprinde, străbate, pătrunde toate lumile în care se mişcă şi trăiesc fiinţele 
omeneşti; Se pogoară în locurile cele mai de jos ale pămîntului, în însuşi iadul şi 

împărăţia morţii; Se înalţă mai presus de toate cerurile, ca prin Sine să plinească 
totul şi toate - iva TrAnpojan Ta TTavTa (Efeseni 4: 8-10, cf. Romani 10: 6-7 ). 

Totul în Biserică lucrează dus şi călăuzit de către capul Bisericii, Domnul 
Hristos; şi astfel creşte trupul Dumnezeu-omenesc. Dumnezeu-Omul creşte! Şi 
această minune se întîmplă neîncetat pentru noi, oamenii, şi pentru a noastră 
mîntuire şi în-creştinare. Creşte trupul lui Hristos, Biserica. Creşte cu fiecare om 
care se face mădular al Bisericii, parte alcătuitoare a trupului Dumnezeu- 
omenesc al lui Hristos. Creşterea aceasta a fiecărei persoane omeneşti în 
Biserică e de la capul Bisericii, Domnul Hristos. De la El, prin sfinţii, de Hristos 
purtătorii împreună-lucrători ai Lui. Domnul cel a-tot-iubitor de oameni a dat şi 
Apostoli, şi Prooroci, şi Evanghelişti, şi Păstori şi învăţători, spre desăvîrşirea 
Sfinţilor şi zidirea trupului lui Hristos (Efeseni 4: 12). Şi din Domnul Hristos, ca 
şi cap al Bisericii, tot trupul Bisericii creşte, alcătuindu-se şi încheindu-se prin 
toată legătura care dă tărie, după lucrare întru măsura fiecărui mădular (Efeseni 
4:16). 

In ce stă nădejdea chemării noastre creştine? In unirea noastră cu Domnul 
Hristos şi, prin El, cu cei ce sînt în El în trupul Lui Dumnezeu-omenesc, 
Biserica. Iar trupul Lui este un trup (Efeseni 4: 4), trupul Dumnezeu-Cuvîntului 
întrupat; iar duhul e în acest trup un duh (Efeseni 4: 4), Duhul Sfînt. Aceasta e 
unirea Dumnezeu-omenească, mai desăvîrşită şi mai deplină decît orice fel de 
unire. In lumea pămîntească nu este vreo unire mai adevărată, şi mai 
cuprinzătoare şi mai nemuritoare decît unirea omului cu Dumnezeu, şi cu 
oamenii şi cu toate făpturile. Iar mijloacele prin care se intră în această unire sînt 
la îndemîna tuturor şi oricui: Sfintele Taine şi sfintele fapte bune. Cea dintîi 
Sfîntă Taină este Botezul, iar cea dintîi sfîntă faptă bună - credinţa. O credinţă 
(Efeseni 4: 5), şi nu e alta în afara ei; şi un Domn (1 Corinteni 8: 6; 12, 5; Iuda 
3), şi nu e altul în afara Lui (Efeseni 4: 5); şi un Botez, şi nu e altul în afara lui. 
Doar în unire organică cu trupul Dumnezeu-omenesc al Bisericii, doar fiind de 
un trup cu acest minunat organism, omul ajunge la simţămîntul, şi cunoştinţa şi 
încrederea deplină că într-adevăr există numai un Domn, Preasfînta Treime; 
numai o credinţă, credinţa în Preasfînta Treime (Efeseni 3: 6; 4: 13; 4: 5; Iuda 
3); numai un Botez, botezul în numele Preasfintei Treimi (Matei 28: 19) şi 
numai un Dumnezeu şi Părinte al tuturor, Care este peste toţi, prin toţi şi in noi 
toţi (Efeseni 4: 6; cf. 1 Corinteni 8: 6; 12: 6; Romani 11: 36). "Unul e Tatăl cel 
peste toate, Care este prin toate pentru Cuvîntul cel dintr-Insul şi în toate prin 
Duhul Său." 3 A simţi aceasta şi a trăi prin aceasta înseamnă a te purta în chip 
vrednic de chemarea creştină (Efeseni 4:1; cf. Romani 12: 2; Coloseni 3: 8-17; 1 
Tesaloniceni 2: 7), într-un cuvînt, înseamnă a fi creştin. 

Prin Hristos Domnul, toţi oamenii - şi evreii, şi păgînii - au apropiere de 
Tatăl într-un singur Duh, fiindcă numai prin Hristos se ajunge la Tatăl (Efeseni 
2: 18; Ioan 14: 6). Prin a Sa iconomie a mîntuirii, Dumnezeu-Omul ne-a deschis 

tuturor calea şi apropierea de Dumnezeirea treimică (v. Romani 5: 1-2; Efeseni 
3:12; 1 Petru 3:18). In iconomia Dumnezeu-omenească a mîntuirii totul este de 
la Tatăl, prin Fiul, în Duhul Sfînt. Aceasta este legea cea mai înaltă în trupul 
Dumnezeu-omenesc al Bisericii, legea cea mai înaltă în viaţa Bisericii, legea cea 
mai înaltă în viata fiecărui mădular al Bisericii. Fiindcă, ce este mîntuirea? Viata 

5 7 i 

în Biserică. Dar viata în Biserică ce e? Viata în Dumnezeu-Omul. Iar viata în 

5 5 5 

Dumnezeu-Omul ce este? Viaţa în Sfînta Treime, fiindcă Dumnezeu-Omul, Cea 
de a doua Persoană a Sfintei Treimi, este întotdeauna de-o-fiinţă şi de-o-viaţă cu 
Părintele cel fără de început şi cu Duhul cel de viaţă făcător (v. Ioan 14: 6-9; 6: 
23, 26; 15: 24-26; 16: 7, 13-15; 17: 10-26). Astfel, mîntuirea înseamnă în fapt 
trăirea în Sfînta Treime. 

Numai în Domnul Hristos Dumnezeu-Omul s-a simţit omul pentru prima 
dată pe deplin unul după fiinţă şi întreit-unul. Şi în această întreită unire după 
chipul lui Dumnezeu a fiinţei sale a aflat şi unirea fiinţei sale, şi nemurirea cea 
după chipul lui Dumnezeu, şi viaţa veşnică. Ca urmare, viaţa veşnică e în 
cunoaşterea Dumnezeului celui întreit-unul (v. Ioan 17: 3). A ne asemăna 
Domnului celui întreit-unul, a ne plini cu toată plinirea Dumnezeirii (Coloseni 2: 
9-10; Efeseni 3: 19), a ne face desăvîrşiţi asemenea lui Dumnezeu (Matei 5: 48), 
aceasta e chemarea noastră, în asta e nădejdea chemării noastre, a chemării 
sfinte (2 Timotei 1: 9), chemării cereşti (Evrei 3: 1), chemării lui Dumnezeu 
(Filipeni 3: 14; Efeseni 1: 18; Romani 11: 29). Numai în Biserica lui Hristos 
simţim în chip viu şi nemuritor că sîntem chemaţi întru o nădejde a chemării 
noastre (Efeseni 4: 4). O singură chemare pentru toţi oamenii şi o singură 
nădejde pentru toţi oamenii. Această chemare se trăieşte deplin prin Biserică şi 
în Biserică, împreună cu toţi Sfinţii, prin Sfintele Taine şi sfintele fapte bune 
(Efeseni 3:18-19). Şi noi atunci ne şi simţim un trup şi un duh împreună cu toţi 
Sfinţii: într-acest chip noi, cei mulţi, sîntem un singur trup în Hristos (Romani 
12:5); căci printr-un Duh noi toţi într-un trup ne-am botezat... şi toţi ne-am 
adăpat într-un Duh... că şi trupul nu e un singur mădular, ci multe... şi multe 
mădulare, cu adevărat, sînt, însă un trup (1 Corinteni 12: 13, 14, 20, 27). Voi 
sînteţi trupul lui Hristos şi mădulare din parte (1 Corinteni 12: 27). Nădejdea 
călăuzită de credinţă şi de dragostea evanghelică ne duce la împlinirea şi 
atingerea chemării noastre, la scopul nostru, la menirea noastră: Dumnezeu- 
desăvîrşirea. Şi aceasta se înfăptuieşte numai între hotarele trupului Dumnezeu- 
omenesc al lui Hristos, prin mijlocirea puterilor Lui Dumnezeu-omeneşti, prin 
care şi trăiesc toţi părtaşii acestui sfînt şi singur trup, ce are în sine un singur 
Duh, pe Duhul Sfînt (Ioan 15, 26). Duhul Adevărului - ca Cel ce uneşte sufletele 
tuturor creştinilor într-un singur suflet, sufletul sobornicesc - uneşte toate inimile 
într-o singură inimă, inima sobornicească, şi toate duhurile într-un singur duh, 
duhul sobornicesc al Bisericii, într-o singură credinţă, credinţa sobornicească a 
Bisericii. Aceasta e, în fapt, unirea şi unitatea trupului, şi unitatea duhului, în 

care totul este de la Tatăl, prin Fiul, în Duhul Sfînt; fiindcă este un (singur) 
Dumnezeu, Care lucrează toate în toţi(l Corinteni 12: 6; Romani 11: 36). 

Intr-acest chip noi, cei mulţi, sîntem un (singur) trup în Hristos, doar în 
Hristos (Romani 12: 5). Prin Sfintele Taine şi sfînta vieţuire în sfintele fapte 
bune, noi ne facem mădulare ale acestui trup al lui Hristos şi nu este între noi 
depărtare, despărţire: toţi sîntem uniţi între noi cu o trăire şi o singură viaţă, 
întocmai cum sînt unite între ele mădularele trupului omenesc. Gîndul tău, atîta 
vreme cît este în Hristos, alcătuieşte un trup cu gîndurile tuturor mădularelor 
sfinte ale Bisericii; şi tu gîndeşti, cu adevărat, împreună cu toţi Sfinţii; gîndul tău 
e unit organic, prin dar, cu gîndurile lor. Aşa se întîmplă şi cu simţirea ta, cîtă 
vreme este în Hristos, aşa şi cu voinţa ta, cîtă vreme este în Hristos; aşa şi viaţa 
ta, cîtă vreme este în Hristos. In trupul nostru sînt multe mădulare, însă un 
singur trup (1 Corinteni, 12: 12), tot aşa şi Hristos. Pentru că printr-un singur 
Duh cu toţii ne-am botezat într-un singur trup (1 Corinteni, 12: 13) şi un singur 
Duh ne îndrumă la un singur adevăr. în trupul Său Dumnezeu-omenesc de la 
care este şi în care este Biserica, Domnul Hristos a unit, prin Crucea Lui, pe toţi 
oamenii (Efeseni 2: 16). In bogăţia de lucruri veşnice şi a-tot-dumnezeieşti din 
acest trup Dumnezeu-omenesc, darurile sînt felurite, însă acelaşi Duh (1 
Corinteni 12: 4); Duhul care lucrează prin toate darurile sfinte şi Care 
sălăşluieşte în toate mădularele Bisericii, unindu-le într-un singur duh şi într-un 
singur trup: printr-un Duh noi toţi într-un trup ne-am botezat (1 Corinteni 
12:13). 

"Ce este acest un trup?" - întreabă de Dumnezeu înţelepţitul cel cu Gură 
de Aur. Şi răspunde: "Credincioşii din toate marginile lumii, care trăiesc acum, 
care au fost, şi care vor trăi. Aşijderea şi cei care mai înainte de venirea lui 
Hristos au bine-plăcut lui Dumnezeu alcătuiesc un trup. Cum aceasta? Pentru că 
şi aceia au ştiut de Hristos. De unde se arată aceasta? De acolo că Avraam, 
părintele nostru, s-a bucurat ca să vadă ziua Mea, şi a văzut-o şi s-a bucurat 
(Ioan 8: 56). Şi iarăşi zice: Dacă aţi fi crezut lui Moisi, mi-aţi fi crezut şi Mie; 
căci despre Mine a scris acela şi Proorocii (Ioan 5: 46). Cu adevărat, nu ar fi 
scris despre Acela despre Care nu ar fi ştiut ce să spună; dar, întrucît L-au 
cunoscut, L-au şi cinstit. Pentru aceasta şi ei alcătuiesc un trup. Trupul nu se 
desparte de duh, altminteri n-ar fi trup. Pe lîngă aceasta, despre făpturile care 
sînt unite şi au mare legătură între ele obişnuim să spunem: sînt un trup. 
Aşijderea şi noi întru unire alcătuim un trup sub un cap" 4 . 

In Biserică totul este Dumnezeu-omenesc: Dumnezeu este totdeauna pe 
primul loc, iar omul totdeauna pe al doilea. Fără puterea Dumnezeiască, creştinii 
nu pot să trăiască viaţa Dumnezeu-omenească evanghelică, nici să sporească în 
ea. Pentru tot ce este Dumnezeu-omenesc, omul are nevoie de ajutorul lui 
Dumnezeu. Numai îmbrăcaţi cu putere de sus (Luca 24: 19; Fapte 1: 8), cu 
puterea Dumnezeiască a Duhului Sfînt, oamenii pot trăi evanghelic pe pămînt. 



Sfintul Ioan Gură de Aur, Tîlcuire la Efeseni, Omilia X, cap. 1 : PG 62, 75-76; Omilia XI, cap. 1 , PG 62, 79-80. 

Pentru aceasta a şi vestit Mîntuitorul, la Cina cea de Taină, marele adevăr 
Dumnezeiesc despre Duhul Sfînt, ca înfăptuitor şi săvîrşitor al mîntuirii 
oamenilor prin puterea lucrării sale Dumnezeieşti în trupul Dumnezeu-omenesc 
al Bisericii (v. Ioan 14: 16-17, 26; 15: 26; 16: 7-18). Domnul Hristos prin Duhul 
Sfînt se sălăşluieşte în om, îl înnoieşte, îl sfinţeşte, îl în-creştinează (Efeseni 3: 
16-17). Fără Duhul Sfînt, duhul omului se strică şi se împrăştie prin păcate în 
morţi fără de număr, în nenumărate morţi, în nenumărate fiinţe şi pseudo-fiinţe. 
Duhul Sfînt pentru Hristos şi prin Hristos a venit în lume şi s-a făcut sufletul din 
trupul Bisericii; şi El se dă oamenilor numai prin Hristos şi pentru Hristos. 
Aceasta înseamnă că Duhul Sfînt trăieşte în oameni numai pentru Hristos şi 
numai prin Hristos. Acolo unde nu este Hristos Dumnezeu-Omul nu este nici 
Duhul Sfînt; acolo nu este Dumnezeu, pentru că nu se află Dumnezeirea 
treimică. Pentru că Hristos este în Biserică prin Duhul Sfînt şi Biserica este în 
Hristos prin Duhul Sfînt. 

Sfîntul Duh, prin puterea Lui cea sfîntă, uneşte pe toţi credincioşii într-un 
singur trup, adică în Biserică, pentru că într-un Duh noi toţi ne-am botezat într- 
un trup... şi toţi ne-am adăpat într-un singur Duh (1 Corinteni 12: 13). El este 
întemeietorul şi ziditorul Bisericii. După cuvîntul cel de Dumnezeu insuflat al 
Sfîntului Vasilie cel Mare: "Duhul Sfînt este Arhitectul Bisericii lui Dumnezeu." 
Prin Duhul Sfînt ne zidim, ne clădim, ne întrutrupăm în trupul Bisericii. Prin El 
ne împreună-întrupăm cu trupul lui Hristos Dumnezeu-omenesc al Bisericii, ne 
facem "împreună un trup" al lui Hristos (Efeseni 3: 6). Prin Duhul Sfînt nu 
numai că a luat fiinţă, ci se şi zideşte neîncetat sfîntul, Dumnezeu-omenescul, 
sobornicescul trup al Bisericii, care este unul şi neîmpărţit. Nu încape îndoială 
că numai prin Duhul Sfînt omul se face al lui Hristos, prin Sfintele Taine şi 
sfintele fapte bune. Fiindcă unde este Duhul Sfînt, acolo este şi Hristos; şi iarăşi, 
acolo unde este Hristos, acolo este şi Duhul Sfînt. Intr-un cuvînt, acolo este toată 
Sfînta Treime. Iar de la Ea este totul şi în Ea este totul. Dovadă stă Sfînta Taină 
a Botezului: prin ea, omul se întru-treimifică, pentru ca de-a lungul vieţii să se 
în-treimifice deplin prin nevoinţele evanghelice, adică să trăiască de la Tatăl, 
prin Fiul, în Duhul Sfînt. Primind Sfînta Taină a Botezului, omul se îmbracă în 
Domnul Hristos, iar prin El în Sfînta Treime. 

Făcîndu-se prin Botez mădular al Bisericii lui Hristos, al acestui veşnic 
viu trup Dumnezeu-omenesc al lui Hristos, creştinul începe să se umple de 
sfintele puteri Dumnezeieşti, Dumnezeu-omeneşti, care treptat îl sfinţesc, îl în- 
dumnezeiesc, îl în-dumnezeu-omenesc de-a lungul întregii lui vieţi şi întregii lui 
veşnicii. In el neîncetat se naşte şi se înfăptuieşte totul mereu nou, totul al lui 
Hristos. Iar ceea ce este al lui Hristos este nou în veac, pentru că este nemuritor 
şi veşnic. Bucuria noastră veşnică stă în faptul că minunatul Domn Hristos este 
nu doar Mîntuitorul, şi Atotţiitorul şi Proniatorul, ci şi veşnicul Făcător şi, prin 
aceasta, veşnicul făcător de minuni. Pentru aceasta, El şi vesteşte: Iată, toate le 
fac noi (Apocalipsa 21: 6). Iar prima zidire nouă a Lui în Biserică este Botezul 

nostru, naşterea noastră cea nouă, fiinţarea noastră cea nouă TraAiyyevEaia (v. 
Matei 19:28;Ioan3: 8). 

Creştinul este creştin pentru că s-a făcut, prin Sfîntul Botez, parte vie, 
organică, a trupului Dumnezeu-omenesc al Bisericii, împreună un trup cu ea, 
înconjurat şi pătruns de Dumnezeu din toate părţile, din afară şi din lăuntru, 
împreună întrupat cu El, cu plinirea Lui cea Dumnezeiască. Prin Botez creştinii 
sînt chemaţi să trăiască în Dumnezeul cel întrupat şi prin Dumnezeul cel 
întrupat, prin Domnul nostru Iisus Hristos; să trăiască în Biserică şi prin 
Biserică, pentru că ea este trupul Lui şi plinirea Lui, Care ce plineşte toate în toţi 
(Efeseni 1:23). Chemarea creştinilor este să înfăptuiască în sine veşnicul sfat al 
lui Dumnezeu cu privire la om (Efeseni 1:8-10). Şi îl înfăptuieşte deci, trăind 
prin Hristos şi în Hristos, prin Biserică şi în Biserică. 

In trupul Dumnezeu-omenesc al Bisericii, Duhul Sfînt ţine în unire, cu 
darul Sfintelor Taine şi al sfintelor fapte bune, pe toţi credincioşii botezaţi prin 
El, care alcătuiesc trupul cel unul al Bisericii. In Biserică împărtăşirea şi unirea 
fiecărui mădular al Bisericii cu toate celelalte mădulare este mijlocită de Duhul 
Sfînt, Care este pururea unul. Toate darurile din Biserică, toate slujirile, toţi 
slujitorii Bisericii - Apostolii, Proorocii, dascălii, episcopii, preoţii, mirenii - 
alcătuiesc un trup, trupul Bisericii. Toţi aceştia sînt trebuitori fiecăruia şi fiecare 
este trebuitor tuturor. Pe toţi aceştia îi leagă într-un trup sobornicesc Dumnezeu- 
omenesc Duhul Sfînt, Duhul împreună-unirii şi zidirii Bisericii. Legea cea mai 
înaltă a sobornicităţii Dumnezeu-omeneşti în Biserică este aceasta: fiecare 
slujeşte tuturor şi toţi fiecăruia; fiecare mădular trăieşte şi se mîntuieşte cu 
ajutorul întregului trup al Bisericii, cu ajutorul tuturor mădularelor Bisericii, atît 
al celor pămînteşti, cît şi al celor cereşti; toată viaţa creştinilor nu este altceva 
decît viaţa "împreună cu toţi Sfinţii" în Duhul Sfînt şi prin Duhul Sfînt, slujire 
neîncetată lui Dumnezeu, cu toată inima, cu tot sufletul, cu toată mintea, cu toată 
fiinţa. Sfîntul Duh trăieşte în creştini prin părtăşia Lui la toată viaţa lor: ei printr- 
Insul se simt pe sine şi pe Dumnezeu şi lumea; prin El cugetă la Dumnezeu, şi la 
lume şi la sine; tot ce fac, prin El fac: prin El se roagă, prin El iubesc, prin El 
cred, prin El lucrează, prin El se mîntuiesc, prin El se sfinţesc, prin El se în- 
dumnezeu-omenesc, prin El se în-nemuresc (v. Romani 8: 26-27). într-adevăr, în 
trupul Dumnezeu-omenesc al Bisericii, întreaga nevoinţă a mîntuirii se 
săvîrşeşte prin Duhul Sfînt. El este Cel ce în Iisus ne descoperă pe Domnul; El 
este Cel ce prin credinţă sălăşluieşte pe Domnul Hristos în inimile noastre; El 
este Cel ce, cu ajutorul Sfintelor Taine şi al sfintelor fapte bune, ne uneşte cu El; 
El este Cel ce uneşte duhul nostru cu El pînă într-atîta că ne facem un duh cu 
Domnul (1 Corinteni 6: 17); El este Cel ce, după a-tot-înţeleapta Sa purtare de 
grijă Dumnezeiască, împarte şi dăruieşte darurile Dumnezeieşti (1 Corinteni 12: 
1-27); El este Cel ce ne întăreşte şi ne desăvîrşeşte în aceste daruri; El este Cel 
ce prin Sfintele Taine şi sfintele fapte bune ne întru-creştinează şi în-creştinează, 
întru-treimifică şi în-treimifică. Şi iarăşi: El este Cel prin care în lumea 

omenească se înfăptuieşte tot ce este al lui Hristos, întreaga iconomie 
Dumnezeu-omenească a mîntuirii, fiindcă El este sufletul din trupul Dumnezeu- 
omenesc al Bisericii. Aceasta este pricina pentru care şi viaţa Bisericii ca trup 
Dumnezeu-omenesc al lui Hristos a început cu pogorîrea Duhului Sfînt asupra ei 
şi se prelungeşte din veac în veac, prin rămînerea Lui în ea, pentru că Biserica 
prin El este Biserică. De aici şi Dumnezeu-omenească bună-vestire a Sfîntului şi 
de Dumnezeu purtătorului Părinte al Bisericii Irineu al Lugdunului: "Unde este 
Biserica, acolo este şi Duhul Sfînt, unde este Duhul lui Dumnezeu, acolo este şi 
Biserica şi tot darul." 

Insă nu trebuie să uităm niciodată următorul fapt: noi, creştinii, avem 
toate acestea de la Duhul Sfînt, şi pe însuşi Duhul Sfînt II avem prin minunatul 
şi a-tot- iubitorul de oameni Mîntuitor al nostru, prin prea-dulcele Domn Iisus. 
"Că pentru Dînsul s-a şi pogorît Duhul Sfînt în lume" 5 ; pentru El şi duce Duhul 
mai departe în Biserică mîntuitoarea Sa lucrare Dumnezeu-omenească. Căci, 
dacă Domnul Hristos, cu adevărat "singurul iubitor de oameni", n-ar fi venit în 
lumea noastră pămîntească şi n-ar fi săvîrşit nevoinţa a-tot-iubitoare de oameni a 
mîntuirii, nici Duhul Sfînt nu ar fi venit în lumea noastră. 

Cu arătarea Domnului Hristos în lumea noastră pămîntească şi prin 
iconomia Lui Dumnezeu-omenească a mîntuirii, tot ceea ce este Dumnezeiesc s- 
a făcut omenesc, pămîntesc, al nostru, şi încă trup al nostru, realitatea noastră 
cea mai nemijlocită. "Cuvîntul S-a făcut trup", om (Ioan 1: 14), şi prin aceasta 
ne-a dăruit nouă, oamenilor, cel mai mare şi mai de preţ dar, pe care numai 
Dumnezeul dragostei îl poate dărui. Ce este darul lui Hristos (Efeseni 4: 7-8)? 
Tot ce Domnul Hristos, ca Dumnezeu-Om, a adus lumii şi a făcut pentru lume. 
Şi a adus "plinirea Dumnezeirii", ca oamenii să ia parte la ea ca la un dar al Lui, 
să trăiască în ea ca într-un dar al Lui, să trăiască prin ea şi să se plinească cu 
toată plinirea Dumnezeirii (Efeseni 3: 19; 4: 8-10; 1: 23; Coloseni 2: 10). Şi le-a 
mai dat oamenilor ca dar pe Duhul Sfînt, ca, prin ajutorul puterilor Lui harice, să 
sălăşluiască în sine plinirea Dumnezeirii. Şi toate acestea alcătuiesc darul de 
căpetenie al Dumnezeu-Omului Hristos pentru lume, a-tot-darul: Biserica. In Ea 
sînt toate darurile Dumnezeirii celei în Treime. Tot acest dar se dă fiecăruia 
dintre noi... după măsura darului lui Hristos (Efeseni 4:7). Atîrnă însă de noi - de 
credinţa noastră, de dragostea, de smerita cugetare şi de celelalte nevoinţe ale 
noastre - măsura în care ne vom folosi de darul acesta, în care ni-1 vom însuşi şi 
în care vom trăi prin el. După nemăsurata Sa iubire de oameni, Domnul Hristos 
S-a lăsat pe Sine întreg tuturor şi fiecăruia, a lăsat toate darurile Sale, toate cele 
sfinte ale Sale, toată Biserica Sa. Omul ia parte la darul acesta al Lui în măsura 
întru-bisericirii, îm-bisericirii lui, întru-creştinării şi în-creştinării lui. Darul cel 
mai de căpetenie pe care îl dă El este viaţa veşnică. Apostolul binevesteşte 
tocmai acest lucru: Darul lui Dumnezeu este viaţa cea veşnică în Hristos Iisus, 
Domnul nostru (Romani 6:23). 



Acatistul Prea-dulcelui nostru Domn Iisus Hristos; v. Ioan 16: 7-17; 15: 26; 14: 26. 

In trupul Dumnezeu-omenesc al Bisericii este dat tot harul Dumnezeirii 
celei în Treime, harul care mîntuieşte de păcat, de moarte şi de diavol, care ne 
renaşte, ne schimbă la faţă, ne sfinţeşte, ne în-creştinează, ne în-dumnezeieşte şi 
ne în-treimifică. Nimănui însă dintre noi nu i se dă harul acesta decît "în măsura 
darului lui Hristos", iar Domnul Hristos măsoară harul după osteneala noastră (I 
Corinteni 3:8), după osteneala în credinţă, în dragoste, în milosîrdie, în 
rugăciune, în post, în priveghere, în blîndeţe, în pocăinţă, în smerenie, în răbdare 
şi în celelalte sfinte fapte bune şi Sfinte Taine evanghelice. Prevăzînd prin 
Dumnezeiasca Sa a-tot-ştiinţă cum se va folosi fiecare dintre noi de harul Său, 
de darurile Sale, Domnul Hristos împarte darurile Sale fiecăruia după puterea sa: 
unuia îi dă cinci talanţi, altuia doi, altuia unul (v. Matei 25:15). Insă de osteneala 
noastră personală atîrnă locul nostru în de-viaţă-fâcătorul trup Dumnezeu- 
omenesc al lui Hristos-Biserica, ce se întinde de la pămînt pînă mai presus de 
toate cerurile cerurilor. Pe cît trăieşte omul mai mult plinirea harului lui Hristos, 
pe atît sînt mai multe daruri ale lui Hristos în el şi pe atît se revarsă mai mult în 
el, ca printr-un de-un-trup cu Hristos, puterile Dumnezeieşti-omeneşti ale 
Bisericii lui Hristos, ale trupului lui Hristos, puteri care ne curăţă de tot păcatul, 
ne sfinţesc, ne în-dumnezeiesc, ne în-dumnezeu-omenesc. Totodată, fiecare 
dintre noi trăieşte în toţi şi pentru toţi; pentru aceasta se şi bucură de darurile 
fraţilor, mai ales atunci cînd sînt mai mari decît ale lui. 

Pentru înfăptuirea de către Biserică a sfatului celui veşnic al Dumnezeirii 
treimice privitor la neamul omenesc, Domnul Hristos a dat Bisericii şi Apostoli, 
şi Prooroci, şi Evanghelişti, şi păstori şi învăţători (Efeseni 4:11). Pe ei i-a dat 
Bisericii, iar lor le-a dat toate puterile trebuincioase Dumnezeieşti şi 
Dumnezeieşti-omeneşti, cu ajutorul cărora ei sînt ceea ce sînt. Este vorba de 
daruri felurite, dar e un singur Domn care le dăruieşte şi un singur Duh care le 
uneşte. Apostolul este apostol prin faptul că trăieşte, gîndeşte şi lucrează prin 
harul Dumnezeu-omenesc al apostoliei, pe care 1-a dobîndit de la Domnul 
Hristos; Proorocul este Prooroc prin faptul că trăieşte, gîndeşte şi lucrează prin 
harul Dumnezeu-omenesc al proorociei, pe care 1-a primit de la Domnul Hristos; 
aşijderea şi Evanghelistul, şi păstorul şi învăţătorul sînt ceea ce sînt, prin aceea 
că primul trăieşte, gîndeşte şi lucrează prin harul Dumnezeu-omenesc al bine- 
vestirii, al doilea prin harul Dumnezeu-omenesc al păstoriei, iar al treilea prin 
harul Dumnezeu-omenesc al învăţătoriei, pe care le-au dobîndit de la Domnul 
Hristos (v. I Corinteni 12:28; Efeseni 2:20). Pentru că Domnul Hristos este şi 
apostolia Apostolilor, şi proorocia Proorocilor, şi sfinţenia Sfinţilor şi credinţa 
credincioşilor şi dragostea celor ce iubesc. Ce este apostolul? Slujitor al 
Bisericii. Dar apostolia? Slujirea Bisericii. Aşa este după iconomia 
Dumnezeiască a mîntuirii - kcli a Tnv oiKovouiav tou 0eou (Coloseni 1:15). 
Astfel este iconomia Dumnezeu-omenească a mîntuirii lumii - n oikovouicl 
Pentru că mîntuirea este slujire a Bisericii, iar slujirea Bisericii stă în ascultarea 

de Biserică. Ascultarea de Domnul Hristos în toate privinţele din dragoste, 
aceasta este legea cea mai înaltă a vieţii Dumnezeieşti-omeneşti în Biserică. 

De ce i-a dat Domnul pe sfinţii slujitori? Pentru lucrarea slujirii, spre 
zidirea trupului lui Hristos - Eiq oiKoSo[inv tou ou}\iaioq tou Xpicrrou 
(Efeseni 4:12). In ce stă lucrarea slujirii? In zidirea trupului lui Hristos, adică a 
Bisericii. In această sfinţită îndeletnicire, Domnul a aşezat îndrumători şi 
călăuzitori, cu osebire oameni sfinţi. Dar creştinii? Toţi creştinii sînt chemaţi să 
se sfinţească cu ajutorul sfintelor puteri harice care li se dau prin Sfintele Taine 
şi sfintele fapte bune. 

Cum se săvîrşeşte zidirea trupului lui Hristos? Prin sporirea mădularelor 
Bisericii. Fiecare creştin se zideşte prin Botez în trupul lui Hristos, Biserica, se 
face de-un-trup cu ea (Efeseni 3:6), şi astfel trupul Bisericii sporeşte, creşte, se 
zideşte. De Dumnezeu insuflatul Apostol spune că creştinii sînt pietre vii, care 
se zidesc în casa duhovnicească, Biserica (I Petru 2:5). Există şi un alt mijloc de 
zidire a trupului lui Hristos. El stă în sporirea, desăvîrşirea, zidirea 
duhovnicească a mădularelor Bisericii, a celor de-un-trup cu trupul Bisericii. La 
zidirea trupului Bisericii lucrează fiecare mădular al Bisericii, nevoindu-se cu 
orişicare nevoinţă evanghelică. Pentru că orice nevoinţă se zideşte în Biserică, şi 
astfel trupul ei creşte. Creşte prin rugăciunea noastră, prin credinţa noastră, prin 
dragostea noastră, prin smerenia noastră, prin blîndeţea noastră, prin milostivirea 
noastră, prin "rugăciunitatea" noastră; creşte prin tot ce este în noi după 
Evanghelie, după sfintele fapte bune, după năzuinţa către Hristos, după 
dragostea de Hristos, după chipul lui Hristos. Noi creştem duhovniceşte prin 
Biserică, iar prin aceasta ea însăşi creşte. Pentru aceasta toate să se facă spre 
zidire - TravTa Trpoc; oiKoSofinv yiveaBoj (I Corinteni 14:26), spre zidirea 
Bisericii lui Hristos, întrucît toţi sîntem chemaţi să ne zidim împreună ca lăcaş al 
lui Dumnezeu în Duhul (Efeseni 2:22). Creştinilor, ce sînteţi? Voi sînteţi zidire a 
lui Dumnezeu - oiKoSo[in (1 Corinteni 3:9). Prin fiecare dar haric al său, prin 
fiecare faptă bună a sa, prin fiecare nevoinţă a sa, creştinul zideşte Biserica - 
oiKoSo|i£i (v. I Corinteni 14:4, 5, 12, 26). Noi toţi creştem către cer prin 
Biserică, şi fiecare dintre noi creşte prin toţi şi toţi prin fiecare. De aceea, către 
toţi şi către fiecare dintre noi este îndreptată bună-vestire şi poruncă: Să crească 
trupul (Bisericii) spre zidirea de sineşi întru dragoste - Eiq oiKoSonnv eqxjtou 
ev ayaTrn (Efeseni 4:16). Iar puterea ziditoare sînt Sfintele Taine, şi sfintele 
fapte bune şi mai întîi dragostea: dragostea zideşte - oikoSo|J£i (1 Corinteni 
8:1). 

Care este scopul zidirii trupului lui Hristos şi al creşterii noastre 
duhovniceşti întru el? Ca toţi să ajungem: 

1 . la unirea credinţei şi cunoştinţei Fiului lui Dumnezeu; 

2. întru bărbat desăvîrşit; 

3. la măsura vîrstei plinirii lui Hristos. 

1 . La unirea credinţei şi cunoştinţei lui Hristos se ajunge numai în unire 
cu toţi Sfinţii (Efeseni 3:18), numai prin viaţa sobornicească cu toţi Sfinţii, sub 
verhovniceasca călăuzire a Sfinţilor Apostoli, Prooroci, Evanghelişti, Păstori, 
Părinţi, învăţători. Iar pe aceştia îi călăuzeşte şi îi poartă în chipul cel mai sfînt 
Duhul Sfînt, din ziua Cincizecimii şi mai departe, de-a lungul tuturor veacurilor, 
pînă la înfricoşătoarea Judecată. Iar Duhul Sfînt este acel un Duh din trupul 
Bisericii (Efeseni 4:4). In El este şi de la El este unirea credinţei şi cunoaşterii 
Fiului lui Dumnezeu, a Domnului nostru Iisus Hristos. Tot adevărul credinţei 
apostoleşti, ortodoxe, în Hristos şi al cunoaşterii despre Hristos se află la Duhul 
Adevărului, Care ne şi aduce în tot acest adevăr, unul şi singurul (v. Ioan 16:13; 
15:26; 14:26). El uneşte simţirea lui Hristos de către noi cu inima sobornicească 
a Bisericii, şi cunoaşterea lui Hristos de către noi cu cunoaşterea sobornicească a 
Bisericii. Trupul Bisericii este unul şi are o inimă şi un suflet (v. Fapte 4:32). In 
această singură inimă, inima sobornicească a Bisericii, în acest singur suflet, 
sufletul sobornicesc al Bisericii, noi intrăm şi ne unim cu ele prin lucrarea harică 
a Duhului Sfînt, smerindu-ne mintea înaintea sfintei minţi soborniceşti a 
Bisericii, duhul înaintea Duhului Sfînt al Bisericii. Şi astfel dobîndim în sine 
netrecătoarea simţire şi cunoaştere că sîntem de una şi aceeaşi credinţă în 
Domnul Hristos cu toţi Sfinţii Apostoli, Prooroci, Părinţi şi Drepţi. De aceeaşi 
credinţă în Domnul şi de aceeaşi cunoaştere despre Domnul. 

Credinţa în Domnul Hristos şi cunoaşterea despre Domnul Hristos este o 
unire de fiinţă, nedespărţită. Acestea două sînt una în Biserică. Şi ca una se dau 
prin Duhul Sfînt, pentru smeritele nevoinţe, şi întîi pentru smerita cugetare. 
"Unirea credinţei este să nu ne deosebim în ce priveşte dogmele. Aşijderea şi 
unirea cunoaşterii Fiului lui Dumnezeu înseamnă să nu ne deosebim în 
înţelegerea despre El." 6 "Unirea credinţei ar fi cînd toţi am avea o (singură) 
credinţă, cînd toţi am fi una - otov ttq:vt£c; ev to[i£V - cînd toţi înţelegem la fel 
această legătură. Pînă atunci trebuie să te osteneşti, dacă ai primit darul să-i 
zideşti pe alţii - oivcoSofinc;. Iar cînd noi toţi credem la fel, aceasta este unirea 
credinţei." 7 "Unirea credinţei înseamnă ca toţi să avem o singură credinţă, 
nedeosebindu-ne după dogme şi nici avînd certuri între noi în viaţă. Adevărată 
este unirea credinţei şi cunoaşterii Fiului lui Dumnezeu cînd ortodoxim în 
dogme - ev toic; Sov^aaiv op9o5o£,w[i£v - şi vieţuim în dragoste. Căci Hristos 
este dragoste." 8 

2. Să ajungem întru bărbat desăvîrşit. Dar ce este bărbatul desăvîrşit şi 
cine este bărbatul desăvîrşit? Pînă ce Dumnezeu-Omul Hristos nu S-a arătat pe 
pămînt, oamenii nu ştiau nici ce este bărbatul desăvîrşit, nici cine este bărbatul 
desăvîrşit. Duhul omului nu era în stare să plăsmuiască chipul bărbatului 
desăvîrşit, nici ca idee, nici ca ideal, darmite ca realitate. De aici atîta bîjbîială 



6 Icumenie, Tîlcuire la Efeseni, PG 118, 1220C. 

7 Sfintul Ioan Gură de Aur, Tîlcuire la Efeseni, Omilia 1 1,3, col. 83. 

8 Fericitul Theofilact, Tîlcuire la Efeseni, PG 124, 1088A. 

după bărbatul ideal şi la cei mai aleşi gînditori ai neamului omenesc, cum sînt 
Platon, Socrate, Buddha, Confucius, Lao Zi şi alţii, căutători dinainte de 
creştinism, din afara creştinismului şi ne-creştini ai bărbatului ideal, desăvîrşit. 
Doar odată cu arătarea Dumnezeu-Omului printre oameni au cunoscut oamenii 
ce este bărbatul desăvîrşit, pentru că l-au văzut în realitate, în mijlocul lor. 

întrebarea este: Cum vom ajunge noi la bărbatul desăvîrşit? Dar unimea 
Celui unic stă tocmai în aceea că El a dat tuturor putinţa nu numai de a veni în 
chip neasemuit în atingere cu "bărbatul desăvîrşit", ci şi pe aceea de a se face 
de-un-trup cu El, părtaşi din carnea Lui şi din oasele Lui" (Efeseni 5:30). Cum? 
Numai obşteşte, împreună cu toţi Sfinţii, prin sfintele fapte bune evanghelice, 
prin viaţa sobornicească şi sfîntă a Bisericii. Pentru că Biserica nici nu este 
altceva decît "bărbatul desăvîrşit" de-a lungul întregii căi ce străbate toate 
veacurilor, pînă la înfăptuirea ultimă a sfatului lui Dumnezeu privitor la lume. 
Astfel şi celui mai mărunt, şi celui mai defăimat şi mai sărman dintre noi i s-a 
dat putinţa să ajungă întru bărbat desăvîrşit împreună cu toţi Sfinţii, cu ajutorul 
faptelor bune evanghelice. S-a spus: pînă ce vom ajunge toţi... întru bărbat 
desăvîrşit. Aşadar aceasta nu se dă trufaşului însingurat, ci smeritului sobornic 9 ; 
se dă pentru trăirea în unire împreună cu toţi Sfinţii. Trăind împreună cu toţi 
Sfinţii în trupul Dumnezeu-omenesc al bărbatului desăvîrşit Hristos, fiecare 
creştin, după măsura nevoinţelor sale, dobîndeşte şi el desăvîrşirea aceasta, 
ajunge şi el bărbat desăvîrşit. în felul acesta, în Biserică, pentru fiecare se face 
cu putinţă de ajuns şi de înfăptuit acel fericit scop şi ideal: Fiţi desăvîrşiţi, 
precum este desăvîrşit Tatăl vostru cel din ceruri, Dumnezeu (Matei 5:48). 
Sfîntul Apostol întăreşte cu de-adinsul că scopul Bisericii este să punem de faţă 
pe tot bărbatul desăvîrşit întru Hristos Iisus (Coloseni 1:28). Dumnezeu-Omul, 
bărbatul desăvîrşit, din iubirea de oameni cea fără de margini şi fără de saţiu, S-a 
schimbat la faţă pe Sine întru Biserică, pentru ca toţi care se fac mădulare ale ei 
să se schimbe la faţă întru bărbaţi desăvîrşiţi. Unul este scopul întregii iconomii 
Dumnezeiesc-omeneşti a mîntuirii: ca să fie desăvîrşit omul lui Dumnezeu spre 
tot lucrul bun desăvîrşit (2 Timotei 3:17). 

3. Să ajungem întru măsura vîrstei plinirii lui Hristos -Eiq \ieipov 
nAnaac; tou Xpicrrou. Ce înseamnă aceasta? Ce este aceasta care alcătuieşte 
plinirea lui Hristos? Prin ce este El plinit? Prin Dumnezeieştile desăvîrşiri - 
pentru că întru Dînsul locuieşte toată plinirea Dumnezeirii trupeşte (Coloseni 
2:9), locuieşte între hotarele trupului omenesc. Prin aceasta Mîntuitorul şi arată 
că trupul omenesc este în stare să încapă în sine plinirea Dumnezeirii şi că acesta 
este în fapt scopul fiinţei omeneşti. Drept aceea, a ajunge întru măsura vîrstei 
plinirii lui Hristos înseamnă: a te înălţa crescînd şi a creşte întru toate 
desăvîrşirile Lui Dumnezeieşti, a te uni duhovniceşte cu ele prin har, a te revărsa 
în ele, a trăi în ele. Sau: a-L trăi pe Hristos, plinirea Dumnezeirii care este în El, 
ca pe viaţa ta, ca pe sufletul tău, ca pe a-tot- vrednicia ta, ca pe veşnicia ta, ca pe 



Sfîntul Iustin foloseşte cuvîntul "sobomic" pentru a arăta pe cel ce trăieşte în sobornicitate. (n. tr.) 

a-tot-scopul tău şi a-tot-noima ta. A-L trăi ca pe singurul Dumnezeu adevărat şi 
singurul om adevărat; ca pe Dumnezeu desăvîrşit şi om desăvîrşit, în Care tot 
omenescul a fost adus la culmea desăvîrşirii sale omeneşti. A-L trăi ca pe 
desăvîrşitul adevăr Dumnezeiesc şi ca pe desăvîrşita dreptate Dumnezeiască, şi 
ca pe desăvîrşita dragoste Dumnezeiască, şi ca pe desăvîrşita înţelepciune 
Dumnezeiască şi ca pe desăvîrşita viaţă Dumnezeiască, viaţă veşnică. într-un 
cuvînt: să-L trăim ca pe Dumnezeu-Omul, ca pe a-tot-noima tuturor lumilor 
zidite de Dumnezeu (v. Coloseni 1:16-17; Evrei 2:10). 

Cum este cu putinţă aceasta? Este cu putinţă de asemenea numai în unire 
cu toţi Sfinţii. Pentru că s-a zis: pînă ce vor ajunge toţi... întru măsura vîrstei 
plinirii lui Hristos - nu numai eu, nu numai tu, nu numai noi, ci toţi, călăuziţi şi 
purtaţi înainte de către Sfinţii Apostoli, şi Prooroci, şi Evanghelişti, şi Păstori, şi 
Părinţi şi învăţători. Numai Sfinţii cunosc calea, au toate sfintele mijloace şi le 
dau tuturor celor care năzuiesc după Dumnezeu, ca să ajungă întru măsura 
vîrstei plinirii lui Hristos. Iar plinirea lui Hristos ce este altceva decît sfîntul Lui 
trup Dumnezeu-omenesc, Biserica? Drept care, a ajunge întru măsura vîrstei 
plinirii lui Hristos nu este altceva decît a se face mădular adevărat al Bisericii. 
Pentru că Biserica şi este "plinirea lui Hristos", plinirea Celui care plineşte toate 
în toţi (Efeseni 1:23). Eşti mădular al Bisericii? Aceasta înseamnă că eşti mereu 
împreună cu toţi Sfinţii, iar prin ei cu minunatul şi de minuni făcătorul Domn 
Hristos. Iar împreună cu El eşti pe de-a-ntregul nesfîrşit, pe de-a-ntregul sfînt, pe 
de-a-ntregul veşnic, pe de-a-ntregul dragoste, pe de-a-ntregul adevăr, pe de-a- 
ntregul dreptate, pe de-a-ntregul rugăciune. Toate ale tale sînt de o inimă şi de 
un suflet cu toţi Sfinţii: sobornicească îti este mintea, sobornicesc sufletul, 

5 5 5 7 7 

sobornicească inima, sobornicesc adevărul, sobornicească viaţa. Totul este 
sobornicesc, prin Duhul Sfînt, şi tu întreg nu eşti al tău, eşti pe de-a-ntregul în 
toţi şi prin toţi; şi toţi sînt în tine şi prin tine. Nimic nu este al tău, fiindcă în fapt 
este al tău prin toţi Sfinţii; şi tu însuţi nu eşti al tău, ci al lui Hristos, şi numai 
prin El eşti al tău, altfel spus, eşti al tău doar împreună cu toţi Sfinţii. Aceştia te 
şi fac al lui Hristos, cu bucurie nespusă, şi te plinesc cu plinirea lui Hristos, de la 
Care, şi pentru Care şi în Care este totul (Coloseni 1:16-17). Astfel, prin Biserică 
şi numai în Biserică oamenii ating scopul, noima şi a-tot-noima fiinţei omeneşti 
în toate lumile. 

Crescînd cu creşterea lui Hristos întru bărbat desăvîrşit, omul iese treptat 
din pruncia duhovnicească, din slăbiciunea duhovnicească, se întăreşte, se coace 
cu sufletul, se coace cu mintea, se coace cu inima. Trăind prin Hristos, el întru- 
creşte întreg în Hristos, în adevărul lui Hristos, se înrudeşte cu el, şi el se face 
veşnicul adevăr al minţii lui, şi al inimii lui şi al sufletului lui. Despre un astfel 
de om se poate spune cu deplină încredinţare: acesta cunoaşte adevărul, fiindcă 
are adevărul. Acest viu adevăr Dumnezeiesc din el îi slujeşte drept măsură fără 
greşeală pentru deosebirea adevărului de minciună, a binelui de rău în lumea 
omenească. Nici o învăţătură omenească nu-1 poate abate sau rătăci. El simte 

îndată ce fel este duhul oricărei învăţături omeneşti care i se înfăţişează. Pentru 
că el cunoaşte omul, cunoaşte ce este în om, cunoaşte ce fel de învăţătură poate 
să plăsmuiască şi să dea el. Orice învăţătură omenească care nu duce la adevărul 
Dumnezeiesc nu este oare făurită de minciună? Care învăţătură omenească arată 
adevăratul rost al vieţii şi lămureşte taina morţii? Nici una. Atunci, este 
minciună şi înşelăciune ceea ce se spune despre aceasta, ceea ce este înfăţişat ca 
dezlegare a întrebării despre viaţă şi moarte. De asemenea, nu există învăţături 
omeneşti care să ne lămurească taina lumii şi a omului, taina sufletului şi a 
conştiinţei, taina binelui şi a răului, taina lui Dumnezeu şi a diavolului. Iar dacă 
nu ne arată acestea, oare nu ne înşeală ele cu zorzoanele lor cu mincinoasă 
strălucire şi nu ne rătăcesc în labirinturile unor cugetări nefolositoare, unor 
ucigaşe despicări ale firului în patru? în lumea omenească, numai Dumnezeu- 
Omul Hristos a dezlegat toate întrebările însemnate ale lumii şi ale vieţii, de 
dezlegarea cărora atîrnă soarta fiinţei omeneşti în toate lumile. Cine are pe 
Hristos are tot ce trebuie fiinţei omeneşti, nu numai în această viaţă vremelnică, 
ci şi în viaţa cea fără de sfîrşit, veşnică. Pe omul lui Hristos, nici un vînt al nici 
unei învăţături omeneşti nu îl poate clătina, cu atît mai puţin să-1 abată şi să-1 
răpească. Fără credinţa în Hristos, fără întărirea în adevărul lui Hristos, omul, 
orice om, este cu adevărat o trestie care se apleacă şi este purtată încoace şi-n 
colo de orice vînt al mincinoaselor învăţături omeneşti (v. Efeseni 4: 14). 

Pentru aceasta Apostolul, care nu se greşeşte, sfătuieşte şi porunceşte 
creştinilor: Nu vă lăsaţi învăluiţi de învăţături felurite şi străine; căci bine este a 
se întări inimile prin har (Evrei 13:9). Mai mult fără ştiinţă decît cu ştiinţă, 
oamenii se înşeală pe ei înşişi cu feluritele lor învăţături. Şi se înşeală cu păcatul, 
care, pe calea obişnuinţei, s-a făcut în ei putere gînditoare şi atît de mult a intrat 
în firea omului şi s-a înomenit, încît oamenii nu pot să simtă şi să vadă cît de 
mult îi mînă şi îi călăuzeşte el în filosofările şi învăţăturile lor. Iar prin păcat - 
făcătorul păcatului, principala logică a păcatului: diavolul. Pentru că el, prin 
nenumărate mijloace, foarte dibace şi foarte subţiri, fofilează minciunile sale 
prin învăţăturile omeneşti, care îndepărtează pe oameni de singurul Dumnezeu 
adevărat. Chiar aşa: în aceste învăţături omeneşti, pe calea logicii păcatului, el 
vîră întreaga lui viclenie - Travoupyiav, şi cu iscusinţă sminteşte şi amăgeşte pe 
oameni, încît aceştia, în amăgirea lor de sine îl tăgăduiesc pe Dumnezeu, sau nu- 
L vor pe Dumnezeu, sau nu-L văd pe Dumnezeu, sau se îngrădesc de 
Dumnezeu. Păcatul este întîi de toate o putere mintală, intelectuală, gînditoare, 
înţelegătoare, ca un fluid prea-subţire revărsat în socotinţa şi conştiinţa 
omenească, în minte, în suflet, în înţelegere; şi această putere lucrează prin 
socotinţă şi prin conştiinţă ca putere alcătuitoare a socotinţei şi a conştiinţei, 
încît oamenii socotesc toate smintelile şi amăgirile socotinţei şi ale conştiinţei 
lor ca fiind pe de-a-ntregul ale lor, omeneşti, fireşti; şi nu simt în amăgirea lor de 
sine, şi nu văd în nebunia lor că Travoupyia diavolească, a-tot- viclenia 
diavolească, este cea prin care diavolul doboară mintea omenească, şi socotinţa, 

şi conştiinţa în toată moartea, în tot întunericul din care nu pot să vadă nici pe 
Dumnezeu, şi nici Dumnezeiescul, şi drept aceea deseori îl şi tăgăduiesc, îl şi 
hulesc, îl şi leapădă. După roadele acestor învăţături se poate trage desluşit 
încheierea că ele sînt, cu adevărat, învăţături drăceşti - SiSaaKaAiai Saifioviojv 
(ITimotei4:l). 

De acest fluid intelectual al a-tot-vicleniei drăceşti sînt străbătute, cu voie 
sau fără de voie, toate filosofiile după predania omenească (Coloseni 2:8), şi 
pentru aceasta ele nu cunosc adevărul Dumnezeiesc despre lume şi om, despre 
bine şi rău, despre Dumnezeu şi diavol, ci se droghează cu subţirile minciuni 
drăceşti, în vreme ce în filosofia după Hristos Dumnezeu-Omul este tot adevărul 
tuturor lumilor fără împuţinare (v. Coloseni 2:9). Filosofiile după om, prin bună 
cuvîntare şi bun grai înşeală inimile celor fără de răutate (Romani 16:18). Fără 
îndoială că toate filosofiile omeneşti, pămînteşti, se pot împărţi în ultimă 
instanţă în două grupe: filosofiile după om şi filosofia după Dumnezeu-Omul. 
Cel mai însemnat factor gnoseologic creator este în cele dintîi diavolul, iar în 
cealaltă Dumnezeu-Omul Hristos. Principiul întemeietor al filosofiei după 
Dumnezeu-Omul este următorul: Dumnezeu-Omul este măsura tuturor fiinţelor 
şi făpturilor. Iar principiul întemeietor al filosofiei "umaniste" - sau mai bine zis 
hoministe, după om - este: Omul este măsura tuturor fiinţelor şi făpturilor. 

In filosofia după Dumnezeu-Omul Hristos se află tot adevărul, veşnicul 
adevăr Dumnezeiesc, pentru că în Hristos toată plinirea Dumnezeirii este 
trupeşte în această lume, şi prin această plinire este şi însuşi adevărul veşnic în 
această lume, este trupeşte în Dumnezeu-Omul Hristos, Care e în acelaşi timp şi 
Dumnezeu desăvîrşit, şi om desăvîrşit, Dumnezeu adevărat întru toate şi om 
adevărat întru toate. Iar în filosofiile după om trăieşte, mijlocit şi nemijlocit, 
minciuna, care prin fiecare vînă a sa este de la tatăl minciunii, diavolul, şi 
totdeauna duce la el. Pentru aceasta este neapărată nevoie să străjuim ziua şi 
noaptea pe cel mai înalt turn de veghe al fiinţei noastre omeneşti ca această 
minciună să nu se strecoare în tine, în mine, şi să ne doboare pe noi, cugetul 
nostru, mintea noastră, în împărăţia minciunii, în iad. De aici porunca din 
Evanghelie a Dumnezeu-Omului, Domnului Hristos: Cu mintea fiţi desăvîrşiţi (I 
Corinteni 14:20). Şi vom fi, dacă vom creşte întru bărbat desăvîrşit, întru măsura 
vîrstei plinirii lui Hristos; pentru că atunci mintea noastră se va uni, în chip haric 
şi sfinţit, cu mintea lui Hristos, cu soborniceasca, şi sfînta şi Dumnezeu- 
omeneasca minte a Bisericii, şi vom putea vesti împreună cu Sfîntul purtător de 
Dumnezeu: Noi mintea iui Hristos avem (1 Corinteni 2:16). Atunci nici un vînt 
al învăţăturii omeneşti nu ne va mai putea clătina şi duce în rătăcire prin 
amăgirea omenească şi prin a-tot-viclenia diavolească, ci vom rămîne cu toată 
fiinţa noastră în adevărul cel veşnic, care este însuşi Domnul Hristos, 
Dumnezeu-Omul (Ioan 16:6; 8:32,36; 1:17). 

Dacă adevărul ar fi orice altceva, iar nu Dumnezeu-Omul Hristos, el ar fi 
mărunt, neîndestulător, trecător, muritor. Aşa ar fi el, dacă ar fi concept, sau 

21 



Sfântul Iustin Popovici, Biserica Ortodoxa si ecumenismul 

idee, sau teorie, sau schemă, sau raţiune, sau ştiinţă, sau filosofie, sau cultură, 
sau om, sau omenire, sau lume, sau toate lumile, sau oricine, sau orice, sau toate 
acestea împreună. Dar adevărul este Persoană, şi încă Persoana Dumnezeu- 
Omului Hristos, drept care este şi desăvîrşită, şi netrecătoare, şi veşnică. Pentru 
că în Domnul Iisus adevărul şi viaţa sînt de-o-fiinţă: adevărul veşnic şi viaţa 
veşnică (v. Ioan 14:6; 1:4-17). Cel ce crede în Domnul Hristos creşte mereu prin 
adevărul Lui în Dumnezeiasca Lui nemărginire; creşte cu toată fiinţa sa, cu toată 
mintea, cu toată inima, cu tot sufletul. Totodată el şi trăieşte necontenit prin 
adevărul lui Hristos, drept care el îşi alcătuieşte însăşi viaţa în Hristos. In Hristos 
se trăieşte adevăraţi fiind - aAnT£uovT£c; (Efeseni 4:15), fiindcă viaţa în Hristos 
înseamnă adeverire, neîncetată sălăşluire cu întreaga noastră fiinţă în adevărul 
lui Hristos, în adevărul veşnic. Această adeverire creştinească se naşte din 
dragostea creştinului faţă de Domnul Hristos; în ea creştinul şi creşte, şi sporeşte 
necontenit, şi dăinuie veşnic, şi niciodată nu încetează, fiindcă dragostea 
niciodată nu încetează (I Corinteni 13:8). Dragostea faţă de Domnul Iisus 
îndeamnă pe om la viaţa în adevărul Lui şi-1 ţine pururea în el, ca creştinul să 
crească mereu în Hristos, să crească în toată înălţimea, şi lărgimea şi adîncimea 
Lui (v. Efeseni 3:17-19). Dar niciodată singur, ci întotdeauna împreună cu toţi 
Sfinţii, întotdeauna în Biserică şi cu Biserica, pentru că altminteri nu poate să 
crească în Cel ce este capul trupului Bisericii (Efeseni 4:15). Şi, cînd sîntem 
adevăraţi, sîntem adevăraţi întotdeauna împreună cu toţi Sfinţii; şi, cînd iubim, 
iubim împreună cu toţi Sfinţii, pentru că în Biserică totul este sobornicesc, totul 
este împreună cu toţi Sfinţii, întrucît toţi alcătuiesc un trup duhovnicesc, în care 
toţi trăiesc soborniceşte, cu o viaţă, un duh, un adevăr. Numai fiind adevăraţi în 
dragoste împreună cu toţi Sfinţii putem întru toate să creştem întru Cel care este 
capul: Hristos. Nemărginitele puteri care sînt neapărat trebuincioase pentru 
această creştere a tuturor creştinilor în Dumnezeu-omenescul trup al Bisericii, 
Biserica le primeşte nemijlocit de la Capul ei, Domnul Hristos. Pentru că numai 
El, Dumnezeu şi Domnul, are aceste nenumărate puteri nemărginite şi le 
chiverniseşte în chip a-tot-înţelept. 

In Biserică, în Hristos Dumnezeu-Omul, s-a întrupat tot adevărul, s-a 
întru-omenit şi în-omenit, s-a făcut om. Adevărul = om. Iată cine este Hristos şi 
ce este Hristos! Iar - de vreme ce a fost cu putinţă ca întreg adevărul să se 
întrupeze şi s-a întrupat în om - aceasta înseamnă că omul a fost zidit pentru ca 
să fie trup al adevărului, întruparea adevărului. Buna-vestire de căpetenie a 
Dumnezeu-Omului este aceasta: A fi om nu înseamnă nimic altceva decît a fi 
întruparea Adevărului, întruparea lui Dumnezeu. Tocmai pentru aceasta 
Dumnezeu S-a şi făcut om şi a rămas pentru totdeauna Dumnezeu-Om. Pentru 
aceasta, viaţa în Hristos = viaţa în Biserică şi viaţa în adevărul întreg. 

Hristos este întreg în Biserică: întreg, cu întreaga Sa fiinţă cuvîntătoare şi 
Dumnezeu-omenească; întreg, cu întregul Său adevăr, cu întreaga Sa viaţă, cu 
întreaga Sa dreptate, cu întreaga Sa dragoste, cu întreaga Sa veşnicie; într-un 

22 



Sfântul Iustin Popovici, Biserica Ortodoxa si ecumenismul 

cuvînt: cu întreaga plinire a Dumnezeirii Sale şi cu întreaga plinire a omenităţii 
Sale. Numai de la El, Dumnezeu-Omul, pe pămînt noi, oamenii, dar şi îngerii în 
cer, ştim că El este Adevărul. A-tot- adevărată este buna-vestire: Adevărul prin 
Iisus Hristos a venit (Ioan 1:17). înseamnă că adevărul este Dumnezeu-Omul, 
Domnul Iisus Hristos; adevărul este cel de-al doilea Ipostas al Sfintei Treimi; 
adevărul este Persoana Dumnezeu-Omului Hristos. In lumea noastră 
pămîntească adevărul nu este nimic mai puţin decît întreaga Persoană a 
Dumnezeu-Omului Hristos. El nu este nici concept, nici cugetare, nici schemă 
logică, nici putere logică, nici om, nici înger, nici omenirea, nici ceva omenesc, 
nici ceva făcut, nici toate lumile văzute şi nevăzute, ci ceva neasemuit şi 
nemăsurat mai mare decît toate acestea: Adevărul, veşnicul şi a-tot-desăvîrşitul 
Adevăr în lumea noastră pămîntească - iar prin el şi în toate lumile văzute şi 
nevăzute - este a doua Faţă a Preasfintei Treimi, însăşi Persoana istorică a 
Dumnezeu-Omului, a Domnului Iisus Hristos. Pentru aceasta Domnul Hristos 
vesteşte despre Sine neamului omenesc următoarea bună-vestire a Preasfintei 
Treimi: Eu sînt Adevărul (Ioan 14:6; vezi şi Efeseni 4:24). Şi, întrucît El este 
Adevărul, atunci adevărul este şi trupul Său, Biserica, al cărei cap este El. De 
aici şi buna-vestire minunată şi îmbucurătoare a purtătorului de Hristos Apostol: 
Biserica Dumnezeului celui viu este stîlpul şi întărirea adevărului (I Timotei 
3:15). Iată de ce nu pot să nimicească Biserica şi adevărul ei vrăjmaşii ei, chiar 
dacă aceştia sînt de pe pămînt sau din iad. Prin Dumnezeu-Omul Hristos ea este 
cu totul desăvîrşită şi a-tot-puternică, a-tot-biruitoare în chip Dumnezeiesc şi 
fără de moarte. Avînd asemenea însuşiri, ea slobozeşte orice fiinţă omenească de 
păcat, de moarte şi de diavol, de această minciună întreit-una, şi asigură şi dă 
nemurirea şi viaţa veşnică fiecărui creştin în chip osebit şi tuturor creştinilor 
laolaltă. Şi face asta sfinţind, în-creştinînd şi în-dumnezeu-omenind fiinţa 
omenească, cu ajutorul Sfintelor Taine şi al sfintelor fapte bune. De aici şi a-tot- 
purtătoarea de mîntuire bună vestire din gura cea Dumnezeiască a Mîntuitorului: 
Veţi cunoaşte adevărul, şi adevărul vă va slobozi pe voi (Ioan 8:32) şi de păcat, 
şi de moarte, şi de diavol, şi vă va face adevăraţi şi vă va dărui toate fericirile 
cerului. Pe bună dreptate s-a zis prin gura unui Părinte al Bisericii: "Adevărul 
este cuprinsul Bisericii, şi tot ce se săvîrşeşte în ea este adevărat şi purtător de 
mîntuire" 10 

Pentru toate aceste pricini, întruparea Dumnezeu Cuvîntului, Dumnezeu- 
Omul, este adevărul tuturor adevărurilor Noului Legămînt; prin Dumnezeu- 
Omul stă sau cade întreaga Biserică şi toată iconomia Dumnezeu-omenească a 
mîntuirii. Acesta este sufletul tuturor lucrărilor, nevoinţelor, faptelor bune, 
întîmplărilor Noului Legămînt şi bisericeşti; este binevestirea binevestirilor; mai 
exact: a-tot-binevestirea. Mai mult decît atît: faptul acesta este măsura oricărei 
măsuri. Cu al, ca şi cu cea mai sigură măsură, se măsoară toate în Biserică şi în 
creştinism. Culmea adevărului este aceasta: cel ce nu recunoaşte întruparea lui 



Fer. Theofilact, Tîlcuirea la întîia Epistolă către Timothei, 3:15: P.G. 125, 49C. 

Dumnezeu, a Dumnezeu-Omului Iisus Hristos, nu este mădular al Bisericii. Mai 
mult: este un antihrist. 

Această măsură fără greş o binevesteşte sfîntul şi purtătorul de Hristos 
văzător de Dumnezeu şi cunoscător al tainelor, Ioan Cuvîntătorul de Dumnezeu: 
Iubiţilor, să nu credeţi la tot duhul, ci cercaţi duhurile de sînt de la Dumnezeu, că 
mulţi prooroci mincinoşi au ieşit în lume. Intru aceasta să cunoaşteţi Duhul lui 
Dumnezeu: tot duhul care mărturiseşte pe Iisus Hristos că a venit în trup este de 
la Dumnezeu; şi tot duhul care nu mărturiseşte pe Iisus Hristos că a venit în trup 
nu este de la Dumnezeu. Şi acela este al lui Antihrist, despre care aţi auzit că va 
veni şi care acum este deja în lume (I Ioan 4:1-3; 2:22; I Corinteni 12:3). 

In fapt, toate duhurile care locuiesc lumea noastră pămîntească sau care 
trec prin ea se împart în două soiuri: în cele de la Dumnezeu şi în cele de la 
diavol. De la Dumnezeu sînt acelea care recunosc şi mărturisesc că Iisus este 
Cuvîntul lui Dumnezeu întrupat, Mîntuitor şi Domn, iar de la diavol, cele care 
nu recunosc aceasta. Toată filosofia diavolului stă în aceasta: a nu-L recunoaşte 
pe Dumnezeu în lume; a nu recunoaşte prezenţa Lui în lume; a nu recunoaşte 
întruparea, înomenirea Lui în lume; a afirma şi propovădui că nu este Dumnezeu 
nici în lume, nici în om; că nu este Dumnezeu nici în Dumnezeu-Omul; că este o 
prostie să credem că Dumnezeu S-a întrupat în om şi poate trăi în om; că omul 
este pe-de-a-ntregul fără Dumnezeu, o fiinţă în care nu se află Dumnezeu, nici 
ceva al lui Dumnezeu, nici ceva Dumnezeiesc, nemuritor, veşnic; că omul este 
pe de-a-ntregul trecător, pe de-a-ntregul muritor; că el ţine întru totul de lumea 
animală şi nu se deosebeşte aproape cu nimic de animale, drept care este cu totul 
firesc să trăiască asemeni animalelor, care sînt singurii moşi şi strămoşi legiuiţi 
ai lui, precum şi fraţi ai lui după fire. 

Aceasta este în fapt filosofia lui Antihrist, care vrea cu orice preţ să 
înlocuiască pe Hristos şi să-I ia locul în lume şi în om. Sînt nenumăraţi înainte- 
mergătorii lui Antihrist, mărturisitorii şi credincioşii lui în lumea omenească de- 
a lungul veacurilor: "tot duhul"; iar duhul poate fi persoană, sau învăţătură, sau 
idee, sau gînd, sau om, sau înger, sau diavol. Şi toată învăţătura, toată persoana, 
toată ideea, tot gîndul, tot omul care nu recunoaşte că Iisus este Dumnezeu şi 
Mîntuitor, Dumnezeu întrupat şi Dumnezeu-Om, îşi are originea ei de la 
Antihrist, este a lui Antihrist. Iar astfel de persoane, şi învăţături, şi idei au 
existat chiar de la începutul arătării Domnului Hristos în lume. Pentru aceasta şi 
zice sfîntul cunoscător al tainelor despre Antihrist: şi acum este. Orice om, orice 
idee din lume care tăgăduieşte pe Dumnezeu-Omul Hristos şi Biserica Lui este 
de la Antihrist. Plăsmuitorul oricărei ideologii anticreştine, în chip nemijlocit 
sau mijlocit, este Antihrist. în fapt, toate ideologiile se pot reduce la două feluri: 
acelea care sînt pentru Hristos şi acelea care sînt pentru Antihrist. In cele din 
urmă, omul se găseşte în lumea aceasta pentru ca să dezlege o singură problemă: 
dacă este cu Hristos sau împotriva lui Hristos. Şi orice om, fie că vrea, fie că nu, 
numai asta face: dezleagă problema aceasta, această a-tot-problemă. Şi fiecare 

dintre noi este sau iubitor de Hristos, sau luptător împotriva lui Hristos, a treia 
cale nu există. Da, omul este închinător al lui Hristos sau este închinător al 
diavolului, a treia cale nu există. 

Evanghelia Dumnezeu-Omului ne rînduieşte ca lucrare şi scop de 
căpetenie al vieţii noastre să cugetăm ceea ce este şi în Hristos Iisus (vezi Filip. 
2:5), cele de sus (Coloseni 3:2), ceea ce este sus, în Dumnezeul-Omul cel înviat 
şi înălţat la ceruri. Şi ce este aceasta? Tot ce este El ca adevăr veşnic şi tot ce 
cuprinde în Sine ca Dumnezeu Cuvîntul: toate însuşirile, vredniciile şi 
desăvîrşirile Dumnezeieşti; dar întocmai deopotrivă şi tot ce El, Dumnezeu- 
Omul Iisus Hristos, are şi cuprinde în Sine întrupat ca om: toate însuşirile, 
gîndurile, simţămintele, nevoinţele, trăirile, faptele Lui Dumnezeieşti; întreaga 
Lui viaţă de la naştere pînă la înălţare, şi de la înălţare pînă la înfricoşata 
Judecată, şi de la înfricoşata Judecată de-a lungul întregii veşnicii Dumnezeieşti. 
A cugeta la toate acestea, aceasta este cea dintîi datorie a noastră de creştini, 
datorie de zi şi noapte... Altminteri - fie că omul cugetă la adevăr, la rătăcire, la 
viaţă, la moarte, la bine, la rău, la dreptate, la nedreptate, la rai, la iad, la 
Dumnezeu, la diavol - dacă nu cugetă la toate acestea în Hristos Iisus, adică dacă 
cugetarea lui în privinţa tuturor acestora nu va creşte întru cugetare a lui Hristos, 
atunci ea se preface negreşit într-o mucenicie fără rost şi sinucigaşă. Iar cu 
privire la societate, la persoană, la familie, la naţie, la omenire, dacă nu cugetă în 
Hristos şi prin Hristos, nu le va găsi niciodată adevăratul rost, nici nu va dezlega 
aşa cum trebuie vreuna dintre problemele lor. 

A cugeta la toate în Hristos şi prin Hristos - iată porunca de căpetenie 
pentru fiecare creştin, iată imperativul nostru creştin categoric, iată gnoseologia 
noastră creştină. Prin Hristos însă, poate cugeta numai cel ce are mintea lui 
Hristos. Sfîntul Apostol mărturiseşte, vorbind despre creştini: Noi mintea lui 
Hristos avem (I Corinteni 2:16). Cum am dobîndit-o? Trăind în trupul Lui 
Dumnezeu-omenesc, în Biserică, al cărei cap este El. Trăirea în Biserică, cu 
ajutorul Sfintelor Taine şi sfintelor fapte bune, uneşte întreaga noastră fiinţă cu 
fiinţa Bisericii, uneşte şi mintea noastră cu mintea Dumnezeu-omenească a 
Bisericii şi ne face în stare să cugetăm după Hristos şi să gîndim ceea ce este şi 
în Hristos Iisus. Iar cugetînd cu mintea lui Hristos, cu mintea sobornicească a 
Bisericii, creştinii pot să cugete una, să simtă una, să aibă o dragoste şi să fie de 
un suflet şi de o inimă şi de un suflet şi de un cuget (Filipeni 2:2; 3:16; 4:2; 
Romani 15:5; 1 Corinteni 1:10). Dumnezeul şi Domnul Hristos S-a pogorît 
dintru înălţimile Dumnezeieşti cele mai presus de ceruri, făcîndu-Se pe deasupra 
şi om, pentru ca oamenii să poată cugeta ceea ce este şi în Hristos Iisus şi să 
trăiască în chip vrednic de Dumnezeu (Coloseni 2:6). Dumnezeu S-a făcut om 
ca să-1 facă pe om Dumnezeu, aşa cum le place foarte mult Sfinţilor Părinţi să 
spună. Altfel spus: Dumnezeu S-a întrupat pentru a-1 în-dumnezei pe om. Iată, în 
aceasta este tot adevărul Bisericii, adevărul Dumnezeu-omenesc, adevărul 
ceresc-pămîntesc, nemuritor şi veşnic. 

Organismul Bisericii e întru totul cel mai complicat organism pe care îl 
cunoaşte mintea omenească. De ce? Pentru că este unicul organism Dumnezeu- 
omenesc în care toate Tainele Dumnezeieşti şi omeneşti, toate puterile 
Dumnezeieşti şi omeneşti alcătuiesc un singur trup. Numai a-tot-înţeleptul şi a- 
tot-puternicul Dumnezeu-Om, Domnul Hristos, a putut să alcătuiască şi să 
unească toate acestea într-un singur trup, trupul Său, căruia El îi este cap, veşnic 
cap. Toată viaţa din acest minunat şi de minuni făcător trup este cîrmuită şi 
călăuzită de către El, minunatul şi de minuni făcătorul Dumnezeu şi om. Fiecare 
parte a acestui trup trăieşte prin întregul trup, dar şi trupul întreg trăieşte în 
fiecare parte a sa. Toţi trăiesc prin fiecare şi în fiecare, dar şi fiecare trăieşte prin 
toţi şi în toţi. Fiecare parte creşte prin creşterea întregului trup, dar şi trupul 
întreg creşte prin creşterea fiecărei părţi. Toate aceste numeroase părţi ale 
trupului, toate aceste organe, toate aceste mădulare, toate aceste simţuri, toate 
aceste celule sînt unite într-un singur trup veşnic viu Dumnezeu-omenesc de 
către însuşi Domnul Hristos, Care potriveşte lucrarea fiecărei părţi cu viaţa 
sobornicească a întregului trup. Iar fiecare parte lucrează "după măsura" 
puterilor ei, şi puterea fiecărui mădular al Bisericii este alcătuită din faptele bune 
evanghelice. Lucrarea evanghelică a fiecărui mădular al Bisericii, deşi osebită şi 
personală, este întotdeauna, în toate privinţele, sobornicească, întru unire, de 
obşte. Pentru că ea se contopeşte cu lucrarea de obşte a întregului trup. Şi, în 
timp ce omul se schimbă la faţă prin lucrarea sa evanghelică, crescînd în Hristos, 
Domnul Hristos preface această lucrare a lui într-o energie de obşte, 
sobornicească, Dumnezeu-omenească, şi în felul acesta săvîrşeşte creşterea 
trupului... spre zidirea lui în dragoste (Efeseni 4:16). într-adevăr, lucrarea 
fiecărui mădular al Bisericii este întotdeauna personal-sobornicească, personal- 
colectivă. Şi, chiar atunci cînd pare că lucrează doar pentru sine însuşi (de pildă, 
nevoinţa pustnicului), mădularul Bisericii lucrează întotdeauna pentru întregul 
trup. Aşa este întocmirea organismului Dumnezeu-omenesc al Bisericii, care 
întotdeauna este cîrmuit şi călăuzit de însuşi Domnul Hristos. 

In viaţa sobornicească a Bisericii se întrepătrund viaţa îngerilor şi a 
oamenilor, a celor ce se pocăiesc şi a păcătoşilor, a drepţilor şi a nedrepţilor, a 
celor ce s-au mutat la cele veşnice şi a celor ce trăiesc pe pămînt; în ea cei mai 
drepţi şi mai sfinţi ajută pe cei mai puţin drepţi şi sfinţi să crească cu creşterea 
Dumnezeiască întru o tot mai mare dreptate şi sfinţenie. Prin toate mădularele 
curg sfintele puteri Dumnezeiesc-omeneşti ale lui Hristos, şi prin cele mai mici 
şi mai neştiute, după măsura trăirii după har în organismul Bisericii, cu ajutorul 
nevoinţei, credinţei, dragostei, rugăciunii, postului, pocăinţei şi celorlalte sfinte 
fapte bune. Astfel, noi toţi creştem împreună întru biserică sfîntă în Domnul 
(Efeseni 2:21), legaţi în chip organic şi după har între noi prin una şi aceeaşi 
credinţă, unele şi aceleaşi Sfinte Taine şi sfinte fapte bune, printr-unul şi acelaşi 
Domn, printr-unul şi acelaşi adevăr, printr-una şi aceeaşi Evanghelie. Şi toţi 
sîntem părtaşi la una şi aceeaşi viaţă Dumnezeu-omenească a Bisericii, fiecare în 

locul din alcătuirea trupului pe care i 1-a hotărît lui Domnul, capul Bisericii, 
fiindcă trupul Bisericii creşte din El şi prin El este "desăvîrşit alcătuit şi unit". 
Totodată Domnul, capul Bisericii, rînduieşte locul cuvenit în Biserică fiecăruia, 
potrivit cu ceea ce are el osebit duhovniceşte şi cu însuşirile lui creştineşti, şi 
mai ales cu sfînta dragoste evanghelică, pe care fiecare o cultivă de bună voie în 
sine şi lucrează prin ea. In această viaţă sobornicească a Bisericii, fiecare se 
zideşte pe sine însuşi cu ajutorul tuturor, neapărat în dragoste, şi toţi cu ajutorul 
fiecăruia, drept care şi un Apostol are nevoie de rugăciunile mădularelor neştiute 
ale Bisericii. 

Mădularele Bisericii, unite pe deplin cu Dumnezeu-Omul prin unirea cea 
după har şi faptă bună, trăiesc prin ceea ce este al Lui, şi au ceea ce este al Lui şi 
cunosc prin cunoaşterea Lui, întrucît cu mintea sobornicească a Bisericii cugetă, 
şi cu inima sobornicească a Bisericii simt, şi cu voinţa sobornicească a Bisericii 
voiesc, şi cu viaţa sobornicească a Bisericii trăiesc; toate ale lor sînt de fapt în 
primul rînd ale Lui şi totdeauna ale Lui, iar ei îşi aparţin întotdeauna numai prin 
El şi în El. 

Pentru ce sîntem toţi credincioşii un singur trup în Biserică? Pentru ca să 
trăim prin cea una, sfîntă şi sobornicească viaţă a Bisericii, prin sfînta şi 
soborniceasca credinţă a Bisericii, prin sfîntul şi sobornicescul suflet al Bisericii, 
prin sfînta şi soborniceasca conştiinţă a Bisericii, prin sfînta şi soborniceasca 
minte a Bisericii, prin sfînta şi soborniceasca voinţă a Bisericii. Şi astfel să ne fie 
totul de obşte şi sobornicesc: şi credinţa, şi dragostea, şi dreptatea, şi rugăciunea, 
şi postul, şi adevărul, şi mîhnirea, şi bucuria, şi suferinţa, şi mîntuirea, şi în- 
dumnezeirea, şi în-dumnezeu-omenirea, şi nemurirea, şi veşnicia, şi fericirea. Iar 
prin toate acestea ne cîrmuieşte şi ne călăuzeşte, ne îndreptează şi ne uneşte 
harul Duhului Sfînt. Nu sîntem ai noştri, ţinem cu totul de Biserică, şi în primul 
rînd de sufletul Bisericii - Duhul Sfînt. Simtămîntul acesta este simtămîntul 
evanghelic de căpetenie şi necurmat al oricărui mădular adevărat al Bisericii. 
Nimeni nu le are pe toate în Biserică, ci fiecare atîta cît i-a hotărît Duhul Sfînt 
potrivit cu locul lui în trupul Dumnezeu-omenesc al Bisericii şi după măsura 
credinţei lui. 

Simtămîntul acestei sobornicităţi, simtămîntul a-tot-răspunderii personale, 
este o trăsătură deosebitoare a fiecărui creştin. Creştinul ştie: cînd cade, îi trage 
după sine şi pe alţii; cînd se ridică, îi ridică împreună cu sine şi pe alţii. Viaţa lui 
nu este doar a lui, ci este întreţesută cu viaţa celorlalţi fraţi după credinţă, fiindcă 
toţi alcătuim trupul cel unul al Bisericii. Iar în Biserică noi avem toate de obşte: 
şi pe Dumnezeu, şi sfinţenia, şi sufletul, şi conştiinţa, şi inima. Prin rugăciune şi 
har, fiecare este în toţi şi toţi în fiecare. Cine ştie cît datorează fiecare dintre noi 
Sfinţilor lui Dumnezeu şi rugăciunilor lor: însuşi sufletul lui, şi însăşi credinţa 
lui, şi însăşi mîntuirea lui! Eşti mădular al Bisericii? Asta înseamnă: eşti legat 
organic cu Sfinţii Apostoli, şi cu Mucenicii, şi cu Mărturisitorii şi cu toate 
Puterile îngereşti din ceruri. Dragostea sfintei sobornicităţi uneşte în Biserică, 

uneşte dumnezeiesc-omeneşte între ele mădularele Bisericii. Şi toate împreună, 
şi fiecare dintre ele, trăiesc prin viaţa sobornicească a Bisericii. Iar această 
dragoste sfintă a sobornicităţii atîrnă de credinţa lor în Hristos şi de viaţa lor în 
Hristos. De aceea şi binevesteşte de Dumnezeu înţelepţitul Apostol creştinilor: 
Deci, precum aţi primit pe Hristos Iisus Domnul, aşa să vieţuiţi într-Insul 
(Coloseni 2:6). Adică: Nimic să nu schimbaţi în Domnul Hristos şi nici să nu-I 
adăugaţi nimic; aşa cum este, El este atît Dumnezeieşte, cît şi omeneşte, a-tot- 
desăvîrşit. Noi, Apostolii, un astfel de Domn Hristos, Dumnezeu-Om, v-am 
propovăduit şi v-am predanisit; şi voi aşa L-aţi primit. Şi aşa în El să vieţuiţi. 

în El să vieţuiţi! Aceasta este porunca poruncilor. Să vieţuiţi nu 
adaptîndu-L pe El la voi, ci adaptîndu-vă pe voi la El; nu schimbîndu-L pe El 
după asemănarea voastră, ci schimbîndu-vă pe voi înşivă după asemănarea Lui; 
nu rezidindu-L pe El după chipul vostru, ci rezidindu-vă pe voi înşivă după 
chipul Lui. Numai trufaşii de eretici şi nebunii nimicitori de suflete rezidesc, fac 
altul, schimbă pe Dumnezeu-Omul Hristos după poftele şi socotinţele lor. De 
aici, atîţia "hristoşi mincinoşi" în lume şi atîţia creştini mincinoşi. Iar adevăratul 
Domn Hristos, întru plinirea istoricităţii şi realităţii Sale evanghelice Dumnezeu- 
omeneşti, este întreg în trupul Lui cel Dumnezeu-omenesc, Biserica Ortodoxă; 
precum în vremea Apostolilor, aşa şi astăzi, aşa şi în veci. Viaţa Lui Dumnezeu- 
omenească se prelungeşte prin Dumnezeu-omenescul trup al Bisericii în toate 
veacurile şi în toată veşnicia. Vieţuind în Biserică, noi vieţuim "în El", precum 
şi porunceşte purtătorul de Hristos Apostol. Iar în cea mai deplină măsură trăiesc 
astfel Sfinţii. Ei păstrează chipul Dumnezeu-omenesc al lui Hristos în minunata 
lui a-tot-facere de viaţă, a-tot-adevăr, a-tot-frumuseţe şi neschimbare. Totodată, 
Sfinţii cei după chipul lui Hristos ai Mîntuitorului păstrează în Dumnezeiesc- 
omeneasca sa desăvîrşire şi neschimbare şi scopul Dumnezeu-omenesc al fiinţei 
şi vieţii omeneşti, cel hotărît de Dumnezeu-Omul Domnul Hristos şi cu putinţă 
de înfăptuit numai în trupul Lui Dumnezeu-omenesc. Dimpotrivă, orice 
schimbare, micşorare, simplificare, reducere şi antropomorfizare a scopului 
creştin duce de rîpă creştinismul, îl lipseşte de sarea lui, îl face pămîntesc, îl 
preface într-o obişnuită religie omenească ofticoasă, într-o filosofie umanistă 
ofticoasă, într-o etică umanistă ofticoasă, într-o ştiinţă umanistă ofticoasă, într-o 
creaţie umanistă ofticoasă, într-o societate umanistă ofticoasă. 

Orice nou mădular al Bisericii înseamnă adaos la trupul Bisericii şi 
creştere a trupului ei. Pentru că fiecare, în lucrarea sa cu răspundere, se face de 
un trup cu trupul Bisericii. Iar locul cuvenit în trupul Bisericii i-1 împarte însuşi 
Domnul, fâcîndu-1 parte vie şi alcătuitoare a ei. Cu adevărat, numai în 
organismul Dumnezeu-omenesc al Bisericii toţi lucrează pentru fiecare şi fiecare 
pentru toţi, toţi trăiesc pentru fiecare şi fiecare trăieşte pentru toţi. Cu adevărat, 
numai în Biserică a fost dezlegată în chip desăvîrşit atît problema persoanei, cît 
şi cea a societăţii; şi numai în Biserică a fost înfăptuită şi persoana desăvîrşită, şi 

societatea desăvîrşită. De fapt, în afara Bisericii nu există nici persoană 
adevărată, nici societate adevărată. 

Sfîntul Ioan Damaschin bine-vesteşte: "Hristos, capul nostru, ni Se 
împărtăşeşte nouă pe Sine însuşi - [i£Ta8i8toaiv eoutov - şi prin aceasta ne 
uneşte cu Sine şi între noi, fapt în urma căruia avem unii către alţii potrivire, 
deşi fiecare dobîndeşte ajutorul Duhului atît cît poate să-1 încapă". n 

Domnul Hristos este capul Bisericii, şi numai ca atare este El şi 
Mîntuitorul trupului Bisericii (Efeseni 5:23). In calitate de cap al Bisericii, 
Domnul Hristos dă neîncetat trupului Bisericii tot ce îi este de trebuinţă pentru 
viaţa Dumnezeu-omenească şi mîntuirea tuturor mădularelor lui de păcat, de 
moarte şi de diavol. Biserica este întotdeauna Biserica lui Hristos, este Biserică 
prin aceea că El e întotdeauna capul ei, iar ea este întotdeauna trupul Lui. In ea 
totul depinde de El: ea prin El trăieşte, prin El există, prin El mîntuieşte, prin El 
în-nemureşte - ascultîndu-L în toate şi slujindu-I cu toată fiinţa sa. In Biserică, 
Dumnezeu este totul şi toate pentru om. Biserica este cea mai desăvîrşită 
organizaţie, pentru că este cel mai desăvîrşit organism: organism Dumnezeu- 
omenesc. In ea, Dumnezeu şi omul sînt uniţi într-un singur organism 
Dumnezeu-omenesc duhovnicesc-haric: Dumnezeu trăieşte în om şi prin om, şi 
omul trăieşte în Dumnezeu şi prin Dumnezeu; omul se supune întru toate de 
bună voie lui Dumnezeu, se desăvîrşeşte prin Dumnezeu, creşte cu creşterea lui 
Dumnezeu întru bărbat desăvîrşit, după măsura vîrstei plinirii lui Hristos 
(Coloseni 2:19; Efeseni 4:13), însă nu încetează a fi om; toate acestea se 
săvîrşesc şi au loc în duhul simbiozei Dumnezeu-omeneşti, al împreună-vieţuirii 
Dumnezeu-omeneşti, al împreună-lucrării Dumnezeu-omeneşti, al dreptei- 
cumpăniri şi plinirii Dumnezeu-omeneşti. Drept aceea, Biserica este singura 
comunitate adevărată şi reală, singura societate adevărată şi desăvîrşită; în ea, şi 
individul se desăvîrşeşte prin societate, şi societatea prin individ; atît unul, cît şi 
cealaltă, dobîndesc putere pentru o asemenea nevoinţă de la minunatul Domn 
Hristos, Care este totodată şi capul societăţii luată ca întreg, şi capul fiecărui 
individ luat ca persoană. Ca atare, în afara Bisericii nu poate să existe nici 
societate adevărată şi nici persoană adevărată. 

Sfinţenia purcede de la Cel sfînt, la fel ca luminarea de la lumină. 
Biserica, cuprinzînd în sine toate lumile, putea fi sfinţită numai de către o astfel 
de fiinţă a-tot-sfîntă şi a-tot-cuprinzătoare cum este Dumnezeu-Omul, Domnul 
Hristos. Ca să o sfinţească pe ea, El S-a dat pe Sine pentru ea, S-a dat pe Sine 
întreg pentru ea, S-a lăsat pe Sine întreg ei şi pe Sine a întemeiat-o pe ea 
(Efeseni 5:25). Toată viaţa Dumnezeului-Om nu este nimic altceva decît 
mîntuire a lumii de păcat, de moarte şi de diavol, prin facerea şi păstrarea 
Bisericii în lume. El a umplut fiinţa Bisericii cu Sine, cu sfintele Sale puteri 
Dumnezeieşti, şi astfel a sfinţit-o toată, încît ea, prin Sfintele Taine şi sfintele 
fapte bune, mîntuieşte pe oameni de păcat, de moarte şi de diavol, de care nici o 



11 Sfîntul Ioan Damaschin, Tîlcuire la Efeseni: PG 95, 844A. 

putere de sub cer nu poate mîntui. El a făcut aceasta mai ales botezînd-o cu 
Duhul Sfînt în ziua Sfintei Cincizecimi, ca şi ea să sfinţească botezînd cu Duhul 
Sfînt şi apă (Efeseni 5:26; v. Timotei 3:5; Ioan 3:5). Şi ea doar prin această 
desăvîrşită şi a-tot-puternică sfinţenie Dumnezeiască curăţeşte fiinţa omenească 
de tot ce e nesfînt, păcătos, diavolesc. Şi acum tot omul se curăţeşte şi se 
sfinţeşte în ea, prin baia apei şi prin cuvînt (Efeseni 5:26; v. şi Tit 3:5; Ioan 3:5). 
Cuvîntul lui Dumnezeu sfinţeşte apa prin Duhul Sfînt; Duhul Sfînt este ceva 
nevăzut, iar apa sfinţită ceva văzut. Se dă şi unul, şi cealaltă, pentru că omul este 
o fiinţă îndoită: din duh nevăzut şi din trup văzut. De vreme ce cuvîntul lui 
Dumnezeu sfinţeşte apa cea moartă, cum să nu sfinţească şi sufletul omenesc cel 
viu, cel după chipul lui Dumnezeu şi nemuritor? Ca s-o sfinţească curăţind-o 
prin baia apei şi prin cuvînt (Efeseni 5:26; v. Tit 3:5; Ioan 3:5); numai puterea 
sfîntă şi a-tot-sfinţitoare a lui Hristos, prezentă prin cuvîntul lui Dumnezeu în 
apa botezului, curăţeşte pe om de tot păcatul, de necurăţie şi de diavol, 
umplîndu-1 de sfinţenia cea Dumnezeiască şi de Dumnezeu, fiindcă oricine se 
botează în Hristos în Hristos se îmbracă (Galateni 3:27). In Biserică totul este de 
la Hristos, şi totul în Hristos; El e întreg în ea, şi ea întreagă în El. 

Intrucît Hristos este întreg în Biserică, şi întreaga Biserică în El, ea e 
slăvită, sfîntă şi fără de pată (Efeseni 5:27). Ca să o facă astfel, El a adus în ea, a 
întrupat în ea, ca în trupul Său, toată Persoana Sa Dumnezeu-omenească, toată 
viata Sa Dumnezeu-omenească şi toată nevointa Sa Dumnezeu-omenească. In 
cea mai curată formă a sa, Biserica e pe de-a-ntregul El, Dumnezeu-Omul 
Hristos, prelungit în toate veacurile şi în toată veşnicia. Ca atare, Biserica nu are 
pată, sau zbîrcituri, sau altceva de felul acesta (Efeseni 5:27). Cu adevărat, ce 
neajuns are ea? Pentru ce ar putea fi mustrată? Oare nu curăţă ea de toate 
păcatele, şi de cele mai mari, şi de cele mai mici? Oare nu slobozeşte ea de toate 
morţile şi de toţi diavolii? Oare nu primeşte pe oricine se întoarce la ea? Oare nu 
mîntuieşte pe oricine de păcat, de moarte şi de diavol? Oare este margine iubirii 
ei de oameni şi puterii ei? Iar toate acestea le face în ea puterea Dumnezeiască a 
lui Hristos, întotdeauna sfîntă şi a-tot-puternică (Coloseni 1:29). 

Domnul a făcut Biserica astfel prin Crucea Sa, prin sîngele Său 
Dumnezeu-omenesc pe care 1-a vărsat pe Cruce. Sîngele acesta este curăţirea 
Bisericii şi mîntuirea ei. El este şi unirea ei Dumnezeu-omenească, şi unitatea ei 
cu Dumnezeu şi cu oamenii. Sîngele Dumnezeu-Omului Hristos este veşnic 
noua, răscumpărătoarea, mîntuitoarea, a-tot-fâcătoarea şi a-tot-unitoarea putere a 
Bisericii. In Persoana Dumnezeu-Omului s-au unit în chip a-tot-desăvîrşit firea 
Dumnezeiască şi omenească, Dumnezeu şi omul, aşa încît oamenii, care pînă 
atunci erau departe de Dumnezeu prin păcat, s-au făcut prin sîngele Dumnezeu- 
omenesc apropiaţi ai lui Dumnezeu, una cu Dumnezeu (Efeseni 2:13, \4), s-au 
făcut mădulare ale trupului Lui, din carnea Lui şi din oasele Lui (Efeseni 5:30). 
Prin Dumnezeu-Omul Hristos a fost înfăptuită pe pămînt o realitate de 
neînchipuit: noi, oamenii, noi, mamifere (fiinţe) iubitoare de păcat, am intrat 

prin El în înrudire de sînge cu Dumnezeu, fiindcă sîngele Lui Dumnezeu- 
omenesc, izvorul vieţii noastre veşnice, al nemuririi noastre Dumnezeu- 
omeneşti, ne uneşte în chipul cel mai apropiat cu El, singurul Dumnezeu 
adevărat, în Care şi este viaţa veşnică (v. I Ioan 5:20; 5:11; 1:2). Sîngele cel 
Dumnezeiesc al Domnului Hristos este putere Dumnezeu-omenească ce 
sfinţeşte, ce curăţeşte, ce schimbă la faţă, ce în-creştinează, ce îm-bisericeşte, ce 
în-dumnezeu-omeneşte, ce în-treimifică, ce mîntuieşte. Drept aceea Noul 
Legămînt este legămînt întru sîngele Dumnezeu-Omului Hristos. Şi acest 
legămînt se prelungeşte euharistie în trupul Dumnezeu-omenesc al Bisericii, 
unindu-ne prin sîngele Dumnezeu-omenesc pe noi, oamenii, cu Dumnezeu şi 
între noi. Fiindcă, unind pe om cu Dumnezeu-Omul, acest prea-sfînt sînge ne 
uneşte prin El cu toţi oamenii. Este vădit faptul istoric că unirea reală, adevărată 
şi nemuritoare a omului cu oamenii se săvîrşeşte prin Dumnezeu-Omul; 
Dumnezeu este mai aproape de fiecare om decît este omul însuşi faţă de sine, 
mai aproape şi faţă de toţi oamenii decît sînt ei înşişi faţă de sine. Drept aceea, 
nu există pentru om unire cu sine însuşi şi cu oamenii din jurul său fără 
Dumnezeu, fără Dumnezeu-Omul, fără înrudirea şi unirea cea după sînge cu El. 
Iar această înrudire şi unire a omului după sînge cu Dumnezeu, şi această 
înrudire şi unire a omului cu oamenii după sîngele Dumnezeu-Omului, se 
împlineşte în trupul Dumnezeu-omenesc al lui Hristos - Biserica. Şi anume, 
concret şi trăit: în Sfînta Euharistie, prin Sfînta Cuminecare cu trupul şi sîngele 
lui Hristos. 

Sîngele Dumnezeu-Omului uneşte pe om cu Dumnezeu; ca şi pe Crucea 
Golgotei, tot aşa şi în trupul Dumnezeu-omenesc al Bisericii, prin purtătorul de 
viaţă şi în-dumnezeitorul sînge din Sfînta Taină a împărtăşirii, în Sfînta 
Liturghie. Mai mult: întrucît este sîngele Dumnezeu-Omului Hristos şi Biserica 
este trupul Lui, pentru aceasta el şi este puterea unitoare care uneşte toate 
mădularele Bisericii într-un singur trup, într-o singură viaţă, într-un singur 
suflet, într-o singură inimă, într-o singură obşte Dumnezeu-omenească - 
KOivoviav: Potirul binecuvîntării pe care-1 binecuvîntăm nu este oare împreună- 
unirea - Koivovia - cu sîngele lui Hristos? Şi plinea pe care o frîngem, nu este 
oare împreună-unirea - xoivoviav - cu trupul lui Hristos? Ca o singură pîine, un 
singur trup mulţi sîntem, căci toţi ne împărtăşim dintr-o singură pîine (I 
Corinteni 10:16,17). Aceste cuvinte Dumnezeu-omeneşti ale purtătorului de 
Hristos Apostol ne descoperă însăşi Taina Bisericii, Taina ei euharistică şi 
natura ei euharistică. Sfînta Euharistie, Sfînta împărtăşanie, ne uneşte nu numai 
cu El, Cel de neînlocuit, ci şi între noi. Mîncînd sfîntul Lui trup, devenim de un 
trup cei mulţi. Unindu-ne cu El, ne unim cu unire sfînta şi între noi. Aceasta este 
sfînta unire a oamenilor, unirea Dumnezeu-omenească, singura adevărată unire 
şi singura veşnică unire a oamenilor. Căci în Dumnezeu-Omul Hristos nu doar 
că sîntem veşnic vii, ci şi veşnic una: una precum şi trupul este unul. Există vreo 
unire mai strînsă decît aceasta? Şi încă: există vreo unire mai veşnică decît 

aceasta, de vreme ce trupul Bisericii este un trup veşnic? Astfel stau lucrurile în 
trupul Dumnezeu-omenesc al lui Hristos, al Bisericii; în el, "un trup sîntem cei 
mulţi". Prin El, prin Dumnezeu-Omul, un trup sîntem cei mulţi. Sfînta 
Euharistie, Sfînta Liturghie, Sfînta împărtăşanie sînt tocmai expresia acestei 
realităţi dumnezeiesc-omeneşti. Iar făcătorul de minuni şi pururea istoricul 
Dumnezeu-Om a unit în Sine însuşi pentru întîia oară, prin întruparea Sa, pe 
Dumnezeu şi pe om, cu o unire veşnică. Şi toate acestea le-a transferat şi le 
transferă fără încetare asupra tuturor oamenilor. Le-a transferat şi le transferă 
fără încetare, pe temei Dumnezeu-omenesc. Fiindcă Hristos a întemeiat Biserica 
pe trupul Său Dumnezeu-omenesc, adică pe realitatea pămîntească a vieţii şi 
prezenţei Sale Dumnezeu-omeneşti în lumea noastră. Cel prea-bun S-a întrupat 
ca să ne împreună-în-trupeze cu Sine (Efeseni 3:6), şi astfel să ne în- 
dumnezeiască, şi astfel să ne dăruiască tot ce este al Său. Şi face lucrul acesta în 
primul rînd prin Sfînta împărtăşanie în Sfînta Euharistie a Bisericii. 

Un trup sîntem, cei mulţi, fiindcă nimeni dintre noi nu alcătuieşte tot 
trupul, ci fiecare este doar o parte a trupului, încît să simţim şi să ştim 
întotdeauna cît sîntem de atîrnători unul de altul: toţi de fiecare şi fiecare de toţi. 
Şi cît de trebuitori sîntem unul altuia: toţi fiecăruia şi fiecare tuturor; şi mai 
mult: fiecare fiecăruia. Puterea noastră, şi tăria, şi viaţa, şi nemurirea şi fericirea 
sînt numai în această unire, pe care ne-o dă cine? Trupul lui Hristos, trupul lui 
Dumnezeu. Minunatul Domn Hristos este adevărata mîncare, adevărata noastră 
băutură (Vezi Ioan 6:55, 56; 48). El este pîinea cea una cu care ne hrănim şi prin 
El toţi într-o pîine avem unire. El este unirea însăşi şi sfînta putere a acestei 
uniri, a sfintei sobornicităţi a Bisericii. Impărtăşindu-ne cu Sfintele Taine ale 
Domnului Hristos, noi ne împărtăşim cu Sfîntul Lui Trup, care e totdeauna unul 
şi pretutindeni unul. Astfel noi, cei mulţi, sîntem un trup în Hristos şi unul altuia 
mădulare (Romani 12:5; v. şi I Corinteni 12:27). 

Aceasta este înţelepciunea cea după Dumnezeu a Sfîntului Apostol. Şi 
urmează, cu înţelepciune Dumnezeiască, cel de-al cincilea evanghelist, Sfîntul 
Ioan Gură de Aur: "Numind Sfînta împărtăşanie unirea trupului lui Hristos, 
Apostolul a vrut să spună ceva mai apropiat, drept care a şi adăugat: O pîine, un 
trup sîntem noi, cei mulţi. Fiindcă ce este pîinea? Trupul lui Hristos. Şi ce se fac 
cei ce se împărtăşesc? Trupul lui Hristos; nu mai multe trupuri, ci un singur trup. 
Căci, după cum pîinea, făcută din multe boabe de grîu, una este, încît nu se văd 
boabele din pricina unirii lor, aşa şi noi sîntem uniţi atît unul cu altul, cît şi cu 
Hristos." 12 

Despre această realitate Dumnezeu-omenească, de Dumnezeu înţelepţitul 
Cabasila bine-vesteşte următoarele: "Biserica se arată pe sine în Sfintele Taine 
nu ca în simboluri, ci precum mădularele în inimă, şi ramurile în rădăcina 
sadului, şi - după cuvîntul Domnului - ca viţa de vie în butucul ei (Ioan 15:1,5). 
Căci aici nu este doar o părtăşie - koivoviq - de nume sau o analogie după 



12 Tîlcuire la I Corinteni, Omilia 24:2; PG 61, 200. 

asemănare, ci o identitate - TauTOTnq. Fiindcă aceste Sfinte Taine sînt trupul şi 
sîngele lui Hristos, şi tocmai acestea sînt mîncarea şi băutura cea adevărată a 
Bisericii lui Hristos; şi împărtăşindu-se cu acestea, ea nu le preschimbă în trup 
omenesc, cum se întîmplă cu hrana omenească, ci ea însăşi se preschimbă în 
trupul şi sîngele lui Hristos... Şi, dacă cineva ar putea vedea Biserica lui Hristos 
după măsura în care ea s-a unit cu El împărtăşindu-se cu trupul Lui, atunci nu ar 
vedea nimic altceva decît numai trupul Domnului. De aceea şi scrie Pavel: Voi 
sînteţi trupul lui Hristos şi mădulare unul altuia (1 Corinteni 12:27)." 13 Dacă 
Hristos este unul, spune Sfîntul Grigorie Cuvîntătorul de Dumnezeu, atunci unul 
este capul Bisericii şi unul este trupul ei. 14 Pe acest temei noi sîntem prin 
Hristos şi în Hristos un trup şi mădulare unul altuia, împreună cu toţi Sfinţii 
Apostoli, şi Prooroci, şi Mucenici, şi Mărturisitori, şi cu toţi Sfinţii. Iar decît 
această unire în Hristos împreună cu toţi Sfinţii (vezi Efeseni 3:12; 4:11-16) nu 
este pentru fiinţa omenească nimic mai bun, nimic mai luminos, nimic mai 
fericit, nimic mai veşnic, nimic mai vrednic de iubire în toate lumile cunoscute 
şi cu putinţă de închipuit. E bucuria bucuriilor a fi împreună cu toţi Sfinţii un 
trup, şi încă trupul lui Hristos! 

Dacă ar fi cu putinţă să se adune toate Tainele Noului Legămînt, ale 
legămîntului Dumnezeu-Omului, şi toate Tainele Bisericii lui Hristos, ale 
Bisericii Dumnezeu-Omului, într-o singură Taină, aceasta ar fi Sfînta Taină a 
împărtăşaniei, Sfînta Taină a Euharistiei. Taina aceasta ne arată şi totodată ne dă 
pe Domnul Hristos întreg, în toată minunata strălucire a Persoanei Lui 
Dumnezeu-omeneşti şi a trupului Său Dumnezeu-omenesc, care este Biserica. 
Pentru că Sfînta împărtăşanie şi Euharistie sînt însuşi trupul Lui Dumnezeu- 
omenesc, însuşi sîngele Lui Dumnezeu-omenesc, însuşi El cu Biserica Sa în 
negrăita plinire a Dumnezeirii şi omenirii Sale - Dumnezeu-omenirii Sale. Noul 
Legămînt este pus, cu adevărat, pe un temei nou, unic şi neasemuit: legămînt în 
sîngele lui Dumnezeu, legămînt în trupul lui Dumnezeu. Şi acest Dumnezeu- 
omenesc legămînt între Dumnezeu şi om este înfăptuit pe toată veşnicia de către 
minunatul Dumnezeu-Om, Domnul Hristos, şi de către Biserica Lui cea 
Dumnezeu-omenească. 

Sfînta împărtăşanie este întotdeauna trupul a- tot- viului Domn Iisus: 
Acesta este trupul Meu; şi noi sîntem prin ea întotdeauna ai Lui, de fiecare dată 
din nou ai Lui. Dar şi ai celor ce se împărtăşesc cu trupul acesta sfînt. în fapt, în 
Sfînta Euharistie este toată Biserica, şi toate Tainele ei şi toate cele sfinte ale ei. 
In ea este tot Domnul Hristos; în ea este tot Noul Legămînt, legămînt întru 
sîngele a-tot-făcător de viaţă al lui Dumnezeu: Noul Legămînt întru sîngele Meu 
(1 Corinteni 11:25). Prin Sfînta împărtăşanie noi reînnoim mereu legămîntul 
nostru cu Domnul Hristos, atît ca indivizi, cît şi ca norod al lui Dumnezeu (vezi 
Tit 2:14; Evrei 2:17; 8:8-10; 2 Corinteni 6:16); ne întărim mereu în el; şi el e 



13 Tîlcuirea Liturghiei, cap. 38; PG 150, 452C-453A. 

14 Cuvîntul 4:38; PG 36, 292B. 

pentru noi întotdeauna, în fapt, un legămînt nou, Noul Legămînt în Dumnezeu- 
Omul Hristos. Acesta este lucrul care nu trebuie nicicînd uitat, ci totdeauna 
amintit şi reînnoit în cuget, şi astfel să ne înviem mereu în Biserică cu viaţa 
Dumnezeu-omenească. Pentru aceasta Domnul şi legiuieşte porunca 
binevestitoare: Aceasta să o faceţi întru pomenirea Mea (1 Corinteni 11:24-25; 
Luca 22:19). 

Această "pomenire" liturgică euharistică ne aduce aminte de toată 
nevoinţa Dumnezeu-omenească a mîntuirii lumii pe care a săvîrşit-o Domnul 
Hristos. După cuvîntul cel de Dumnezeu insuflat al Sfîntului Damaschin: 
"Săvîrşirea acestor Sfinte Taine plineşte toată iconomia duhovnicească şi mai 
presus de fire a întrupării lui Dumnezeu Cuvîntul." 15 Această sfînt-euharistică 
"aducere aminte" este în fapt sfînt-tainică dare nouă a Domnului Hristos însuşi, 
în toată plinirea Dumnezeu-omenirii Lui. Fiindcă nimic din Noul Legămînt nu 
ni-L dă atît de întreg pe Domnul Hristos ca Sfînta Euharistie şi împărtăşanie: pe 
Cel veşnic, Cel a-tot-viu şi a-tot-dătător de viaţă, Care e pururea Acelaşi şi a-tot- 
Acelaşi - ieri, şi azi şi în veci (Evrei 18:8). Prin Sfînta împărtăşanie noi trăim 
toată acea Dumnezeu-omenească şi de mîntuire nevoinţa a Mîntuitorului ca pe 
propria noastră nevoinţa. Iar mai întîi de toate a-tot-mîntuitoarea Lui moarte şi 
înviere, fiindcă acestea ne aduc deplin în însăşi inima şi însăşi veşnicia mîntuirii 
Dumnezeu-omeneşti. Pentru aceasta binevesteşte Sfîntul Apostol: Fiindcă, de 
cite ori mîncaţi pîinea aceasta, voi vestiţi moartea Domnului, pînă ce va veni(I 
Corinteni 11:26). 

Trupul Domnului Hristos întrupat, pe care El 1-a luat din Preasfînta 
Născătoare de Dumnezeu şi de la Duhul Sfînt, şi trupul Său din Sfînta 
împărtăşanie, precum şi trupul Său ca Biserică, toate acestea sînt, la urma 
urmelor, un trup unic şi a-tot-mîntuitor. Fiindcă Domnul Iisus este Acelaşi, ieri, 
şi azi şi în veci (Evrei 13:8). Lucrul acesta îl mărturiseşte cu heruvimică vedere 
duhovnicească evanghelistul cel cu Gură de Aur: "Cei care vă împărtăşiţi din 
trupul şi sîngele Domnului Hristos, aduceţi-vă aminte, noi ne împărtăşim dintr- 
un trup ce prin nimic nu se deosebeşte de cel ce sade sus, căruia îngerii se 
închină; acest trup îl gustăm -toutou aTroy£uou£6a. O, cîte căi ne sînt deschise 
spre mîntuire! Domnul ne-a făcut trup al Său, ne-a dat nouă trupul Său. Că, 
precum trupul acesta este unit cu Hristos, aşa şi noi ne unim cu El prin această 
pîine. Că nu I-a fost destul că S-a făcut om şi că a fost şi răstignit pentru noi, ci 
Se şi uneşte pe Sine cu noi - şi nu doar prin credinţă, ci şi cu lucrul ne face trup 
al Său." 16 

Trupul Cuvîntului lui Dumnezeu întrupat este a-tot-valoarea cea mai 
înaltă pentru fiinţa omenească în toate lumile. în el sînt toate veşnicele, 
Dumnezeieştile şi Dumnezeu-omeneştile valori şi realităţi. Cea de a doua Faţă a 
Sfintei Treimi, Dumnezeu Cuvîntul, S-a întrupat şi S-a făcut Dumnezeu-Om 



15 Despre Preasfîntul Trup, 2; PG t. 95, 408. 



Tîlcuire la Efeseni, Omilia 3:3; PG 62, 27; Tîlcuire la Matei, Omilia 82, 5; PG 58, 743. 

pentru a Se face Biserică, a împlini în ea şi neîncetat a săvîrşi nevoinţa mîntuirii 
lumii şi a oamenilor de păcat, de moarte şi de diavol. Dumnezeu S-a făcut om, 
S-a făcut trup, pentru ca omul să se facă dumnezeu prin Dumnezeu-Omul, în 
trupul cel Dumnezeu-omenesc al Lui = al Bisericii. Aceasta este toată 
binevestirea Dumnezeu-Omului şi a Bisericii Sale. Dumnezeu şi tot ce este 
Dumnezeiesc, omul şi tot ce este cu adevărat omenesc sînt în Biserică în chip 
organic şi adevărat, ca trup. Toată plinirea Dumnezeirii trăieşte în Biserică 
trupeşte - aojucrriKUK; (Coloseni 2:9). Ca cei ce sîntem de un trup cu Hristos, ca 
cei ce sîntem de un trup cu trupul Dumnezeu-omenesc al Bisericii Lui, noi 
primim de la această Dumnezeiască plinire a Mîntuitorului tot ce ne trebuie 
pentru viaţa veşnică în amîndouă lumile: primim har peste har şi tot adevărul 
Dumnezeiesc, cu toate netrecătoarele lui bogăţii, vrednicii, bucurii (Coloseni 
2:9-10; Efeseni 2:19; Ioan 1:17). 

La mijloc este o mare taină, cea mai mare din toate lumile noastre: Hristos 
şi Biserica (Efeseni 5:32). Neamul omenesc nu are minte şi cuvînt îndeajuns 
spre a înfăţişa fie şi aproximativ această prea-sfîntă şi prea-mare taină. Hristos e 
totodată Dumnezeu-Cuvîntul şi om, Dumnezeu-Cuvîntul şi Biserica, Dumnezeu- 
Cuvîntul cu trupul în ceruri şi în trupul Său, Biserica, pe pămînt. Oare nu este 
aceasta o mare taină? Mădularele Bisericii alcătuiesc un organism, un trup, şi cu 
toate astea fiecare rămîne o persoană osebită. Oare nu este aceasta o mare taină? 
In Biserică totul este sobornicesc, şi totuşi totul este personal; fiecare trăieşte în 
toţi şi toţi în fiecare, şi totuşi viaţa fiecăruia este propria lui viaţă şi persoana 
fiecăruia este propria lui persoană. Oare nu este aceasta o mare taină? In 
Biserică trăiesc atîţia păcătoşi, şi cu toate acestea ea este sfîntă şi fără de pată, 
fără nici un fel de pată sau zbîrcitură (Efeseni 5:27). Oare nu este aceasta o mare 
taină? Şi aşa mai departe, de la lucrul cel mai mic şi pînă la cel mai mare, în 
Biserică totul este o mare taină, fiindcă în toate Se află tot minunatul Domn 
Hristos, cu toate nenumăratele Sale taine Dumnezeu-omeneşti. Drept aceea, 
Biserica este minunea cea mai mare a tuturor lumilor zidite, minune de care se 
uimesc şi îngerii în cer. In unica ei binevestire, în a-tot-Dumnezeiasca ei 
Evanghelie doresc şi îngerii să privească, fiindcă prin Biserică li se face 
cunoscută şi lor înţelepciunea cea de multe feluri a lui Dumnezeu (I Petru 1:12; 
Efeseni 3:10). 

Dumnezeu-Omul Hristos a unit în Biserica Sa toate cele din ceruri şi cele 
de pe pămînt (Efeseni 1:10); toate Tainele cerului şi ale pămîntului s-au 
împreunat într-o singură Taină, şi astfel s-a dobîndit Taina cea mare, a-tot- 
Taina: Biserica. Această mare Taină pătrunde toate mădularele Bisericii, toată 
viaţa lor, toate legăturile lor. Drept aceea, totul în Biserică este minune, totul 
este Taină "mai presus de cuget" = mai presus de raţiune. Aici nu este nimic 
obişnuit, nimic banal, nimic de mîna a doua, nimic de puţină însemnătate, 
fiindcă totul este Dumnezeu-omenesc, totul este unit organic într-un singur 

organism Dumnezeu-omenesc, într-o singură şi atotcuprinzătoare "mare Taină' 
Dumnezeu-omenească: Biserica Ortodoxă. 

ÎNSUŞIRILE bisericii 

însuşirile Bisericii sînt nenumărate, fiind de fapt însuşirile Dumnezeu- 
Omului Hristos, iar prin El şi însuşirile Dumnezeirii celei în Treime. Insă de 
Dumnezeu înţelepţiţii Părinţi ai Soborului al doilea a toată lumea, cîrmuiţi şi 
călăuziţi de Duhul Sfînt, le-au concentrat, în cel de-al nouălea articol al 
Simbolului de credinţă, în acestea patru: "Cred într-una, sfîntă, sobornicească şi 
apostolească Biserică." Aceste însuşiri ale Bisericii - unicitatea, sfinţenia, 
sobornicitatea şi apostolicitatea ei - vin din însăşi firea şi din scopul ei. Ele 
hotărnicesc limpede şi exact caracterul Bisericii Ortodoxe a lui Hristos, prin care 
ea, ca aşezămînt [instituţie] şi obşte [comunitate] Dumnezeu-omenească, se 
deosebeşte de toate aşezămintele [instituţiile] şi obştile [comunităţile] omeneşti. 



1 . Unimea şi unicitatea Bisericii 

După cum Persoana Dumnezeului-Om Hristos este una şi unică, tot aşa şi 
Biserica, întemeiată prin El şi în El, este una şi unică. Unicitatea Bisericii reiese 
în chip necesar din unicitatea Persoanei Dumnezeu-Omului Hristos. Biserica, 
fiind în mod organic unul şi unicul organism Dumnezeu-omenesc din toate 
lumile, nu are, după toate legile cereşti şi pămînteşti, cum să se împartă. Orice 
împărţire ar însemna moartea ei. Fiind toată în Dumnezeu-Omul, ea este întîi de 
toate şi întru totul un organism Dumnezeu-omenesc şi apoi o organizaţie 
Dumnezeu-omenească. In ea totul este Dumnezeu-omenesc: şi firea, şi credinţa, 
şi dragostea, şi Botezul, şi Euharistia, şi fiecare Taină a ei, şi fiecare sfîntă faptă 
bună a ei; şi toată învăţătura ei, şi toată viaţa ei, şi toată nemurirea ei, şi toată 
veşnicia ei, şi toată întocmirea ei. Da, da, da: în ea totul este unit şi nedespărţit în 
chip Dumnezeu-omenesc: şi în-creştinarea, şi luminarea, şi în-dumnezeirea, şi 
în-treimificarea, şi mîntuirea. In ea, toate sînt unite în chip organic şi haric într- 
un singur trup Dumnezeu-omenesc, sub un singur cap - Dumnezeu-Omul 
Hristos. Toate mădularele ei, deşi ca persoane sînt pururea întregi şi neştirbite, 
sînt unite printr-un singur har al Duhului Sfînt şi, prin mijlocirea Sfintelor Taine 
şi sfintelor fapte bune, într-o unitate organică, alcătuiesc un singur trup şi 
mărturisesc o singură credinţă, care le uneşte între ele şi cu Domnul Iisus. 

Purtătorii de Hristos Apostoli bine-vestesc, insuflaţi de Dumnezeu, 
unimea şi unicitatea Bisericii, văzîndu-i temeiul în unimea şi unicitatea 
Persoanei întemeietorului ei, a Dumnezeu-Omului Hristos: Fiindcă altă temelie 
nimeni nu poate să pună decît aceea care este pusă, care este Iisus Hristos (1 
Corinteni 3:11). 

Urmîndu-i pe Sfinţii Apostoli, Sfinţii Părinţi şi Dascăli ai Bisericii 
mărturisesc cu Dumnezeiască înţelepciune heruvimică şi rîvnă serafimică 
unimea şi unicitatea Bisericii Ortodoxe. Astfel, este de înţeles rîvna fierbinte a 
Sfinţilor Părinţi ai Bisericii faţă de orice despărţire de Biserică şi cădere din 
Biserică şi atitudinea lor aspră faţă de erezii şi schisme. In această privinţă, de 
nespusă însemnătate Dumnezeu-omenească sînt Sfintele Soboare a toată lumea 
şi locale. Potrivit duhului şi rînduielii lor de Hristos înţelepţite, Biserica este nu 
numai una, ci şi unică. Dat fiind că Domnul Hristos nu poate avea mai multe 
trupuri, în El nu pot fi mai multe Biserici. Potrivit firii sale Dumnezeu-omeneşti, 
Biserica este una şi unică, precum Dumnezeu-Omul Hristos este unul şi unic. Ca 
urmare, despărţirea sau împărţirea Bisericii este din punct de vedere ontologic 
cu neputinţă. împărţire a Bisericii nu a fost niciodată, nici nu poate să fie, ci au 
fost şi vor fi căderi din Biserică, aşa cum viţele care de bună voie rămîn sterpe 
cad, uscate, din Via Dumnezeu-omenească cea veşnic vie (v. Ioan 15:1-6). Din 
Biserica cea una, unică şi de nedespărţit a lui Hristos, s-au despărţit şi au căzut 
în felurite vremuri ereticii şi schismaticii, şi prin aceasta au încetat a mai fi 
mădulare ale Bisericii şi de un trup cu trupul ei Dumnezeu-omenesc. Astfel au 
căzut mai întîi gnosticii, apoi arienii, pneumatomahii, monofiziţii, iconoclaştii, 
romano-catolicii, protestanţii, uniaţii... şi, pe rînd, toţi ceilalţi care aparţin 
legiunii eretico-schismatice. 



2. Sfinţenia Bisericii 

Prin firea sa Dumnezeu-omenească, Biserica este, fără îndoială, un 
organism fără asemănare în lumea pămîntească. In această fire a ei este şi 
sfinţenia ei. De fapt, ea este atelierul Dumnezeu-omenesc al sfinţirii oamenilor 
şi al sfinţirii, prin oameni, a celorlalte zidiri. Ea este sfîntă ca trup Dumnezeu- 
omenesc al lui Hristos, căruia însuşi Domnul Hristos îi este cap fără de moarte 
iar Duhul Sfînt îi este suflet fără de moarte. Drept aceea, în ea toate sînt sfinte: şi 
învăţătura ei, şi harul ei, şi Tainele ei, şi faptele ei bune, şi toate puterile ei, şi 
toate mijloacele ei învistierite în ea pentru sfinţirea oamenilor şi a întregii zidiri. 
Făcîndu-Se, din nemărginita Sa iubire de oameni, Biserică prin întrupare, 
Dumnezeul şi Domnul Iisus Hristos a sfinţit Biserica prin Patimi, şi prin înviere, 
şi prin înălţare, şi prin învăţătură, şi prin facerea de minuni, şi prin rugăciune, şi 
prin post, şi prin Taine, şi prin fapte bune; într-un cuvînt: prin întreaga Sa viaţă 
Dumnezeu-omenească. Drept aceea s-a şi rostit de Dumnezeu insuflata 
binevestire: Hristos a iubit Biserica şi S-a dat pe Sine pentru dînsa ca să o 
sfinţească pe ea, curăţind-o cu baia apei prin cuvînt, ca să o pună înainte pe ea 
Luişi ca Biserică slăvită, neavînd întinăciune, nici prihană sau altceva de acest 
fel, ci ca să fie sfîntă şi fără de prihană (Efeseni 5:25-27). 

Dar e o realitate evanghelică în cursul istoriei: Biserica e plină şi prea- 
plină de păcătoşi. Nu cumva aflarea lor în Biserică micşorează, vatămă, 
desfiinţează sfinţenia ei? Nu, nicidecum şi în nici un fel. Fiindcă neîmpuţinată şi 
neschimbată este sfinţenia Domnului Iisus - capul ei, şi a Duhului Sfînt - sufletul 
ei, şi a Dumnezeieştii ei învăţături, şi a Tainelor ei, şi a faptelor ei bune. Biserica 
îi rabdă pe păcătoşi, îi acoperă sub aripile ei şi îi învaţă, ca să-i trezească şi să-i 
îndemne la pocăinţă, la însănătoşire şi schimbare la faţă duhovnicească; iar ei nu 
împiedică Biserica să fie sfîntă. Numai păcătoşii nepocăiţi, care se îndărătnicesc 
în rău şi în răutatea cea de a sa voie luptătoare împotriva lui Dumnezeu, sînt 
tăiaţi din Biserică, fie prin lucrarea văzută a autorităţii Dumnezeu-omeneşti a 
Bisericii, fie prin lucrarea cea nevăzută a judecăţii Dumnezeieşti, pentru ca în 
felul acesta să fie păzită sfinţenia Bisericii. Scoateţi afară pe cel rău dintre voi 
înşivă (1 Corinteni 5:13). 

In scrierile lor şi la Soboare, Sfinţii Părinţi au mărturisit sfinţenia Bisericii 
ca pe o însuşire fiinţială şi neschimbată a ei. Părinţii Soborului al doilea a toată 
lumea au definit-o dogmatic în articolul 9 al Simbolului Credinţei. Iar 
următoarele Soboare a toată lumea au întărit-o prin pecetea împreună-glăsuirii 
lor. 



3. Sobornicitatea Bisericii 
(catolicitatea = KaBoAiKOTnc; Bisericii) 

însăşi firea Dumnezeu-omenească a Bisericii este prin sine atot- 
cuprinzătoare, universală, sobornicească: Dumnezeu-omeneşte universală, 
Dumnezeu-omeneşte catolică, Dumnezeu-omeneşte sobornicească. Dumnezeu- 
Omul Domnul Hristos, prin Sine şi în Sine, a unit în chipul cel mai desăvîrşit şi 
mai deplin pe Dumnezeu cu omul şi, prin om, toate lumile şi toată zidirea. 
Soarta zidirii este în mod ontologic legată de cea a omului (v. Romani 8:19-24). 
Organismul Dumnezeu-omenesc al Bisericii cuprinde toate cele din ceruri şi 
cele de pe pămînt, cele văzute şi cele nevăzute, fie Scaune, fie Domnii, fie 
începătorii, fie Stăpînii (Coloseni 1:16). Toate sînt întru Dumnezeu-Omul, şi El 
este capul trupului Bisericii (Coloseni 1:17-18). în organismul Dumnezeu- 
omenesc al Bisericii fiecare trăieşte plinătatea personalităţii sale ca o mică celulă 
vie după chipul lui Dumnezeu. Legea sobornicităţii Dumnezeu-omeneşti 
cuprinde toate şi lucrează prin toate, menţinîndu-se totdeauna dreapta-cumpănire 
Dumnezeu-omenească între Dumnezeiesc şi omenesc. In Biserică noi, oamenii, 
ca unii ce sîntem de un trup cu trupul ei, trăim întreaga plinire a fiinţei noastre în 
dimensiunile ei cele după asemănarea lui Dumnezeu. Mai mult: în Biserica 
Dumnezeu-omenească, omul trăieşte fiinţa sa ca pe o a-tot-fiinţă, a-tot-fiinţă 
Dumnezeu-omenească; se trăieşte pe sine nu numai ca pe un a-tot-om, ci şi ca pe 
o a-tot-făptură. Pe scurt: se trăieşte pe sine ca pe un dumnezeu-om după har. 

Sobornicitatea Dumnezeu-omenească a Bisericii este, în fapt, necontenita 
în-creştinare harică a omului prin sfintele fapte bune: totul se adună în Hristos 
Dumnezeu-Omul şi totul trăieşte prin El ca fiind al Lui, ca un organism 
Dumnezeu-omenesc unic şi nedespărţit. Fiindcă viaţa în Biserică este 
sobornicizare Dumnezeu-omenească, nevoinţă harică, prin fapte bune, de în- 
dumnezeu-înomenire, în-creştinare, în-dumnezeire, în-treimificare, îm- 
bisericire. Sobornicizarea Dumnezeu-omenească, sobornicitatea Dumnezeu- 
omenească în Biserică se sprijină şi se săvîrşeşte prin Persoana cea veşnic vie a 
Dumnezeu-Omului Hristos, care uneşte în chipul cel mai desăvîrşit pe 
Dumnezeu şi pe om, şi toată zidirea, pe care prea-scumpul sînge al Dumnezeu- 
Omului, al Mîntuitorului, o spală de păcat, de rău şi de moarte (cf. Coloseni 
1:19-22). Sufletul sobornicităţii Bisericii este tocmai Persoana Dumnezeu- 
omenească a lui Hristos. Dumnezeu-Omul este Cel care ţine totdeauna dreaptă 
cumpăna Dumnezeu-omenească între Dumnezeiesc şi omenesc în viaţa 
sobornicească a Bisericii. Biserica este întreagă plină şi prea-plină de Domnul 
Hristos, fiindcă ea este plinirea Celui ce plineşte toate în toţi (Efeseni 1:23). 
Drept aceea, ea e universală în fiecare persoană care este în ea şi în fiecare 
celulă a sa. Această universalitate, această sobornicitate, această KaBoÂiKOTnc; 
răsună tunător prin Sfinţii Apostoli, prin Sfinţii Părinţi, prin Sfintele Soboare a 
toată lumea şi locale. 



4. Apostolicitatea Bisericii 

Sfinţii Apostoli sînt cei dintîi dumnezei-oameni după har. In toată viaţa 
lor, fiecare dintre ei, urmînd Apostolului Pavel, zice despre sine: "Nu mai trăiesc 
eu, ci Hristos trăieşte în mine" (Galateni 2:20). Fiecare dintre ei este Hristos 
repetat, sau mai bine zis, Hristos prelungit. La ei toate sînt Dumnezeu-omeneşti, 
pentru că toate sînt din Dumnezeu-Omul Hristos, însuşit de bună voie prin sfînta 
lucrare a Dumnezeieştilor fapte bune ale credinţei, dragostei, nădejdii, 
rugăciunii, postului şi a celorlalte. Iar aceasta înseamnă că în ei tot ceea ce este 
omenesc trăieşte de bună voie prin Dumnezeu-Omul, gîndeşte prin Dumnezeu- 
Omul, simte prin Dumnezeu-Omul, voieşte prin Dumnezeu-Omul, lucrează prin 
Dumnezeu-Omul. Pentru Sfinţii Apostoli, Iisus Hristos cel istoric, Dumnezeu- 
Omul pe Care ei II propovăduiesc, este cel mai înalt bun şi ultimul a-tot-criteriu. 
Tot ce au în sine este de la Dumnezeu-Omul, pentru Dumnezeu-Omul şi în 
Dumnezeu-Omul. Şi aşa stau lucrurile totdeauna, şi aşa stau ele pretutindeni. 
Aceasta este pentru ei nemurire, atît în timpul pămîntesc, cît şi în spaţiul 
pămîntesc. 

Această dumnezeu-omenească apostolicitate se prelungeşte toată asupra 
urmaşilor purtători de Hristos ai Apostolilor: asupra Sfinţilor Părinţi. Intre 
Apostoli şi Sfinţii Părinţi nu este, în esenţă, nici o deosebire: în ei deopotrivă 

trăieşte, şi lucrează, şi nemureşte şi înveşniceşte unul şi acelaşi Dumnezeu-Om 
Hristos, Care ieri, şi astăzi şi în veci este Acelaşi (Evrei 18:8). Prin Sfinţii 
Părinţi, se continuă Sfinţii Apostoli, cu toate Dumnezeiesc-omeneştile lor 
bogăţii, Dumnezeiesc-omeneştile lumini, Dumnezeiesc-omeneştile sfinţenii, 
Dumnezeiesc-omeneştile Taine, Dumnezeiesc-omeneştile fapte bune. Cu 
adevărat, Sfinţii Părinţi apostolesc neîncetat, şi ca persoane osebite în- 
dumnezeu-omenite, şi ca episcopi ai Bisericilor locale, şi ca mădulare ale 
Sfintelor Soboare a toată lumea şi ale Sfintelor Soboare locale. Pentru ei toţi 
există un singur adevăr, singurul a-tot-adevăr: Dumnezeu-Omul Iisus Hristos. 
Iată, Sfintele Soboare a toată lumea, de la primul pînă la cel din urmă, 
mărturisesc, apără, cred, binevestesc şi păzesc cu toată trezvia o singură a-tot- 
valoare: pe Dumnezeu-Omul, Domnul Iisus Hristos. 

Tradiţia de căpătîi a Bisericii Ortodoxe este Dumnezeu-Omul Hristos cel 
viu, aflat întreg în trupul Dumnezeu-omenesc al Bisericii, căruia El îi este cap 
nemuritor şi veşnic. Aceasta nu este doar buna vestire, ci şi a-tot-buna vestire a 
Sfinţilor Apostoli şi a Sfinţilor Părinţi. Ei nu ştiu altceva, fără numai pe Hristos 
răstignit, Hristos înviat, Hristos înălţat. Ei toţi, prin întreaga lor viaţă şi 
învăţătură, mărturisesc într-un suflet şi într-un glas: Mîntuitorul Hristos este 
întreg în Biserica Sa, ca în trupul Său. Fiecare dintre Sfinţii Părinţi poate cu 
drept cuvînt să spună împreună cu Sfîntul Maxim Mărturisitorul: "Ceva al meu 
nu voi grăi nicidecum. Ci ceea ce am fost învăţat de către Părinţi, aceea zic." 17 

Iar din nemuritoarea bună vestire a Sfîntului Ioan Damaschin răsună 
mărturisirea sobornicească a tuturor de Dumnezeu proslăviţilor Părinţi: "Toate 
cîte ne-au fost predanisite - Ta TrapaSiSo[i£a r\\iiv - prin Lege, şi Prooroci, şi 
Apostoli şi Evanghelişti, le primim, le cunoaştem şi le cinstim, nimic căutînd în 
afară de acestea. Pe acestea noi le vom iubi şi în ele vom rămîne, netrecînd 
hotarele cele veşnice (Pilde 22:28), nici stricînd Dumnezeiasca Predanie." 18 
Acelaşi Părinte, vorbind tuturor ortodocşilor, zice: "Pentru aceasta, fraţilor, să 
stăm pe piatra credinţei şi pe Predania Bisericii, nepărăsind hotarele pe care le- 
au pus Sfinţii Părinţi ai noştri, nedînd prilej celor ce vor să izvodească şi să 
strice zidirea Sfintei lui Dumnezeu soborniceşti şi apostoleşti Biserici. Căci, 
dacă s-ar da voie oricui ar voi, după puţin tot trupul Bisericii se va strica." 19 

Sfînta Tradiţie este toată de la Dumnezeu-Omul, toată de la Sfinţii 
Apostoli, toată de la Sfinţii Părinţi, toată de la Biserică, în Biserică, prin 
Biserică. Sfinţii Părinţi nu sînt altceva decît "păzitorii predaniilor apostoleşti". 
Ei toţi, ca şi Sfinţii Apostoli, sînt numai "martori" ai unui singur adevăr = a-tot- 
adevăr: Dumnezeu-Omul Hristos. Pe acesta îl mărturisesc şi îl propovăduiesc ei, 
"gurile cele cu totul de aur ale lui Dumnezeu Cuvîntul" (Duminica Sf. Părinţi). 



17 Sfintul Maxim Mărturisitorul, Epistola 15: PG 91, 544D: £|_iov uev spw navTsAwţ. o Se napa twv ncrrepwv 
£Si8ax9nv, <j>r|pa ... 

18 Sfintul Ioan Damaschin, De fide, 1, 1 : PG 94, 792 A. 

19 Sfintul Ioan Damaschin, De imaginibus orationes tres, III, 41 : PG 94, 1356CD. 

Succesiunea apostolică are de la început şi pînă la sfîrşit fire Dumnezeu- 
omenească. Ce predanisesc Apostolii urmaşilor lor ca moştenire? Pe însuşi 
Dumnezeu-Omul Hristos, cu toate bogăţiile netrecătoare ale Persoanei Lui 
Dumnezeu-omeneşti, pe Hristos - capul Bisericii, singurul cap al ei. Dacă nu 
predaniseşte aceasta, succesiunea apostolică încetează să mai fie apostolică, şi 
atunci nu mai există în fapt Tradiţie apostolică, ierarhie apostolică, Biserică 
apostolică. 

Sfînta Predanie este Evanghelia Domnului Hristos şi însuşi Domnul 
Hristos, pe Care puterea Duhului Sfînt II strămută în orice suflet credincios şi în 
toată Biserica. Tot ce este al lui Hristos devine, prin puterea Duhului Sfînt, al 
nostru, al oamenilor - şi asta în trupul Bisericii. Duhul Sfînt, ca suflet al 
Bisericii, zideşte pe fiecare credincios ca pe o celulă în trupul Bisericii, îl face 
"de un trup" cu Dumnezeu-Omul (Efeseni 3:6). Cu adevărat: Duhul Sfînt în- 
dumnezeu-omeneşte prin har pe fiecare credincios. Ce este viaţa în Biserică? 
Nimic altceva decît în-dumnezeu-omenirea harică a fiecărui credincios prin 
faptele bune evanghelice personale; în-creştinarea şi îm-bisericirea lui. Toată 
viaţa creştinilor este o necurmată Cincizecime hristocentrică: Duhul Sfînt, prin 
Sfintele Taine şi sfintele fapte bune, transmite pe Hristos Mîntuitorul fiecărui 
credincios, II face Predanie vie, viată a noastră vie: "Hristos este viata noastră" 
(Coloseni 3:4). Prin aceasta şi tot ce este al lui Hristos devine al nostru, pentru 
toată veşnicia al nostru: şi adevărul Lui, şi dreptatea Lui, şi dragostea Lui, şi 
viaţa Lui, şi Ipostasul Lui cel Dumnezeiesc. 

Ce este Sfînta Predanie? însuşi Domnul Iisus Hristos Dumnezeu-Omul, 
cu toate bogăţiile Ipostasului Său Dumnezeiesc şi, prin El şi pentru El, ale 
întregii Sfinte Treimi. Aceasta s-a dat şi s-a arătat cel mai deplin în Euharistie, în 
care pentru noi şi pentru a noastră mîntuire se vesteşte şi se înnoieşte întreaga 
iconomie Dumnezeu-omenească de mîntuire a oamenilor. în Euharistie este tot 
Dumnezeu-Omul, cu toate darurile Sale minunate şi de minuni făcătoare; în 
Euharistie, şi îndeobşte în viaţa de rugăciune, în viaţa liturgică a Bisericii. Prin 
toate acestea răsună fără contenire buna vestire a-tot-iubitoare de oameni a 
Mîntuitorului: Iată, Eu cu voi sînt în toate zilele, pînă la sfîrşitul veacului (Matei 
28:20), întreg în apostolicitate şi, prin apostolicitate, cu toţi credincioşii pînă la 
sfîrşitul veacului. Tocmai aceasta este întreaga Sfînta Predanie a Bisericii 
Ortodoxe apostoleşti: viaţa în Hristos = viaţa în Sfînta Treime, în-creştinare şi 
în-treimificare (cf. Matei 28:19-20). 

Din cale-afară de însemnat este acest lucru: în Biserica Ortodoxă a lui 
Hristos, Sfînta Predanie, întotdeauna vie şi de viaţă făcătoare, este alcătuită din: 
Sfînta Liturghie, toate sfintele slujbe Dumnezeieşti, toate Sfintele Taine, toate 
sfintele fapte bune, tot adevărul veşnic, toată dreptatea veşnică, toată dragostea 
veşnică, toată viaţa veşnică, tot Dumnezeu-Omul Domnul Hristos, toată Sfînta 
Treime, toată viaţa Dumnezeu-omenească a Bisericii în toată plinătatea sa 

Dumnezeu-omenească, împreună cu Preasfînta Născătoare de Dumnezeu şi cu 
toţi Sfinţii. 

5 5 

Persoana Dumnezeu-Omului, a Domnului Hristos, se află schimbată la 
faţă în Biserică, cufundată în neţărmurita mare de rugăciune, de slujire 
Dumnezeiască a harului, şi este toată în Euharistie şi toată în Biserică. Iată ce 
este Sfînta Predanie. Acest adevăr îl bine vestesc şi îl mărturisesc Sfinţii Părinţi 

i 5 5 

şi Sfintele Soboare a toată lumea. Prin rugăciune şi bună-credinţă se păzeşte 
Sfînta Predanie de tot demonismul omenesc şi umanismul diavolesc. Şi în ea 
este întreg Domnul Hristos, Care şi este veşnica Predanie a Bisericii. Mare este 
taina bunei-credinţe: Dumnezeu S-a arătat în trup (1 Timotei 3:16). S-a arătat ca 
om, ca Dumnezeu-Om, ca Biserică, şi prin nevoinţa Sa iubitoare de oameni a 
mîntuirii şi în-dumnezeu-omenirii omului a mărit şi a înălţat fiinţa omenească 
mai presus de Preasfinţii Heruvimi şi a-tot-Sfmţii Serafimi. 

CINCIZECIMEA 

Ce este Dumnezeu-Omul Hristos, ce este Dumnezeu în El şi ce este om? 
Prin ce se cunoaşte Dumnezeu în Dumnezeu-Omul şi prin ce se cunoaşte omul? 
Ce ne-a dăruit Dumnezeu nouă, oamenilor, în Dumnezeu-Omul şi cu 
Dumnezeu-Omul? Toate acestea ni le vesteşte Duhul Sfînt - "Duhul 
Adevărului"; ne vesteşte tot adevărul despre El: despre Dumnezeul din El, şi 
despre omul din El, şi ce este tot ceea ce ne-a dăruit El. Iar aceasta? Nemărginit 
întrece tot ceea ce ochii omeneşti au văzut vreodată, urechile omeneşti au auzit 
vreodată, inima omenească a bănuit vreodată (v. Ioan 15:26; 16:13; 1 Corinteni 
2:4-16; Efeseni 3:5). 

Prin viaţa Sa în trup, pe pămînt, Dumnezeu-Omul a întemeiat trupul Său 
Dumnezeu-omenesc - Biserica, şi prin aceasta a pregătit lumea pămîntească 
pentru venirea, şi vierea şi lucrarea Duhului Sfînt în trupul Bisericii ca suflet al 
acestui trup. In ziua Sfintei Cincizecimi, Duhul Sfînt S-a pogorît din cer în 
trupul Dumnezeu-omenesc al Bisericii şi a rămas pe veci în el ca suflet a-tot- 
făcător de viaţă al lui (Fapte 2:1-47). Acest trup văzut Dumnezeu-omenesc al 
Bisericii îl întocmesc Sfinţii Apostoli prin sfînta lor credinţă în Dumnezeu-Omul 
Domnul Iisus Hristos ca Mîntuitor al lumii, ca Dumnezeu desăvîrşit şi om 
desăvîrşit. Atît pogorîrea, cît şi întreaga lucrare a Duhului Sfînt în trupul 
Dumnezeu-omenesc al Bisericii, au loc datorită Dumnezeu-Omului şi pentru 
Dumnezeu-Omul (v. Ioan 16:7-13; 15:26; 14:26). "Pentru El S-a pogorît în lume 
Duhul Sfînt." 20 In iconomia Dumnezeu-omenească a mîntuirii, totul este 
condiţionat de Persoana Dumnezeu-omenească a Domnului Hristos; şi totul se 
face, şi totul se împlineşte în categoria Dumnezeu-omenescului. Aşa şi cu 
lucrarea Duhului Sfînt. Toată lucrarea Lui în lume este de-o-fiintă cu nevointa 

5 1 

Dumnezeu-omenească de mîntuire a lumii de către Domnul Hristos. 
Cincizecimea, cu toate darurile cele fără de moarte ale Dumnezeirii treimice şi 
ale însuşi Duhului Sfînt, se mărgineşte la Sfinţii Apostoli = la sfînta credinţă 
apostolească = la Sfînta Predanie apostolească = la sfînta ierarhie apostolească = 
la tot ce este apostolesc = la ceea ce este Dumnezeu-omenesc. 

Ziua Duhului, care a început în ziua Sfintei Cincizecimi, urmează fără 
încetare în Biserică, cu negrăita plinătate a tuturor darurilor şi puterilor de viaţă 
făcătoare Dumnezeieşti (v. Fapte 10:44-48; 11:15-16; 15:8-9; 19:6). Totul în 
Biserică se întîmplă prin Duhul Sfînt: şi cele mai mici, şi cele mai mari. Cînd 
preotul binecuvîntează cădelniţa înainte de cădire, el roagă pe Domnul Hristos 
"să trimită nouă darul Preasfîntului Duh". Cînd nespusa minune a lui 
Dumnezeu, Sfînta Cincizecime, se repetă şi dă toată plinătatea darului la 
hirotonia întru episcop, prin aceasta se dă cea mai limpede mărturie asupra 



Rugăciunea de la sfirşitul Acatistului Prea-dulcelui Iisus. 

44 



Sfântul Iustin Popovici, Biserica Ortodoxa si ecumenismul 

faptului că întreaga viaţă a Bisericii are loc în Duhul Sfînt. Nu încape îndoială: 
Domnul Hristos este prin Duhul Sfînt în Biserică, şi Biserica este prin Duhul 
Sfînt în Domnul Hristos. Domnul Hristos este capul şi trupul Bisericii, Duhul 
Sfînt este sufletul Bisericii (v. 1 Corinteni 12:1-28). Chiar de la începutul 
iconomiei Dumnezeu-omeneşti a mîntuirii, Duhul Sfînt S-a zidit pe Sine la 
temelia Bisericii, adică la temelia trupului lui Hristos, "zidind întruparea 
Cuvîntului - tou Aoyou KTiaav Tnv aapKOjaiv" 21 . 

In fapt, orice Sfîntă Taină şi orice sfîntă faptă bună este o mică zi a 
Duhului: Duhul Sfînt Se pogoară peste noi, în noi. Şi pogoară fiinţial - 
ouaiojSojq 22 . El - "bogăţia Dumnezeirii", El - "noianul harului" 23 , El - "darul şi 
viata a toată zidirea" 24 . 

5 

Prin Duhul Sfînt, Domnul sălăşluieşte întru noi şi noi întru El. Aceasta ne- 
o arată însăşi aflarea Duhului Sfînt în noi (v. 1 Ioan 3:24). Prin Duhul Sfînt 
trăim în Hristos, şi El în noi. Şi ştim aceasta după Duhul pe Care ni L-a dat (1 
Ioan 3:24). Prin Duhul Sfînt ajunge duhul nostru omenesc în stare de adevărata 
şi dreapta cunoaştere a lui Hristos. Ceea ce este în Dumnezeu şi în Dumnezeu- 
Omul, noi cunoaştem după Duhul Sfînt Care a fost dat nouă (1 Ioan 4:13; 1 
Corinteni 2:4-16). 

Pentru a-L cunoaşte pe Dumnezeu-Omul Hristos, unul din Sfîntă 
Dumnezeiasca Treime, avem nevoie de ajutorul Sfintei Doimi rămase: 
Dumnezeu Tatăl şi Dumnezeu Duhul Sfînt (v. Matei 11:27; 1 Corinteni 2:12). 
Duhul Sfînt este "Duhul înţelepciunii" (Efeseni 1:17); dobîndindu-L, omul se 
umple de înţelepciunea Dumnezeiască. Este şi "duhul descoperirii" (Efeseni 
1:17). Prin înţelepciunea Sa Dumnezeiască, El descoperă şi vesteşte în inima 
credinciosului Taina lui Iisus Dumnezeu-Omul, şi astfel purtătorul de Duh 
ajunge la adevărata cunoaştere a lui Hristos. Nici un duh omenesc nu e în stare, 
oricît s-ar sili, să cunoască Taina lui Hristos în desăvîrşirea şi deplinătatea ei 
Dumnezeiască şi mîntuitoare. Aceasta o descoperă duhului omenesc 
neasemănatul şi singurul Duh Sfînt, drept care Se şi numeşte "duhul 
descoperirii" (Efeseni 1:17; 3:6; 1 Corinteni 2:10). Pentru aceeaşi pricină şi 
binevesteşte Apostolul cel luminat de Duhul 25 : Nimeni nu poate numi pe Iisus 
"Domn", fără numai întru Duhul Sfînt (1 Corinteni 12:3). Duhul Sfînt, ca "Duh 
al Adevărului" şi "Duh al descoperirii", ne duce în lăuntrul fiecărui adevăr al 
Persoanei Dumnezeu-omeneşti a lui Hristos şi al Dumnezeu-omeneştii Sale 
iconomii mîntuitoare şi ne învaţă toate cele ale lui Hristos (Ioan 16:13; 14:26; 1 
Corinteni 2:6-16). Aceasta e şi pricina pentru care întreaga Evanghelie a lui 
Hristos, cu toate realităţile ei Dumnezeu-omeneşti, se numeşte "Descoperire". 

21 Octoih, glas 1, Duminică dimineaţa, la miezonoptică, Canonul Prea Sfintei Treimi, peasna 1. 

22 Penticostar, Utrenia de marţi, la stihoavnă. 

23 Penticostar, marţi, tricîntare, peasna a noua; vineri, tricîntare, peasna a opta. 

24 Octoih: glas 3, utrenia Duminicii, antifon 3. 

25 Duhobarni (n.tr.) 

Aceasta este pricina pentru care în Biserică orice sfîntă slujire, lucrare, slujbă, 
Taină, faptă, se întîmplă prin chemarea puterii şi darului Duhului Sfint. 

într-un cuvînt: întreaga viaţă a Bisericii, în toate nenumăratele sale 
realităţi şi lucrări Dumnezeu-omeneşti, e cîrmuită şi călăuzită de Duhul Sfint, 
Care este în veac Duhul Dumnezeu-Omului Iisus Hristos. Pentru aceasta s-a şi 
zis în Sfînta Evanghelie: Cel ce nu are Duhul lui Hristos, acela nu este al Lui 
(Romani 8:9). Heruvimic adîncit în Taina Dumnezeu-omenească a Bisericii, ca 
în cea mai dragă a-tot-Taină a lui Dumnezeu, Sfîntul Vasilie cel Mare vesteşte 
următoarea bună-vestire a-tot-adevărată: "Duhul cel Sfînt întemeiază Biserica 
lui Dumnezeu -To riv£U|ia to Ayiov apxiTEKTOvei EiacAnaiav. 26 



26 Inlsaiam, cap. III. P.G. 30, 289D. 

HARUL 

Toate realităţile Dumnezeieşti întrupate în Dumnezeu-Omul Hristos 
revarsă necontenit din sine nenumărate şi nemăsurate puteri Dumnezeieşti, 
neapărat trebuitoare fiinţei omeneşti pentru mîntuire, pentru în-dumnezeire, 
pentru în-creştinare, pentru îm-bisericire, pentru înduhovnicire, pentru în- 
treimificare, pentru în-dumnezeu-omenire; ele sînt numite printr-un singur 
cuvînt: har 27 . Toate aceste puteri Dumnezeieşti au în toate privinţele însuşiri şi 
caracter Dumnezeu-omenesc, şi prin aceasta sînt cu toată fiinţa în trupul 
Dumnezeu-omenesc al Bisericii, din ea şi prin ea. In Biserică, totul este 
Dumnezeu-omenesc, fiindcă totul este al Dumnezeu-Omului. Nimic nu este în 
Biserică în afara categoriilor "Dumnezeu-omenescului" şi "al Dumnezeu- 
Omului". Mîntuirea noastră, adică în-dumnezeu-omenirea noastră, nu este 
altceva decît necontenita noastră "înharisire" 28 . In Biserică şi prin Biserică darul 
este oceanul nesfirşit al Dumnezeieştilor, Dumnezeu-omeneştilor puteri în- 
dumnezeu-omenitoare, în-creştinătoare, în-treimisitoare, care lucrează şi 
înrîuresc fără încetare în organismul Dumnezeu-omenesc al Bisericii. Prin 
Dumnezeu-Omul Hristos, Care este Biserica, ni s-au dat nouă toate puterile 
Dumnezeieşti ce sînt trebuincioase oamenilor pentru viaţă şi bună-cinstire în 
amîndouă lumile (2 Petru 1:3-4). 

înaintea Dumnezeu-Omului, şi ca Persoană - şi ca Biserică - stă omul, cu 
firea sa cea după chipul lui Dumnezeu. Zidit după chipul lui Dumnezeu, omul 
are şi libertate după chipul lui Dumnezeu. Această libertate are dimensiuni 
uriaşe, nemăsurate. După voia sa liberă, omul poate chiar să se lepede de 
Dumnezeu şi să aleagă pe diavolul. Şi încă: omul poate să ajungă "dumnezeu 
după dar", însă şi diavol, după voia sa liberă. întrebuinţată cu înţelepciune 
Dumnezeiască, voia liberă îl duce pe om la Dumnezeu şi îl uneşte cu Dumnezeu; 
întrebuinţată rău, îl duce pe om la diavol şi-1 uneşte cu el. Istoria neamului 
omenesc este martorul grăitor al acestui fapt. Dumnezeu Se face om tocmai în 
scopul ca, în calitate de Dumnezeu-Om, în Persoana Sa Dumnezeu-omească, să 
îi arate omului şi să-1 înveţe cum poate folosi în chip de Dumnezeu înţelepţit 
libera sa voinţă, cum să zidească în sine un om haric, un om după chipul lui 
Hristos, şi cum să desăvîrşească pînă la deplinătate asemănarea cu Dumnezeu a 
fiinţei sale. Iar pentru atingerea acestui scop, Domnul a dat omului puterile 
Dumnezeieşti trebuincioase, a întemeiat pe Sine, Dumnezeu-Omul, Biserica cu 
sfintele ei Taine şi sfintele ei fapte bune. Făcîndu-se "de un trup" cu trupul 
Dumnezeu-omenesc, Biserica (Efeseni 3:6), omul ajunge, cu ajutorul Sfintelor 
Taine şi sfintelor fapte bune, la scopul rînduit lui de către Dumnezeu: ajunge 



27 După cum s-a observat, noi folosim şi "har" ("dar bun", în greceşte) şi "dar", alternîndu-le. (n. tr.) 

28 oblagodaâenje (n. tr.) 

"dumnezeu după har". Toată mîntuitoarea şi de Dumnezeu dăruita înţelepciune a 
creştinului stă în a-şi supune de bună voie voinţa sa liberă voinţei Dumnezeieşti 
a Domnului Hristos, după pilda Aceluiaşi Domn Hristos, Care de bună voie a 
supus în Persoana Sa Dumnezeu-omenească voinţa Sa omenească voinţei 
Dumnezeieşti. Această legătură Dumnezeu-omenească între voinţa 
Dumnezeiască şi cea omenească este legea cea mai desăvîrşită şi pravila cea mai 
trebuitoare în trupul Dumnezeu-omenesc al lui Hristos-Biserica: a-ţi supune de 
bună voie voinţa omenească voinţei Dumnezeieşti a Domnului Hristos, şi astfel, 
cu ajutorul harului Sfintelor Taine şi sfintelor fapte bune, a-ţi dobîndi mîntuirea, 
în-dumnezeirea, în-dumnezeu-omenirea şi viaţa veşnică în împărăţia dragostei 
lui Hristos. 

In trupul Dumnezeu-omenesc al Bisericii s-a dat tot harul Dumnezeirii 
treimice, har care ne mîntuieşte de păcat, de moarte şi de diavol, ce ne renaşte, 
ne schimbă la faţă, ne sfinţeşte, ne în-creştinează, ne în-dumnezeieşte, ne în- 
treimiseşte. Darul acesta s-a dat fiecăruia după măsura harului lui Hristos 
(Efeseni 4:7). Iar Domnul Hristos măsoară harul fiecăruia după osteneala lui (1 
Corinteni 3:8): după osteneala în credinţă, în dragoste, în milostenie, în 
rugăciune, în postire, în priveghere, în blîndeţe, în pocăinţă, în smerenie, în 
răbdare, şi în celelalte sfinte fapte bune şi Sfinte Taine evanghelice. Cunoscînd 
dinainte, prin a-tot-ştiinţa Sa Dumnezeiască, cum se va folosi fiecare dintre noi 
de harul Său, de darurile Sale, Domnul Hristos îşi şi împarte darurile, fiecăruia 
după puterea lui (Matei 25:15). Totuşi de osteneala noastră personală şi de 
înmulţirea darurilor Dumnezeieşti ale lui Hristos ţine locul nostru în trupul de 
viaţă făcător Dumnezeu-omenesc al lui Hristos-Biserica, ce, ca o singură şi de 
nedespărţit fiinţă ceresc-pămîntească Dumnezeu-omenească, se întinde de la 
pămînt pînă mai presus de toate cerurile cerurilor. Cu cît omul trăieşte mai mult 
plinătatea harului lui Hristos, cu atît are mai multe daruri în el însuşi şi cu atît se 
revarsă prin el, ca printr-un de-un-trup cu Hristos, puterile Dumnezeu-omeneşti 
ale Bisericii lui Hristos, ale trupului lui Hristos, puteri care ne curăţesc de tot 
păcatul, ne sfinţesc, ne în-dumnezeiesc, ne în-dumnezeu-înomenesc. Astfel stînd 
lucrurile, fiecare din noi trăieşte în toţi şi pentru toţi, fiindcă un singur trup 
sîntem toţi. De aceea se şi bucură fiecare de darurile fraţilor săi, mai ales cînd 
ele sînt mai mari decît ale sale. 

SFINTELE TAINE 

Toate Tainele lui Dumnezeu sînt sfinte. Tot ce s-a făcut s-a făcut prin a- 
tot-Sfintul Dumnezeu-Cuvîntul. Iar tot ce este din Dumnezeu-Cuvîntul este 
cuvîntător şi sfint. Fără Dumnezeu-Cuvîntul nu s-a făcut nimic din cele ce s-au 
făcut (Ioan 1:3; Coloseni 1:16; Evrei 2:10). In toate lumile lui Dumnezeu totul e 
sfint, afară de păcat; iar păcatul este reaua întrebuinţare a libertăţii de către 
fiinţele zidite. Exemple: diavolul şi omul. Libertatea este rău întrebuinţată atunci 
cînd e îndreptată împotriva lui Dumnezeu. Păcatul săvîrşit naşte moarte. 
Diavolul are două puteri de căpetenie: păcatul şi moartea. Cu ajutorul lor, el 
biruie oamenii şi stăpîneşte asupra lor. împărăţia păcatului şi a morţii este chiar 
iadul, pentru o fiinţă zidită după chipul lui Dumnezeu, cum e omul. 

Făcător a toate, Dumnezeu-Cuvîntul Se face om pentru a-1 slobozi pe om 
de păcat şi de moarte, şi astfel a-1 slobozi de diavol şi de iad. Dumnezeu- 
Cuvîntul săvîrşeşte aceasta, ca Dumnezeu-Om, prin întreaga Sa nevoinţă 
Dumnezeu-omenească de pe pămînt, de la întrupare pînă la înălţare. Prin toată 
această nevoinţă, El întemeiază Biserica prin Sine şi pe Sine, lucrînd în ea 
mîntuirea oamenilor cu ajutorul Sfintelor Taine şi sfintelor fapte bune ale 
Duhului Sfînt. El, Dumnezeu-Omul, Domnul Iisus Hristos, El e Biserica, El e 
Preasfînta a-tot-Taină, în care şi din care sînt toate Sfintele Taine, începînd cu 
Sfînta Taină a Botezului. 

Toate în Biserică sînt Sfîntă Taină, toate: de la lucrul cel mai mărunt, pînă 
la cel mai mare, pentru că totul este cufundat în negrăita sfinţenie a Dumnezeu- 
Omului celui fără de păcat, a Domnului Hristos. Ca Biserică, Dumnezeu-Omul 
cuprinde toate lumile, fiindcă toate lumile sînt zidiri ale Lui, toate sînt zidite prin 
El şi pentru El (Coloseni 1:16-20). El e şi Ziditorul, şi scopul tuturor zidirilor, al 
tuturor făpturilor: El este capul trupului Bisericii (Coloseni 1:18); şi încă: 
Biserica e trupul Lui, plinirea Celui ce plineşte toate întru toţi (Efeseni 1:23). 
Pentru aceasta, în El sînt a-tot-cuprinzătoare şi mîntuirea, şi în-dumnezeirea, şi 
în-dumnezeu-înomenirea, şi în-creştinarea, şi tot ce este mai desăvîrşit, de care 
are trebuinţă fiinţa omenească în toate lumile şi în toate vieţile. La aceasta 

5 5 T 5 

slujesc toate Sfintele Taine ale Bisericii Lui şi toate sfintele fapte bune. Iar pe 
primul loc: Sfînta Taină a Botezului, Sfînta Taină a Mirungerii şi Sfînta Taină a 
Euharistiei. 

Prin Sfîntul Botez, ne îmbrăcăm în Domnul Hristos, iar prin Sfînta 
Euharistie primim pe Domnul Hristos întreg, pentru mîntuirea noastră prin în- 
dumnezeire, prin în-creştinare, prin în-dumnezeu-înomenire. Căci a-tot-bunul 
Domn S-a arătat ca Dumnezeu-Om în lumea noastră pămîntească, şi, prin 
Biserică, a rămas în ea ca Dumnezeu-Om. Şi astfel, în El sălăşluieşte toată 
plinătatea Dumnezeirii trupeşte- aoj^aTiKcoq (Coloseni 2:9), cu un singur ţel: ca 

toţi să ne umplem de această plinătate a Dumnezeirii (Coloseni 2:10); ca toţi să 
ne în-dumnezeim, în-dumnezeu-înomenim, în-creştinăm, în-treimificăm; ca toţi 
să ne facem "dumnezei după har", dumnezei-oameni după har. 

Dumnezeu-Omul este marea taină a bunei-credinţe (blagocestiei) (1 
Timotei 3:16), marea taină a credinţei Dumnezeu-omeneşti, şi în Dumnezeu- 
Omul sînt toate Tainele Bisericii. Una şi aceeaşi a-tot-Dumnezeiască Taină 
ipostatică a celei de-a doua Feţe a Preasfintei Treimi străbate şi umple toate 
Tainele Bisericii, şi tot ce e în ea, şi tot ce e din ea. Fiece Sfîntă Taină izvorăşte 
din şi sfîrşeşte în Sfînta Taină a Bisericii: în Sfînta Taină a întrupării lui 
Dumnezeu, a Dumnezeu-Omului, a Dumnezeu-omenităţii. Cu adevărat, fiecare 
Sfîntă Taină este a-tot-întreagă în Biserică; însă la fel este şi întreaga Biserică în 
fiecare Sfîntă Taină. 

In Biserică, totul e Sfîntă Taină. Orice ierurgie e Sfîntă Taină. Chiar una 
mică, chiar şi cea mai mică? Da. Oricare dintre ele este la fel de uriaşă ca însăşi 
Taina Bisericii. Fiindcă şi cea mai mică dintre ele este, în organismul 
Dumnezeu-omenesc al Bisericii, într-o legătură organică, vie, cu întreaga Taină 
a Bisericii: cu însuşi Dumnezeu-Omul, Domnul Hristos. Numai o pildă: 
rînduiala sfinţirii mici a apei. O slujbă mică, dar ce necuprinsă sfîntă minune, 
necuprinsă ca însăşi Biserica! Această minune iubită străbate de două mii de ani 
milioane şi milioane de suflete de creştini ortodocşi, le curăţeşte, le sfinţeşte, le 
însănătoşeşte, le nemureşte; şi nu încetează, nici nu va înceta să lucreze, cît vor 
dăinui pămîntul şi cerul. Iar aghiasma mică este doar una din nenumăratele 
Sfinte Taine ce fac neîncetat minuni în Biserica Ortodoxă a lui Hristos. 

Dar şi orice sfîntă faptă bună din sufletul creştinului ortodox este o Sfîntă 
Taină. Pentru că fiecare din ele este în legătură organică genetică cu Sfînta Taină 
a Botezului, iar prin ea, cu întreaga Taină Dumnezeu-omenească a Bisericii. 
Astfel: credinţa este o sfîntă faptă bună, şi prin însuşi acest fapt este o Sfîntă 
Taină prin care creştinul ortodox trăieşte neîncetat. Iar sfînta credinţă, cu puterea 
luminii sale, dă naştere în sufletul lui şi celorlalte sfinte fapte bune: rugăciunii, 
dragostei, nădejdii, postirii, milosteniei, smereniei, blîndeţii... Şi fiecare din ele 
este la rîndul ei o Taină. Toate (fapte bune şi Taine) se hrănesc una pe alta, 
trăiesc una prin alta, se nemuresc şi se înveşnicesc una pe alta. Şi tot ce este din 
ele sfînt este. Drept aceea, nu este număr Tainelor în Biserica lui Hristos, în 
această a-tot-cuprinzătoare sfîntă a-tot-Taină ceresc-pămîntească a Dumnezeu- 
Omului. In ea, şi fiecare "Doamne miruieşte" este o Sfîntă Taină, şi fiecare 
lacrimă de pocăinţă, şi fiecare suspin al rugăciunii, şi fiecare strigăt de tînguire. 

a) Sfînta Taină a Botezului 

Botezul este Sfînta Taină a în-creştinării, a în-dumnezeu-înomenirii, şi 
prin aceasta a în-treimificării: cel botezat se îmbracă în Hristos, trăind moartea şi 
învierea Lui; se predă în întregime lui Hristos şi primeşte pe Hristos întreg, se 
face de-un-trup cu Hristos şi întreaga Biserică Dumnezeu-omenească se face a 

lui. Fiinţa omului cea după chipul lui Dumnezeu dobîndeşte în Sfîntul Botez 
întregul program nemuritor al vieţii sale: a trăi în Domnul Hristos, şi a se trăi 
veşnic pe sine ca fiinţă după chipul lui Hristos, şi a se umple fără contenire de 
puterile Dumnezeieşti ale Dumnezeu-Omului. Din clipa botezului, începe viaţa 
creştinului în Biserică, adică viaţa în-creştinării de sine harice şi de bună voie 29 , 
cu ajutorul Sfintelor Taine şi sfintelor fapte bune. întreaga viaţă ce urmează a 
creştinului este înmulţire a talanţilor dobîndiţi la Sfîntul Botez. Prin botez, omul 
se face biserică vie a Preasfintei Treimi: întreaga lui viaţă se desfăşoară de la 
Tatăl, prin Fiul, în Duhul Sfînt. In creştin lucrează toate puterile de fapte bune 
harice 30 , care în-creştinează şi în-treimifică fiinţa lui: dumnezeu-omul potenţial 
se face - prin Dumnezeu-Omul, în Biserică - dumnezeu-om haric. Totul şi întru 
toţi - Hristos, acesta este scopul şi programul vieţii creştine, atît în timp, cît şi în 
veşnicie (Coloseni 3:11). 

b) Sfînta Taină a Mirungerii 

Deşi se dă prin lucrarea nevoinţei Dumnezeu-omeneşti a singurului 
iubitor de oameni, Domnul Hristos, mirungerea este mai cu seamă Taina 
Sfîntului Duh. într-adevăr, Sfînta Taină a Botezului şi Sfînta Taină a Mirungerii 
sînt o Taină îndoit-una. Primit prin Sfîntul Botez în Dumnezeu-Omul Hristos, în 
trupul Lui, Biserica, creştinul primeşte în Sfînta Taină a Mirungerii "pecetea 
darului Sfîntului Duh", adică harul Duhului Sfînt. Fiindcă, în Sfîntul Botez - 
după cuvintele de Dumnezeu înţelepţitului Cabasila - creştinul dobîndeşte o 
nouă fiinţă şi fiinţarea după Hristos - to eivcu kcu oAojc; UTToaTnvai Kcrra 
Xpicrrov 31 ; iar în Sfînta Mirungere i se dăruiesc toate puterile, şi darurile şi 
energiile harice în-creştinătoare ale Duhului Sfînt, pentru viaţa cea nouă în 
Hristos, viaţa dumnezeu-omenească. In Sfînta Mirungere, persoana omenească 
este unsă cu Duhul Sfînt după chipul şi asemănarea Unsului lui Dumnezeu, a 
Dumnezeu-Omului Hristos. în această Sfînta Taină se prelungeşte Sfînta 
Cincizecime, care nu încetează niciodată în Biserica lui Hristos. 

c) Sfînta Taină a Euharistiei 

Sfîntul program şi sfînta nevoinţă a sfintei Taine a Botezului se împlineşte 
cel mai desăvîrşit în Sfînta Taină a împărtăşaniei: deplina în-creştinare, în- 
dumnezeu-înomenire. Aici se trăieşte haric întreaga iconomie Dumnezeu- 
omenească a mîntuirii, de la întrupare pînă la înălţare, ca viaţă a vieţii noastre şi 
ca suflet al sufletului nostru. Sfînta Liturghie este, după cuvîntul de Dumnezeu 
insuflat al Sfîntului Teodor Studitul, repetarea întregii iconomii Dumnezeu- 



29 blagodatno-dobrovoljnog (n. tr.) 

30 blagodatno-vrlinske (n. tr.) 

31 De vita in Christo, lib. I: PG 150, 504A. Vezi şi traducerea româneasca a lui Teodor Bodogae, Despre viaţa în 
Hristos, în volumul Nicolae Cabasila, Tâlcuirea dumnezeieştii liturghii şi Despre viaţa în Hristos, Editura 
Arhiepiscopiei Bucureştilor, Bucureşti, 1989. 

omeneşti a mîntuirii 32 . Aceasta se accentuează îndeosebi la sfîrşitul Sfintei 
Liturghii a Marelui Vasilie, unde se spune: "Plinitu-s-a şi s-a săvîrşit [...], 
Hristoase, Dumnezeul nostru, Taina iconomiei mîntuirii Tale." 33 Temeiul 
Sfintei Euharistii, după Sfinţii Părinţi, este următorul: "Dumnezeu se face om ca 
omul să se facă Dumnezeu." Şi cel ce se împărtăşeşte mărturiseşte cu smerenie: 
"Trupul lui Dumnezeu mă în-dumnezeieşte şi mă hrăneşte: în-dumnezeieşte 
duhul, iar mintea o hrăneşte în chip străin." La mijloc este o străină, nespus de 
mare taină; cel ce se împărtăşeşte tremură tot de spaimă şi îşi grăieşte lui-şi la 
fiecare împărtăşanie: "Uitîndu-te la de Dumnezeu făcătorul sînge, omule, să te 
cuprindă spaima." Şi cel ce se împărtăşeşte trăieşte neasemuita bună-vestire a 
tuturor lumilor omeneşti: se umple de toată plinirea Dumnezeirii - Trav to 
TrAnpoJna tou 0eou (Efeseni 3:19; v. Coloseni 2:10). 

Sfînta împărtăşire este apogeul realismului Dumnezeu-omenesc. De la 
întruparea Dumnezeu-Cuvîntului, Dumnezeu-Omul Domnul Hristos S-a făcut 
realitatea cea mai vădită, şi mai fără de moarte şi mai veşnică a tuturor lumilor. 
Mai ales a lumilor noastre omeneşti. Cu noi este Hristos, cu noi este Dumnezeu 
= Emanuil, cu noi este Dumnezeu în veci (Matei 1:23). Cel mai convingător 
martor al acestui fapt este Biserica, trupul Dumnezeu-omenesc al lui Hristos. 
Biserica - trupul lui Hristos; Euharistia - trupul lui Hristos. Identitate de esenţă: 
Biserica în Euharistie, Euharistie în Biserică. Unde nu este Dumnezeu-Omul, 
acolo nu este Biserică; iar unde nu este Biserică, acolo nu există Euharistie. In 
afara acestora, totul este erezie, nebiserică, antibiserică, pseudobiserică. Ca trup 
al lui Hristos, Biserica este unitate sobornicească, dar tot aşa şi unitate a 
sobornicităţii. Acest lucru se întîmplă şi pentru Euharistie ca trup al lui Hristos: 
un singur trup sîntem noi, cei mulţi, şi o singură pîine, că toţi din aceeaşi pîine 
ne împărtăşim (1 Corinteni 10:16-17). Da, un singur trup sîntem noi, cei mulţi, 
şi asta sub un singur cap: Dumnezeu-Omul Hristos. Drept aceea, atît în 
Euharistie, cît şi în Biserică, Dumnezeu-Omul Hristos este totul şi toate: Şi El 
este mai înainte de toate, şi toate sînt în El (Coloseni 1:17). 



32 După Sfintul Teodor Studitul, Sfînta Euharistie e "centrul întregii iconomii a mîntuirii", Operele 
Preacuviosului Teodor Studitul, tom 1, p. 126, Sankt-Peterburg, 1907. 

33 Acelaşi lucru este exprimat indirect şi la sfirşitul Liturghiei Sfintului Ioan Gură de Aur. 

SFINTELE FAPTE BUNE 

înainte de întruparea Dumnezeu-Cuvîntului, înainte de Dumnezeu-Omul 
Domnul Hristos, în lumea noastră pămîntească faptele bune erau nişte năluciri 
ireale, nişte năzuinţe de neîmplinit, nişte idei lipsite de viaţă. Aşa au fost ele în 
toate religiile necreştine, în toate filosofiile, eticile, sociologiile, culturile, 
civilizaţiile ne-Dumnezeu-omeneşti. Dumnezeu-Omul Hristos este cea dintîi 
personificare a tuturor sfintelor fapte bune şi prima desăvîrşită înfăptuire a lor pe 
pămînt. Faptele bune şi Domnul Hristos sînt una. Adevărul acesta îl bine- 
vesteşte Sfîntul Maxim Mărturisitorul: "însuşi Domnul nostru Iisus Hristos este 
fiinţa tuturor faptelor bune." 34 Numai în lumea noastră pămîntească a dat 
Domnul Hristos trup faptelor bune, ca şi Bisericii. Dar întrucît Domnul Hristos 
este întreg în Biserică - ea este trupul Lui, iar El este capul ei - drept aceea şi 
toate faptele Lui bune viază în Biserică. Şi mădularele Bisericii, care viază în ea, 
viază în aceste sfinte fapte bune şi după măsura rîvnei lor ating a lor mîntuire, 
în-creştinare, în-dumnezeire, în-dumnezeu-înomenire. 

In Biserică, prin Sfintele Taine şi sfintele fapte bune, Dumnezeu-Omul 
Hristos Se sălăşluieşte în noi şi trăieşte în noi. Prin Sfîntul Botez, omul se în- 
creştinează, iar după aceea în-creştinează întreaga sa viaţă, o în-dumnezeu- 
înomeneşte prin celelalte sfinte Taine şi sfinte fapte bune. Orice sfîntă faptă 
bună este o nevoinţă cu foarte multe ramuri. In fruntea sfintelor fapte bune stă 
credinţa. Ea este rădăcina şi inima tuturor sfintelor fapte bune. Din credinţă se 
nasc toate sfintele fapte bune: rugăciunea, dragostea, pocăinţa, smerenia, postul, 
blîndeţea, milostenia şi celelalte. Adevărul acesta îl binevesteşte Sfîntul Apostol, 
spunînd creştinilor: Toată silinţa punînd, adăugaţi la credinţa voastră fapta bună 
- ev Tn TTiaei nuojv Tnv apeTnv (2 Petru 1:5); sau, mai mult: a-tot-fapta bună = 
Domnul Hristos, fiindcă sînteţi datori să mărturisiţi prin viaţa voastră toate 
faptele bune - iaq apeiaq - Domnului Hristos (1 Petru 2:9). Fiecare faptă bună 
este neapărat trebuincioasă omului pentru mîntuire. Ca să atingă mîntuirea, omul 
are neapărată trebuinţă a se nevoi şi cu nevoinţă credinţei, şi cu nevoinţă 
dragostei, şi cu nevoinţă rugăciunii, şi cu nevoinţă postului, şi cu nevoinţă 
fiecărei fapte bune evanghelice. Fără credinţă nu este mîntuire, căci fără de 
credinţă nu este cu putinţă a bine-plăcea lui Dumnezeu (Evrei 11:6). Deopotrivă 
însă, nu este cu putinţă mîntuirea fără dragoste, nici fără rugăciune, nici fără 
post, nici fără milostenie, nici fără celelalte sfinte fapte bune. Aceasta se vede 
limpede din Sfînta Evanghelie a Mîntuitorului, pe care El a propovăduit-o atît în 
persoană, cît şi prin sfinţii Săi binevestitori: Apostolii şi Părinţii. Drept aceea, de 
Dumnezeu înţelepţitul nevoitor ortodox Nichita Stithat, ucenicul Sfîntului 
Simeon Noul Teolog, bine-vesteşte în a sa Mărturisire de credinţă: "Credem şi 



OuSta yap navTwv apETwv auToq £<jtiv o Kupioţ r||_iwv Iiaouq Xpioroţ (Ambigua: PG 91, 1018D) 

în trebuincioasa viaţă curată şi îmbunătăţită, care împreună cu dreapta credinţă 
este trebuincioasă mîntuirii." 35 

"Dumnezeu este fapta bună a-tot-desăvîrşită - n TravTEAnq apeTn". 36 
Aceasta e învăţătura apostolească-părintească, aceasta e Predania sfîntă a 
Bisericii lui Hristos. "Firea Dumnezeiască este izvorul a toată fapta bună." 37 
"Scopul vieţii îmbunătăţite: asemănarea cu Dumnezeu - n Trpoc; to 6eiov 
o|ioiojaiq." 38 Drept aceea, "în fapta bună este un singur hotar al desăvîrşirii: a 
nu avea nici un hotar" 39 . 

Din toate aceste pricini, fără sfintele fapte bune omul nu are mîntuire, în- 
dumnezeire, în-creştinare, rai, împărăţia cerurilor. Sfintele Taine sînt, fără 
îndoială, sfinte dogme ale credinţei noastre, ale mîntuirii noastre. Insă şi sfintele 
fapte bune sînt deopotrivă sfinte dogme ale credinţei noastre, ale mîntuirii 
noastre. Fără Sfîntul Botez nu este mîntuire. Aceasta e o dogmă de neschimbat a 
mîntuirii în Dumnezeu-omeneasca Biserică a Mîntuitorului. Dar şi fără credinţă, 
şi fără dragoste, nu este mîntuire. Pentru aceea, şi credinţa, şi dragostea sînt, de 
asemenea, dogme de neschimbat ale mîntuirii. Fiecare Sfîntă Taină este o 
dogmă; şi fiecare sfîntă faptă bună evanghelică este o dogmă. Atît Sfintele 
Taine, cît şi sfintele fapte bune alcătuiesc o singură nevoinţă organică 
nedespărţită a mîntuirii, nevoinţă Dumnezeu-omeneasca a mîntuirii. 

Poruncile Domnului din Evanghelie nu sînt altceva decît dogme morale. 
De pildă: fiecare fericire din Predica de pe Munte este o dogmă. Fără prima 
fericire, nu este mîntuire, căci fără smerenie nu este mîntuire. La fel: fără 
rugăciune, fără postire, fără dragoste - nu este mîntuire. Toate acestea sînt 
dogme etice evanghelice, pururea neapărat trebuincioase, pururea nestrămutate, 
pururea de datoria tuturor. Fiecare sfîntă faptă bună este o dogmă, o sfîntă 
dogmă a vieţii creştineşti. Iar mai înainte de toate - credinţa lucrătoare prin 
dragoste (Galateni 5:6). Toate faptele bune = toate poruncile cresc, izvorăsc, 
înfloresc din credinţă. Este un adevăr Dumnezeu-omenesc: toate dogmele 
morale sînt neapărat trebuincioase pentru mîntuire, pentru în-dumnezeire, pentru 
în-dumnezeu-omenire. Ele şi sînt puteri Dumnezeieşti harice, de viaţă făcătoare, 
prin care omul se mîntuieşte, în-dumnezeindu-se cu ajutorul lor. Ele se întăresc 
şi se fac a-tot-puternice cu ajutorul Sfintelor Taine: a pocăinţei, a mărturisirii, a 
împărtăşaniei... 

Faptele bune evanghelice sînt sfinte puteri Dumnezeu-omeneşti ce 
izvorăsc din Dumnezeu-Omul Hristos şi au putere Dumnezeu-omeneasca. Ca 
atare, ele sînt în acelaşi timp puteri de-dumnezei-făcătoare, în-dumnezeitoare: pe 
omul creştin îl schimbă la faţă, îl în-dumnezeu-înomenesc, îl în-dumnezeiesc. 



35 npo£K9eaiţ o|_ioAoyiaq kou ttictteuk;, Opuscules et lettres, SC 81, p. 460. 

36 Sfîntul Grigorie al Nyssei, De vita Moysis, PG 44, 301 A. 

37 Sfîntul Grigorie al Nyssei, De anima et ressurectione, PG 46, 104A. 

38 Sfîntul Grigorie al Nyssei, De beatitudine, PG 44, 1200C. 

39 Sfîntul Grigorie al Nyssei, De vita Moysis, PG 44, 300D. 

Aceasta este deosebirea de temelie dintre faptele bune evanghelice 
Dumnezeu-omeneşti şi toate faptele bune necreştine, fie ele filosofice, 
religioase, ştiinţifice, culturale, civilizatorice, politice. In fiecare faptă bună 
evanghelică, Dumnezeu-omenească, lucrează neîncetat împreună Dumnezeu şi 
omul. Sinergismul Dumnezeu-omenesc, împreună-lucrarea Dumnezeu- 
omenească, este legea de temelie a tuturor faptelor bune evanghelice. După 
nemuritoarea bună- vestire a sfîntului Apostol, sîntem împreună-lucrători ai lui 
Dumnezeu - 6eou eo\iev auvepyoi (1 Corinteni 3:9). Libertatea cea după 
chipul lui Dumnezeu a fiinţei omeneşti asigură omului împreună-lucrarea după 
chipul Dumnezeiesc cu Dumnezeu. Fiecare nevoinţă Dumnezeu-omenească este 
o nevoinţă harică de bună voie a omului. Cumpăna Dumnezeu-omenească în 
nevoinţele omeneşti întru faptele bune o păstrează Domnul Iisus Hristos, în 
calitatea Sa de cap al Bisericii şi al tuturor mădularelor ei, în aşa fel încît 
Dumnezeiescul să nu păgubească omenescul, şi nici omenescul să nu 
păgubească Dumnezeiescul. 

In nevoinţă mîntuirii omului, Dumnezeu Se arată, prin puterile 
mîntuitoare, în Sfintele Taine; iar omul, în nevoinţă mîntuirii sale, se arată prin 
sfintele fapte bune. Intre sfintele fapte bune, credinţa este cea dintîi, atît ca 
obîrşie, cît şi ca număr. Din ea iau naştere toate celelalte fapte bune: dragostea, 
rugăciunea, nădejdea, postirea, smerenia, blîndeţea, milostivirea, pocăinţa şi 
celelalte. In toate le ajută şi împreună-lucrează cu ele sfintele puteri 
Dumnezeieşti ale Sfintelor Taine. In nevoinţă mîntuirii, Sfintele Taine şi sfintele 
fapte bune alcătuiesc un singur întreg Dumnezeu-omenesc. In lucrarea de 
mîntuire, împreună-lucrarea harului Dumnezeiesc cu libertatea cea după chipul 
lui Dumnezeu a omului se desfăşoară după legile Persoanei Dumnezeu-omeneşti 
a lui Hristos, care domnesc şi în trupul Dumnezeu-omenesc al lui Hristos - 
Biserica, fiind valabile şi obligatorii pentru fiecare mădular al Bisericii. Atît 
harul lui Dumnezeu, cît şi libertatea cea după chipul lui Dumnezeu a omului sînt 
deopotrivă lucrătoare. Fiindcă Dumnezeu pe nimeni nu mîntuieşte cu de-a sila. 
Dacă omul nu vrea fapta bună, adică credinţa şi toate celelalte fapte bune, el nu 
are mîntuire, este mort, este un hoit. De asemenea, dacă nu vrea Sfintele Taine, 
nu are mîntuire, este mort pentru Dumnezeu, este un hoit. "Nu e a tuturor 
credinţa" (2 Tesaloniceni 3:2) 

înţelepciunea rugăciunii Bisericii binevesteşte fără tăcere: Dumnezeu este 
"Dumnezeul milei", "Dumnezeul bunătăţii", "Dumnezeul iubirii de oameni". Pe 
scurt: Dumnezeu este Dumnezeul a toată fapta bună. Un astfel de Dumnezeu 
este în realitatea noastră pămîntească, omenească, istorică, numai Dumnezeu- 
Omul Hristos. El este cu adevărat personificarea, şi pilda, şi icoana, oricărei 
fapte bune. Ca dragoste, El este dragostea desăvîrşită; ca bunătate, El este 
bunătatea desăvîrşită; ca iubire de oameni, El este iubirea de oameni desăvîrşită. 
Se poate spune cu a-tot-încredinţare: Dumnezeu-Omul este a-tot-fapta bună. Pe 
scurt: El este desăvîrşirea Dumnezeu-omenească a oricărei fapte bune. Pentru 

aceasta, scopul vieţii oricărui creştin este a-tot-îmbunătăţirea, în-creştinarea, în- 
dumnezeu-omenirea, în-treimificarea. Da, în-treimificare: fiindcă acolo unde 
este Fiul, acolo este şi Tatăl, acolo este şi Duhul Sfînt: întreaga Dumnezeire în 
trei Ipostasuri şi nedespărţită. 

In Dumnezeu-Omul Hristos, fiece faptă bună este şi Dumnezeieşte 
desăvîrşită, şi pe temei Dumnezeu-omenesc desăvîrşită, şi ca atare omul poate 
ajunge la ea şi o poate înfăptui. Omul, fiind zidit după chipul lui Dumnezeu, 
adică după chipul lui Hristos, are chiar în această fire a sa seminţele cele după 
chipul lui Hristos ale sfintelor fapte bune Dumnezeieşti. Domnul Hristos 
Dumnezeu, fâcîndu-Se om, ne arată în Sine şi în viaţa Sa toate aceste fapte bune 
în plinătatea şi desăvîrşirea lor Dumnezeu-omenească. Şi fiecare om, dus şi 
călăuzit de Dumnezeu-Omul Domnul Hristos, poate să dezvolte pînă la 
desăvîrşire faptele bune în firea sa cea după chipul cu Hristos. Dacă omul nu ar 
fi fost zidit după chipul lui Dumnezeu, faptele bune Dumnezeieşti ar fi fost 
pentru firea lui nefireşti, împotriva firii, impuse în chip mecanic; însă, de vreme 
ce omul a fost zidit după chipul lui Dumnezeu, faptele bune Dumnezeieşti sînt 
pentru el şi fireşti, şi cu putinţă de înfăptuit, şi cu totul potrivite şi firii lui 
omeneşti. Dumnezeu, făcîndu-Se om, a arătat ca Dumnezeu-Om, în realitatea 
noastră pămîntească, pe temei omeneşte evident şi convingător, adevărul acesta: 
Dumnezeu-Omul este fapta bună = Dumnezeu-Omul este a-tot-fapta bună; în El 
şi prin El, omul, ca fiinţă după chipul lui Dumnezeu, poate - prin osteneala sa 
cea de bună voie, cu împreună-lucrarea harului Sfintelor Taine - să ajungă la 
toată fapta bună şi să trăiască a-tot-fapta bună. In trupul Dumnezeu-omenesc al 
Bisericii lui Hristos, tot ce este al lui Hristos se face al nostru, prin urmare şi 
fapta bună a Lui, şi însăşi a-tot-fapta bună. In aceasta stă întreaga morală 
evanghelică Dumnezeu-omenească, întreaga morală a Bisericii şi a mădularelor 
ei. 

IERARHIA BISERICEASCA 

In esenţă, şi în toate vredniciile şi dimensiunile ei Dumnezeu-omeneşti, 
ierarhia este de la "veşnicul Arhiereu", Dumnezeu-Omul Hristos, cea de a doua 
Faţă a Sfintei Treimi. Drept aceea, Dumnezeu-omenitatea e şi esenţa şi măsura 
ierarhiei, ierarhicităţii. Aceasta este de la El, şi El este în ea (Efeseni 4:11-13). 
De aceea El Se şi identifică pe Sine cu ea, binevestind Sfinţilor Apostoli: Cel 
care vă ascultă, pe Mine mă ascultă; şi cel ce vă nesocoteşte, pe Mine mă 
nesocoteşte... Şi, iată, Eu sînt cu voi în toate zilele, pînă la slirşitul veacului 
(Luca 10:16; Matei 28:20). Aşadar, acolo unde este Dumnezeu-Omul Domnul 
Hristos, veşnicul Arhiereu, acolo este şi ierarhia şi preoţia veşnică (Evrei 7:21- 
27). Biserica, fiind trupul Dumnezeu-Omului Hristos, este singura adevărată 
posesoare şi păstrătoare veşnică a preoţiei şi ierarhiei veşnice, Dumnezeu- 
omeneşti; care, prin sfinţenia sa Dumnezeu-omenească, revarsă şi împarte fără 
încetare, prin Sfintele Taine, toate puterile Dumnezeieşti trebuincioase fiinţei 
omeneşti pentru buna-credinţă = pentru viaţa Dumnezeu-omenească, atît în 
lumea aceasta, cît şi în cea de dincolo, pentru în-dumnezeire, pentru în- 
dumnezeu-omenire (v. 2 Petru 1:2-4). In chip firesc şi logic, toate acestea se 
împlinesc şi fiinţează în Biserică în calitatea acesteia de trup, de organism 
Dumnezeu-omenesc, în care domnesc fără încetare legile capului Dumnezeu- 
omenesc, ale Domnului Iisus Hristos. Drept aceea, în toată Sfînta Predanie a 
Apostolilor şi Sfinţilor Părinţi împărăteşte adevărul: "Episcopul e în Biserică şi 
Biserica în episcop." 40 Şi încă: "Unde este Hristos, acolo este şi Biserica 
sobornicească." 41 Sf. Ignatie Purtătorul de Dumnezeu, ucenic al Apostolilor, 
porunceşte creştinilor: "Cu toţii să cinstiţi pe diaconi ca pe o poruncă a lui Iisus 
Hristos, pe episcop ca pe Iisus Hristos, Fiul lui Dumnezeu Tatăl, iar pe presviteri 
ca pe o adunare a lui Dumnezeu, ca pe soborul Apostolilor. Fără aceştia, nu este 
Biserică." 42 

Atît ca organism, cît şi ca organizaţie, Biserica este o fiinţă cu totul 
singulară în lumea noastră pămîntească. Ca organism, ea e un organism 
Dumnezeu-omenesc, e însuşi Domnul Iisus Hristos, prelungit în toate veacurile 
şi în toată veşnicia. Şi ca organizaţie Biserica este, de asemenea, o organizaţie 
Dumnezeu-omenească: a clerului, a mirenilor şi a celorlalte elemente pămînteşti 
dimpreună cu ei. In toate acestea însă, Dumnezeu-Omul şi Dumnezeu- 
omenitatea sînt în veac şi desăvîrşita a-tot-valoare, şi suprema a-tot-măsură. Şi 
în ce priveşte calitatea de organizaţie a Bisericii Dumnezeu-Omul este 
întotdeauna singurul cap al ei. Iar acolo unde El, Dumnezeu-Omul, este înlocuit 



40 Sfintul Ciprian: "Episcopus est in Ecclesia, et Ecclesia in episcopo". (Epist. 66: 69). 

41 Sfintul Ignatie Purtătorul de Dumnezeu: "onou av n Inaouq Xpicrrog, ekei n Ka9oAiKr| EKKAnaia". 
Epistola către Smimeni, VIII: 2. 

42 Acelaşi, Epistola către Tralieni, III. 

cu un om, fie acesta de o sută de ori "infailibil", acolo I se taie capul Dumnezeu- 
Omului, şi nu mai e Biserica. Nu mai e ierarhia Dumnezeu-omenească, 
apostolească, şi prin însuşi acest fapt dispare succesiunea apostolică. 

In întregimea sa, Sfînta Predanie a Bisericii Ortodoxe este însuşi 
Dumnezeu-Omul Domnul Hristos. Şi ce ar putea oamenii să dea şi să adauge 
Sfintei Predanii = a-tot-desăvîrşitului Dumnezeu-Om Hristos? In faţa a-tot- 
bogatului Dumnezeu-Om, toţi oamenii din toate timpurile de pe această planetă 
a lui Dumnezeu şi fiecare om în parte nu sînt altceva decît cerşetori nimicnici. 
Cerşetori nimicnici, care, prin păcat, au sărăcit de tot ca urmare a morţii, care le 
răpeşte tot ce este Dumnezeiesc, tot ce este ceresc, tot ce este fără de moarte, tot 
ce e veşnic. Iar a-tot-bunul şi a-tot-milo stivui Domn Hristos, pentru credinţa 
apostolească în El, dăruieşte fiecărui om toate veşnicele şi niciodată căzătoarele 
bogăţii Dumnezeieşti: adevărul veşnic, dreptatea veşnică, dragostea veşnică, 
viaţa veşnică şi toate celelalte, pe care numai Dumnezeul dragostei - singurul 
iubitor de oameni adevărat - le poate dărui unui om. Drept aceea, pentru fiinţa 
omenească nu există în toate lumile decît o singură bunavestire adevărată şi o 
singură bucurie fără de moarte: Dumnezeu-Omul, Domnul Hristos Iisus. In El 
sînt toate tainele, atît ale lui Dumnezeu, cît şi ale omului. Mare şi dulce este 
taina credinţei noastre, a blagocestiei noastre: Dumnezeu S-a arătat în trup, în 
om. Aceasta este prima jumătate a veşnicului a-tot-adevăr. Iar cealaltă este 
aceasta: omul s-a arătat în Dumnezeu (v. 1 Timotei 3:16). Pentru toate aceste 
pricini, minunatul Domn Hristos, Dumnezeu-Omul, este singurul lucru de 
trebuinţă fiinţei omeneşti şi neamului omenesc, în toate lumile văzute şi 
nevăzute (v. Luca 10:42). 

DUMNEZEIASCA SLUJIRE BISERICEASCA 
ŞI PRAZNICELE BISERICEŞTI 

întreaga viaţă a Bisericii este o neîncetată slujire a lui Dumnezeu, 
neîncetată slujbă, şi drept aceea în Biserică fiecare zi este un praznic: în 
Biserică, în fiecare zi se slujeşte lui Dumnezeu şi se prăznuieşte unul sau mai 
mulţi Sfinţi. In Biserică, viata este neîncetată vieţuire împreună cu toţi Sfinţii 

(Efeseni 3:18). Sfîntul de astăzi ne încredinţează Sfinţilor de mîine, cei de mîine 
- celor de poimîine, şi aşa mai departe: crugul (ciclul) anului nu are sfîrşit. 
Prăznuind praznicele şi Sfinţii, trăim în rugăciune şi în adevăr harul lor şi 
sfintele lor fapte bune, după măsura credinţei noastre: fiindcă Sfinţii nu sînt 
altceva decît personificarea şi întruparea sfintelor fapte bune evanghelice, ale 
acestor dogme fără de moarte ale credinţei noastre, ale mîntuirii noastre. 

Veşnicele adevăruri ale sfintelor fapte bune se preschimbă în viaţa 
noastră, mai întîi de toate şi în cea mai mare măsură, în rugăciune, în slujbă. 
Rugăciunea este climatul cel mai potrivit pentru sporirea a toată fapta bună 
evanghelică. Slujbele pogoară darul în libertatea noastră, iar harul lui 
Dumnezeu, înfrăţit cu libertatea noastră, strămută în viată adevărurile 

evanghelice dogmatice şi morale. Biserica toată, ca trup al lui Hristos, ia parte la 
aceasta prin trupul euharistie, care este cea mai înaltă "sfinţenie a sfinţeniilor" în 
lumea noastră pămîntească şi în toate lumile omeneşti. Totul ia parte în sfîntul 
trup al Bisericii, întotdeauna împreună cu toţi Sfinţii, la această împreună- 
lucrare; şi noi, prin Preasfînta Născătoare de Dumnezeu şi prin toţi Sfinţii, ne 
dăm pe noi înşine, şi unii pe alţii şi toată viaţa noastră lui Hristos Dumnezeu. In 
slujbele Bisericii totul este ceresc-pămîntesc, Dumnezeu-omenesc; totul uneşte 
pe Dumnezeu cu oamenii, cerul cu pămîntul, timpul cu veşnicia; toate cele 
pămînteşti trăiesc prin cer, tot ce este vremelnic trăieşte prin veşnicie, tot omul 
trăieşte prin Dumnezeu. Astfel se desfăşoară nestrămutata nevoinţă Dumnezeu- 
omenească a mîntuirii, în-dumnezeirii, în-dumnezeu-omenirii. Fiindcă Biserica 
este cerul pe pămînt, Dumnezeu în om şi omul în Dumnezeu. 

Cine sînt martorii acestui fapt? Toţi Sfinţii Bisericii lui Hristos, de la 
primul pînă la cel din urmă. Toate sfintele cărţi de slujbă ne-o arată în chipul cel 
mai grăitor şi ne-o dovedesc în chipul cel mai de netăgăduit: fiecare sfînt al 
Bisericii este urzit din sfintele fapte bune; fiecare s-a zidit pe sine prin sfintele 
fapte bune; fiecare s-a prefăcut şi s-a schimbat la faţă prin sfintele fapte bune. 
Acest lucru este valabil şi pentru Sfinţii Apostoli, şi pentru Sfinţii Mucenici, şi 
pentru Sfinţii Mărturisitori, şi pentru Sfinţii Prooroci, şi pentru Sfinţii Cuvioşi, şi 
pentru Sfinţii Doctori fără de arginţi, şi pentru toţi Sfinţii îndeobşte. In fiecare 
dintre ei sînt de faţă şi a-tot-lucrătoare sfintele fapte bune, în frunte cu credinţa. 
In fapt, fiecare sfîntă faptă bună este o nevoinţă de bună voie a libertăţii noastre 

celei după chipul lui Dumnezeu. Şi împreună-lucrarea noastră personală cu 
Mîntuitorul, cea spre mîntuirea noastră, stă mai întîi de toate în sfintele fapte 
bune. Toate faptele bune alcătuiesc un întreg organic, un singur organism, un 
organism Dumnezeu-omenesc. Ele cresc una din cealaltă, şi trăiesc una în 
cealaltă, şi se întăresc una în cealaltă, şi se nemuresc una în cealaltă. Fiece faptă 
bună este într-un fel a-tot-faptă bună. Astfel, credinţa este a-tot-faptă bună: 
fiindcă, dacă e vie, ea trebuie să se păstreze prin dragoste, nădejde, rugăciune, 
postire, milostenie, pocăinţă şi celelalte sfinte fapte bune. Chiar aşa: şi 
rugăciunea, şi dragostea, şi nădejdea, şi postirea, şi toate celelalte fapte bune - 
toate se hrănesc una din alta, şi iau viaţă, şi se desăvîrşesc, şi se nemuresc. 

Toţi Sfinţii lui Dumnezeu - Sfinţiţii Ierarhi, Dumnezeieştii Prooroci, 
cetele Cuvioşilor, Sfintele Femei şi ceilalţi - s-au proslăvit bineplăcînd lui 
Dumnezeu prin fapte îmbunătăţite - evapeToic; Trpa^eai. Ierarhii lui Hristos, şi 
ceata Cuvioşilor, şi a Proorocilor, şi adunarea tuturor Drepţilor, strălucind cu 
frumuseţile faptelor bune au ajuns în corturile cereşti 43 . 

In Biserica Ortodoxă, Dumnezeu-Omul este Alfa şi Omega, începutul şi 
Sfîrşitul, Cel dintîi şi Cel de pe urmă (Apocalipsa 1:8, 10, 17; 21:6). în ea, 
domnesc legi Dumnezeu-omeneşti. In ea, tot omul este legiuit şi cîrmuit de către 
Dumnezeu; tot ce este omenesc şi al omului este legiuit şi cîrmuit de ceea ce 
este Dumnezeiesc şi al lui Dumnezeu. In ea, omul este întotdeauna în stare de 
rugăciune înaintea lui Dumnezeu. Ca organism Dumnezeu-omenesc, Biserica 
este casă de rugăciune. Fiecare mădular al Bisericii este o celulă după chipul lui 
Dumnezeu în trupul Dumnezeu-omenesc al Bisericii. Mîntuirea este de fapt 
trăirea necurmată a întregii vieţi de rugăciune a Bisericii. Aceasta este nevoinţa 
îm-bisericirii. Fiecare mădular al Bisericii trăieşte întreaga viaţă Dumnezeu- 
omenească a Bisericii, după măsura credinţei lui şi după măsura Sfintelor ei 
Taine şi sfintelor ei fapte bune. Fiecare credincios este Biserică în mic. 

Toată viaţa Dumnezeu-omenească a Bisericii şi toate adevărurile 
Dumnezeu-omeneşti ale Bisericii se arată în chipul cel mai desăvîrşit şi 
credincios în slujbele ei. In acestea se săvîrşeşte şi se trăieşte în rugăciune tot ce 
este Dumnezeu-omenesc, şi pe acest temei se plăsmuieşte teologia rugăciunii. In 
întregimea sa, viaţa liturgică a Bisericii este cea mai credincioasă predanie a 
Bisericii, veşnic via şi nemuritoarea Sfîntă Predanie. Şi în ea este întreg 
minunatul Dumnezeu-Om, Domnul Iisus Hristos, iar împreună cu El, şi prin El 
şi pentru El - Sfinţii Apostoli, Sfinţii Părinţi şi Sfinţii toţi, de la primul pînă la 
cel din urmă. 

Slujbele ortodoxe sînt viaţa adevărată şi vie a Bisericii, la care ia parte 
fiecare mădular al Bisericii, prin trăirea a tot ce este Dumnezeu-omenesc, a tot 
ce e apostolesc, a tot ce e al Sfinţilor Părinţi. In această trăire, întregul trecut 
Dumnezeu-omenesc al Bisericii este întotdeauna de faţă ca o realitate actuală şi 
ca un prezent contemporan. In Biserică, tot trecutul este prezent şi tot prezentul 

este trecut. De fapt, în Biserică există numai prezent neţărmurit. Totul este în ea 
nemuritor şi sfînt, totul este apostoleşte sobornicesc şi Dumnezeu-omeneşte 
catolic, universal. Fiecare aparţine tuturor şi toţi fiecăruia, potrivit haricei puteri 
a sfintei dragoste Dumnezeu-omeneşti, ce izvorăşte toată din sfînta credinţă 
Dumnezeu-omenească şi nemureşte prin celelalte sfinte fapte bune Dumnezeu- 
omeneşti, şi în primul rînd prin rugăciune. 

Această dumnezeiscă tradiţie liturgică de rugăciune a Bisericii ne păzeşte 
cu frică şi cutremur pline de evlavie cea mai mare comoară a tuturor lumilor 
omeneşti: pe Dumnezeu-Omul Hristos Domnul şi tot ce este al Lui. Astfel a 
păzit, El, în deplinătatea Persoanei Lui Dumnezeu-omeneşti, pururea via, a-tot- 
desăvîrşita, Sfîntă Predanie a Bisericii. In toate slujbele Dumnezeieşti se 
săvîrşeşte mereu Sfînta Taină Dumnezeu-omenească a Dumnezeu-omeneştii 
iconomii a mîntuirii. Mai cu seamă în Sfînta Liturghie. In rugăciunile de 
încheiere ale Liturghiei Marelui Vasile se spune: "Plinitu-s-a şi s-a săvîrşit ..., 
Hristoase Dumnezeul nostru, Taina iconomiei Tale - to ir\q oiKovomaq 
[iuornpiov". Tocmai părtăşia noastră vie, de rugăciune, la aceasta alcătuieşte 
mîntuirea noastră, în-creştinarea noastră, în-dumnezeirea noastră, în-dumnezeu- 
omenirea noastră a-tot-cuprinzătoare prin Biserică; într-un cuvînt: îm-bisericirea 
noastră a-tot-cuprinzătoare. Nevoinţa de bună voie, prin har şi fapte bune, a în- 
dumnezeu-omenirii, este întotdeauna chiar nevoinţa îm-bisericirii. 

In fapt, mîntuirea omului stă în trăirea Dumnezeu-omenească 
sobornicească împreună cu toţi Sfinţii (Efeseni 3:15) în trupul Dumnezeu- 
omenesc al Bisericii. Trăirea aceasta este neîncetată, de fiecare zi. Fiindcă în 
fiecare zi se prăznuieşte cîte un sfînt sau mai mulţi, care lucrează şi împreună- 
lucrează la mîntuirea noastră. Părtăşia noastră de rugăciune cu Sfinţii ne asigură 
mîntuirea. Drept aceea este neapărat trebuincioasă prăznuirea tuturor 
praznicelor, de la primul pînă la cel din urmă: a praznicelor Domneşti, ale 
Născătoarei de Dumnezeu, îngereşti, apostoleşti, muceniceşti şi a celorlalte. De 
asemenea, toate slujbele de zi şi de noapte, de la prima pînă la cea din urmă, 
zidesc mîntuirea noastră. Iar prin toate acestea şi în toate acestea - întreg 
Dumnezeu-Omul Hristos, ca Biserică, şi cap al Bisericii, şi trup al ei, cu toate 
adevărurile sfinte şi netrecătoare, şi cu întreaga viaţă Dumnezeu-omenească în 
toate nemărginirile. 

In nemăsurat de tainicul organism Dumnezeu-omenesc al Bisericii, se 
creşte în primul rînd prin rugăciune, şi totdeauna se trăieşte în el prin rugăciune 
Prin părtăşia de rugăciune la slujbele Dumnezeieşti, fiecare din noi săvîrşeşte 
nevoinţa sa de în-creştinare, schimbare la faţă, în-dumnezeire, în-treimificare. Şi 
asta totdeauna împreună cu toţi Sfinţii. Trăirea aceasta este întotdeauna 
personală în toate privinţele şi sobornicească în toate privinţele. In obştea 
Sfinţilor se trăieşte în primul rînd prin rugăciune şi părtăşia se face prin 
rugăciune. Drept aceea, rugăciunea este cea mai trebuincioasă sfîntă faptă bună 
pentru fiecare creştin. în corul faptelor bune, rugăciunea este conducătorul de 

Corinteni. Ea rînduieşte locul fiecărei fapte bune şi îi dă duhul şi insuflarea 
cuvenită. Prin ea, fiece faptă bună creşte, şi se dezvoltă, şi îşi păstrează locul 
între celelalte sfinte fapte bune, Dumnezeu-omeneşte alcătuind lucrarea sfintelor 
fapte bune în nevoinţa mîntuirii. 

Slujbele ortodoxe înseamnă Sfînta Evanghelie şi Sfînta Predanie traduse 
şi preschimbate în minunate şi de viaţă făcătoare stihiri, tropare, condace, 
canoane, stihuri, cîntări, suspine, strigăte, lacrimi. Tot adevărul Dumnezeu- 
omenesc, şi dreptatea Dumnezeu-omenească, şi dragostea, şi înţelepciunea, şi 
viaţa, şi nemurirea, şi veşnicia, ni se îmbie aici ca rugăciune, ca sfînta 
împărtăşanie, ca sfinte porunci, ca Sfinte Taine, ca sfinte fapte bune. Oriunde 
atingi, dai de Sfînta Predanie vie, de curgerea sîngelui ei, de nervii ei, de oasele 
ei, de inima ei, de ochii, de conştiinţa, mintea, cugetul ei. Şi, cînd sufletul se 
revarsă prin rugăciune în aceste adevăruri Dumnezeu-omeneşti şi în viaţa 
Dumnezeu-omenească a Bisericii, toate sfintele fapte bune cresc cu creşterea 
după Dumnezeu (Coloseni 2:19). Şi întreg sufletul creşte către dumnezeu-omul 
cel după har - creştinul cel adevărat. 

Prin trăirea vieţii liturgice a Bisericii, se zideşte persoana creştină: 
dumnezeu-omul cel după har, bărbatul cel desăvîrşit întru măsura vîrstei plinirii 
lui Hristos (Efeseni 4:13). Aceasta este calea cea mai sigură şi nevoinţa cea mai 
mîntuitoare. Creşterea harică Dumnezeu-omenească se înfăptuieşte neîncetat 
prin fiecare rugăciune, şi cerere, şi lacrimă, şi strigăt, şi suspin, şi tînguire, şi 
mărturisire. In lucrarea aceasta toţi Sfinţii ne sînt călăuzitori şi învăţători. Ei - 

5 5 T 5 

"ochii Bisericii lui Hristos" 44 - ne duc şi ne călăuzesc spre scopul Dumnezeu- 
omenesc al fiinţei noastre omeneşti. 

In creştinul ortodox, fiecare gînd se naşte întru rugăciune şi se termină cu 
rugăciune. La fel şi fiecare simţămînt. El înfăptuieşte o aşezare de rugăciune faţă 
de sine şi faţă de lumea înconjurătoare, iar mai înainte de toate şi mai presus de 
toate - faţă de Domnul şi Dumnezeul nostru Iisus Hristos. In rugăciune totul se 
în-dumnezeu-omeneşte, totul se împlineşte prin Dumnezeu: gîndul se schimbă la 
faţă în gînd în-dumnezeit, fiindcă acesta este rostul Dumnezeiesc şi nemuritor al 
gîndului; simţirea creşte în simţire în-dumnezeită, fiindcă acesta este rostul 
Dumnezeiesc şi nemuritor al simţirii; conştiinţa creşte în conştiinţă în- 
dumnezeită, şi mintea - în minte în-dumnezeită, şi voia - în voie în-dumnezeită, 
fiindcă acesta este rostul Dumnezeiesc şi nemuritor al lor; pe scurt: omul se 
împlineşte întru dumnezeu-om, fiindcă acesta este rostul Dumnezeiesc şi 
nemuritor al omului. 

Iarăşi şi iarăşi: în trupul Dumnezeu-omenesc al Bisericii, fiecare mădular 
al acestui trup, ca o celulă vie după chipul lui Dumnezeu a lui, trăieşte întreaga 
viaţă Dumnezeu-omenească a Bisericii, după măsura credinţei sale şi a celorlalte 
nevoinţe şi fapte bune ale sale. Fiecare zi, fiecare clipă - împreună cu toţi Sfinţii. 
Numeroasele feluri şi puteri ale trăirii Dumnezeu-omeneşti sînt mereu de faţă şi 

neîncetat lucrătoare prin feluriţii Sfinţi ai fiecărei zile: Apostoli, Mucenici, 
Mărturisitori, Postnici, Doctori fără de arginţi, Cuvioşi. Totul în toate este 
Hristos, prin Sfinţii zilei. El prin aceştia, fiind cap al Bisericii, stăpîneşte şi 
cîrmuieşte în lumea Dumnezeu-omenească a Bisericii. 

Fiece sfîntă dogmă a credinţei noastre Dumnezeu-omeneşti are praznicul 
ei: întruparea are Crăciunul; învierea are Pastele; credinţa are prăznuirea 
Sfinţilor Mucenici şi toate celelalte sfinte fapte bune au pe feluriţii Sfinţi. 
Adevărurile sfintelor dogme se trăiesc de fiecare credincios în "trupul lui 
Hristos", care este Biserica. Fiece adevăr dogmatic se trăieşte ca viaţă, ca viaţă 
veşnică, ca parte organică a veşnicului Ipostas al Dumnezeu-Omului: Eu sînt 
Adevărul şi Viaţa (Ioan 14:6). Sfintele slujbe nici nu sînt altceva decît trăirea 
sfintelor veşnice adevăruri dogmatice. Dogma Dumnezeu-omenităţii Domnului 
Iisus? Se trăieşte cu putere în sfintele praznice ale Domnului: Crăciunul, 
Botezul, Schimbarea la faţă, învierea şi celelalte. Acest adevăr veşnic se trăieşte 
neîncetat de la vîrf şi pînă la fund, şi astfel devine viaţa noastră de zi cu zi. De 
aici şi binevestirea: Viaţa noastră în ceruri este, ascunsă cu Hristos în Dumnezeu 
(Filipeni 3:20; Coloseni 3:9). 

DESPRE DUMNEZEU JUDECĂTORUL 

Veşnicul adevăr evanghelic despre Dumnezeu Judecătorul nu e impus în 
chip silit conştiinţei omeneşti şi nici nu a fost introdus nefiresc în biserica 
adevărurilor descoperite de Dumnezeu. El este o parte firească şi nedespărţită a 
Sfintei Descoperiri în trupul Dumnezeu-omenesc al Bisericii. Fără el, logica 
Descoperirii nu ar mai fi fost Dumnezeiască şi iconomia Dumnezeu-omenească 
a mîntuirii nu ar mai fi fost deplină. Fără el, Dumnezeiasca Descoperire ar fi fost 
ca lumea fără cer deasupra ei. El este vălul care ascunde şi împlineşte biserica de 
diamant a adevărurilor Dumnezeu-omeneşti despre om şi lume. Firea celorlalte 
dogme şi adevăruri este şi firea lui; este de o fiinţă cu ele; se află în ele, tot aşa 
cum acestea se găsesc în el; are aceeaşi vrednicie şi putere de viaţă ca şi ele; nu 
poate fi despărţit de ele, căci toate laolaltă alcătuiesc un singur organism 
Dumnezeu-omenesc nedespărţit. Este firesc ca Dumnezeu - Care este Ziditor, şi 
Mîntuitor şi Sfinţitor - să fie totodată şi Judecător. Căci, ca Ziditor, ne-a adus din 
nefiinţă la fiinţă, rînduind ca scop al fiinţării noastre asemănarea cu Dumnezeu 
prin mijlocirea chipului celui Dumnezeiesc al sufletului nostru, creşterea cea 
după Dumnezeu întru bărbat desăvîrşit, în măsura vîrstei plinirii lui Hristos (cf. 
Coloseni 2:19; Efeseni 4:13); ca Mîntuitor, El ne-a izbăvit de păcat, şi de moarte 
şi de diavolul, introducînd în firea omenească, cea omorîtă cu păcatul, temeiul şi 
puterea învierii şi a nemuririi; ca Sfinţitor, El ne-a dat în trupul Său Dumnezeu- 
omenesc al Bisericii toate mijloacele harice şi toate puterile Dumnezeieşti pentru 
însuşirea nevoinţei Lui Dumnezeu-omeneşti a mîntuirii şi atingerea scopului 
existenţei noastre; ca Judecător, El preţuieşte, judecă şi ia hotărîre asupra felului 
în care ne-am purtat faţă de El ca Ziditor şi faţă de noi înşine ca zidire după 
chipul lui Dumnezeu, faţă de El ca Mîntuitor şi faţă de noi înşine ca obiect al 
mîntuirii, faţă de El ca Dumnezeu-Om = Biserică = Sfinţire şi faţă de noi înşine 
ca obiect al sfinţirii, în-dumnezeirii, în-dumnezeu-omenirii. In această lucrare 
împătrită a Sa, Dumnezeu face toate după sfatul voiei Sale - Kcrra Tnv PouAnv 
tou 6£Âr||iaToq (Efeseni 1:11), adică după iconomia Sa cea mai înainte de veci 
în privinţa lumii şi a omului, pentru ca toate cele din ceruri şi cele de pe pămînt 
să se adune sub un cap - avaKEcfiaÂaiojaaaOai (Efeseni 1:10; cf. şi Coloseni 
1:16-17 şi 20). 

Dumnezeu a pus în aluatul fiinţei omeneşti plămada năzuinţei după 
Hristos, încît omul - iar împreună cu el şi în urma lui, întreaga făptură - să 
dorească şi să tindă către El. Prin urmare, întreaga făptură este în miezul ei 
hristocentrică, năzuieşte către Hristos ca spre centrul şi scopul său firesc şi 
veşnic (cf. Romani 8:19-23; Coloseni 1:16-17; Efeseni 1:4-5). In timp ce în 
lucrarea Sa ziditoare, mîntuitoare şi sfinţitoare, Dumnezeu Se arată ca un plugar, 
semănător şi îngrijitor, în lucrarea Sa judecătorească El Se înfăţişează ca un 

secerător şi treierător. Este cu totul firesc ca Semănătorul ceresc, Cel ce seamănă 
din belşug sămînţa veşnicelor adevăruri Dumnezeieşti în pămîntul sufletelor 
omeneşti, să vină şi să vadă cită din sămînţa aceasta a putrezit în noroiul 
plăcerilor, cîtă s-a înăbuşit în spinii patimilor, cîtă s-a veştejit în focul iubirii de 
păcat şi cîtă a dat rod şi poartă rod Dumnezeiesc; şi să secere şi să treiere spicele 
cele coapte ale griului pămîntesc. Fiind însuşi plugarul, semănătorul şi 
îngrijitorul, El are dreptul să fie şi secerătorul şi treierătorul: dăruind oamenilor 
toate mijloacele trebuitoare pentru atingerea scopului orînduit de El vieţii, 
Dumnezeu are dreptul să fie şi Judecător. Ar fi o nedreptate de neiertat şi o 
jignire şi o tiranie dacă Dumnezeu S-ar fi înfăţişat ca Judecător fără ca mai 
înainte să Se fi înfăţişat ca Mîntuitor şi Sfmţitor. Nu ar avea dreptul să judece 
omul şi omenirea un dumnezeu care nu ar fi voit ca mai întîi să le descopere 
oamenilor calea către viaţa veşnică, să le spună adevărul cel veşnic, să le dea 
mijloacele pentru mîntuirea de păcat, de moarte şi de diavol; într-un cuvînt, un 
dumnezeu care nu ar fi vrut să le fie mîntuitor. Unui astfel de dumnezeu silnic 
omenirea ar fi avut dreptul ca, într-un suflet şi într-un glas, să-i arunce în faţă 
ceea ce sluga cea rea i-a spus stăpînului său în pilda talanţilor (Matei 25:24-25). 
Dacă Hristos ar fi fost un dumnezeu de felul acesta, nu ar fi trebuit să se creadă 
în El, fiindcă atunci El nu ar fi fost Dumnezeu adevărat, ci unul dintre 
neputincioşii dumnezei mincinoşi din panteonul de două parale al idolilor 
omeneşti. Deoarece însă Dumnezeu-Omul, Hristos Domnul, S-a arătat ca 
Mîntuitor al omului şi al omenirii şi, după nespusa Lui iubire de oameni, a 
săvîrşit prea-anevoioasa nevoinţă a mîntuirii; deoarece le-a dat oamenilor toate 
darurile cerului, pe care numai Dumnezeul dragostei le poate dar, El are dreptul 
să judece lumea şi pe om. 

Se înţelege, în măsura în care Domnul Iisus Hristos este de o fiinţă cu 
Dumnezeu Tatăl şi cu Dumnezeu Duhul Sfint, întru atît şi judecata omenirii este 
o lucrare a întregii Sfinte Treimi. Dar, pentru ca omul răzvrătit, în păcătoşenia sa 
luptătoare împotriva lui Dumnezeu, să nu cîrtească şi să nu spună că Dumnezeu 
- Care nu a trăit în trupul omenesc, nu a pătimit patimile omeneşti, nu a trecut 
prin cuibul de năpîrci care este pămîntul - nu are dreptul să-i judece pe oameni, 
pentru aceasta Dumnezeu Tatăl toată judecata a dat-o Fiului (Ioan 5:22) şi va să 
judece lumea după dreptate, prin Bărbatul pe care L-a rînduit, dînd tuturor 
încredinţare, prin învierea Lui din morţi (Faptele Apostolilor 17:31). 

Orînduind pe omul Iisus, Dumnezeu-Cuvîntul întrupat, să judece lumea, 
Dumnezeu a făcut omenirii dreptatea desăvîrşită, încheind cu iubire de oameni 
cercul dreptăţii Lui Dumnezeieşti pe pămînt, şi prin urmare oamenii nu pot avea 
îndreptăţire de cîrtire şi răzvrătire împotriva judecăţii lui Dumnezeu. Dumnezeu- 
Omul, Domnul Hristos, este nu numai începătorul, ci şi desăvîrşitorul credinţei 
noastre, pricinuitorul şi săvîrşitorul întregii iconomii a lui Dumnezeu privitoare 
la lume şi la om (Evrei 12:2; cf. şi 2:10). 

De-a lungul tuturor schimbărilor şi prefacerilor ei, făptura toată înaintează 
către sfirşitul său. De-a lungul tuturor zilelor şi tuturor nopţilor, toţi oamenii - şi, 
odată cu ei şi în urma lor, întreaga zidire - înaintează spre ziua cea mai de pe 
urmă, în care se va sfîrşi taina acestei lumi şi a istoriei omeneşti. Toate zilele, ca 
nişte rîuri albe, şi toate nopţile, ca nişte rîuri negre, străbat văile şi prăpăstiile 
fiinţării, smulgînd cu ele toate fiinţele şi toată zidirea către ziua cea mai de pe 
urmă, în care trebuie să ajungă şi să îşi termine curgerea lor. Tot ceea ce a trăit şi 
trăieşte în colivia timpului trebuie să ajungă la această zi, cea mai de pe urmă, 
trebuie să coboare pe malul ei. Nu există fiinţă şi nici făptură pe care rîul 
timpului să n-o aducă la această zi, cea mai de pe urmă. Odată cu această zi, 
timpul va înceta fiinţarea sa, drept care ea se şi numeşte în Apocalipsă ziua cea 
de pe urmă (Ioan 6:39, 40, 44; 1 1:24; 12:48), ziua cea mare (Faptele Apostolilor 
2:20; Iuda 6). Deoarece aceasta este ziua cea de Dumnezeu rînduită, în care El 
va judeca lumea (Faptele Apostolilor 17:13), ea se mai numeşte şi ziua judecăţii 
(Matei 10:15; 11:22, 24; 12:36; II Petru 2:9; 3:7; I Ioan 4:17), ziua urgiei, şi a 
descoperirii şi a dreptei judecăţi a lui Dumnezeu (Romani 2:5). Dar - de vreme 
ce toată judecata s-a dat Fiului (Ioan 5:22) şi de vreme ce El Se va arăta în ziua 
cea mai de pe urmă ca Judecător întru slavă - atunci ziua aceasta se mai numeşte 
şi ziua Fiului Omului (Luca 17:22, 24, 26), ziua Domnului (II Petru 8:10; I 
Tesaloniceni 5:2, Cf. şi Iezechil 15:5; Isaia 2:12; Ioil 2:31; înţelepciunea lui 
Solomon 1:14; Maleahi 4:1), ziua lui Hristos (II Tesaloniceni 2:2; Filipeni 1:10; 
2:16), ziua Domnului nostru Iisus Hristos (II Corinteni 1:14; I Corinteni 1:8; 
5:5), ziua judecăţii şi a pierzaniei oamenilor fără de Dumnezeu (II Petru 3:7; 
2:9). 

In această zi de mare însemnătate, Dumnezeu-Omul Domnul Iisus, va 
rosti ultima Sa judecată, nestrămutată, asupra întregii istorii a lumii şi a omului, 
asupra tuturor oamenilor laolaltă şi a fiecăruia personal. Şi după cum, la capătul 
lucrării de zidire, a privit toate fiinţele şi făpturile zidite şi a rostit asupra a toate 
judecata Sa, că sînt bune foarte (Fac. 1:31), tot aşa Domnul cel în Trei Sori va 
privi şi în ziua cea de pe urmă toate fiinţele şi făpturile, la sfîrşitul mersului lor 
de-a lungul istoriei, şi va rosti judecata Sa asupra a tot şi toate, asupra tuturor şi 
a fiecăruia. Atunci, va despărţi pentru totdeauna binele de rău şi va statornici 
între ele un hotar netrecător şi de netrecut; atunci, va rosti judecata Sa cea fără 
greş asupra tuturor valorilor omeneşti; atunci, va cîntări în cîntarul desăvîrşit şi 
nemincinos al Dreptăţii şi al dragostei Sale toate faptele omeneneşti, toate 
gîndurile omeneşti, toate simţămintele oamenilor, toate dorinţele omeneşti, toate 
cuvintele omeneşti; atunci, se va împlini taina lui Dumnezeu (Apocalipsă 10:7) 
privitoare la om, zidire, lume, univers; atunci, toţi cei buni şi tot ce este bun vor 
moşteni fericirea veşnică, raiul cel veşnic, în a-tot-dulcea împărăţie a cerurilor a 
Prea-dulcelui Domn Iisus; iar toţi cei răi şi tot ce este rău - chinul veşnic, osînda 
veşnică, în împărăţia a-tot-amară a a-tot-răilor îngeri căzuţi. 

PARTEA a Ii-a 
ECUMENISMUL 

ECUMENISMUL 

Dumnezeu-Omul istoric, Domnul Iisus Hristos, a arătat în chip atot- 
cuprinzător şi a-tot-real că El este pentru făptura omenească totul şi toate, în 
toate lumile: şi esenţă, şi fiinţă, şi viaţă, şi minte, şi raţiune, şi inimă, şi 
conştiinţă, şi bine, şi faptă bună, şi dragoste, şi lumină, şi cale, şi adevăr, şi 
dreptate, şi bucurie, şi mîntuire, şi înviere, şi înălţare, şi nemurire, şi veşnicie, şi 
rai. Şi El e toate acestea prin Dumnezeu-omenitatea Sa, prin trupul Său 
Dumnezeu-omenesc: prin Preasfînta Biserică, Biserica apostolească, Biserica 
Sfinţilor Părinţi, Biserica Sfintei Predanii - Biserica Ortodoxă. 

In afara Bisericii, în afara trupului Dumnezeu-Omului, stă şi există omul, 
cu toate realităţile şi neputinţele lui omeneşti, iar în jurul lui şi în lăuntrul lui se 
află păcatul, moartea, diavolul; şi, împreună cu acestea şi în acestea, tot răul, tot 
iadul, toată suferinţa, tot viciul, tot chinul, toată nefericirea. Şi omul se osteneşte 
şi se chinuieşte prin lucrarea lui să se mîntuiască şi să se libereze de chin, şi de 
rău şi de spaimă; se străduieşte şi prin ştiinţă, şi prin credinţă, şi prin filosofie, şi 
prin cultură, şi prin artă, şi prin agricultură, şi prin industrie, şi prin tehnică... Şi 
s-a făcut mucenic pe crucea şi pe crucile pe care singur şi le făureşte neîncetat şi 
pe care singur se răstigneşte. A născocit omul felurite surogate de mîntuire din 
feluritele chinuri în care viaţa oamenilor pe pămînt este bogată şi prea-bogată. A 
născocit felurite umanisme ca să se mîntuiască prin sine, să se facă fericit prin 
sine. Istoria dă mărturie însă că totul a fost zadarnic. Şi el rămîne de-a pururea 
rob al chinurilor de tot felul, rob al relelor de tot felul; şi - ceea ce este mai 
cumplit - rob pe vecie al morţii. Lucrul acesta este adevărat pentru fiecare om de 
pe această planetă a lui Dumnezeu şi mai ales pentru omul european. De aceea e 
trebuitor, foarte folositor şi potrivit cu scopul nostru, să urmărim omul pe cele 
mai însemnate căi ale numeroaselor lui umanisme. 



PROGRESUL UMANIST ŞI PROGRESUL DUMNEZEU-OMENESC 

Observaţi, mai întîi, principiile de temelie ale progresului umanist 
european, metafizica lui. Este un lucru vădit pentru toţi ochii sănătoşi: cultura 
umanistă europeană toceşte în chip sistematic în om simţămîntul nemuririi, pînă 
ce îl şterge cu totul, şi omul culturii europene mărturiseşte hotărît, urmîndu-1 pe 

Nietzsche: "sînt trup, şi numai trup" - asta însemnînd: "Sînt muritor, şi numai 
muritor". Astfel, pe Europa umanistă a pus stăpînire deviza: "Omul este o fiinţă 
muritoare". Aceasta e formula omului umanist, aceasta e esenţa progresului său. 
Mai întîi fără ştiinţă, apoi sistematic, cu ştiinţă şi dinadins, s-a altoit în omul 
european - prin ştiinţă, şi prin filosofie, şi prin cultură - conştiinţa că omul este 
muritor, muritor pe de-a-ntregul, şi că nu-i nimic nemuritor în el. Conştiinţa 
aceasta îşi află o rostire deplină în convingerea care glăsuieşte: "Moartea e o 
necesitate". Moartea - necesitate! Există o mai mare groază, şi jignire, şi 
batjocură? Cel mai mare vrăjmaş al omului - să fie de nevoie omului! Spuneţi- 
mi, există aici vreo urmă de logică, fie şi cea mai mică, fie măcar una 
pruncească, fie măcar o logică de insectă? Nu cumva omul european, înăbuşit şi 
măcinat în această moară a morţii care se cheamă "Pămînt", a pierdut şi ultima 
fărîmă de raţiune şi a început să aiureze?... Pustiit este omul umanist, 
înfricoşător de pustiit, fiindcă din el a fost alungată conştiinţa şi simţirea 
nemuririi lui personale. Iar fără aceasta, poate fi omul om deplin? O, mărginit e 
omul european, cumplit de mărginit, şi de pigmeizat, şi de micşorat, şi de 
restrîns la o frîntură şi bucată 45 de om, fiindcă a îndepărtat din sufletul său orice 
simţire a nemărginirii şi nesfîrşirii; iar fără aceasta, poate omul îndeobşte să 
existe ca om? Şi, dacă poate să existe, are rost existenţa lui? Fără simţirea 
nesfîrşirii, nu este el un lucru fără viaţă printre celelalte lucruri şi un animal 
trecător printre celelalte animale? Ingăduiţi-mi un paradox: eu socotesc că unele 
dintre animale sînt mai nemărginite în simţirile lor şi mai nemuritoare în 
dorinţele lor decît omul progresului european umanist. 

Imbătrînit, atrofiat, mărginit la materie, degenerat, omul umanismului a 
avut deplină dreptate atunci cînd a mărturisit, prin gura înţelepţilor săi, că se 
trage din maimuţă. Ajuns asemenea animalelor în ce priveşte obîrşia, de ce să nu 
ajungă la fel cu ele şi în privinţa moralei? Ca unul care ţine de animale, de fiare, 
în ce priveşte esenţa fiinţei sale, este asemeni lor şi în privinţa moralei. Păcatul 
şi crima nu sînt socotite oare, din ce în ce mai mult, în jurisprudenţa 
contemporană de neocolit pentru mediul social, ca necesitate a firii? Dacă nu 
există în om nimic nemuritor şi veşnic, toată etica se mărgineşte pînă la urmă la 
poftele firii: şi omul umanist s-a identificat, în privinţa moralei, cu înaintaşii săi, 
maimuţele şi fiarele, şi în viaţa lui s-a înscăunat principiul: "Homo homini 
lupus" (omul e lup pentru om). Şi altminteri nici nu putea să fie, fiindcă doar pe 
simţămîntul nemuririi omeneşti se poate întemeia o morală mai înaltă şi mai 
bună decît aceea a animalelor. Dacă nu există nemurire şi viaţă veşnică, nici în 
om, nici în jurul lui, atunci pentru omul-animal morala animalelor este cu totul 
firească şi logică; aşadar, să mîncăm şi să bem, căci mîine vom muri (1 
Corinteni 15:32). 



45 Razlomak i odlomak: razlomak este fragmentul rezultat din dezintegrarea unui întreg, iar odlomak este 
fragmentul desprins dintr-un întreg, (n. tr.) 

Relativismul în filosofia progresului umanist european nu avea cum să nu 
rezulte într-un relativism şi în etică; iar relativismul este părintele anarhiei şi 
nihilismului. Drept aceea, toată etica practică a omului umanist nu este altceva 
decît anarhie şi nihilism; fiindcă anarhia şi nihilismul sînt faza de neocolit, 
ultimă, apocaliptică, a progresului umanist european. Anarhismul şi nihilismul 
ideologic, descompunerea ideologică, nu aveau cum să nu se vădească în 
anarhismul şi nihilismul practic, adică în descompunerea practică a omenirii 
umaniste europene şi a progresului ei. Nu sîntem, oare, martori oculari ai 
anarhismului şi nihilismului ideologic şi practic care pustiesc continentul 
Europei? Factorii progresului european sînt de aşa fel, că, oricum ar fi însumaţi, 
rezultatul nu poate fi altul afară de anarhism şi de nihilism. Dovada? Două 
războaie mondiale, de fapt europene. 

Omul european e prost, grozav de prost, atunci cînd, necrezînd în 
Dumnezeu şi în nemurirea sufletului, poate să creadă în progres, în rostul vieţii, 
şi să lucreze pentru el. Ce nevoie am de progres, cînd în spatele lui mă aşteaptă 
moartea? Ce nevoie am de toate lumile, de toate galaxiile, de toate culturile, cînd 
în spatele lor mă pîndeşte şi apoi mă înhaţă moartea? Unde e moarte, acolo nu se 
poate afla progres adevărat; iar dacă se află, el nu e decît un blestemat de 
progres în moara morţii. De aceea trebuie distrus cu desăvîrşire, încît să nu 
rămînă urmă. 

Acest chin al progresului umanist european 1-a simţit şi 1-a înfăţişat 
artistic în tragedia sa, "Rossum's universal Robots", cunoscutul scriitor ceh 
Karel Eapek. Intre eroii Alquist şi Elena are loc următorul dialog: 

"Alquist: Are bunica vreo carte de rugăciuni? 

Elena: Are una foarte mare. 

Alquist: Şi în ea se găsesc, desigur, rugăciuni pentru toate împrejurările 
vieţii: împotriva vremii rele, împotriva bolilor? 

Elena: Da, împotriva necazurilor de tot felul, împotriva inundaţiilor ... 

Alquist: împotriva progresului nu sînt? 

Elena: Cred că nu! 

Alquist: Ei, ce păcat!" 

*** 

în faţa omului umanist şi a progresului său, stă omul lui Hristos cu 
progresul său Dumnezeu-omenesc. Principiul de temelie al progresului 
Dumnezeu-omenesc: Omul e om adevărat numai prin Dumnezeu, numai prin 
Dumnezeu-Omul; cu alte cuvinte, omul e om adevărat numai prin nemurire, 
adică prin biruinţa asupra a tot ce este muritor şi a tot ce este supus morţii, prin 
biruinţa asupra morţii. Biruind în sine păcatul şi răul, omul lui Hristos biruie 
moartea şi mortalitatea în conştiinţa sa şi în simţirea sa şi se uneşte cu Cel ce 
singur e fără de moarte: Dumnezeu-Omul Hristos. Unit cu Dumnezeu-Omul, el 

se face în lumea aceasta nemuritor: mintea lui gîndeşte cu gîndirea lui Hristos, 
gîndire nemuritoare şi veşnică; iar inima lui simte deja în sine viaţa lui Hristos, 
viaţa nemuritoare şi veşnică... 

In ce fel se ajunge la aceasta? Prin credinţa în Domnul Hristos cel înviat. 
Dacă omul crede din tot sufletul şi cu adevărat în Dumnezeul-Om cel înviat, în 
sufletul lui se naşte îndată simţirea nemuririi, a învierii, simţirea că moartea a 
fost biruită şi, odată cu ea, păcatul şi răul. Acest simţămînt al propriei nemuriri 
însufleţeşte şi îndeamnă pe creştin la nevoinţele evanghelice, şi el plineşte cu 
bucurie poruncile lui Hristos şi străbate cu veselie calea vieţii, de la nefiinţă la 
fiinţa desăvîrşită, de la moarte la nemurire. Precum un punct care creşte pînă 
ajunge mare cît toate infmiturile, aşa se întîmplă şi cu omul care creşte prin 
Dumnezeu-Omul: el străluceşte tot prin nemărginirea şi nemărginirile 
Dumnezeieşti şi se simte nemuritor şi nesfîrşit în toate punctele fiinţei sale. In 
felul acesta, tragicul principiu al progresului umanist: "Moartea este o 
necesitate", este înlocuit cu principiul plin de bucurie al progresului 
Dumnezeiesc-omenesc: "Nemurirea este o necesitate." 

Progresul Dumnezeu-omenesc are morala sa Dumnezeu-omenească: în el, 
toată viaţa omului este cîrmuită şi dinamizată de Dumnezeu-Omul. Bun este 
ceea ce e al lui Hristos; în afară de aceasta nu există bine adevărat. Nemurirea 
este însuşirea cea mai de seamă a binelui lui Hristos. De aceea, nemurirea este 
de trebuinţă moralei omului lui Hristos ca simţire şi conştiinţă, ca faptă şi 
deprindere. A-L simţi cineva pe Domnul Hristos ca suflet al sufletului său, ca 
viaţă a vieţii sale; aceasta este nemurirea omului, căci prin aceasta se adevereşte 
nemărginirea şi nesfîrşirea gîndirii, simţirii, vieţii. Pentru creştinul adevărat, 
nemurirea înseamnă ceva firesc şi întemeiat, iar odată cu ea şi în ea sînt fireşti şi 
întemeiate nemărginirea şi nesfîrşirea. Aceasta duce spre desăvîrşirea morală, 
spre nesfîrşitul progres moral către Dumnezeu, Care e suma tuturor nesfîrşirilor, 
tuturor nemărginirilor şi tuturor desăvîrşirilor. Prin urmare, e pe deplin firească, 
întemeiată şi îndreptăţită porunca hotărîtă a progresului Dumnezeu-omenesc: 
Fiţi dar desăvîrşiţi, precum Tatăl vostru cel din ceruri desăvirşit este (Matei 
5:48). 

Omul lui Hristos se mişcă pe calea desăvîrşirii Dumnezeieşti, biruind, cu 
ajutorul faptelor bune evanghelice, răul şi păcatul din el şi din lumea care îl 
înconjură. El înaintează întotdeauna de la un bine la altul, de la ceva mai mic 
spre ceva mai mare şi de la ceva mai mare la ceva foarte mare. Mai mult: el nu 
se opreşte niciodată, nu întîrzie, fiindcă orice oprire înseamnă paralizie 
duhovnicească, amorţire, moarte. Prin orice gînd curat, prin orice simţămînt 
sfînt, prin orice dorinţă bună şi cuvînt bun, el înaintează către înviere, către 
nemurire, către viaţa veşnică. 

Invingînd păcatul şi moartea, omul lui Hristos străbate în această viaţă trei 
trepte însemnate de evoluţie creştină: naşterea în Hristos, schimbarea la faţă în 
Hristos, învierea în Hristos. Scopul ultim al luptei lui este a învia împreună cu 

70 



Sfântul Iustin Popovici, Biserica Ortodoxa si ecumenismul 

Hristos, iar asta înseamnă a birui moartea. Iată, tu ai biruit deja moartea, dacă ai 
crezut din tot sufletul în învierea Dumnezeu-Omului, pentru că El a zis: Cel ce 
crede întru Mine are viaţă veşnică... a trecut din moarte la viaţă (Ioan 6:47; 
5:24). 

Numai crezînd în Dumnezeu-Omul cel înviat începe omul să fie om, căci 
se liberează de păcat şi de moarte şi dobîndeşte simţămîntul nemuririi. Păcatul e 
o boală care toceşte, slăbănogeşte, paralizează în om simţămîntul nemuririi, aşa 
încît omul să nu ajungă pînă la Dumnezeul cel viu şi adevărat nici cu simţirea, 
nici cu gîndul. Un astfel de om este un schilod, o jumătate de om, un subom. 
Dumnezeu-Omul a biruit păcatul şi moartea prin înviere ca să-1 deştepte pe om 
la nemurire şi viaţă veşnică, ca simţămîntul slăbănogit şi amorţit al nemuririi să 
învie şi să se înnoiască, aşa încît omul să simtă pe Dumnezeu şi veşnica viaţă ca 
scop al vieţii omeneşti, şi pe pămînt, şi în cer. In fapt, Biserica Dumnezeu- 
Omului nu este altceva decît un laborator Dumnezeiesc în care se înnoieşte, se 
împrospătează şi se întăreşte neîncetat simţirea şi conştiinţa omenească a 
nemuririi şi nemărginirii personale. Oare rugăciunea nu face sufletul nemărginit, 
unindu-1 cu Dumnezeu? Oare dragostea nu face sufletul nemuritor, înălţîndu-1 la 
Dumnezeu? Oare milostenia, oare bunătatea, oare smerenia, oare dreptatea nu-1 
fac pe om nemuritor, strămutînd fiinţa lui în împărăţia adevărului lui Hristos? 
Nu ne înşelăm: prin fiecare faptă bună evanghelică, omul biruieşte în sinea lui, 
puţin cîte puţin, moartea, pînă ce o biruieşte cu totul şi dobîndeşte nemurirea şi 
viaţa veşnică. 

In progresul Dumnezeu-omenesc, omul călătoreşte neîncetat pe Calea lui 
Dumnezeu, care este Hristos, prin adevărul Dumnezeiesc, în viaţa veşnică şi fără 
de moarte. Toate acestea le-a dăruit Dumnezeu-Omul Hristos neamului omenesc 
prin învierea Sa. Tot adevărul tuturor lumilor, tot rostul tuturor făpturilor, toată 
bucuria tuturor fiinţelor s-au dat neamului omenesc prin învierea Dumnezeu- 
Omului Hristos. Drept aceea, învierea lui Hristos este faptul cel mai hotărîtor 
din istoria lumii; din ea izvorăşte valoarea netrecătoare şi Dumnezeiască nu doar 
a fiecărui om ca persoană deosebită, ci a tuturor oamenilor laolaltă. 

CULTURA UMANISTA 
ŞI LUCRAREA DUMNEZEU-OMENEASCĂ 

Cultura europeană are ca temei omul. Prin om se epuizează programul şi 
scopul civilizaţiei europene, mijloacele şi conţinutul ei. Umanismul este cel mai 
de seamă arhitect al ei. El e clădit în întregime pe principiul şi criteriul sofistic 
care spune: Măsura tuturor lucrurilor, văzute şi nevăzute, este omul, şi anume 
omul european. Acesta e desăvîrşitul plăsmuitor şi dătător de preţ. Adevăr este 
ceea ce el va propovădui ca adevăr; rostul vieţii este acela pe care el îl va 
propovădui ca rost al vieţii; binele şi răul sînt acelea pe care el le va numi astfel. 
Ca s-o spunem simplu şi sincer: Omul european s-a numit pe sine dumnezeu. 
Oare n-aţi observat cît de statornică este dorinţa lui de a face pe dumnezeul, prin 
ştiinţă şi prin tehnică, prin filosofie şi prin cultură, prin religie şi prin politică, 
prin artă şi prin modă; de a face pe dumnezeul cu orice preţ, chiar prin inchiziţie 
şi prin papism, chiar prin foc şi sabie, chiar prin trogloditism şi antropofagie? El 
a propovăduit, pe limba ştiinţei sale umanist-pozitiviste, că Dumnezeu nu există. 
Şi, călăuzit de această logică, a tras plin de curaj următoarea încheiere: De 
vreme ce Dumnezeu nu există, înseamnă că eu sînt dumnezeu! 

Nimic nu vrea mai mult omul european decît să se prezinte ca dumnezeu, 
măcar că se află în universul acesta ca un şoarece în cursă. Ca să arate şi să 
dovedească dumnezeirea sa, el a propovăduit că toate lumile de deasupra noastră 
sînt goale: fără Dumnezeu şi fără fiinţe vii. El vrea, cu orice preţ, să domnească 
asupra firii, să o supună sieşi; drept care a pus la cale un război sistematic 
împotriva ei, război pe care 1-a numit "cultură". La el a înhămat filosofia şi 
ştiinţa sa, religia şi etica sa, politica şi tehnica sa. Şi a izbutit să defrişeze o 
bucăţică de pe suprafaţa materiei, dar n-a preschimbat-o. Luptîndu-se cu 
materia, omul n-a reuşit să o înomenească, ci ea a reuşit să îl restrîngă pe om şi 
să-1 mărginească la ceea ce e de suprafaţă, să îl reducă la materie. Şi omul, 
îngrădit din toate părţile de materie, se vede pe sine ca materie, şi doar materie. 

Şi ştiţi cine a învins? Este o ironie: civilizaţia 1-a făcut pe om rob al 
materiei, rob al lucrurilor. Autopropovăduitul dumnezeu se închină lucrurilor, 
idolilor pe care el însuşi şi i-a făurit. E limpede că omul european nu mai e 
dumnezeu, ci un simplu rob al lucrurilor. In războiul său împotriva a tot ce e mai 
presus de fire, el a înlocuit cu fabricatele civilizaţiei sale orice năzuinţă spre cele 
mai presus de materie: a înlocuit cerul, a înlocuit sufletul, a înlocuit nemurirea, a 
înlocuit veşnicia, a înlocuit pe Dumnezeul cel viu şi adevărat şi şi-a făcut 
Cultura dumnezeu; fiindcă omul nu poate dura pe astrul acesta întunecat fără 
dumnezeu, oricum ar fi acest dumnezeu, fie el chiar un dumnezeu mincinos; 
aceasta e fatala ironie a sortii omului cu astfel de alcătuire sufletească. 

Oare n-aţi observat că omul european, în culturomania sa, a prefăcut 
Europa într-o fabrică de idoli? Aproape toate bunurile culturii au ajuns idoli. 
Drept aceea, epoca noastră este, mai înainte şi mai presus de toate, o epocă a 
închinării la idoli. Nici un continent nu e atît de inundat de idoli ca Europa 
actuală. Nicăieri oamenii nu se închină atît înaintea lucrurilor şi nu se trăieşte 
atît de mult pentru lucruri şi de dragul lucrurilor, ca în Europa. Aceasta este o 
închinare la idoli de cel mai rău soi, fiindcă e închinare în faţa lutului. Spuneţi- 
mi, oare nu se închină omul humei, atunci cînd îşi iubeşte cu egoism trupul de 
lut şi zice cu încăpăţînare: Trup sînt, şi numai trup? Spuneţi-mi, nu se închină 
omul european lutului roşu, atunci cînd vesteşte ca ideal al său lupta de clasă, 
sau naţia, sau omenirea? 

Europa deci nu suferă de pe urma ateismului, ci a politeismului; nu suferă 
din pricina lipsei de dumnezei, ci a mulţimii dumnezeilor. Pierzînd pe 
Dumnezeul cel adevărat, a vrut să îşi sature foamea de Dumnezeu prin făurirea 
de dumnezei mincinoşi, de idoli. A plăsmuit idoli din ştiinţă şi din teoriile ei, din 
tehnică şi din invenţiile ei, din religie şi din reprezentanţii ei, din politică şi din 
partidele ei, din modă şi din manechinele ei, iar în mijlocul tuturor acestor idoli, 
pe tronul împărătesc al egoismului, 1-a aşezat pe omul european, pe Dalai-lama 
european. 

In esenţa sa, civilizaţia europeană este un fetişism ajuns vampir, un 
fetişism în ediţie europeană, în costum european. Trăsătura cea mai de seamă a 
omului european este "lăcomia de lucruri". Metafizica fetişistă a omului 
european se manifestă în chip practic printr-o etică fetişistă. Vechiul fetişism 
idolatru avea drept însuşire canibalismul; dar noul fetişism european nu se 
deosebeşte oare tocmai prin canibalism, numai că unul mascat, cult? Civilizaţia 
europeană nu a propovăduit oare, prin gura ştiinţei sale, drept cel dintîi principiu 
al vieţii lupta pentru autoconservare? Şi ce altceva este oare aceasta, dacă nu o 
chemare la canibalism? Nu înseamnă oare: Omule, luptă- te pentru 
autoconservare cu toate mijloacele; luptă-te, dacă este nevoie, folosindu-te şi de 
canibalism? Important este să te ţii în viaţă! Cum? Lucrul acesta nu este supus 
judecăţii conştiinţei. Viaţa e un măcel, în care cel mai puternic are dreptul să 
ucidă pe cel mai slab. Chiar aşa: oamenii mai slabi sînt material pentru cei mai 
puternici. Intrucît nu există nici Dumnezeu, nici nemurire, toate îi sînt îngăduite 
omului pentru autoconservare. Este îngăduit păcatul, este îngăduit răul, este 
îngăduită crima. Ştiinţa pozitivistă a arătat că tot ceea ce se întîmplă se întîmplă 
potrivit legilor firii. In natură domneşte ca primă lege legea necesităţii. Ea 
conduce pe oameni şi toate gîndurile, simţămintele, năzuinţele, faptele lor. Cînd 
oamenii păcătuiesc, ei păcătuiesc din necesitate. Omule, tu nu ai de dat seamă 
nici pentru cea mai mare greşeală a ta; nu ai de dat răspuns, pentru că orice faci, 
faci din necesitate... Să nu vi se pară curios: păcatul nu poate exista pentru omul 
pentru care nu există Dumnezeu, fiindcă păcatul este păcat doar prin punerea lui 

în legătură cu Dumnezeu. Dacă Dumnezeu nu există, atunci nici păcat nu există, 
nici rău nu există, nici crimă nu există. 

Nihilismul metafizic al civilizaţiei europene, dezvăluit prin principiul 
"Dumnezeu nu există", s-a manifestat în chip necesar ca un nihilism practic, al 
cărui principiu este: Nu există păcat, toate sînt îngăduite! Băgaţi de seamă: prin 
filosofia şi ştiinţa ei, prin tehnica şi politica ei, civilizaţia europeană alungă din 
om tot ceea ce este nemuritor şi veşnic, paralizează în el cu măiestrie 
simţămîntul nemuririi, micşorează sufletul pînă nu mai rămîne nimic din el. 

"Trebuie să ne liberăm de Dumnezeu": iată dorinţa vădită sau ascunsă a 
multora dintre arhitecţii civilizaţiei europene. Pentru aceasta, ei lucrează prin 
umanism şi Renaştere, prin naturalismul lui Rousseau şi "furtunosul" 
romantism, prin pozitivism şi agnosticism, prin raţionalism şi voluntarism, prin 
parlamentarism şi revoluţionarism. Iar cei mai îndrăzneţi dintre ei au slobozit 
chemarea: "Dumnezeu trebuie ucis!"; şi în cele din urmă, cel mai statornic 
mărturisitor al culturii europene, Nietzsche, a vestit din vîrful piramidei 
antropomane a egoismului: "Dumnezeu a murit!" 

Atunci cînd nu există nici Dumnezeul veşnic, nici nemurirea sufletului, nu 
mai există nimic absolut, nici o a-tot-valoare, şi atunci totul e relativ, totul e 
trecător, totul e muritor; şi, într-adevăr, au fost alungate toate valorile absolute şi 
au început să predomnească cele relative. Nu există nici o îndoială că 
relativismul este şi temeiul, şi firea, şi sufletul umanismului. Teoria relativităţii 
lui Einstein este încheierea ultimă şi sinoptică a umanismului şi a tuturor 
ramurilor lui filosofice, ştiinţifice, tehnice şi politice. Şi nu numai atît, dar pînă 
la urmă umanismul nu este nimic altceva decît nihilism. 

Filosoful german Karl Joel descrie în felul următor criza gîndirii 
europene: "Din felul nostru de a vedea lumea lipseşte cuprinderea întregului şi 
calea desăvîrşirii. Ne lipseşte întregimea convingerii şi, odată cu marea putere a 
convingerii, şi marea putere a credinţei. Morala noastră nu are nici un fel de 
caractere; istoria noastră nu are personalităţi prin care să vorbească întreg 
poporul şi întreaga vreme a noastră cu puterea cea mai concentrată. Ne lipseşte 
marea poezie, fiindcă fantezia noastră, ruptă de întregimea cosmică, e prinsă de 
lucrurile mărunte, iar cu cele mai mari nu face altceva decît să se joace, fiindcă 
pe poeţii noştri nu-i mai animă sentimentul cosmic al clasicilor, care dădeau 
versurilor lor expresie superioară şi eroilor lor întemeiere lăuntrică. Avem cea 
mai fermecătoare artă a tonului fără melos, cel mai mare patos fără etos, cea mai 
variată instrumentare, ilustrare, punere în scenă, cea mai perfecţionată tehnică 
fără suflet. Avem cea mai bogată artă teatrală, cu cea mai vie acţiune fără eroi, 
cu mase şi marionete drept eroi. Avem regia ca artă de cel mai puternic efect, 
arta fenomenelor fără esenţă. Avem viaţa cea mai bogată, dar ea este lipsită de 
pace şi de plinătate, de armonie lăuntrică, pentru că îi lipseşte simţămîntul 
întregului, al împăcării omului cu universul. Astfel, criza filosofiei ajunge criza 
epocii." 

Da, da, era cu neputinţă ca umanismul să nu evolueze în nihilism. E oare 
cu putinţă să nu ajungă omul nihilist, de vreme ce nu primeşte nici o valoare 
absolută? Mergeţi pe firul logicii pînă la capăt şi veţi fi siliţi să ajungeţi la 
încheierea că relativismul este părintele anarhismului. De vreme ce toate fiinţele 
sînt relative, atunci nici una dintre ele nu are dreptul să se impună ca valoare 
desăvîrşită. Dacă vreuna încearcă acest lucru, trebuie să i se declare război pînă 
la nimicire. De vreme ce toate valorile sînt relative, ce drept are vreuna dintre 
ele de a se impune ca cea mai mare şi cea mai înaltă? Pe ce temei, prietene, 
adevărul tău îl respinge pe al meu, cîtă vreme amîndouă sînt relative? De vreme 
ce în lumile omeneşti nu se găseşte nimic absolut, nici ierarhie a fiinţelor, nici 
ierarhie a valorilor, ci doar anarhia. 

Şi, într-adevăr, este o realitate vădită că nihilismul şi anarhia sînt punctul 
de încheiere logic al civilizaţiei europene, forma ultimă, de neocolit, a 
umanismului şi relativismului european. Umanismul se preface în chip necesar 
în ateism, trece prin anarhism şi sfîrşeşte în nihilism. Să fii sigur că, dacă cineva 
este astăzi ateist şi vrea să fie consecvent, el va ajunge mîine anarhist şi 
poimîine nihilist. Dacă, iarăşi, cineva este nihilist, să fii sigur că acolo a ajuns de 
la umanism, prin ateism. 

Ce rămîne din om, dacă e scos din trupul lui sufletul? Un hoit. Ce rămîne 
din Europa, dacă e scos din trupul ei Dumnezeu? Un hoit. Au alungat pe 
Dumnezeu din univers, şi universul ce a ajuns? Un hoit. Ce este omul care 
tăgăduieşte existenţa sufletului în el şi în oamenii din jurul său? Nimic altceva 
decît lut în uniformă, un sicriu ambulant din lut. Rezultatul este distrugător: 
îndrăgostindu-se de lucruri, omul european a ajuns, în cele din urmă, el însuşi un 
lucru. Persoana lui e depreciată şi devastată: a rămas om-lucru. Nu mai e om 
întreg, intregral, nemuritor, după chipul lui Dumnezeu, ci doar fărîme de om, o 
cochilie de om din care a fost alungat duhul nemuritor. Desigur, cochilia aceasta 
e şlefuită, lăcuită, pictată, dar tot cochilie rămîne. Civilizaţia europeană 1-a lipsit 
pe om de suflet, 1-a făcut materie şi 1-a mecanizat. Ea se aseamănă cu o maşină 
monstruoasă care înghite oamenii şi-i preschimbă în lucruri. Sfîrşitul e sfîşietor 
de trist şi cutremurător de nefericit: omul - un lucru neînsufleţit între lucruri 
neînsufleţite. 

5 

*** 

Aceasta e, în liniile sale generale, cultura omului european. Dar care e 
"cultura" evanghelicului, istoricului, ortodoxului Dumnezeu-Om Iisus Hristos? 
Pe ce se întemeiază ea? Ea se întemeiază în întregime pe Persoana Dumnezeu- 
Omului Hristos. Dumnezeu S-a făcut om ca să-1 înalţe pe om la Dumnezeu. 
Acesta este începutul şi sfîrşitul între care se mişcă învăţătura Dumnezeu- 
omenească ortodoxă. Deviza ei: Dumnezeu-Omul să fie în tot cel dintîi. Nu 
numai Dumnezeu, nici numai omul, ci Dumnezeu-Omul. Aici s-a personificat şi 

s-a săvîrşit cea mai potrivită unire dintre Dumnezeu şi om: aici nici Dumnezeu 
nu e micşorat în faţa omului, nici omul în faţa lui Dumnezeu, ci se atinge 
potrivirea cea mai bună şi se înfăptuieşte desăvîrşita armonie între Dumnezeu şi 
om. Plinătatea şi desăvîrşirea persoanei sale o dobîndeşte omul prin unirea cu 
Dumnezeu-Omul. Dumnezeu-omenirea este singurul chip prin care se arată 
întreaga lucrare de multe feluri a învăţăturii ortodoxe. Se întemeiază pe 
Dumnezeu-Omul şi se încheie prin omul desăvîrşit, întreg, în-dumnezeu- 
înomenit. In centrul lumilor stă Dumnezeu-Omul Hristos. El este osia în jurul 
căreia se mişcă toate lumile, cele de sus şi cele de jos. El este centrul tainic al 
sufletelor, către care gravitează toate sufletele înfometate de adevărul şi de viaţa 
veşnică. El este şi programul şi izvorul tuturor puterilor întemeietoare ale 
lucrării ortodoxe Dumnezeu-omeneşti. Aici Dumnezeu lucrează, şi omul 
împreună-lucrează; Dumnezeu lucrează prin om, omul lucrează prin Dumnezeu; 
aici se continuă zidirea Dumnezeiască şi, mai mult, se continuă prin om. Drept 
aceea, omul scoate din sine tot ceea ce e Dumnezeiesc şi-1 pune în lucrare, în 
făptuire, în viaţă. Pe lîngă asta, în această zidire, tot ce este Dumnezeiesc, nu 
doar în om, ci şi în lumea din jurul omului, se arată, se pune în mişcare: tot ce 
este Dumnezeiesc lucrează; tot ce este omenesc împreună-lucrează. Dar, pentru 
ca omul să izbîndească în împreună-lucrarea sa cu Dumnezeu, trebuie să se 
înveţe a gîndi prin Dumnezeu, a simţi prin Dumnezeu, a trăi prin Dumnezeu, a 
făptui prin Dumnezeu. Toate acestea ne descoperă scopul lucrării ortodoxe. 

Ce scop are lucrarea ortodoxă? Scopul ei e de a aduce şi a împlini, în cît 
mai mare măsură, Dumnezeiescul în om şi în lumea din jurul omului, a întrupa 
pe Dumnezeu în om şi în lume. Aşadar, "cultura" ortodoxă este cultul lui Hristos 
Dumnezeu, slujirea lui Hristos Dumnezeu. Şi, într-adevăr, lucrarea ortodoxă, 
Dumnezeu-omenească, este neîncetata slujire a lui Hristos-Dumnezeu, 
neîncetată slujbă adusă lui Dumnezeu. Omul slujeşte pe Dumnezeu prin fiinţa 
lui şi prin toată zidirea din jurul său; el aduce, în chip socotit, pe Dumnezeu şi 
ceea ce e Dumnezeiesc în orice lucrare a lui şi în tot ce fâptuieşte; el pune în 
mişcare tot ce este Dumnezeiesc în fire, ca toată zidirea să slujească pe 
Dumnezeu, condusă de omul doritor de Hristos. Cu adevărat, toată zidirea ia 
parte la a-tot-obşteasca slujbă adusă lui Dumnezeu, fiindcă omul care slujeşte pe 
Dumnezeu este slujit de fire. 

Lucrarea Dumnezeu-omenească schimbă la faţă pe om din lăuntru, se 
mişcă de la cele din lăuntru spre cele din afară: ea înnoieşte sufletul şi, prin 
suflet, trupul. Ea socoteşte trupul ca fiind geamănul sufletului, un geamăn care 
trăieşte, se mişcă şi există prin suflet. Scoateţi sufletul din trup: ce va mai rămîne 
din el, dacă nu un stîrv împuţit? Dumnezeu-Omul schimbă la faţă mai întîi 
sufletul şi apoi trupul. Sufletul schimbat la faţă schimbă la faţă trupul, schimbă 
la fată materia. 

Scopul lucrării Dumnezeu-omeneşti este acela de a schimba la faţă nu 
doar pe om şi omenirea, ci, prin aceştia, întreaga zidire. Dar cum poate fi atins 

76 



Sfântul Iustin Popovici, Biserica Ortodoxa si ecumenismul 

scopul acesta? Numai prin mijloacele Dumnezeu-omeneşti, iar acestea sînt 
faptele bune evanghelice: credinţa şi dragostea, nădejdea şi rugăciunea, postul şi 
smerenia, blîndeţea şi împreună-pătimirea, dragostea de Dumnezeu şi dragostea 
de fraţi. Prin lucrarea acestor fapte bune, se întemeiază lucrarea ortodoxă 
Dumnezeu-omenească. Deprinzînd şi lucrînd aceste fapte bune, omul schimbă 
sufletul său din urît în frumos, din întunecat în luminos, din păcătos în sfînt, din 
asemănător beznei în asemănător cu Hristos; şi trupul său îl preschimbă într-o 
ramă în care înrămează sufletul său cel asemănător cu Hristos. 

Prin lucrarea faptelor bune evanghelice, omul dobîndeşte putere asupra sa 
şi asupra firii. Alungind păcatul din sine şi din lumea care îl înconjoară, omul 
alungă totodată puterile sălbatice şi distrugătoare, preschimbă în întregime şi 
şinele lui, şi lumea, îmblînzeşte firea, atît în sine, cît şi în jurul său. Cele mai 
bune pilde ale acestui fapt sînt Sfinţii: aceştia, sfmţindu-se şi schimbîndu-se la 
faţă prin deprinderea şi lucrarea faptelor bune, totodată sfinţesc şi schimbă la 
faţă firea din jurul lor. Sînt numeroşi Sfinţii care au fost slujiţi de fiarele 
sălbatice, care numai prin starea lor de faţă îmblînzeau leii, urşii şi lupii. 
Purtarea lor faţă de făpturi a fost şi este rugăciunea, blîndeţea, milostenia, 
gingăşia, purtare lipsită obrăznicie, răutate, sălbăticie şi vrăjmăşie. 

împărăţia lui Dumnezeu pe pămînt, lucrarea ortodoxă, nu se întemeiază pe 
impunerea din afară, silnică, mecanică, ci pe primirea lăuntrică, de bună voie, 
personală a Domnului Hristos, prin lucrarea neîncetată a faptelor bune 
evanghelice; fiindcă împărăţia lui Dumnezeu nu vine pe căi din afară, văzute, ci 
pe căi lăuntrice, duhovniceşti, nevăzute. Mîntuitorul a zis: împărăţia lui 
Dumnezeu nu vine în chip văzut. Nici nu vor zice: Iată, aici! sau: Iată, acolo! 
Căci împărăţia lui Dumnezeu în lăuntrul vostru este (Luca 17:20-21), adică în 
sufletul zidit de Dumnezeu după chipul Său, în sufletul sfinţit de către Duhul 
Sfînt; fiindcă împărăţia lui Dumnezeu este dreptate, şi pace şi bucurie în Duhul 
Sfînt (Romani 14:17). Da, în Duhul Sfînt, iar nu în duhul omului. Ea poate fi în 
duhul omului în măsura în care acesta se umple de Duhul Sfînt, cu ajutorul 
faptelor bune evanghelice. Drept aceea, prima şi cea mai mare poruncă a lucrării 
ortodoxe este: Căutaţi mai întîi împărăţia lui Dumnezeu şi dreptatea Lui, şi 
acestea toate se vor adăuga vouă (Matei 6:33) - adică se vor adăuga toate cele 
trebuitoare pentru păstrarea vieţii trupeşti: hrană, îmbrăcăminte, locuinţă (v. 
Matei 6:25-32). Toate acestea sînt doar un adaos la împărăţia lui Dumnezeu, Iar 
civilizaţia Apusului caută mai întîi acest adaos. în aceasta stă tragedia ei: că şi-a 
cheltuit sufletul îngrijindu-se de lucruri. Iar Domnul cel fără de greşeală a spus o 
dată pentru totdeauna: Nu vă îngrijiţi cu sufletul vostru de ce veţi mînca şi de ce 
veţi bea, şi nici cu trupul vostru cu ce vă veţi îmbrăca... căci toate acestea 
neamurile le caută; căci ştie Tatăl vostru cel ceresc, că aveţi nevoie de toate 
acestea. Căutaţi mai întîi împărăţia lui Dumnezeu şi dreptatea Lui, şi acestea 
toate se vor adăuga vouă (Matei 6:25; 3:33; Luca 12:22-31). 

Nesfîrşită este lista nevoilor pe care omul zilelor noastre şi le inventează 
cu lăcomie; şi, pentru a-şi satisface aceste nevoi nenumărate şi fără noimă, 
oamenii au prefăcut acest astru de aur al lui Dumnezeu în abator. Domnul cel 
iubitor de oameni ne-a descoperit de mult singurul lucru de trebuinţă fiecărui om 
în parte şi întregii omeniri laolaltă. Care este acesta? Dumnezeu-Omul Hristos şi 
tot ceea ce El aduce prin Sine: adevărul Dumnezeiesc, dreptatea Dumnezeiască, 
dragostea Dumnezeiască, bunătatea Dumnezeiască, lumina Dumnezeiască, 
sfinţenia Dumnezeiască, nemurirea Dumnezeiască, veşnicia Dumnezeiască şi 
toate celelalte desăvîrşiri Dumnezeieşti. Iată, acesta este lucrul de trebuinţă 
pentru om şi pentru omenire, iar toate celelalte nevoi ale omului sînt, asemuite 
cu aceasta, atît de neînsemnate (v. Luca 10:42). 

Atunci cînd omul cugetă cu evanghelică seriozitate la taina vieţii lui şi a 
lumii, el ajunge în chip cuvenit la încheierea că trebuinţa tuturor trebuinţelor 
este aceea de a tăgădui toate trebuinţele şi de a urma în chip hotărît pe Domnul 
Iisus Hristos, de a merge şi a se uni cu El prin deprinderea şi lucrarea faptelor 
bune şi nevoinţelor evanghelice. Dacă nu face asta, omul rămîne duhovniceşte 
fără roadă, fără rost, se împrăştie, putrezeşte şi moare cu încetul, pînă sfîrşeşte 
prin a muri în întregime, fără a mai rămîne ceva din el, fiindcă Dumnezeiasca 
gură a lui Hristos a grăit: Precum mlădiţa nu poate să aducă roadă de la sine, 
dacă nu rămîne în vită, tot astfel nici voi, dacă nu rămîneti în Mine. Eu sînt vita, 

voi sînteţi mlădiţele. Cel ce rămîne în Mine şi Eu în el, acela aduce roadă multă, 
căci fără Mine nimic nu puteţi face. Dacă cineva nu va rămîne în Mine, e 
aruncat afară ca mlădiţa şi se usucă; şi o adună pe ea şi în foc o aruncă, şi arde 
(Ioan 15:4-6). 

Doar prin unirea duhovnicească organică cu Hristos Dumnezeu-Omul, 
poate omul să prelungească viaţa lui în viaţă veşnică şi fiinţa lui în fiinţă 
veşnică. Omul lucrării Dumnezeu-omeneşti nu este niciodată singur: cînd el 
gîndeşte, prin Hristos gîndeşte; cînd fâptuieşte, prin Hristos făptuieşte; cînd 
simte, prin Hristos simte. Intr-un cuvînt, unul ca acesta trăieşte neîncetat prin 
Hristos Dumnezeu. Căci ce e omul fără Dumnezeu? La început, o jumătate de 
om, iar la sfîrşit - neom. Doar în Dumnezeu-Omul găseşte omul plinătatea şi 
desăvîrşirea fiinţei sale, găseşte arhetipul său, nemărginitul şi nesfîrşitul său, 
nemurirea şi veşnicia sa, valoarea sa absolută. Numai Domnul Hristos, dintre 
toţi oamenii şi toate fiinţele, a propovăduit sufletul omului drept comoara cea 
mai de preţ din toată lumile: Căci ce va folosi omul, dacă va cîştiga toată lumea, 
şi-şi va păgubi sufletul său? Sau ce va da omul în schimb pentru sufletul său? 
(Matei 16:26) 

Toţi sorii şi toate stelele nu preţuiesc cît un suflet. Dacă omul îşi va irosi 
sufletul în răutate şi păcate, el nu va putea da nimic în schimb pentru sufletul 
său, chiar de ar ajunge stăpînul tuturor constelaţiilor. Rămîne deci pentru om o 
singură ieşire, iar alta nu este. Şi iată care este aceasta: Dumnezeu-Omul Hristos 
este singura încredinţare a sufletului omenesc, singura încredinţare a nemuririi şi 

a veşniciei. Sufletul nu se încredinţează prin lucruri, ci este înrobit de către ele. 
Dumnezeu-Omul liberează pe om de sub tirania lucrurilor. Asupra omului lui 
Hristos nu mai au nici o putere lucrurile, ci, dimpotrivă, omul are putere asupra 
lor; şi, fiindcă în preţuirea lui Hristos sufletul omului are un preţ neasemuit mai 
mare decît toate fiinţele şi lucrurile, omul ortodox închină toată grija, toată 
luarea sa aminte, sufletului său, întrucît lucrarea ortodoxă este întîi de toate o 
lucrare a sufletului. 

Omul este mare numai prin Dumnezeu: acesta este motto-ul lucrării 
Dumnezeu-omeneşti. Fără Dumnezeu, omul nu este altceva decît şaptezeci de 
kilograme de humă în sînge. Ce este omul fără Dumnezeu, decît mormînt lîngă 
mormînt? Omul european a osîndit la moarte şi pe Dumnezeu, şi sufletul. Prin 
aceasta nu a osîndit oare la moarte şi eul său, moarte din care nu există înviere? 
Faceţi cu adevărat şi drept socoteala filosofiei, ştiinţei, politicii, culturii, 
civilizaţiei europene, şi veţi vedea că ele au ucis în omul european pe Dumnezeu 
şi nemurirea sufletului. Iar dacă priviţi cu luare aminte tragedia istoriei 
omeneşti, veţi înţelege negreşit că uciderea lui Dumnezeu se termină cu 
sinuciderea. Vă aduceţi aminte de Iuda? Acela a ucis cel dintîi pe Dumnezeu, şi 
apoi s-a nimicit şi pe sine însuşi. Acesta e o lege necruţătoare care stăpîneşte 
istoria acestui astru. 

Clădirea civilizaţiei europene, zidirea fără de Hristos, nu are cum să nu se 
prăbuşească, şi încă foarte curînd, precum au proorocit înainte-văzătorul 
Dostoievski, acum o sută de ani, şi îndureratul Gogol, acum mai bine de o sută 
de ani... Şi, în faţa ochilor noştri, se împlinesc proorociile Proorocilor ortodocşi 
slavi. Timp de zece veacuri încheiate a fost zidit turnul Babei european, şi nouă 
ne-a revenit nefericita vedenie: "Iată, clădirea e un uriaş... nimic!" A urmat o 
confuzie generală: omul nu-1 mai înţelege pe om, sufletul nu mai înţelege alt 
suflet, neamul nu mai înţelege alt neam. S-a ridicat om împotriva omului, 
împărăţie împotriva împărăţiei, norod împotriva norodului, ba chiar şi continent 
împotriva continentului. 

Omul european a ajuns la ameţeala sa fatală. L-a dus pe supraom în vîrful 
turnului său Babei, voind a desăvîrşi prin el zidirea sa, dar supraomul a 
înnebunit tocmai pe acest vîrf şi s-a prăbuşit de pe turn; şi, în urma lui, turnul se 
prăbuşeşte şi se fărîmiţează prin războaie şi revoluţii. "Homo europaeicus" nu 
avea cum să nu înnebunească la punctul de încheiere al culturii sale; era cu 
neputinţă ca ucigaşul de Dumnezeu să nu ajungă sinucigaş. Faimoasa "Wille zur 
Macht" s-a schimbat în "Wille zur Nacht" 46 . Noaptea, o noapte apăsătoare, a 
acoperit Europa. Se prăbuşesc idolii Europei, şi nu este departe ziua cînd nu va 
mai rămîne piatră peste piatră din cultura europeană, care a zidit oraşe şi a ruinat 
suflete, a cinstit făpturile şi a lepădat pe Făcător... 

îndrăgostit de Europa, gînditorul rus Herzen a trăit mult timp acolo. Către 
sfîrşitul vieţii însă, în urmă cu mai bine de o sută de ani, a scris: "Am studiat 

vreme îndelungată organismul viermănos al Europei; pretutindeni, la toate 
nivelurile, peste tot am văzut degetul morţii... Europa se apropie de un cataclism 
înfricoşător... Revoluţiile politice se prăbuşesc sub greutatea neputinţei lor; ele 
au săvîrşit lucruri mari, dar nu şi-au împlinit rostul; au dărîmat credinţa, dar n-au 
înfăptuit libertatea; au aprins în inimi dorinţe pe care nu au fost în stare să le 
împlinească... Eu sînt primul care pălesc şi mă tem înaintea nopţii întunecate 
care vine... Adio, lume muribundă, adio, Europă!..." 

Pustiu e cerul, fiindcă Dumnezeu nu mai este în el. Pustiu este pămîntul, 
fiindcă nu mai e pe el suflet nemuritor. Cultura europeană a făcut din robii săi un 
cimitir şi ea însăşi a ajuns cimitir. "Vreau să mă duc în Europa - spune 
Dostoievski - şi ştiu că merg într-un cimitir ..." 

înainte de primul război mondial, dezastrul Europei era presimţit şi 
prevestit numai de întristaţii înainte-văzători ortodocşi slavi. După primul război 
mondial, au început să o vadă şi să o simtă şi unii europeni. Cel mai îndrăzneţ şi 
mai sincer dintre aceştia e, fără îndoială, Spengler, care, după primul război 
mondial, a tulburat lumea cu zguduitoarea sa carte: "Untergang des 
Abendlandes" ("Decăderea Occidentului"). în aceasta, el arată şi dovedeşte - cu 
toate mijloacele pe care i le pune la îndemînă ştiinţa, filosofia, politica, tehnica, 
arta şi religia europeană - că Apusul cade şi decade. După primul război 
mondial, Europa, cu toată strălucirea ei aparentă, îşi dă duhul. Cultura apuseană 
(sau "faustică") a început, după Spengler, în veacul al X-lea după Hristos, iar 
acum se găseşte în starea de descompunere şi decădere, şi va dispărea pentru 
totdeauna la sfîrşitul veacului al XXII-lea. După cultura europeană, gîndeşte 
Spengler, va veni cultura lui Dostoievski, lucrarea Ortodoxiei. 

Prin toate invenţiile sale culturale, omul european moare şi se stinge 
rapid. Narcisismul omenirii europene este mormîntul din care ea nu vrea şi de 
aceea nu poate să învie. Faptul că e îndrăgostită de raţiunea ei, aceasta este boala 
ei fatală, care o pustieşte. Singura mîntuire din aceasta este Hristos, spune 
Gogol. Dar lumea, răspîndită de milioanele de obiecte strălucitoare care-i 
împrăştie gîndurile în toate părţile, nu are puterea de a se întîlni nemijlocit cu 
Hristos. 

Tipul omului european a dat faliment în faţa problemelor de temelie ale 
vieţii; Dumnezeu-Omul ortodox le-a dezlegat pe toate, pînă la una. Omul 
european a rezolvat problema vieţii prin nihilism; Dumnezeu-Omul - prin viaţa 
veşnică. Pentru omul european darwinist-faustic, lucrul cel mai însemnat în viaţă 
este autoconservarea; pentru omul lui Hristos - este jertfirea de sine. Primul 
spune: "Jertfeşte-1 pe celălalt pentru tine!" - iar cel de-al doilea: "Jertfeşte-te pe 
tine însuţi pentru ceilalţi!"... Omul european nu a rezolvat blestemata problemă a 
morţii; Dumnezeu-Omul a rezolvat-o: prin înviere. 

Nu încape îndoială că principiile şi forţele culturii europene şi ale 
civilizaţiei europene sînt luptătoare împotriva lui Hristos. Timp îndelungat s-a 
format tipul omului european, pînă cînd L-a înlocuit pe Dumnezeu-Omul 

Hristos cu filosofia şi ştiinţa lui, cu politica şi tehnica lui, cu religia şi etica lui. 
Europa s-a slujit de Hristos numai ca o punte de la barbaria incultă la barbaria 
cultă, adică de la barbaria nemeşteşugită la barbaria cea meşteşugită! 

încheierile mele asupra civilizaţiei europene cuprind o doză bună de 
catastrofal; dar acest lucru să nu vă mire, fiindcă vorbesc de vremea cea mai 
pustiitoare din istoria omenească, de apocalipsa Europei, a cărei spaimă frînge 
atît trupul, cît şi duhul ei. Nu încape îndoială că întreaga Europă este ameninţată 
de conflicte vulcanice, care, dacă nu sînt îndepărtate, pot exploda în curînd într- 
o deplină nimicire a culturii europene. 

SOCIETATEA UMANISTA 
ŞI CEA DUMNEZEU-OMENEASCĂ 

Dacă va rămîne cunoscut prin ceva continentul european în istoria acestui 
astru, va fi, pesemne, prin aceea că a ştiut să inventeze nenumărate probleme, şi 
nu a fost în stare să dezlege nici măcar una singură dintre cele însemnate, spre 
folosul întregului neam omenesc. Aici trebuie avute în vedere, în primul rînd, 
aşa-numitele probleme sociale. Dorinţa de a le dezlega a ajuns o manie a 
aproape tuturor europenilor. Ingăduiţi-mi însă întrebarea: Cine din ei le dezleagă 
fără foc şi sabie, fără inchiziţie şi ruguri? Omul european stă încurcat, tulburat şi 
furios în faţa problemelor sociale, ca şi în faţa problemei omului. De ce? Fiindcă 
problemele societăţii, restrînse la elementele lor întemeietoare, nu-s altceva decît 
problema omului înmulţită cu numărul inşilor din care este alcătuită întreaga 
societate. Omul, prin însuşi faptul că e om, e mădular al organismului social, în 
care aduce conţinutul şi problematica sa psiho-fizică. Dar problematica omului 
şi cea a omenirii sînt, la bază, identice: problemele adevărului şi dreptăţii, vieţii 
şi morţii, binelui şi răului, nemuririi şi veşniciei, cerului şi pămîntului chinuie, şi 
omul şi omenirea - dar mai întîi pe om ca ins, şi apoi omenirea ca obşte. De aici 
se trage încheierea logică: cel ce rezolvă problema omului a dezlegat şi 
problema societăţii, a oricărei societăţi, de la cea mai numeroasă pînă la cea mai 
puţin numeroasă; de la familie pînă la omenire. 

In vederea dezlegării problemei omului şi societăţii prin mijloace 
umaniste, în Europa s-a căzut în două extreme: sau omul a fost micşorat, 
batjocorit, lăsat de-o parte şi tăgăduit de dragul societăţii, sau societatea de 
dragul omului. (In umanismul propriu-zis al Europei - ce are rădăcini religioase: 
infailibilitatea papală, care în protestantism evoluează în infailibilitatea oricărui 
ins - întîietatea a dobîndit-o insul. Societatea ce are pe individ drept criteriu şi 
punct de plecare al ei nu este nimic altceva decît o satisfacere organizată a 
intereselor individuale, adică o consfinţire legalizată a egoismului omenesc. Ca 
urmare, e pe deplin firesc să fie înjosită şi personalitatea omenească, prin 
impunerea individului ca întreg social egoist, şi societatea, prin impunerea 
individului ca monadă egoistă. Amîndouă acestea sînt dogme ale civilizaţiei 
apusene, care se ciocnesc între ele şi care se impun "ferro ignique" - prin foc şi 
sabie - de veacuri întregi omenirii, ca o mîntuire a ei). Noi însă vrem o dreptate 
desăvîrşită, şi pentru om, şi pentru societate, dreptatea care va ţine totdeauna 
cumpăna între valorile Dumnezeieşti ale omului şi toate valorile de preţ şi 
neschimbate ale societăţii. Noi voim o societate în care să se păstreze 
deplinătatea persoanei omeneşti şi dumnezeiasca ei măreţie, în care omul nu va 
fi micşorat, nu va fi schilodit, nu va fi prefăcut în pigmeu, nu va fi mecanizat, nu 
va fi preschimbat în marionetă, spre folosul distincţiei de clasă, al neamului şi al 

statului, al culturii şi al civilizaţiei, al ştiinţei şi al religiei. Noi vrem o societate 
în care persoana şi societatea se întregesc, se într-ajutorează, se întăresc şi se 
desăvîrşesc una pe alta; o societate în care fiecare este unit duhovniceşte cu toţi 
şi toţi cu fiecare în parte, în care fiecare trăieşte prin toţi şi cu ajutorul tuturor, 
dar şi toţi trăiesc prin fiecare şi cu ajutorul fiecăruia. Aceasta înseamnă că noi 
am vrea o societate care se înfăţişează şi este un organism, un trup, iar 
mădularele ei sînt mădulare organice ale unui tot unitar: tu eşti ochi, acela mînă, 
eu picior; aşa încît să nu poată spune: Nu am nevoie de tine, sînt puternic şi fără 
tine. Pentru ca mîna să lucreze, are nevoie de ochi, care să o conducă, şi de 
picior, care să o poarte; de asemenea, ca ochiul să vadă, are nevoie de mînă, care 
să-1 hrănească, şi de picior, care să-1 poarte; şi iarăşi, pentru ca piciorul să 
meargă, are nevoie de ochi, ca să-1 conducă, şi de mînă, care să împreună- 
lucreze cu el. Toţi sîntem mădulare ale organismului societăţii, mici şi mari, 
văzuţi şi nevăzuţi, dar mădulare care trăiesc unul cu altul şi unul prin altul; 
fiecare împreună-lucrează cu toţi şi toţi cu fiecare. Iată ce se întîmplă în trup: ca 
să crească un fir de păr pe cap, împreună-lucrează laolaltă cu el trupul întreg; dar 
şi firul de păr, cu scopul lui propriu, este trebuincios pentru trup, pentru că apără 
capul şi este un priceput conducător al căldurii. Luaţi aminte, de asemenea, la 
trupul omenesc: în el avem cel mai bun exemplu de societate, de prietenie, de 
împreună-lucrare, de trăire laolaltă, de slujire a altuia, a aproapelui; fiecare 
mădular slujeşte toate celelalte mădulare şi toate celelalte mădulare slujesc pe 
fiecare în parte. Degetul cel mic al mîinii slujeşte organul atît de delicat, ochiul, 
şi pe acela care este încă şi mai delicat, creierul; dar şi ochiul şi creierul slujesc 
degetul. Cu cît este mai însemnat un organ în lăuntrul trupului, cu atît el 
săvîrşeşte o slujbă mai de răspundere şi este slujitorul oricărui organ mai mic 
decît el din trup. Inima este cel mai însemnat organ din trup, dar totodată ea este 
şi cel mai mare slujitor al trupului; ea slujeşte neîncetat fiecare părticică în parte 
şi tot trupul laolaltă. 

Să nu vă pară curios acest lucru; aşa este întocmirea trupului: tot ceea ce 
este mai mare în el este mai mare pentru ca să slujească ceea ce este mai mic 
decît el. Nu vedeţi că smerenia este fapta bună cea mai de seamă, care 
orînduieşte toate legăturile din lăuntrul trupului omenesc? Ceea ce este mare se 
smereşte înaintea a ceea ce este mai mic şi-i slujeşte; iar ceea ce este mai mare 
se smereşte şi mai mult! Tot astfel trebuie să se întîmple şi în societatea dorită şi 
desăvîrşită: cel ce este mai mare să slujească pe cel ce este mai mic; omul 
învăţat să slujească pe cel neînvăţat; înţeleptul pe cel simplu; bogatul pe sărac; 
cel mai mare să fie mare prin aceea că este slujitorul de bună voie al tuturor. 
Toate se întîmplă aici potrivit cu legea firească, dar şi Dumnezeiască a 
Dumnezeu-Omului: Cel care între voi vrea să fie mai mare să fie slujitor al 
vostru, şi cel care între voi vrea să fie cel dintîi să fie sluga voastră (Matei 
20:26-27). Pentru că aceasta este o lege şi pentru cel mai desăvîrşit om, 
Dumenezeu-Omul Hristos, Care nu a venit ca să fie slujit, ci ca să slujească şi 

să-şi de-a sufletul Său preţ de răscumpărare pentru mulţi (Matei 20:28). Şi, într- 
adevăr, există vreun slujitor mai mare al neamului omenesc în afară de blîndul 
Dumnezeu-Om? Iar Eu sînt în mijlocul vostru, ca cel ce slujeşte (Luca 22:27), 
zice El ucenicilor Săi; ca slujitor Care-i slujeşte pe ei cu umilinţă, îi învaţă 
adevărul despre cele Dumnezeieşti - dreptatea Dumnezeiască, dragostea 
Dumnezeiască, bunătatea Dumnezeiască, puterea Dumnezeiască - pentru ca să 
poată cunoaşte şi învinge păcatul, răul şi moartea, şi să se facă, cu ajutorul 
Dumnezeiesc, buni, nemuritori, veşnici. Nu numai întrupat ca om, ci şi ca 
Dumnezeu-Cuvîntul El îi slujeşte neîncetat pe oameni, cu ajutorul întregii firi, 
cu ajutorul universului; îi slujeşte neîncetat şi cu umilinţă, numai ca să-i înveţe 
legea aceasta Dumnezeiască prea-înaltă, cosmică şi firească: cum că, adică, cel 
mai mare slujeşte pe cel mai mic, şi încă cu bucurie şi cu bunătate. Pentru 
aceasta, gura Lui Dumnezeu-omenească a spus în ce priveşte legea aceasta 
următoarele: Cel ce este mai mare între voi să fie ca cel mai mic şi cel ce este 
mai întîi - ca sluga..., că tot ce se înalţă pe sine se va umili, iar cel ce se umileşte 
se va înălţa (Luca 22:26; 18:14). In realitate, toată Evanghelia Dumnezeu- 
Omului, de la început şi pînă la sfîrşit, nu este nimic altceva decît o icoană şi o 
mărturie de nebiruit a acestei legi Dumnezeieşti cosmice sau, mai degrabă, 
universale. 

Nu vi se pare că prin această lege evanghelică universală Dumnezeu- 
Omul dezleagă într-un chip ideal şi real totodată şi problema omenirii, dar şi 
problema societăţii? Pentru că şi omul, şi omenirea, şi persoana, şi societatea, nu 
numai că sînt din una şi aceeaşi "materie" psihofizică, ci şi toate sînt străbătute 
de unul şi acelaşi scop şi unul şi acelaşi fel de fi curge prin mijlocul a tot ce 
alcătuieşte esenţa lor. Dacă cumva nu ar avea acelaşi scop, atunci între ele ar fi o 
prăpastie fără punte deasupra şi ar fi sfîşiate de deosebirea de cantitate cu 
neputinţă de împăcat. Numai unitatea scopului şi sfîrşitului dă putinţa unei 
dezlegări ideale a problemei omenirii, precum şi a problemei persoanei şi 
problemei societăţii. Dar care ar putea să fie oare scopul acesta? Desigur că el 
nu va fi un scop trecător şi temporal, oportunist, întîmplător, interesat, un scop 
care să hotărască soarta omului şi să însoţească flinta omenească în lumile în 
care aceasta se găseşte. Este vorba de acel scop nemuritor, pe care 1-a pus 
Dumnezeu-Omul, scotîndu-1 din fiinţa asemănătoare cu Dumnezeu a firii 
omeneşti. In ce constă scopul acesta? Iată în ce: să se întrupeze Dumnezeu şi 
toate desăvîrşirile Dumnezeieşti în om şi în omenire, în persoană şi în societate. 
Este, oare, cu putinţă acest lucru? Cum că, într-adevăr, este cu putinţă o 
mărturisesc două pricini cărora nu te poţi împotrivi: mai întîi faptul că omul este 
o fiinţă după chipul lui Dumnezeu; iar al doilea, faptul că Dumnezeu-Cuvîntul 
S-a întrupat în om, şi ca Dumnezeu-Om a arătat că este în chip Dumnezeiesc 
desăvîrşit, şi, omeneşte, om adevărat şi firesc, în care S-a întrupat Dumnezeu cu 
toate Dumnezeieştile desăvîrşiri ale Lui. Şi, ceva mai mult, Dumnezeu-Omul a 
adus şi împarte oamenilor faptele bune Dumnezeieşti şi puterile Dumnezeieşti, 

în aşa fel ca fiecare om să poată, dacă voieşte, să întrupeze în sinea lui pe 
Dumnezeu şi desăvîrşirile Dumnezeieşti. împlinind scopul acesta, oamenii se 
preschimbă în fiinţe nemuritoare şi ajung mădulare ale împreună-unirii 
Dumnezeu-omeneşti nemuritoare, adică ale Dumnezeu-omenirii. După cum din 
om, în chip raţional şi firesc, se naşte şi creşte omenirea, tot astfel şi din 
Dumnezeu-Omul, iarăşi în chip raţional şi firesc, se naşte şi creşte Dumnezeu- 
omenirea. In părtăşia aceasta a Dumnezeului-Om, oamenii trăiesc şi se poartă ca 
fiinţe nemuritoare, şi anume după legile evanghelice, care au putere şi în lumea 
aceasta, şi în cealaltă. Această părtăşie, neasemănată pe astrul nostru, a celor cu 
adevărat nemuritori şi cu adevărat purtători de Dumnezeu şi a celor ce se 
străduiesc cel puţin să ajungă astfel, nu este nimic altceva decît trupul 
Dumnezeu-omenesc al lui Hristos, Sfînta Lui Biserică. 

Răsuflaţi puţin: iată că ne găsim deja în "sfînta sfintelor" filosofiei 
societăţii Dumnezeu-omeneşti. Aceasta este o societate nouă, Dumnezeu- 
omenească, întru nimic asemănătoare cu acelea pe care vi le dă, în chip teoretic 
şi practic, sociologia umanistă a omului european. In această societate 
Dumnezeu-omenească, toate se restrîng la Persoana purtătoare de viaţă a 
Dumnezeu-Omului Hristos. El este cea mai înaltă valoare şi bunul cel mai înalt. 
Toate celelalte valori - şi individuale, şi sociale - izvorăsc din ea, întocmai ca 
razele din soare. 

înţelegeţi că vorbesc de Biserica sobornicească Ortodoxă, ca societate 
Dumnezeu-omenească. Care este temeiul ei? Dumnezeu-Omul Hristos. Pentru 
aceasta tot ce este ortodox are fire Dumnezeu-omenească: şi conştiinţa, şi 
simţirea, şi voinţa, şi gîndirea, şi viaţa, şi societatea. Dumnezeu este pretutindeni 
cel dintîi, iar omul al doilea; Dumnezeu conduce, omul este condus; Dumnezeu 
lucrează, omul împreună-lucrează. Aici nu este vorba de un dumnezeu 
supranatural, abstract, închipuit, ci de Dumnezeul celei mai nemijlocite realităţi 
istorice, de Dumnezeu care S-a făcut om, a trăit în marginile propriei noastre 
vieţi omeneşti şi S-a arătat pretutindeni în chip pipăibil şi vizibil, cu desăvîrşire 
fără de păcat, cu desăvîrşire sfînt, cu desăvîrşire adevărat. De aceea şi societatea 
pe care a întemeiat-o este atît de adevărată şi atît de reală. Şi Biserica, într- 
adevăr, ca societate, nu este altceva decît un desăvîrşit organism Dumnezeu- 
omenesc, în care, prin împreună-lucrarea darului Dumnezeiesc şi a lucrării libere 
omeneşti, se uneşte şi se în-dumnezeu-înomeneşte totul, afară de păcat. In acest 
organism Dumnezeu-omenesc al Bisericii, fiecare credincios este întocmai ca o 
celulă, care ajunge parte alcătuitoare a lui şi care trăieşte din puterea Dumnezeu- 
omenească purtătoare de viaţă a lui. 

Iată principiile întemeietoare ale filosofiei ortodoxe a societăţii: ca singură 
societate adevărată, Biserica este în primul rînd un organism Dumnezeu- 
omenesc, şi apoi o întocmire Dumnezeu-omenească în lume, care întrupează tot 
ceea ce este al Dumnezeu-Omului, adică: dragostea lui Hristos, care naşte toate, 
dreptatea lui Hristos, bunătatea lui Hristos, înţelepciunea lui Hristos şi îndeobşte 

toate faptele bune ale lui Hristos. Pentru că, prin mijlocirea lor, Hristos locuieşte 
în om şi Se întrupează în el. Un astfel de om trăieşte prin Hristos, gîndeşte prin 
Hristos, simte în Hristos, lucrează prin Hristos, se găseşte în împreună-unire cu 
ceilalţi oameni pe toate planurile vieţii în Hristos. De unde are el puterea 
aceasta? De la Hristos însuşi, după cuvîntul Simţului Apostol: Toate le pot în 
Hristos, Care mă întăreşte (Filipeni 4:13). Omul credinţei ortodoxe, trăind în 
organismul Dumnezeu-omenesc al Bisericii, trăieşte întotdeauna în împreună- 
unire cu toţi Sfinţii (Efeseni 3:18), care-1 ajută în chip tainic la împlinirea 
poruncilor evanghelice. De aceea mădularul ortodox al Bisericii are simţămîntul 
viu că viaţa lui este aceeaşi cu viaţa tuturor celorlalţi oameni şi că are una şi 
aceeaşi credinţă cu Apostolii, cu Mucenicii şi cu Sfinţii tuturor veacurilor. El 
mai are simţămîntul viu că toţi aceştia trăiesc veşnic şi, ceva mai mult, că atît pe 
el, cît şi pe ceilalţi, îi străbate una şi aceeaşi putere Dumnezeu-omenească, una şi 
aceeaşi viaţă Dumnezeu-omenească, unul şi acelaşi adevăr Dumnezeu-omenesc. 
în Biserică, socotită ca societate, trecutul este întotdeauna prezent, pentru că 
Dumnezeu-Omul Hristos - Care este tare şi azi, Acelaşi şi în veci - trăieşte 
neîntrerupt în trupul Lui Dumnezeu-omenesc, cu aceeaşi bunătate, cu aceeaşi 
viaţă, şi face întregul trecut un prezent neîntrerupt. Pentru aceasta omul credinţei 
ortodoxe nu este niciodată singur, ci întotdeauna în împreună-unire cu toate 
celelalte mădulare ale Bisericii şi cu toate fiinţele. Cînd el gîndeşte ceva, face 
acest lucru cu teamă şi spaimă Dumnezeiască, ştiind că la această faptă a lui iau 
parte în chip tainic toţi Sfinţii. Ortodocşii sînt ortodocşi prin aceea că au 
neîncetat simţămîntul sobornicităţii Dumnezeu-omeneşti, încălzindu-se cu acest 
simţămînt şi păzindu-1 prin rugăciune şi smerenie. Nu se vestesc niciodată pe ei 
înşişi, nu se laudă niciodată în ce priveşte omul, nu sînt mulţumiţi niciodată de 
umanismul găunos şi nu se închină niciodată umanismului. Pe toate căile, ei 
mărturisesc şi propovăduiesc pe Dumnezeu-Omul, iar nu pe om. Pentru că ei 
ştiu că omul şi societatea omenească, fără de Cuvîntul, ca unire şi unitate 
nestricăcioasă, aleargă cu neînfrînare către iraţionalitate şi către întunericul 
nefiinţei, sau, ceva mai mult, către întunericul unui "vai şi amar". 

S-a spus mai sus că societatea civilă (impunerea individului ca monadă) şi 
socialismul umanistic (impunerea silită a individului egoist ca întreg) au rădăcini 
religioase. într-adevăr, întrucît în Apusul european creştinismul s-a schimbat 
încet-încet în umanism, era firesc ca schimbarea aceasta să-şi aibă urmările ei în 
toate ariile vieţii omeneşti, aşadar şi în aceea socială. Multă vreme şi în chip 
stăruitor L-au restrîns pe Dumnezeu-Omul şi în cele din urmă L-au micşorat, 
mărginindu-L la un simplu om: la omul fără greşeală al Romei şi la acel nu mai 
puţin fără greşeală om al Berlinului. în felul acesta, s-a înfăţişat pe de o parte 
maximalismul apusean creştin-umanist (Papismul), care înlătură totul de la 
Hristos, iar pe de altă parte - minimalismul apusean creştin-umanist 
(Protestantismul), care cere de la Hristos cît se poate de puţin, iar adeseori 
nimic. în amîndouă, ca valoare desăvîrşită şi ca ultim criteriu, este aşezat omul 

în locul Dumnezeu-Omului şi individualismul de diferite nuanţe în locul 
societăţii Dumnezeu-omeneşti. S-a săvîrşit în felul acesta dureroasa "corectare" 
a Dumnezeu-Omului, a lucrării Lui şi a învăţăturii Lui! 

Cel dintîi protest împotriva uneia, Sfinte, catolice şi apostolice Biserici, ca 
societate, trebuie să se caute în Papism, şi nu în Luteranism. Şi tocmai în acest 
protest se află cel dintîi protestantism; în acelaşi timp, aici este şi începutul 
individualismului ca principiu social. 

Nu trebuie să ne înşelăm: maximalismul creştin umanist apusean, 
Papismul, este tocmai cel mai radical protestantism şi individualism, pentru că a 
strămutat temelia creştinismului de la veşnicul Dumnezeu-Om la individul om. 
Protestatanţii nu au făcut altceva, decît pur şi simplu au primit dogma aceasta în 
esenţa ei şi au desăvîrşit-o într-atît, încît să ajungă la proporţii şi amănunte 
înfricoşătoare. într-adevăr, Protestantismul nu este altceva decît un Papism pus 
desăvîrşit în faptă, al cărui principiu întemeietor (lipsa de greşeală a omului) s-a 
aşezat în viaţa fiecărui om în parte, dar şi a întregii societăţi. După exemplul 
omului infailibil al Romei, fiecare protestant ajunge infailibil, pretinzînd 
infailibilitatea individuală în problemele de credinţă şi de viaţă. Din punctul 
acesta de vedere, se poate spune că Protestantismul este un papism laicizat. 

Prin aceea că creştinismul, cu toate nesfîrşitele sale adevăruri Dumnezeu- 
omeneşti, s-a mărginit în Apus la om, creştinismul apusean s-a schimbat în 
umanism. Lucrul acesta poate să pară ciudat, dar este adevărat. îl arată în chip 
neîndoielnic realitatea lui istorică. Creştinismul apusean, în esenţa lui, este cel 
mai radical umanism, pentru că 1-a propovăduit pe om ca fiind fără greşeală şi a 
prefăcut societatea Dumnezeu-omenească într-o societate umanistă. Prin urmare, 
individualismul şi totalitarismul sînt două feţe ale aceluiaşi lucru, care curge 
dintr-un singur izvor. 

Această înlocuire a Dumnezeu-Omului prin om s-a lucrat în chip practic 
prin înlocuirea căii creştine Dumnezeu-omeneşti cu aceea omenească. De aici 
izvorăsc: poziţia hotărîtoare a filosofiei aristotelice în scolasticism, cazuistica şi 
inchiziţia în etică, diplomaţia papală în legăturile internaţionale, statul papal, 
individualismul ca principiu social şi aşa mai departe. 

Cu actul acesta al micşorării şi mărginirii creştinismului în umanism, s-a 
simplificat în chip neîndoielnic şi creştinismul. Dar totodată s-a şi distrus. 
Apusul a pierdut Biserica şi pe Dumnezeu-Omul; pentru aceasta, el a pierdut şi 
societatea Dumnezeu-omenească, în care omul este frate veşnic al omului. 

Pretutindeni se înfăţişează tendinţa mult-iubită a omului european de a 
mărgini totul la om, ca valoare întemeietoare şi măsură întemeietoare a tuturor. 
Dar în spatele lui se ascunde dezamăgirea: "Menschliches, Allzumenschliches" 
("omenesc, prea omenesc"). Glasurile unor oameni din lumea apuseană: 
"Zuruck zum Jesus! Back to Jesus!" ("înapoi la Iisus!") sînt strigăte neputin- 
cioase în mijlocul nopţii celei fără de lună a creştinismului umanist, care a 
părăsit valorile Dumnezeu-omeneşti şi măsurile Dumnezeu-omeneşti şi acum se 

înfundă în deznădejde şi impas, în vreme ce din adîncul veacurilor răsună 
cuvintele aspre ale mîhnitului Prooroc al lui Dumnezeu Ieremia: Blestemat este 
omul care nădăjduieşte în om! (Ieremia 17:5). 

Intr-o perspectivă istorică largă, dogma apuseană privitoare la 
infailibilitatea omului nu este altceva decît o strădanie de reînviere şi de 
înveşnicire a umanismului european pe moarte. Aceasta este ultima "prefacere" 
şi nestrămutata proslăvire a lui. Fiindcă, după iluminismul raţionalist al veacului 
al XVIII-lea şi pozitivismul miop al veacului al XlX-lea, umanismului european 
nu-i mai rămînea nimic altceva decît să se descompună în contradicţii şi impas, 
în acest ceas nefericit pentru el, îi vine în ajutor umanismul religios, care, cu 
dogma lui asupra infailibilităţii omului, 1-a salvat de la moarte sigură. Dar, chiar 
şi dogmatizat, umanismul creştin apusean nu a avut cum să nu păstreze în sine 
toate nepotrivirile mortale ale umanismului european, cu toate că înclină spre o 
singură dorinţă: aceea de a fi alungat Dumnezeu-Omul de pe pămînt, în cer. 
Fiindcă, pentru umanism, lucrul de temelie şi cel mai însemnat este acela ca 
omul să fie cea mai înaltă valoare şi ultima măsură. 

Potrivit simţirii şi cunoaşterii ortodoxe, creştinismul este creştinism prin 
Dumnezeu-Omul, prin adevărul lui Dumnezeu-omenesc şi prin calea lui 
Dumnezeu-omenească; iar societatea este o societate adevărată numai atunci 
cînd este plămădită laolaltă cu Dumnezeu-omenirea lui Hristos. Acestea sînt 
adevărurile întemeietoare, în pofida cărora nu poate fi nici o împăcare. Prin ele 
se defineşte şi se înfiinţează toată axiomatica şi criteriologia creştină. Hristos 
este valoarea cea mai înaltă şi măsura fără greşeală numai ca Dumnezeu-Om. 
Puterea mîntuitoare şi de viaţă făcătoare a Bisericii lui Hristos stă pretutindeni în 
veşnic via Ipostază a Dumnezeu-Omului, care le uneşte pe toate laolaltă. Orice 
înlocuire a Dumnezeu-Omului cu vreun om şi orice alegere din creştinism 
numai a acelor elemente care satisfac "gustul individual" şi înţelegerea omului 
prefac creştinismul într-un superficial şi neputincios umanism. 

Numai cu puterea lui Dumnezeu-omenească creştinismul este "sarea 
pămîntului", sare care ţine pe om să nu se strice din pricina păcatului şi răului. 
Dacă însă creştinismul se va împrăştia în tot felul de umanisme, atunci "se 
strică" el, se face o sare "nesărată", care - după cuvîntul cel întrutotul adevărat al 
Mîntuitorului - nu mai este bună de nimic, decît să se arunce afară şi să se calce 
în picioare de oameni (Matei 5:13). Orice strădanie şi încercare de împăcare a 
creştinismului cu duhul veacului acestuia, cu mişcările trecătoare ale unor epoci 
istorice şi, ceva mai mult, cu partidele politice sau cu stările de fapt politice, îi 
smulge acea valoare proprie care face din el singura religie Dumnezeu- 
omenească din lume. 

In filosofia ortodoxă a societăţii, prima regulă este aceea de a nu fi potrivit 
Dumnezeu-Omul la duhul vremii, ci duhul vremii să fie potrivit la duhul 
veşniciei lui Hristos şi al Dumnezeu-omenităţii Lui. Numai în felul acesta 
Biserica va putea să păstreze Persoana de viaţă făcătoare şi de neînlocuit a 

Dumnezeu-Omului Hristos şi să rămînă o societate omenească în care oamenii 
trăiesc înfrăţiţi prin Dumnezeiasca dragoste şi dreptate, prin rugăciune şi post, 
prin blîndeţe şi smerenie, prin înţelepciune şi bunătate, prin milostenie şi 
credinţă, prin dragoste de Dumnezeu şi dragoste frăţească, şi prin celelalte fapte 
bune evanghelice. 

Potrivit cu filosofia Dumnezeu-omenească a vieţii, şi omul, şi societatea, 
şi norodul, şi statul trebuie să se acomodeze cu Biserica, întocmai ca şi cu 
prototipul lor veşnic. Acomodarea Bisericii cu ele este cu totul de neîngăduit, cu 
atît mai mult subjugarea Bisericii de către ele. Un norod are valorile adevărate 
numai atunci cînd trăieşte şi lucrează faptele bune evanghelice şi întrupează în 
istoria lui etosul Dumnezeu-omenesc. Ceea ce are preţ pentru norod are preţ şi 
pentru fiecare stat, şi pentru fiecare societate. Scopul norodului, ca întreg, este 
acelaşi cu scopul omului ca persoană singulară. Şi scopul acesta este întruparea 
în toate manifestările vieţii lui a dreptăţii, dragostei şi sfinţeniei evanghelice. 
Orice neam trebuie să ajungă "norod al lui Dumnezeu", "norod sfînt", care arată 
şi propovăduieşte prin istoria lui adevărul Dumnezeu-omenesc al vieţii şi etosul 
Dumnezeu-omenesc al ei (v. 1 Petru 2:9-10, 1:15-16). 

Vom fi întrebaţi: Unde sînt roadele vădite ale acestei societăţi Dumnezeu- 
omeneşti? Cum se explică faptul că pe un pămînt în care a strălucit Ortodoxia s- 
a împlinit "cea mai radicală laicizare din istoria omenirii" 47 (Joseph Piper). Oare 
nu există şi "umanismul" răsăritean? Reuşita pe pămîntul Ortodoxiei a 
umanismului social ateizat nu dovedeşte oare "neputinţa Ortodoxiei" de a 
rezolva cele mai elementare probleme sociale? 

Este un fapt că lumea aceasta zace în rău şi în păcat. Restrîngerea la om a 
toate este în fapt atmosfera în lăuntrul căreia trăieşte, respiră şi către care se 
îndreaptă firea omenească cea căzută şi omul îndeobşte, orişiunde s-ar găsi 
aceasta. Din care pricină, nu este nimic de mirare că valurile iubirii de păcat, ca 
şi valurile otrăvurilor pseudo-creştine ale Europei, au cuprins în anumite vremi 
şi noroadele ortodoxe. Dar unul este adevărul neîndoielnic: Biserica 
sobornicească Ortodoxă nu a preschimbat niciodată în dogmă vreun umanism 
oarecare, fie că este vorba de cezaro-papism, fie despre altceva de felul acesta. 
Prin adevărata şi curata Dumnezeire-omenire şi adevărul evanghelic al ei, prin 
necontenita chemare a ei la pocăinţă, prin tot ceea ce este de la Dumnezeu-Omul 
şi după Dumnezeu-Omul, ea a păstrat, cu ajutorul Duhului Sfînt, întreaga 
înţelepciune şi neprihănire nu doar a inimii, ci şi a sufletului ei. In felul acesta, 
ea a fost şi a rămas "sarea pămîntului", a omului şi a societăţii. Tragedia 
creştinătăţii apusene stă tocmai în aceea că s-a străduit, fie îndreptînd Persoana 
Dumnezeu-Omului, fie tăgăduind-o, să aducă din nou drăcescul umanism ce 
caracterizează firea omenească căzută. Şi unde? In însăşi inima organismului 
Dumnezeu-omenesc al Bisericii şi, ceva mai mult, împotriva rostului Bisericii, 



47 comunismul (n. tr.) 

care este liberarea de un astfel de umanism. Iar prin Biserică este firesc ca 
umanismul acesta să pătrundă apoi în toate ariile vieţii, persoanei şi societăţii şi 
să fie propovăduit ca dogmă ultimă sau, şi mai bine, ca dogmă universală. în 
felul acesta, trufia omenească drăcească, ascunsă sub mantia Bisericii, ajunge 
dogmă de credinţă prefăcută în dogmă de viaţă, fără de care nu există mîntuire! 
Este înfricoşător şi numai să gîndească cineva la acest lucru, cu atît mai mult să- 
1 spună, anume că, în felul, acesta singurul "laborator al mîntuirii" din lumea 
aceasta se preschimbă încet într-un "laborator" drăcesc de siluire a conştiinţelor 
omeneşti şi de zămislire de monştri, într-un laborator de denaturare a lui 
Dumnezeu şi a omului prin denaturarea Dumnezeu-Omului. 

Biserica Ortodoxă sobornicească nu a mărturisit ca dogmă nici o otravă, 
nici un păcat, nici un umanism, nici un sistem social pămîntesc, nici prin 
Sinoade, nici prin trupul Bisericii soborniceşti; însă Apusul, vai, numai aceasta 
face. Cea mai nouă dovadă a acestui fapt este Conciliul II Vatican 48 . In credinţa 
Ortodoxă, pocăinţa este o sfîntă faptă bună neapărat trebuincioasă, şi Ortodoxia 
cheamă întotdeauna la pocăinţă. In Apus, credinţa pseudo-creştină în om nu 
cheamă la pocăinţă. Dimpotrivă, ea rămîne cu "sfinţenie" în propria ei 
antropolatrie ucigătoare de om, în umanismele, infailibilităţile şi ereziile ei 
pseudo-creştine. Mai mult: socoteşte, extaziată, că acestea nu sînt în nici un caz 
lucruri pentru care cineva ar trebui să se pocăiască. 

Ideologic şi metodologic, umanismul social contemporan dezdumnezeit 
este întru totul odrasla, născocirea pseudo-creştină, a Europei pseudo-creştine, 
încununată cu împăcătoşirea noastră. Cînd sînteţi întrebaţi: "De unde aceasta în 
Ortodoxie?" - să răspundeţi că Dumnezeu pune la încercare răbdarea drepţilor, 
cercetează pe fii pentru păcatele părinţilor lor şi arată puterea Bisericii Sale 
soborniceşti trecînd-o prin foc şi prin apă; fiindcă, după cuvintele de Dumnezeu 
înţelepţitului Macarie Egipteanul, tocmai acesta este singurul drum al 
creştinismului adevărat: "Acolo unde este Duhul Sfînt, urmează ca o umbră 
prigoana şi lupta... Adevărul nu are cum să nu fie prigonit". Care sînt roadele 
societăţii Dumnezeu-omeneşti? Sfinţii, Mucenicii, Mărturisitorii. Aceştia sînt 
scopul ei, aceştia sînt rostul şi îndreptăţirea ei, aceştia sînt şi dovada puterii ei cu 
neputinţă de nimicit - nu cărţi, nu biblioteci, sisteme şi oraşe, care azi sînt, şi 
mîine nu mai sînt. Mii şi sute de mii de Mucenici şi noi-Mucenici care au 
pătimit pentru credinţa Ortodoxă - iată roadă societăţii Dumnezeu-omeneşti. De 
aceea cunoscutul Francois Mauriac, romano-catolic, vede la orizontul întunecat 
al lumii de azi - care zi de zi se afundă tot mai mult în întunericul pierzătoarei de 
suflet închinări la om născute în Europa - doar un singur punct luminos: credinţa 
Ortodoxă cea împurpurată cu sîngele Mucenicilor şi noilor-Mucenici ai săi. In 
Apus...? Acolo, oamenii nu cunosc nici Biserica, nu cunosc nici calea, nu cunosc 
nici ieşirea din fundături. Acolo totul s-a înecat în închinarea la idoli cea 
pierzătoare de suflet, în iubirea de plăceri, în iubirea de sine şi în iubirea de 

patimi. Ca urmare, în Europa se petrece o renaştere a închinării la idoli. 
"Hristoşi mincinoşi", dumnezei mincinoşi, au potopit Europa şi de acolo sînt 
exportaţi pe toate pieţele lumii, avînd ca lucrare de căpetenie uciderea în om a 
sufletului - acel bun omenesc neasemănat în toate lumile - şi, prin aceasta, 
distrugerea înfăptuirii şi însăşi putinţei înfăptuirii unei adevărate societăţi. 

Scriind acestea, nu scriem istoria Europei, a faptelor bune şi defectelor ei, 
şi nici istoria pseudo-bisericilor europene; înfăţişăm doar entelehia ontologiei 
lor, coborîm în inima trufiei europene, în subteranul ei drăcesc, unde se află 
negrele ei izvoare, prin a căror apă ameninţă să otrăvească lumea. Aceasta nu 
înseamnă cîtuşi de puţin o osîndire a Europei; este doar o chemare în rugăciune, 
din toată inima, spre singura cale de mîntuire: mîntuirea prin pocăinţă. 

EDUCAŢIA/LUMINAREA UMANISTA 
ŞI CEA DUMNEZEU-OMENEASCĂ 

Existenţa educaţiei/luminării dă la iveală faptul, mărturisit în trecut şi 
mărturisit pururea de întreaga experienţă a neamului omenesc, că omul este o 
fiinţă nedesăvîrşită şi neîmplinită. Lucrul acesta îl mărturisesc toate filosofiile, 
toate religiile, toate ştiinţele, toate culturile. Omul este o fiinţă care are nevoie a 
se desăvîrşi şi a se împlini. Prin urmare, scopul cel mai de seamă al educaţiei 
este de a-1 desăvîrşi şi de a-1 împlini pe om. Dar îndată se naşte următoarea 
întrebare de neocolit: Cum să-1 desăvîrşească şi cum să-1 împlinească? 

Oricum l-am privi, omul este, prin fiinţa lui, deschis spre alte fiinţe şi alte 
lumi. In nici un caz el nu este monada închisă a lui Leibnitz. Prin toată viata lui, 
fizică şi psihică, omul se urzeşte neîncetat - cu ştiinţă sau fără ştiinţă, cu voie sau 
fără voie - în ţesătura necuprinsă a a-tot-vieţii întregului univers. 
Educaţia/luminarea, dacă vrea să fie cu adevărat omenească, trebuie să 
pornească de la acest fapt vădit, luîndu-1 ca premisă logică întemeietoare. 
Căutarea omului desăvîrşit şi împlinit în istoria neamului omenesc dă naştere în 
conştiinţa noastră unei întrebări arzătoare: Cine este om desăvîrşit şi întreg, 
cine? 

Nu cumva Platon? Dar el, tocmai din pricina conştiinţei arzătoare a 
nedesăvîrşirii şi a neîmplinirii sale, s-a preschimbat în săgeată îndreptată spre 
lumile de sus, spre lumile ideilor şi idealurilor veşnice. Aşadar, el nu este un om 
desăvîrşit şi împlinit. 

Nu cumva Buddha? Dar Buddha, gonit de simţămîntul fioros şi hain al 
nedesăvîrşirii sale omeneşti, a împins toate năzuinţele spre desăvîrşire ale fiinţei 
în împărăţia transcendentă a veşnicei ne-simţiri şi împreună-ne-simţiri, adică în 
Nirvana. Aşadar, nici el nu e un om desăvîrşit şi împlinit. 

Nu cumva Moisi? Dar şi Moisi, urmărit de înfricoşătoarea robie a 
norodului său şi de neputinţa sa, strigă necontenit după ajutor din cer şi 
îndulceşte amărăciunea cea neîndulcită a fiinţei sale omeneşti cu prooroceşti 
vedenii despre un Mesia şi Mîntuitor care avea să vină. Aşadar, nici el nu e un 
om desăvîrşit şi împlinit. 

Nu cumva Mahomed? Dar Mahomed, chinuit de setea de sînge a iadului 
său şi de împătimirea de plăceri a raiului său, aleargă peste acest astru împlinind 
prin foc şi sabie vedeniile sale prooroceşti, călcînd cu avînt fanatic peste 
trupurile "necredincioşilor". Aşadar, nici el nu e un om desăvîrşit şi împlinit. 

Nu cumva Kant? Dar şi Kant, chinuit de nedesăvîrşirea şi neîmplinirea 
fiinţei omeneşti, din crisalida strimtă a criticismului raţionalist a aruncat tot ce e 
omenesc în abisul metaraţionalului "Das Ding an sich" ("Lucrul în sine") şi 1-a 

lăsat la mila şi nemila neştiutului, necunoscutului, înspăimîntătorului. Aşadar, 
nici el nu e un om desăvîrşit şi împlinit. 

Nu cumva Shakespeare? Acesta însă, în setea lui nepotolită după 
desăvîrşit şi împlinit, trăind nedesăvîrşirea şi neîmplinirea omului într-o mulţime 
fără număr de tragisme drăceşti, a dus fiinţa omenească în lumile de sus şi a 
lăsat-o pe drumurile de acolo străină şi înspăimîntată. Aşadar, nici el nu e un om 
desăvîrşit şi împlinit. 

Nu cumva Goethe? Acesta, trăind în chip cuprinzător şi adînc drama 
fiinţei omeneşti, în care Mefistofel joacă un rol de frunte, prin strigătul său 
dinainte de moarte: "Licht, mehr Licht!" ("Lumină, mai multă lumină!"), a 
arătat limpede cît de nefericit a plecat în cealaltă lume. Aşadar, nici el nu e un 
om desăvîrşit şi împlinit. 

Nu cumva Tolstoi? Dar acesta, în lupta lui neîncetată şi necruţătoare cu 
nedesăvîrşirea şi neîmplinirea omului, a ajuns la o astfel de nelinişte sufletească, 
încît, cu puţin înainte de moartea sa, într-un ceas de agonie nesuferită a duhului, 
a fugit de acasă pentru a fugi de sine, de dureroasa nedesăvîrşire şi trista 
neîmplinire a fiinţei lui. Aşadar, nici el nu e un om desăvîrşit şi împlinit. 

Nu cumva Nietzsche? Dar în vulcanicul şi înviforatul simţămînt al 
dureroasei nedesăvîrşiri şi a nesuferitei neîmpliniri a fiinţei omeneşti în toate 
dimensiunile şi realităţile acestei lumi, în neînfrînata lui năzuinţă după omul 
superior, desăvîrşit şi împlinit, Nietzsche a înnebunit! Prin urmare, nici 
Nietzsche nu e un om desăvîrşit şi împlinit. 

Şi tot aşa, de la primul pînă la ultimul om: o tristă defilare de oameni 
nedesăvîrşiţi şi neîmpliniţi. Iar în mijlocul lor - El, tainicul şi minunatul 
Dumnezeu-Om, Dumnezeieşte desăvîrşit şi omeneşte adevărat. Binele Lui 
omenesc este Dumnezeieşte desăvîrşit şi împlinit; adevărul Lui omenesc este 
Dumnezeieşte desăvîrşit şi împlinit; dragostea Lui omenească este 
Dumnezeieşte desăvîrşită şi împlinită; la fel şi dreptatea Lui, şi mila Lui, şi 
împreună-pătimirea Lui, şi nemurirea Lui, şi veşnicia Lui, şi frumuseţea Lui: 
toate sînt omeneşte adevărate, dar şi Dumnezeieşte desăvîrşite şi împlinite. Nu 
vă miraţi de asta: El a "schimbat la fată" tot ceea ce este omenesc în 

5 5 

Dumnezeiesc, 1-a desăvîrşit şi împlinit prin ceea ce e Dumnezeiesc. Intr-un 
cuvînt, în El, întregul om este Dumnezeieşte desăvîrşit şi Dumnezeieşte împlinit. 
Nu credeţi? încercaţi să vă închipuiţi vreun dumnezeu mai desăvîrşit decît 
Hristos sau vreun om mai desăvîrşit decît El. Nu veţi fi în stare să o faceţi, 
fiindcă nici gîndirea individuală şi nici cea obştească a omului nu poate să-şi 
închipuie nici vreun dumnezeu mai desăvîrşit decît Hristos, şi nici vreun om mai 
desăvîrşit decît El. Şi ceea ce e negrăit şi neasemănat în toate acestea este că în 
Hristos toate desăvîrşirile Dumnezeieşti sînt omeneşte adevărate şi vădite. Şi 
adevărul Dumnezeiesc, şi dragostea Dumnezeiască, şi dreptatea Dumnezeiască, 
şi bunătatea Dumnezeiască, şi frumuseţea Dumnezeiască sînt date în El şi ca 
realităţi omeneşti, şi ca lucruri pipăite pămînteşti. Nu există bine desăvîrşit, nici 

adevăr desăvîrşit, nici frumuseţe desăvîrşită, pe care omul să nu le afle întrupate 
în Persoana Lui şi înfăptuite în viaţa Lui. Din toate aceste pricini, El este acel 
om desăvîrşit şi împlinit, pe care neamul omenesc, gîndirea omenească, inima 
omenească îl caută prin religii, filosofii, ştiinţă, artă, cultură. Pusă în legătură cu 
educaţia/luminare, încheierea aceasta ar suna astfel: Hristos este acel om 
desăvîrşit pe care educaţia/luminarea omenească îl caută ca scop al ei, ca rost al 
ei, ca ideal al ei. Cu El şi de la El cunoaştem noi, oamenii, ce este omul 
adevărat, ce este omul ideal, ce este omul desăvîrşit. în El avem un model după 
care orice om poate să se zidească întru om ideal de bun, ideal de drept, ideal de 
desăvîrşit şi de împlinit, şi asta fără greutăţi mari şi de netrecut, fiindcă oricărui 
om care se străduieşte El îi dă puterile Sale Dumnezeieşti, ca să îşi însuşească 
tot ce este al Lui: şi dreptatea Lui Dumnezeiască, şi adevărul Lui Dumnezeiesc, 
şi dragostea Lui Dumnezeiască, şi bunătatea Lui Dumnezeiască. 

Simţiţi oare? Ne găsim deja pe făgaşul cel mai de seamă al filosofiei 
educaţiei/luminării Dumnezeu-omeneşti. Luaţi aminte cu seriozitate şi dreptate 
la zidirea lăuntrică a acestei educaţii/luminări: şi planul, şi materialul, şi 
programul, şi sufletul, şi duhul, totul e evanghelic, totul e Dumnezeu-omenesc. 
Toate valorile ei sînt Dumnezeieşti, toate căile ei sînt evanghelice. In ea, 
Dumnezeu este întotdeauna pe primul loc, iar omul pe cel de-al doilea: omul 
trăieşte, şi gîndeşte, şi simte, şi lucrează prin Dumnezeu, ceea ce înseamnă că 
omul este educat/luminat prin Dumnezeu; şi nu prin vreun dumnezeu abstract, 
transcendent, supraceresc, platonic-kantian, ci prin Dumnezeul realităţii 
pămînteşti şi concretului omenesc nemijlocit, prin Dumnezeul care S-a făcut om 
şi a adus în marginile omenescului tot ceea ce este Dumnezeiesc, fără de moarte, 
veşnic. Pentru aceea, dintre cei ce fac parte din neamul omenesc, numai El, 
Dumnezeu-Omul Hristos, are dreptul să ceară de la oameni desăvîrşirea 
Dumnezeiască: Fiţi dar desăvîrşiţi, precum Tatăl vostru cel din ceruri desăvîrşit 
este (Matei 5:48), şi să pună această Dumnezeiască desăvîrşire ca scop atît al 
vieţii, cît şi al educaţiei/luminării, şi al învăţăturii, şi al întregii lucrări omeneşti 
de orice fel; însă, făcînd aceasta, El dă totodată oamenilor toate mijloacele şi 
toate puterile trebuincioase prin care ei să poată atinge scopul acesta, să ajungă 
la această desăvîrşire Dumnezeiască. 

Dar mijloacele şi puterile acestea, care sînt? Sfintele fapte bune 
evanghelice: credinţa şi dragostea, postul şi rugăciunea, blîndeţea şi smerenia, 
milostivirea şi bunătatea, nădejdea şi răbdarea, dreptatea şi adevărul. împlinite, 
faptele bune acestea dau omul sfînt, adică omul desăvîrşit şi împlinit. Un astfel 
de om cunoaşte rostul adevărat al lumii şi rostul adevărat al vieţii şi lucrează cu 
toată fiinţa lui pentru împlinirea scopului propus în toate ramurile activităţii 
omeneşti. Urzit fiind din sfintele fapte bune, un astfel de om pompează neîncetat 
prin aorta principală a fiinţei lui toate puterile nemuritoare din veşnic viul 
Dumnezeu-Om. Drept aceea, el se simte încă din viaţa aceasta nemuritor şi 
veşnic; drept aceea, el şi vede în fiecare alt om o fiinţă nemuritoare şi veşnică. 

Faptele bune evanghelice sînt purtătoarele luminii Dumnezeieşti; fiecare dintre 
ele coboară în om cîte o rază de lumină Dumnezeiască. Drept aceea, sfintul 
străluceşte şi luminează/educă. El poartă în sine "Lumina lumii"; Lumina 
aceasta îi luminează întreaga lume, încît să poată vedea şi veşnicul ei rost, şi 
veşnica ei valoare. "Lumina lumii" este totodată şi "Lumina vieţii", ea 
luminează calea care îl duce pe om în nemurire şi în viaţa veşnică. In lumea 
noastră omenească, lumina şi viaţa sînt sinonime, după cum sinonime sînt 
întunericul şi moartea. 

Dăm un exemplu din istoria norodului sîrb: Sfintul Sava este cel mai mare 
educator/luminător al sîrbilor, fiindcă e cel mai mare dintre Sfinţii sîrbi. 
Educaţia/luminarea este doar oglindirea sfinţeniei, strălucirea sfinţeniei, sfintul e 
luminos, şi prin aceasta luminează/educă. Educaţia/luminarea cere prin toată 
fiinţa ei sfinţenia. Educator/luminător adevărat este în realitate numai sfintul. 
Fără Sfinţi nu există adevăraţi educatori/luminători; fără sfinţenie, nu există 
educaţie/luminare; fără lumină, nu există educaţie/luminare. Sfinţenia este 
sfinţenie prin lumina Dumnezeiască. Adevărata educaţie/luminare nu este 
altceva decît străfulgerarea sfinţeniei; numai Sfinţii sînt cu adevărat luminaţi. 
Sfinţenia trăieşte şi respiră prin lumină; străluceşte şi lucrează în lumină. 
Sfinţenia luminează şi învaţă totodată. Există aşadar o anumită identitate între 
sfinţenie şi educaţie/luminare. 

Da, educaţia înseamnă într-adevăr luminare: luminarea sfinţirii prin Duhul 
Sfînt, Duhul lui Hristos, Care e ziditorul, purtătorul şi împărţitorul sfinţeniei şi al 
luminii. Pentru că sînt sfinţiţi şi luminaţi prin Duhul Sfînt, Sfinţii sînt adevăraţi 
educatori/luminători. 

Educaţia/luminarea fără sfinţenie, adică educaţia/luminarea fără sfinţirea 
prin Duhul Sfînt, educaţia/luminarea fără desăvîrşirea şi împlinirea omului prin 
Dumnezeu-Omul, educaţia/luminarea fără Dumnezeu, a fost inventată de 
Europa, în închinarea ei umanistă la idoli. Totuna e dacă această închinare la 
idoli se vădeşte prin cinstirea papei sau prin cinstirea culturii, ştiinţei, 
civilizaţiei, tehnicii, politicii, modei. In toate acestea, lucrul urmărit cu stăruinţă 
este acela de a orîndui şi omul, şi societatea, şi lumea, fără Dumnezeu, fără 
Hristos. Lucrul acesta este adevărat şi în privinţa educaţiei/luminării. Şi aici, 
preocuparea de căpetenie este aceea de a educa/lumina omul şi omenirea fără 
Hristos Dumnezeu. Pe această linie, educaţia/luminarea omenească s-a apucat de 
plăsmuirea "omului nou". Planul privitor la acest om nou este obişnuit de simplu 
şi de simplist: în omul cel nou nu trebuie să existe Hristos şi nici ceva de-al lui 
Hristos. Şi Europa s-a pus pe treabă: a început să plăsmuiască omul fără 
Dumnezeu, societatea fără Dumnezeu, omenirea fără Dumnezeu. 

Renaşterea a umplut multe inimi de nădejde. Lucrul acesta era firesc, 
întrucît vaticanismul ofilise omul european; prin scolasticismul său vampiric în 

filosofie şi iezuitismul său antropofag în etică, el supsese din omul european 
toate puterile făptuitoare vitale. Prima necesitate: reînnoirea omului european, 
prin duhul umanist al vechii Hellade, ca să se împiedice moartea lui. Aceasta se 
se putea înfăptui: 1) prin depărtarea omului european de Hristos şi 2) prin 
ruperea oricăror legături cu lumile de sus, lumile nevăzute. 

Vine Rousseau, cu teoria că omul trebuie să se întoarcă la natură şi să 
alunge din sine tot ce e supranatural. Bun este ceea ce e natural; omul natural 
este totodată şi omul cel mai bun - în aceasta stă întreaga etică şi pedagogie 
rostită de Rousseau în opera sa "Emile". 

Rousseau a luat mult din natură şi a introdus în om. Rămîne însă 
întrebarea: Din ce este alcătuită firea omului? Din simţuri - răspunde filosofia 
senzualistă, în persoana lui Locke. Omul ca simţuri - acesta e adevăratul om. 
Toată firea omului este alcătuită din simţuri şi se mărgineşte la simţuri. Cînd se 
înlătură ceea ce nu este trebuitor omului, atunci rămîn simţurile, prin care omul 
este om. 

Insă omul mărginit la simţuri e prea rudimentar şi grosolan. De aceea 
filosofia raţionalistă, în frunte cu Descartes şi Kant, propune un nou tip de om: 
omul ca logică. Omul este mai întîi şi mai presus de toate o fiinţă raţională. Prin 
urmare, omul este om prin logică. Toate celelalte din el sînt prea neînsemnate ca 
să poată cere întîietatea în fiinţa lui. 

"S-a scăpat din vedere tot ce este mai de seamă în om" - protestează 
voluntariştii, în frunte cu Schopenhauer şi Stierner. "Omul nu se poate mărgini 
nici la simţuri, nici la logică; el nu este nici una, nici alta. El e întîi de toate 
voinţă." Ba, spun ei, omul ca voinţă este omul adevărat; el este omul nou. 

In căutarea omului nou, Europa s-a îndreptat apoi spre făpturile mai prejos 
de om şi a început să caute în ele obîrşia omului, cu scopul ca doar-doar, 
întemeiat pe regnul animal, omul să poată într-un fel oarecare făptui fără 
Dumnezeu. A fost nu puţină bucurie, ba chiar şi strigăte isterice, cînd în Europa 
s-a auzit bănuiala că omul se trage din maimuţă şi din alte mamifere. Atunci, a 
năvălit în lumea gîndirii indolente şi ftizice a Europei Nietzsche, cu uraganele, 
cu viforele şi cutremurele lui; şi, cu pasiunea profetului şi flacăra poetului, a 
vestit lumii "evanghelia" lui despre supraom. Mai înflăcărat în gînduri decît în 
simţiri, el a scos din voluntarismul lui Schopenhauer şi din evoluţionismul lui 
Darwin îndrăzneaţă, dar logica încheiere: Dacă maimuţa este veriga de legătură 
către om, pentru ce omul să nu fie veriga de legătură către supraom? Da, omul e 
veriga de legătură către supraom. Da, omul e o fiinţă ce trebuie biruită şi răpusă. 
"Ce e maimuţa pentru om? O ruşine şi o ocară dureroasă. Acelaşi lucru trebuie 
să ajungă omul pentru supraom: o ruşine şi o ocară dureroasă". Supraomul este 
rostul pămîntului şi scopul istoriei. Supraomul din ce este alcătuit? Din patru 
principii de temelie. Primul: Dumnezeu trebuie ucis. "Voi, oameni superiori - 
grăieşte Zarathustra către ucenicii săi - Dumnezeu a fost cea mai mare primejdie 
pentru voi". "Dar nu vă temeţi: Dumnezeu a murit - propovăduieşte Zarathustra 

- nu mai există pentru voi primejdie, nu mai există piedică în calea apariţiei 
supraomului". Al doilea principiu: Să nu vă fie milă de aproapele vostru; 
îmbrînceşte ceea ce stă să cadă. Al treilea principiu: Lucrul cel mai însemnat din 
toate e pofta de putere - pofta de putere lipsită de scrupule şi necruţătoare. Al 
patrulea principiu: Totul este permis; pentru supraom nu există nici bine, nici 
rău; el trăieşte dincolo de bine şi rău, dincolo de adevăr şi înşelare, dincolo de 
conştiinţă şi responsabilitate. 

Să luăm un scurt respiro, căci drama umanismului s-a încheiat: a fost 
plăsmuit omul nou, supraomul! Din embrionul lui Rousseau, omul umanist a 
evoluat în supraom. Dar ce este, în esenţa lui, supraomul, din ce este el alcătuit? 
Dintr-un singur instinct - instinctul autoconservării. Insă, daţi-mi voie, poate fi 
alcătuită dintr-un singur instinct fie şi gîza cea mai mică? Şi atunci cum este cu 
putinţă să fie alcătuită dintr-un singur instinct cea mai complexă fiinţă de pe 
pămînt, omul? In tot regnul animal, care cuprinde mai mult de şase sute de mii 
de specii de vieţuitoare, nu există nici o musculiţă, nici altă vietate, chiar mai 
măruntă decît musculiţă, care să fie alcătuită numai dintr-un instinct, fie acesta 
chiar instinctul autoconservării; iar Nietzsche a recunoscut un singur instinct 
drept supraom. Drept aceea, supraomul lui este în realitate un subom, adică un 
neom. Dacă vreţi, supraomul este cea mai respingătoare caricatură a omului pe 
acest astru întunecat. 

Ceea ce e adevărat în privinţa supraomului e adevărat şi în privinţa 
strămoşilor săi umanişti. Astfel, omul natural al lui Rousseau nu este nimic 
altceva decît o jumătate de om, pentru că i s-a luat tot ce e suprafiresc; iar o 
jumătate de om este acelaşi lucru cu subomul, fiindcă în el odrăslesc 
neîmpiedicate toate relele firii căzute, ba încă şi răsfăţate de educaţia/luminarea 
umanistă. 

Dar omul ca senzaţie al lui Locke, ce este? O fărîmă din om arătată drept 
om. Şi aici avem un nou subom şi o nouă schimonosire a omului; căci ce sînt 
simţurile fără de suflet? O vioară cu cinci strune, dar fără violonist. 

Dar omul ca logică al lui Kant, ce este? O bucată de om recunoscută ca 
om. Unde este lumea, nesfîrşita lume a simţămintelor omeneşti, în care se găsesc 
şi raiul, şi iadul nostru? Poate oare, fără acestea, omul să fie om? Nu, nu, nici 
omul kantian nu este altceva decît o caricatură de om. 

Dar omul ca voinţă al lui Schopenhauer şi Nietzsche, prin ce seamănă a 
om? Unde este sufletul cu nemărginirile sale, unde este conştiinţa, unde e 
împreună-pătimirea? Fără toate acestea, poate omul să fie om? Fireşte că şi asta 
e o caricatură de om, doar o nouă caricatură! 

Priviţi, aşadar, panorama umanistă a noilor oameni: jumătate-om lîngă 
altă jumătate-om, subom lîngă alt subom, neom lîngă alt neom, adică o 
caricatură lîngă altă caricatură. Doar homunculi lîngă homunculi. Nu vedeţi că 
educaţia/luminarea europeană umanistă a închipuit numai nişte homunculi şi a 
populat cu ei Europa? Un homuncul este omul natural al lui Rousseau, un 

homuncul este omul ca senzaţie, un homuncul este omul ca logică, un homuncul 
- şi supraomul. Pretutindeni numai un om neîmplinit, farîme şi bucăţi de om, 
nicăieri un om întreg! Asistăm la o privelişte nenorocită: prin educaţia/luminarea 
lui umanistă, omul european fără Dumnezeu a degenerat în homunculi şi în 
pigmei! 

Aici este nevoie de nişte noi plîngeri ale lui Ieremia. Umanismul european 
şi-a îndeplinit misiunea: a plăsmuit noul om, omul fără Dumnezeu şi fără suflet. 
Dar unde se găseşte acest om nou, acest supraom? Iată, el nu există ca 
personalitate individuală, ci ca putere colectivă, pustieşte Europa prin filosofia 
umanistă, şi prin ştiinţa umanistă, şi prin educaţia/luminarea umanistă, şi prin 
cultura umanistă, şi prin tehnica umanistă, şi prin civilizaţia umanistă. In felul 
acesta, s-a înfăptuit un tip specific de om european: holbachianul "l'homme 
machine", "homo faber", "homo technicus". Acesta e, în toate privinţele, un om 
fără Dumnezeu şi fără suflet. Cu alte cuvinte, un om-robot, dezdumnezeit şi 
dezînsufleţit. Robotul tocmai prin asta e robot, că nu recunoaşte pe Dumnezeu şi 
sufletul. In asta ştiţi ce îl ajută mai cu osebire? Aşa-zisa psihologie 
experimentală, "Psychologie ohne Seele" (psihologia fără suflet). Este vorba de 
ştiinţa europeană umanistă despre suflet. Ştiinţă despre suflet care nu recunoaşte 
existenţa sufletului! Poate exista ceva mai absurd? Şi totuşi, această absurditate 
este palatul de nepătruns în care trăieşte măria sa psihologia europeană umanistă 
fără suflet - iar acesteia i se închină astăzi ca unui zeu fără greşeală nenumăraţi 
roboti. 

Da, da, da: fabrică de roboţi, iată ce a tins să se facă - şi pînă la urmă a 
reuşit - Europa, de la Renaştere şi pînă astăzi; iar robotul este cel mai mizerabil 
tip de om. Cine are ochi de văzut poate să vadă: pe acest astru n-a existat vreun 
om mai mizerabil, mai monstruos, mai neom ca robotul european. Ruşine şi 
ocară, veşnică ruşine şi veşnică ocară a Europei, asta e "omul nou" al ei, omul 
fără Dumnezeu şi fără suflet, omul-robot. 

După ce a omorît în sine pe Dumnezeu şi sufletul, omul european, 
începînd cu cîteva decenii în urmă, se sinucide cu încetul - fiindcă sinuciderea 
este însotitoarea de neînlăturat a omorîrii lui Dumnezeu... Educaţia/cultura fără 
Dumnezeu a aruncat Europa într-un întuneric în care nici un continent n-a mai 
căzut vreodată. In întunericul acesta, nimeni nu mai cunoaşte pe nimeni şi 
nimeni nu mai recunoaşte pe cineva drept frate!... 

Ce alt scop are educaţia/cultura decît acela de a lumina pe om, de a 
lumina toate abisurile şi prăpăstiile lui şi de a alunga de la el tot întunericul? Iar 
omul fără Dumnezeu, fără Hristos, fără această neasemănată Lumină, cum va 
putea să împrăştie întunericul cosmic care din toate laturile năvăleşte asupra lui, 
şi cum va putea să alunge întunericul din sine? Cu toate "luminile" lui, omul 
fără Dumnezeu nu este altceva decît un licurici în nesfîrşitul întuneric al acestui 
univers; iar ştiinţa lui, filosofia lui, educaţia/luminarea lui, cultura lui, tehnica 
lui, civilizaţia lui sînt nişte lumînărele plăpînde, pe care el le aprinde în 

întunericul întîmplărilor pămînteşti şi cosmice. Ce înseamnă toate aceste 
lumînărele în noaptea nesfîrşită şi întunericul adînc al problemelor şi 
întîmplărilor individuale, sociale, naţionale şi internaţionale? Oare nu s-au şi 
stins ele deja, iar asupra Europei nu s-a lăsat deja un întuneric des şi apăsător şi 
n-a căzut o întunecime nepătrunsă? 

Credinţa uşuratică în atotputernicia ştiinţei umaniste, în atotputernicia 
educaţiei/luminării umaniste, în atotputernicia culturii umaniste, în 
atotputernicia tehnicii umaniste, în atotputernicia civilizaţiei umaniste, este 
vecină cu demenţa. Sub nefericita înrîurire a acestei credinţe uşuratice, 
educaţia/luminarea europeană umanistă a pricinuit şi la noi conflict între 
Biserică şi şcoală, ceea ce pentru norodul nostru ortodox înseamnă şi a însemnat 
întotdeauna nenorocire. Sub înrîurirea aceasta, şi omul nostru a început să se 
mecanizeze, să se robotizeze. (Cărturarii, rupţi de rădăcinile lor, încă de cîteva 
veacuri aduc "luminile" unui astfel de umanism, ca să "reformeze" norodul 
ortodox. Rezultatul a fost că au prefăcut şi ţările lor ortodoxe în abatoare de 
suflete. Pe altarele noii închinări la idoli, fiarele apocaliptice ale civilizaţiei 
europene săvîrşesc o nemaiîntîlnită în istorie ucidere a nenumărate suflete 
omeneşti, prin mîinile cărturarilor noroadelor şi ale educaţiei lor umaniste. Pe 
bună dreptate spunea A. Zint că Dachau şi celelalte lagăre de concentrare sînt 
templele pe care le-au ridicat şi în care liturghisesc cărturarii Europei, avînd ca 
religie vestitul lor umanism.) 

Ca să ocolim dezastrul de pe urmă, avem o singură ieşire: să primim 
învăţătura Dumnezeu-omenească şi să o punem în lucrare deplin în toate şcolile, 
de la cele mai de jos pînă la cele mai înalte, şi în toate aşezămintele cărturăreşti, 
de la primele şi pînă la ultimele. Educaţia/luminarea Dumnezeu-omenească 
străluceşte şi luminează cu singura Lumină nestinsă şi adevărată din toate 
lumile: cu Dumnezeu-Omul Hristos. Nici un întuneric nu poate să stingă sau să 
biruie Lumina aceasta, nici măcar întunericul Europei. Numai ea e în stare să 
alunge toate întunericurile: şi pe cele din om, şi pe cele din societate, şi pe cele 
din norod, şi pe cele din stat. Ea, singura lumină adevărată, luminează pe tot 
omul pînă în adîncul fiinţei lui şi descoperă fiecăruia dintre noi pe fratele nostru 
nemuritor, Dumnezeiesc şi veşnic; şi ne învaţă că şi problema omului, şi 
problema societăţii, şi problema naţiei, şi problema omenirii pot fi desluşite şi 
dezlegate uşor şi limpede doar atunci cînd şi omul, şi societatea, şi naţia, şi 
omenirea sînt înţelese în legătură cu Dumnezeu-Omul Hristos. 

Căile şi trăsăturile cele mai însemnate ale lucrării Dumnezeu-omeneşti s- 
ar putea rosti în chipul următor: 

1 . Omul este o fiinţă care se poate desăvîrşi şi împlini în chipul cel mai 
ideal şi mai real prin Dumnezeu-Omul şi în Dumnezeu-Omul. 

2. Desăvîrşirea omului prin Dumnezeu-Omul se face cu ajutorul faptelor 
bune evanghelice. 

3. Omul luminat vede în fiecare om un frate nemuritor şi con-frate veşnic. 

4. Orice lucrare omenească - filosofia, ştiinţa, meşteşugurile, agricultura, 
educaţia/luminarea, cultura şi celelalte - îşi dobîndeşte valoarea cea netrecătoare 
atunci cînd se sfinţeşte şi capătă înţeles prin Dumnezeu-Omul. 

5. Adevărata educaţie/luminare se atinge prin viaţa sfîntă, după dreptarul 
Evangheliei lui Hristos. 

6. Sfinţii sînt cei mai desăvîrşiţi educatori/luminători; cu cît omul trăieşte 
în chip mai sfînt, cu atît el este un mai bun pedagog şi luminător. 

7. Şcoala este a doua jumătate a inimii Dumnezeu-Omului, iar Biserica 
este prima. 

8. In centrul tuturor centrelor, al tuturor ideilor, al tuturor lucrărilor, stă 
Dumnezeu-Omul Hristos şi obştea Sa Dumnezeu-omenească: Biserica. 

OMUL SAU DUMNEZEU-OMUL 

1. Fără îndoială că, după Dumnezeu, omul este fiinţa cea mai tainică şi 
mai nepătrunsă din toate lumile cunoscute gîndirii omeneşti. In nemărginirile 
fără fund ale fiinţei omeneşti trăiesc şi se înviforează antiteze de neîmpăcat: 
viaţa şi moartea, binele şi răul, Dumnezeu şi diavolul - şi tot ce există în ele şi în 
jurul lor. Prin toate religiile, filosofiile, ştiinţele, culturile şi civilizaţiile lui, 
neamul omenesc s-a străduit, în esenţă, să dezlege o singură problemă, a-tot- 
problema: problema omului. Şi, din toate chinurile şi muceniciile lui, şi-a făurit 
cel mai mare idol, pe care 1-a slujit ca pe a-tot-valoarea sa şi a-tot-criteriul său 
ultim. Care e idolul acesta? Iată-1: avOpumoc; \ieipov TravTOJV - "măsura tuturor 
este omul", adică: Omul este măsura tuturor fiinţelor şi lucrurilor. Dar, în felul 
acesta, "măria sa dumnezeiască" - omul - n-a rezolvat problema omului: pentru 
că, măsurîndu-se pe sine prin el însuşi, nu s-a înţeles pe sine şi nu a înţeles nici 
lumea din jurul său (v. 2 Corinteni 10:12). De fapt, s-a străduit în zadar: a 
oglindit o oglindă în altă oglindă. Şi totul s-a adunat în strigătul zguduitor şi în 
mărturisirea înfiorătoare: Nimic nu ştiu prin mine- ouSev £[iauToj auvoiSa (1 
Corinteni 4:4). Nimic nu ştiu prin mine însumi: nu ştiu nici ce e omul, nici ce e 
Dumnezeu, nici ce e moartea, nici ce e viaţa. Pe lîngă asta, cu toată fiinţa mea 
simt că sînt robul morţii, robul răutăţii şi, prin păcat, robul diavolului. Prin toate 
felurile lucrărilor omeneşti, din întregul neam omenesc s-a urzit un singur trup: 
"trupul morţii", şi fiecare om s-a făcut de un trup cu acest trup al morţii. Iar în 
acest trup al morţii ce se ascunde? Putoare, putoare, putoare; putreziciune, 
putreziciune, putreziciune; viermi, viermi, viermi... Ticălos om sînt eu! Cine mă 
va izbăvi din trupul morţii acesteia?- ek tou ou}\iaioq tou ©avcrrou toutou 
(Romani 7:24). 

Nimeni, nimeni afară de Dumnezeu-Omul. Fiindcă Dumnezeu-Omul 
Hristos, biruind moartea prin înviere, a desfiinţat "trupul morţii" ca realitate 
ontologică (v. Apocalipsa 20:14), a izbăvit neamul omenesc din moarte, i-a 
dăruit viaţa veşnică, adevărul veşnic, dragostea veşnică, dreptatea veşnică, 
bucuria veşnică şi toate celelalte veşnice bunătăţi Dumnezeieşti, pe care numai 
Dumnezeul dragostei şi al iubirii de oameni le poate dărui; şi, în felul acesta, a 
fost rezolvată toată problema omului, toată a-tot-problema omului. Şi, cu 
adevărat, de cînd Dumnezeu S-a făcut om şi S-a arătat ca Dumnezeu-Om în 
lumea pămîntească, El S-a făcut cu adevărat şi a rămas pentru totdeauna ultima 
a-tot-valoare şi ultimul a-tot-criteriu al neamului omenesc; El: singurul 
Dumnezeu adevărat şi singurul om adevărat, singurul Dumnezeu desăvîrşit şi 
singurul om desăvîrşit din toate lumile cunoscute. Aşadar, El este singura, 
ultima a-tot-valoare şi singurul a-tot-criteriu ultim al omului în realitatea lui 
psihofizică şi în potenţialitatea lui Dumnezeu-omenească, şi a tot ce este 

omenesc şi a tot ce este al omului. Doar în Dumnezeu-Omul s-a văzut omul, 
pentru prima dată, desăvîrşit şi veşnic şi s-a cunoscut pe sine în toate 
dimensiunile sale; de aici, noul a-tot-principiu axiologic şi gnoseologic al 
neamului omenesc: "Măsura tuturor este Dumnezeu-Omul" - ©EavTpumoc; 
\iEipov rravTOJV. Dar principiul: "măsura tuturor este omul" stăruie să 
împărătească şi să stăpînească - de cele mai multe ori ferro ignique - în lumea 
păgînă, politeistă şi aflată în afara lui Hristos. Drept aceea, prea-înţelepţitul de 
Dumnezeu cunoscător al omului şi al Dumnezeu-Omului, Apostolul Pavel, 
restrînge toate filosofiile neamului omenesc la două: filosofia cea după om şi 
filosofia cea după Dumnezeu-Omul (Coloseni 2:8). 

2. Numai Dumnezeu-Omul e om desăvîrşit şi împlinit; în acelaşi timp, 
este şi Dumnezeu desăvîrşit, şi om desăvîrşit. Aici, Ipostasul Dumnezeu- 
Cuvîntului este factorul cel mai însemnat. Lucrul acesta l-au mărturisit limpede 
şi l-au tîlcuit cu Dumnezeiască insuflare Sfinţii Părinţi cei de Dumnezeu 
înţelepţiţi ai Sinodului IV Ecumenic de la Calcedon. In Dumnezeu-Omul 
Hristos, omul a atins toate desăvîrşirile sale: prin Dumnezeu şi-a desăvîrşit, şi-a 
împlinit şi sufletul, şi conştiinţa, şi voinţa, şi mintea, şi inima, şi trupul; într-un 
cuvînt, pe sine însuşi în întregime. Şi s-a săvîrşit cea mai însemnată şi mai dragă 
minune: Dumnezeu-Omul S-a lăsat pe Sine în lumea noastră pămîntească şi în 
toate lumile ca Biserică, trup al Său, ca fiecare om să poată ajuge "de acelaşi 
trup" cu trupul Dumnezeu-Omului şi, în felul acesta, să poată ajunge la toate 
desăvîrşirile Lui (v. Efeseni 3:6). Doar în Dumnezeu-Omul şi prin Dumnezeu- 
Omul fiecare fiinţă omenească poate ajunge om adevărat, om desăvîrşit, om 
deplin. Numai prin El, prin Biserică, dimpreună cu toţi Sfinţii, se poate ajunge 
întru bărbat desăvîrşit, la măsura vîrstei plinirii lui Hristos (Efeseni 3:13, 4:11- 
16). In Dumnezeu-Omul Hristos locuieşte toată plinătatea Dumnezeirii trupeşte 
- ttocv 70 TTAnpoj|ia jr\q OeoTnToc; aoj^aTiKcoq, ca fiecare dintre noi să se poată 
umple, în Biserică şi prin Biserică, cu plinirea aceasta a Dumnezeirii (Coloseni 
2:9-10). Şi lucrul acesta putem să-1 facem fiecare dintre noi doar împreună cu 
toţi Sfinţii, prin Sfintele Taine şi sfintele fapte bune, în frunte cu sfînta credinţă 
şi cu sfînta dragoste (Efeseni 3:17-20). 

Fără Dumnezeu-Omul, omul este într-adevăr fără cap şi, ceva mai mult, 
fără sine, fără veşnicul lui sine, fără nemuritorul lui sine, fără şinele său cel după 
chipul lui Dumnezeu. In afară de Dumnezeu-Omul nu există om, ci numai 
subom, jumătate de om sau neom. Aici trebuie adăugat şi următorul adevăr: Fără 
Dumnezeu-Omul, omul este întotdeauna rob al păcatului, rob al morţii, rob al 
diavolului. Doar prin Dumnezeu-Omul ajunge omul la scopul pe care i 1-a 
rînduit Dumnezeu: ajunge "dumnezeu după dar"; şi, în felul acesta, ajunge la 
desăvîrşita plinătate a fiinţei şi personalităţii sale, ajunge la veşnicia sa 
Dumnezeiască, prin în-dumnezeu-omenire. Trăind în trupul Dumnezeu-omenesc 
al Bisericii împreună cu toţi Sfinţii, omul se în-dumnezeu-omeneşte încetul cu 
încetul, prin Sfintele Taine şi sfintele fapte bune, şi se umple de bucuria acelei 

sfinte bunevestiri şi porunci înălţătoare la cer a Sfîntului Vasile cel Mare: "Omul 
e o fiinţă căreia i-a fost rînduit să ajungă dumnezeu." 49 Fiind zidit ca dumnezeu- 
om potenţial, omul se străduieşte, cuprins în trupul Dumnezeu-omenesc al 
Bisericii, să îşi aducă mintea la asemănarea cu Dumnezeu, să o schimbe la faţă 
în dumnezeominte (noi avem mintea lui Hristos - 1 Corinteni 2:16); să-şi aducă 
conştiinţa la asemănarea cu Dumnezeu, să o schimbe la faţă în 
dumnezeoconştiinţă; să îşi aducă voia la asemănarea cu Dumnezeu, să o 
schimbe la faţă în dumnezeovoie; să îşi aducă trupul la asemănarea cu 
Dumnezeu, să îl schimbe la faţă în dumnezeotrup (Trupul e pentru Domnul, şi 
Domnul pentru trup - 1 Corinteni 6: 18). In-dumnezeu-omenindu-se prin Biserică 
şi în Biserică, omul se întoarce la asemănarea cu Dumnezeu cea dinainte de 
cădere, întregind-o strălucit cu Dumnezeieştile frumuseţi ale desfătatei 
asemănări cu Hristos (Galateni 4:19, 3:27; Romani 8:28). Fără Dumnezeu-Omul 
şi în afara Dumnezeu-Omului, omul se află totdeauna în primejdia de a ajunge 
asemănător cu diavolul: fiindcă păcatul e totodată şi putere, şi chip al diavolului; 
şi, robindu-se păcatului în afara Dumnezeu-Omului, omul se face de bună voie 
asemănător diavolului, se împropriază diavolului: Cel ce săvîrşeşte păcatul de la 
diavolul este (1 Ioan 3:8). Nu trebuie să ne scape din vedere că scopul cel mai 
însemnat al diavolului este acela de a-1 lipsi pe om de asemănarea cu Dumnezeu, 
de a-1 dezîn-dumnezeu-omeni, de a-1 dezîn-dumnezei şi, în felul acesta, de a-1 
preface într-o fiinţă asemănătoare cu el. Antropocentrismul umanist e, în esenţă, 
diavolocentrism, fiindcă atît unul, cît şi celălalt, nu vrea decît un singur lucru: să 
fie doar în sine şi pentru sine. In felul acesta însă, ele strămută de fapt pe oameni 
în împărăţia "morţii celei de a doua", unde nu este Dumnezeu, nici ceva din cele 
ale lui Dumnezeu (Apocalipsa 21:8; 20:14). 

Ceea ce s-a spus aici nu este altceva decît theanthropismul 
(0£av0p(jJTriauog), theoumanismul, theohominismul evanghelic, apostolic, 
patristic, ortodox. 

3. Toate umanismele europene, de la cel mai grosolan pînă la cel mai 
subţire, de la cel fetişist pînă la cel papal, se întemeiază pe credinţa în om, se 
întemeiază pe om aşa cum este el în datul lui psihofizic şi istoricitatea lui 
psihofizică. In fapt, toată esenţa oricărui umanism este omul: homo. Mărginit la 
ontologia sa, oricare umanism nu este altceva decît hominism (homo-hominis). 
Omul este cea mai înaltă valoare, a-tot- valoarea; omul este criteriul cel mai înalt, 
a-tot-criteriul: "Omul este măsura tuturor fiinţelor şi lucrurilor". Aceasta este in 
nuce oricare umanism, oricare hominism. Aşadar, toate umanismele, toate 
hominismele, sînt pînă la urmă de origine idolatră, politeistă. Toate umanismele 
europene - de la cele pre-renascentiste, cele renascentiste şi, mai departe, cele 
protestante, filosofice, religioase, sociale, ştiinţifice, culturale, politice - au 
urmărit şi urmăresc neîntrerupt, cu ştiinţă sau fără ştiinţă, un singur lucru: să 
înlocuiască credinţa în Dumnezeu-Omul cu credinţa în om, să înlocuiască 



49 P.G. 36, col. 506A. 

Evanghelia Dumnezeu-Omului cu evanghelia după om, filosofia după 
Dumnezeu-Omul cu filosofia cea după om, lucrarea după Dumnezeu-Omul cu 
lucrarea cea după om; într-un cuvînt, să înlocuiască viaţa după Dumnezeu-Omul 
cu viaţa cea după om. Şi aşa a fost timp de veacuri, pînă cînd, în veacul trecut, în 
anul 1870, la primul Conciliu de la Vatican, toate acestea s-au contopit în dogma 
infailibilităţii papei. De atunci, aceasta a ajuns a-tot-dogma papismului. De 
aceea, în zilele noastre, la al doilea Conciliu de la Vatican s-a tratat şi s-a apărat 
atît de stăruitor şi de măiestru intangibilitatea şi imuabilitatea acestei dogme. 
Dogma aceasta are o însemnătate cît se poate de mare pentru întreaga soartă a 
Europei, mai ales pentru apocalipsa ei, în care deja a păşit. Prin dogma aceasta, 
toate umanismele europene şi-au atins idealul şi idolul: omul a fost propovăduit 
ca cea mai mare zeitate, a-tot-zeitate. Panteonul european umanist şi-a dobîndit 
Zeus-ul. 

Sinceritatea e limba adevărului: Dogma infailibilităţii papei - a omului - 
nu este altceva decît renaşterea păgînismului şi a politeismului, renaşterea 
axiologiei şi criteriologiei idolatre. Horribile dictu, dar şi următorul lucru trebuie 
spus: Prin dogma infailibilităţii papei a fost ridicat la rangul de dogmă 
umanismul închinător la idoli, şi întîi de toate cel elin. A fost ridicat la rangul de 
dogmă a-tot-criteriul, a fost ridicată la rangul de dogmă a-tot-valoarea culturii, 
civilizaţiei, poeziei, filosofiei, artei, politicii, ştiinţei eline: TravTOJV npn|_iaT(jJV 
[jetov avBpumoc;. Şi toate acestea ce sînt? Păgînătate ridicată la rangul de 
dogmă. în felul acesta, a ajuns să fie dogmă autarhia omului european, după care 
timp de veacuri au năzuit cu înfocare toate umanismele europene. 

Dogma infailibilităţii papei e nietzscheana "Ja-Sagung" (arătare) a întregii 
plăsmuiri a omului european umanist, "Ja-Sagung" a culturii şi civilizaţiei lui, 
care, prin scopurile şi căile lor, sînt precumpănitor păgîne şi politeiste. 
Bunăvestirea şi porunca Dumnezeu-Omului spune: Căutaţi mai întîi împărăţia 
lui Dumnezeu şi dreptatea Lui, şi toate (celelalte) se vor adăuga vouă (Matei 
6:33). Şi ce nu a propovăduit ca scop al existenţei omeneşti şi cale a făptuirii 
cultura şi civilizaţia umanistă europeană? Dumnezeu-Omul - singurul Care 
mîntuieşte pe om de păcat, de moarte şi de diavol; singurul Care înveşniceşte, şi 
în-dumnezeieşte, şi în-dumnezeu-omeneşte pe om în toate lumile - arată răspicat 
şi a-tot-limpede ca a-tot-scop al fiinţei şi al vieţii omului să ajungă desăvîrşit ca 
Dumnezeu (Matei 5:48). Iar omul umanist european ce nu a tot aşezat şi ce nu a 
tot consfinţit ca scop al existenţei omeneşti în locul acestui scop! Este un adevăr 
evanghelic cu neputinţă de tăgăduit: Toată lumea zace în rău, chiar şi după 
nevoinţa Dumnezeu-Omului în lumea noastră pămîntească (1 Ioan 5:19-21). Şi 
nu numai atît, ci, după Sfîntul Apostol Pavel, diavolul este stăpînitorul veacului 
acestuia (2 Corinteni 4:4). Intre o astfel de lume, care de bună voie zace în 
răutate, şi următorul Dumnezeu-Omului Hristos nu există împăcare. Următorul 
Dumnezeu-Omului nu se poate împăca, în paguba adevărului evanghelic, cu 
omul umanist, care îndreptăţeşte toate cele arătate mai înainte şi le ridică la 

rangul de dogmă. Aici este vorba întotdeauna de cea mai hotărîtoare şi a-tot- 
hotărîtoare cumpănă şi alegere: Dumnezeu-Omul sau omul. Fiindcă omul 
umanist, prin toată lucrarea lui, se deosebeşte şi se poartă ca lucrînd autarhic, ca 
valoare ultimă şi măsură ultimă. Aici nu există loc pentru Dumnezeu-Omul. Ca 
urmare, în împărăţia umanistă, locul Dumnezeu-Omului îl ocupă "Vicarius 
Christi" (Locţiitorul lui Hristos), iar Dumnezeu-Omul a fost surghiunit în cer. In 
orice caz, aceasta este o dezîntrupare sui generis a Dumnezeu-Omului Hristos, 
nu-i aşa? 

Uzurpînd, prin dogma infailibilităţii, în folosul său - adică în folosul 
omului - toată puterea şi toate drepturile care sînt numai ale Dumnezeu-Omului 
Domnului Hristos, papa s-a auto-propovăduit, în fapt, biserică în biserica 
papistă, şi a ajuns în ea totul în toate. Un "a-tot-ţiitor" sui generis. De aceea 
dogma infailibilităţii papei a şi ajuns a-tot-dogma papismului, şi papa nu se 
poate lepăda de ea în nici un chip, cîtă vreme va fi papă al papismului umanist. 

4. In istoria neamului omenesc sînt trei căderi însemnate: a lui Adam, a lui 
Iuda şi a papei. Pricina căderii în păcat e întotdeauna aceeaşi: voinţa de a ajunge 
bun prin sine; voinţa de a ajunge desăvîrşit prin sine; voinţa de a ajunge 
dumnezeu prin sine. Dar în felul acesta omul se face, fără să-şi dea seama, 
întrutotul asemeni diavolului; fiindcă şi acela a vrut să ajungă dumnezeu prin 
sine însuşi, să înlocuiască pe Dumnezeu cu sine însuşi, şi, în această îngîmfare a 
lui, a ajuns dintr-o dată diavol, cu desăvîrşire despărţit de Dumnezeu şi cu totul 
potrivnic lui Dumnezeu. Tocmai în această înşelare de sine plină de trufie se află 
esenţa păcatului, a a-tot-păcatului. In aceasta se află şi esenţa diavolului, a a-tot- 
diavolului: a satanei. Aceasta nu e altceva decît voinţa de a rămîne în firea 
proprie, de a nu primi în sine altceva decît pe sine. Toată esenţa diavolului este 
în faptul că nu-L vrea cîtuşi de puţin pe Dumnezeu în lăuntrul lui, vrea să rămînă 
totdeauna singur, totdeauna cu totul în sine, tot pentru sine, totdeauna închis 
ermetic faţă de Dumnezeu şi de tot ce este al lui Dumnezeu. Şi ce este aceasta? 
Egoismul şi dragostea de sine, îmbrăţişate pentru întreaga veşnicie. Aşa e în 
esenţa lui omul umanist: el rămîne tot în sine însuşi, cu sine însuşi, pentru sine 
însuşi; totdeauna închis cu îndîrjire faţă de Dumnezeu. In asta stă orice 
umanism, orice hominism. Culmea acestui umanism îndrăcit: voinţa de a ajunge 
bun cu ajutorul răului, de a ajunge dumnezeu cu ajutorul diavolului. De aici şi 
făgăduinţa făcută în rai de diavolul către strămoşii noştri: Veţi fi ca nişte 
dumnezei (Facere 3:5). 

Omul a fost zidit de iubitorul de oameni Dumnezeu ca posibil dumnezeu- 
om, ca, pe temeiul chipului Dumnezeiesc pe care îl poartă, fiinţa lui să se 
zidească de bună voie, prin Dumnezeu, întru dumnezeu-om. Dar omul, prin 
libera sa alegere, a căutat să ajungă prin păcat la nepăcătoşenie, prin diavol la 
starea de Dumnezeu; şi desigur că, urmînd calea aceasta, el ar fi ajuns un diavol 
sui generis, dacă Dumnezeu, în nesfîrşita Sa iubire de oameni şi "mare mila" Sa, 
n-ar fi intervenit făcîndu-Se om, Dumnezeu-Om. Prin Biserică, trupul Său, 

Hristos 1-a adus pe om la nevoinţa în-dumnezeu-omenirii, prin Sfintele Taine şi 
sfintele fapte bune; şi în felul acesta a dat omului putinţa de a ajunge întru bărbat 
desăvîrşit, la măsura vîrstei plinirii lui Hristos (Efeseni 4:13), şi de a-şi atinge 
astfel menirea sa Dumnezeiască: să ajungă de bună voie dumnezeu-om după dar. 
Căderea papei: voinţa de a-L înlocui pe Dumnezeu-Omul cu omul. 

5. In lumea noastră omenească, după spusele Simţului văzător al tainelor 
Ioan Damaschin, numai Dumnezeu-Omul Hristos este "singurul lucru nou sub 
soare". Şi Acesta e veşnic nou: şi prin Persoana Sa Dumnezeu-omenească, şi 
prin nevoinţa Sa Dumnezeu-omenească, şi prin trupul Său Dumnezeu-omenesc - 
Biserica. Insă şi omul numai în Dumnezeu-Omul este nou, pururea nou, veşnic 
nou, în toate trăirile sale Dumnezeu-omeneşti pe calea mîntuirii, sfinţeniei, 
schimbării la faţă, în-dumnezeirii, în-dumnezeu-omenirii. In această lume 
pămîntească, toate îmbătrînesc şi toate mor: numai omul întru-Dumnezeu- 
omenit şi în-dumnezeu-omenit, cel de acelaşi trup cu Hristos, întru-bisericit şi 
îm-bisericit prin Dumnezeu-Omul, nu îmbătrîneşte şi nu moare, fiindcă s-a făcut 
mădular viu şi organic al sfîntului şi veşnicului trup Dumnezeu-omenesc al lui 
Hristos - Biserica, în care persoana omenească se dezvoltă şi fără încetare 
sporeşte întru creşterea lui Dumnezeu (Coloseni 2:19), întru bărbat desăvîrşit, la 
măsura vîrstei plinirii lui Hristos (Efeseni 4:13). Aceasta înseamnă că el creşte şi 
se înalţă nesfîrşit şi nemăsurat, potrivit cu măsurile cele după chipul lui 
Dumnezeu ale Dumnezeieştii nesfîrşiri şi nemărginiri date fiinţei omeneşti de 
către Domnul cel în Trei Sori, atunci cînd 1-a zidit pe om după chipul Său. 

Dumnezeu-Omul Hristos e atît de neobişnuit de nou, şi de neobişnuit de 
unul, şi de neobişnuit de neasemănat, încît de fapt adevărul de la El a apărut 
(Ioan 1:17) şi prin El a rămas în lumea noastră omenească. Mai înainte de El şi 
în afară de El, acum şi totdeauna, adevărul e ca şi cum n-ar exista. Şi într-adevăr 
nu există, căci numai Ipostasul Dumnezeu-omenesc este Adevărul: Eu sînt 
Adevărul! (Ioan 14:6). Pentru om, nu există adevăr fără Dumnezeu-Omul, 
fiindcă nu există om fără Dumnezeu-Omul. 

Toate sînt noi în Dumnezeu-Omul şi de la Dumnezeu-Omul; El însuşi, în 
primul rînd, ca urmare şi mîntuirea, şi învăţătura despre mîntuire, şi calea de 
mîntuire. Este cu totul nouă pentru neamul omenesc vestirea Dumnezeu- 
Omului: Să despărţim păcatul de păcătos; să urîm păcatul, şi să iubim pe 
păcătos; să ucidem păcatul, dar să mîntuim pe păcătos; să nu asemuim pe 
păcătos cu păcatul; să nu ucidem pe păcătos pentru păcat, ci să îl mîntuim de 
păcat. O pildă cutremurătoare în privinţa aceasta este aceea a femeii aflată în 
prea-curvie. A-tot-milo stivui Mîntuitor a despărţit păcatul femeii de fiinţa ei cea 
după chipul lui Dumnezeu, a osîndit păcatul şi a miluit pe păcătoasă: Nici Eu nu 
te osîndesc; mergi şi nu mai păcătui (Ioan 4:1 1). Aceasta este calea Ortodoxiei, 
ridicată la rangul de dogmă, în lucrarea mîntuirii păcătosului de păcat, calea 
Sfintei Tradiţii, în chip de Dumnezeu înţelepţit împlinită, şi legiuită în Biserica 
Ortodoxă de către Sfinţii Părinţi, şi rostită cu Dumnezeiască insuflare de către 

Sfîntul Simeon Noul Teolog: "Binele nu este bine, atunci cînd nu se face bine - 
koAojc;". 

In lumina acestei evanghelice şi Sfinte Tradiţii ortodoxe, e o cruzime 
antievanghelică şi anticreştină a-1 omorî pe păcătos pentru păcat. Aici, nici o 
inchiziţie nu se poate mărturisi sfîntă. In ultimă instanţă, toate umanismele 
omoară pe păcătos pentru păcat, nimicesc pe om împreună cu păcatul, fiindcă nu 
îl vor pe Dumnezeu-Omul, Care-i singura mîntuire a omului şi de păcat, şi de 
moarte, şi de diavol. Cel ce nu e pentru Dumnezeu-Omul e, prin aceasta, 
împotriva omului; şi este astfel un ucigaş al omului şi, prin urmare, un sinucigaş: 
căci îl lasă pe om în deplina putere a păcatului, a morţii şi a diavolului, de care 
poate să-1 mîntuiască numai Dumnezeu-Omul, şi nimeni altul sub soare. 
Procedînd cu păcătosul în felul acesta, omul umanist, în chip de neocolit, 
săvîrşeşte o crimă: ucide propriul său suflet, se predă singur iadului, spre veşnică 
petrecere laolaltă cu diavolul, cu acest ucigător de oameni dintru început (Ioan 
8:44). Iar prin aceasta, împărăteşte şi stăpîneşte desăvîrşit monstruoasa a-tot- 
dogmă etică iezuit-umanistă: "Scopul scuză mijloacele." 

6. Ce dă omului Dumnezeu-Omul şi nimeni altul nu îi poate da? Biruinţa 
asupra morţii, asupra păcatului, asupra diavolului, viaţa veşnică, adevărul 
veşnic, dreptatea veşnică, binele veşnic, dragostea veşnică, bucuria veşnică - 
întreaga plinătate a Dumnezeirii şi a desăvîrşirilor Dumnezeieşti. Vorbind 
apostoleşte: Dumnezeu-Omul dă oamenilor cele ce ochiul nu a văzut, şi urechea 
nu a auzit, şi la inima omului nu s-au suit cîte a pregătit Dumnezeu celor ce-L 
iubesc pe El (1 Corinteni 2:9). 

într-adevăr, numai El, minunatul Dumnezeu-Omul, este singurul lucru de 
trebuinţă (v. Luca 10:42) pentru om, în toate lumile lui şi în toată viaţa lui. Drept 
aceea, numai Dumnezeu-Omul este îndreptăţit să ceară de la oameni ceea ce 
nimeni altul nu a îndrăznit să ceară: adică să II iubească fiecare om mai mult 
decît pe părinţi, decît pe fraţi, decît pe surori, decît pe copii, decît pe prieteni, 
decît pămîntul, decît pe îngeri, decît pe oricine şi orice din lumile văzute şi 
nevăzute (Matei 10:37-39; Luca 14:26; Romani 8:31-39). 

7. Cel de-al doilea Conciliu de la Vatican e o renaştere a tuturor 
umanismelor europene, o renaştere de stîrvuri: fiindcă, de cînd Dumnezeu-Omul 
Hristos Se află în lumea pămîntească, orice umanism este un stîrv. Şi aşa stau 
lucrurile, întrucît Conciliul a rămas cu încăpăţînare la dogma infailibilităţii 
papei, adică a omului. Privite din punctul de vedere al Dumnezeu-Omului celui 
veşnic viu, al Domnului Iisus istoric, toate umanismele seamănă mai mult sau 
mai puţin cu nişte utopii criminale, fiindcă, în numele omului, ucid şi nimicesc 
pe om ca entitate psiho-fizică, în felurite chipuri. Toate umanismele săvîrşesc o 
lucrare nebunesc de nenorocită: strecoară ţintarul şi înghit cămila; iar prin 
dogma infailibilităţii papale, lucrarea aceasta a fost ridicată la rangul de dogmă. 
Toate acestea sînt înfricoşătoare, înfricoşătoare pînă la groaza desăvîrşită. De 
ce? Fiindcă însăşi dogma privitoare la infailibilitatea omului nu este altceva 

decît cumplitul prohod al oricărui umanism: de la acela al Vaticanului, ridicat la 
rangul de dogmă, şi pînă la umanismul satanizat al lui Sartre. In panteonul 
umanist al Europei toţi zeii sînt morţi, în frunte cu Zeus-ul european. Sînt morţi, 
pînă ce în inima lor veştejită va răsări pocăinţa cea cu a-tot-desăvîrşita lepădare 
de sine, cu fulgerele şi durerile Golgotei sale, cu cutremurele şi schimbările la 
faţă ale învierii sale, cu viforele şi înălţările ei aducătoare de roade. Şi atunci? 
Atunci nesfîrşite vor fi slavosloviile lor către Cel ce în veci este de viaţă făcător 
şi de minuni lucrător Dumnezeu-Omul, cu adevărat singurul iubitor de oameni 
din toate lumile. 

8. Care este inima dogmei privitoare la infailibilitatea papei, adică a 
omului? Dez-în-dumnezeu-omenirea omului. Lucrul acesta îl urmăresc toate 
umanismele, chiar şi cele religioase. Toate îl întorc pe om la păgînism, la 
politeism, la îndoită moarte: duhovnicească şi fizică. Indepărtîndu-se de 
Dumnezeu-Omul, tot umanismul s-a preschimbat încet-încet în nihilism. Lucrul 
acesta îl arată falimentul de azi al tuturor umanismelor, în frunte cu papismul, 
părintele - făţiş sau pe ocolite, cu voie sau fără voie - al tuturor umanismelor 
europene; iar falimentul, falimentul dezastruos al papismului, se găseşte în 
dogma infailibilităţii papei - şi tocmai dogma aceasta e culmea nihilismului. Prin 
aceasta, omul european a dogmatisit hotărît dogma autarhicităţii omului 
european şi, în felul acesta, pînă la urmă a arătat că nu are nevoie de Dumnezeu- 
Omul şi că pe pămînt nu există loc pentru Dumnezeu-Omul: "Vicarius Christi" 
ii înlocuieşte în chip desăvîrşit. în fapt, din dogma aceasta trăieşte, pe aceasta o 
urmează şi o mărturiseşte cu încăpăţînare oricare umanism european. 

Toate umanismele omului european nu sînt altceva, în esenţa lor, decît o 
răzvrătire necontenită împotriva Dumnezeu-Omului Hristos. In toate chipurile 
cu putinţă, se săvîrşeşte "Die Ummertung aller Nerte" ("răsturnarea tuturor 
valorilor"); Dumnezeu-Omul este înlocuit pretutindeni cu omul; pe toate 
tronurile europene se înscăunează omul umanismului european. Pentru aceea 
nici nu mai există un singur "Vicarius Christi", ci nenumăraţi, deosebindu-se 
doar prin veşminte: fiindcă, în ultimă instanţă, prin dogma despre infailibilitatea 
papei a fost numit infailibil omul în general. De aici, şi nenumăraţii papi din 
toată Europa: şi de la Vatican, şi din protestantism. Intre ei nu este vreo 
deosebire hotărîtă, fiindcă papismul e cel dintîi protestantism, precum a spus 
înainte- văzătorul Homiakov. 

9. Infailibilitatea este o însuşire firească Dumnezeu-omenească şi o 
funcţie firească Dumnezeu-omenească a Bisericii, ca trup Dumnezeu-omenesc 
al lui Hristos, al cărui veşnic cap, Adevărul = a-tot-Adevărul, e cel de-al doilea 
Ipostas al Preasfmtei Treimi: Dumnezeu-Omul, Domnul Iisus Hristos. 

Prin dogma infailibilităţii papei, papa a fost de fapt mărturisit drept 
Biserică, şi el, un om, a luat locul Dumnezeu-Omului. Acesta e triumful ultim al 
umanismului, dar este în acelaşi timp şi moartea a doua (Apocalipsa 20: 14, 21 :8) 
a papismului; iar prin el şi cu el, a oricărui umanism. înaintea adevăratei Biserici 

a lui Hristos, care, de la arătarea Dumnezeu-Omului Hristos, există în lumea 
noastră ca trup Dumnezeu-omenesc, dogma infailibilităţii papei este nu numai o 
erezie, ci o pan-erezie (a-tot-erezie). Fiindcă nici o erezie nu s-a ridicat atît de 
radical şi atît de cu totul împotriva Dumnezeu-Omului Hristos şi a Bisericii Lui, 
aşa cum a făcut papismul prin dogma privitoare la infailibilitatea papei/omului. 
Fără nici o îndoială că dogma aceasta este erezia ereziilor, chinul chinurilor, o 
răzvrătire nemaivăzută împotriva Dumnezeu-Omului Hristos. Dogma aceasta 
este - vai! - cea mai îngrozitoare surghiunire a Domnului nostru Iisus Hristos de 
pe pămînt, o nouă trădare a lui Hristos, o nouă răstignire a Domnului - doar că 
nu pe crucea de lemn, ci pe aceea de aur a umanismului papist. Şi toate acestea 
sînt iad, iad, iad pentru sărmana fiinţă pămîntească ce se numeşte om. 

10. Se găseşte oare vreo ieşire din toate aceste nenumărate iaduri 
umaniste? Este oare vreo înviere din toate aceste nenumărate morminte 
europene? Este oare leac pentru toate aceste nenumărate boli aducătoare de 
moarte? Este, este, este: pocăinţa. Ea e buna- vestire fără de moarte a 
Evangheliei Dumnezeu-Omului: pocăinţa spre cunoştinţa adevărului - \iziao\a 
Eiq ETTiyvojoiv aXr\QEiaq (2 Timotei 2:25). Altminteri nu poate nimeni să 
creadă în a-tot-mîntuitoarea Evanghelie a Dumnezeu-Omului: Pocăiţi- vă şi 
credeţi in Evanghelie (Marcu 1:15). Pocăinţa înaintea Dumnezeu-Omului este 
singurul leac împotriva păcatului, singurul a-tot-leac pentru tot păcatul, chiar şi 
pentru a-tot-păcat. Fără îndoială că pocăinţa e şi leacul pentru acest "a-tot-păcat" 
al papismului, ce e cuprins în trufaşa dogmă a infailibilităţii papei. Şi, prin 
aceasta, este şi leacul pentru orice păcat al oricărui umanism în parte şi al tuturor 
umanismelor laolaltă. Da, da, da: din a-tot-păcatul atît de iubit lui al 
"infailibilităţii", "infailibilul" om european, omul european umanist, se poate 
mîntui numai prin pocăinţa din toată inima şi a-tot-schimbătoare la faţă înaintea 
minunatului, şi a-tot-înduratului, şi a-tot-bunului Domn Iisus Hristos Dumnezeu- 
Omul, cu adevărat singurul Mîntuitor al neamului omenesc de tot păcatul, de tot 
răul, de tot iadul, de tot diavolul, de tot raţionalismul umanist şi îndeobşte de 
toate păcatele pe care închipuirea omenească le poate născoci. 

Pentru aceste pricini, toţi Sfinţii, de Dumnezeu purtătorii şi de Dumnezeu 
înţelepţiţii Părinţi restrîng toate problemele din Biserica lui Hristos la problema 
Persoanei Dumnezeu-Omului Hristos, ca la cea mai mare şi singura a-tot- 
valoare pentru orice fiinţă omenească, fie aceasta pe pămînt sau în vreo altă 
lume a lui Dumnezeu. Da, pentru ei, Dumnezeu-Omul Hristos este totul şi toate 
în lumile omeneşti. Problema hristologică este a-tot-problema lor. Dumnezeu- 
Omul Hristos este pentru ei singura a-tot-valoare a Bisericii lui Hristos în toate 
lumile. Deviza lor fără sfîrşit şi fără de moarte: "Dă toate pentru Hristos, iar pe 
Hristos nu-L da pentru nimic!" Iar în jurul acestei sfinte devize a lor răsună 
netăcuta lor bună- vestire: "Nu umanism, ci în-dumnezeu-omenire! Nu omul, ci 
Dumnezeu-Omul! Hristos mai înainte de toate şi mai presus de toate!" 

11. Cum se simte ortodoxul înaintea Persoanei Dumnezeu-Omului 
Hristos? Din toate punctele de vedere, prea-păcătos; acesta este simţămîntul lui, 
starea lui, gîndirea lui, raţiunea lui, conştiinţa lui, mărturisirea lui, el însuşi, în 
întregime. Simţămîntul acesta al desăvîrşitei sale păcătoşenii proprii înaintea 
prea-dulcelui Domn este sufletul sufletului lui şi inima inimii lui. Aruncaţi-vă o 
privire în rugăciunile de pocăinţă, în cîntările, în troparele, în stihirile de luni şi 
marţi, sau în Paraclis, şi îndată veţi vedea că simţămîntul acesta este o datorie 
sfîntă şi o realitate în care se desfăşoară rugăciunea oricărui creştin ortodox, fără 
abatere. Către acesta merg în fruntea noastră şi ne călăuzesc întotdeauna 
nemuritorii noştri învăţători, Sfinţii Părinţi. Să ne aducem aminte cel puţin de 
doi dintre ei: de Sfîntul Damaschin şi de Sfîntul Simeon Noul Teolog. Sfinţenia 
lor este, fără îndoială, heruvimică; rugăciunea lor, fără îndoială, serafimică; cu 
toate acestea, ei înşişi au un simţămînt şi o cunoaştere deplină a a-tot- 
păcătoşeniei lor proprii şi, în acelaşi timp, o dorinţă foarte adîncă de pocăinţă. 
Aceasta este antinomia de viaţă a credinţei noastre ortodoxe, evanghelice, 
apostolice, şi a smereniei noastre în credinţa aceasta. 

Omul "infailibil" şi, înaintea lui, omul "a-tot-păcătos": smerenia de o 
parte, şi îngîmfarea de alta. Privighetoarea cea neîntrecută a Evangheliei 
Dumnezeu-Omului, Sfîntul Ioan Gură de Aur, binevesteşte: "Smerenia este 
piatra de temelie a filosofiei noastre". Smerenia este piatra de temelie a filosofiei 
noastre despre viaţă şi lume, despre timp şi veşnicie, despre Dumnezeu şi 
Biserică; în timp ce piatra de temelie a oricărui umanism, chiar şi a aceluia 
ridicat la rangul de dogmă, este trufia, credinţa în raţiunea omului, în mintea şi 
logica lui. Trufia este boala fără leac a minţii diavolului. In lăuntrul ei se găsesc 
şi din ea izvorăsc toate celelalte rele diavoleşti; în timp ce smerenia noastră ne 
învaţă să ne punem nădejdea şi să avem deplină încredere în sfînta, 
soborniceasca, Dumnezeu-omeneasca minte a Bisericii, mintea lui Hristos. Noi 
avem mintea lui Hristos. (1 Corinteni 2:16). Noi sîntem în trupul Dumnezeu- 
omenesc al lui Hristos - Biserica Ortodoxă, în care Dumnezeu-Omul Hristos este 
totul: şi capul, şi trupul, şi Viaţa, şi Adevărul, şi dragostea, şi dreptatea, şi 
timpul, şi veşnicia; dar şi noi, prin credinţa în El şi prin viaţa în El (Efeseni 4:11- 
21). Pentru că toate prin El şi în El s-au zidit; şi El este mai înainte de toate şi 
toate în El viază; şi El este capul trupului Bisericii, ca El să fie întru toate cel 
mai întîi" (Coloseni 1:16-18); El, Dumnezeu-Omul, şi nu doar omul, orişicum ar 
fi acesta. 

ECUMENISMUL UMANIST 

Ecumenismul e numele de obşte pentru creştinismele mincinoase, pentru 
bisericile mincinoase ale Europei Apusene. In el se află cu inima lor toate 
umanismele europene, cu papismul în frunte; iar toate aceste creştinisme 
mincinoase, toate aceste biserici mincinoase, nu sînt nimic altceva decît erezie 
peste erezie. Numele lor evanghelic de obşte este acela de "a-tot-erezie" (pan- 
erezie). De ce? Fiindcă, de-a lungul istoriei, feluritele erezii tăgăduiau sau 
sluţeau anume însuşiri ale Dumnezeu-Omului Domnului Hristos, în timp ce 
ereziile acestea europene îndepărtează pe Dumnezeu-Omul în întregime şi pun 
în locul Lui pe omul european. In această privinţă nu e nici o deosebire esenţială 
între papism, protestantism, ecumenism şi celelalte secte, al căror nume este 
"legiune". 

Dogma ortodoxă şi, ceva mai mult, a-tot-dogma despre Biserică, a fost 
respinsă şi înlocuită cu a-tot-dogma eretică latină despre întîietatea şi 
infailibilitatea papei, a omului. Din această a-tot-erezie s-au născut şi se nasc 
fără încetare alte erezii: Filioque, eliminarea epiclezei, introducerea harului zidit, 
azimele, purgatoriul, depozitul de merite prisositoare ("suprarogatorii"), 
învăţătura mecanicistă privitoare la mîntuire, şi prin aceasta învăţătura 
mecanicistă despre viaţă, papo-centrismul, "sfînta" inchiziţie, indulgenţele, 
uciderea păcătosului pentru păcatul săvîrşit; iezuitismul, scolastica, cazuistica, 
monarhistica, umanismul social... 

Dar protestantismul? Este cea mai apropiată şi credincioasă odraslă a 
papismului, care prin scolastica sa raţionalistă se aruncă din erezie în erezie şi se 
îneacă fără încetare în feluritele otrăvuri ale rătăcirilor lui eretice. Pe lîngă 
aceasta, trufia papistă şi nebunia "infailibilă" domnesc în chip desăvîrşit în 
sufletele credincioşilor protestantismului, pustiindu-le. De principiu, orişice 
protestant este un papă de sine stătător, papă infailibil în toate chestiunile de 
credinţă; iar lucrul acesta duce totdeauna dintr-o moarte duhovnicească în alta, şi 
nu mai e sfîrşit acestei muriri, fiindcă numărul morţilor duhovniceşti ale omului 
este fără număr. 

Aşa stînd lucrurile, ecumenismul papisto-protestant, cu biserica sa 
mincinoasă şi cu creştinismul său mincinos, nu are ieşire din moartea şi din 
chinul său, dacă nu se va pocăi din toată inima înaintea Dumnezeu-Omului, 
Domnul Hristos, şi a Bisericii Lui Ortodoxe. Pocăinţa este leacul pentru orice 
păcat, leacul dat fiinţei omeneşti, celei după chipul lui Dumnezeu, de către 
singurul iubitor de oameni. 

Fără de pocăinţă şi de intrarea în adevărata Biserică a lui Hristos, este un 
lucru nefiresc şi lipsit de noimă să vorbească cineva de vreo unire a 
"bisericilor", de dialog al dragostei, de "intercommunio". Lucrul cel mai de 

seamă este a ajunge omul parte din trupul Dumnezeu-omenesc al Bisericii lui 
Hristos, şi, prin aceasta, părtaş la sufletul Bisericii, Sfîntul Duh, şi moştenitor al 
tuturor bunătăţilor fără de moarte ale Dumnezeu-Omului. 

5 

1. "Dialogul" contemporan "al dragostei", care se înfăptuieşte în chipul 
unui sentimentalism găunos, este în realitate refuzul, pornit din puţinătatea de 
credinţă, sfinţirii Duhului şi credinţei adevărului (2 Tesaloniceni 2:18), adică 
refuzul singurei iubiri de adevăr (ibid. 2:10) mîntuitoare. Esenţa dragostei este 
adevărul şi dragostea viază doar umblînd întru adevăr. Adevărul este inima 
fiecărei fapte bune Dumnezeu-omeneşti, deci şi a dragostei; şi fiecare din 
acestea arată şi binevesteşte pe Dumnezeu-Omul, Domnul Hristos, Care singur 
este întruparea şi întruchiparea adevărului Dumnezeiesc, adică a a-tot- 
adevărului. Dacă adevărul ar fi fost altceva decît Dumnezeu-Omul Hristos, el ar 
fi fost mic, neîndestulător, trecător, muritor. Astfel ar fi fost, dacă el ar fi fost 
concept, sau idee, sau teorie, sau schemă, sau raţiune, sau ştiinţă, sau filosofie, 
sau cultură, sau om, sau omenire, sau lumea, sau toate lumile, sau orişicine, sau 
orişice, sau toate acestea laolaltă. Adevărul este însă chip - şi anume Chipul 
Dumnezeu-Omului Hristos, cel de-al doilea Chip al Sfintei Treimi - şi, prin 
urmare, el e desăvîrşit, netrecător şi veşnic; fiindcă în Domnul Hristos adevărul 
şi viaţa sînt de-o-fiinţă: adevărul veşnic şi viaţa veşnică (v. Ioan 14:6; 1:4-17). 
Cel ce crede în Domnul Hristos sporeşte mereu prin adevărul Lui în 
Dumnezeieştile Lui nemărginiri. El creşte cu toată fiinţa lui, cu toată mintea lui, 
cu toată inima şi cu tot sufletul lui. In Hristos trăim adevăraţi fiind întru dragoste 
- aÂnBeuovTEc; ev ayaTrn, fiindcă numai în felul acesta putem să creştem întru 
toate pentru El, Care este capul, Hristos (Efeseni 4:15). Mai mult: aceasta se 
face totdeauna împreună cu toţi Sfinţii (Efeseni 3:18), totdeauna în Biserică şi 
prin Biserică, fiindcă altminteri omul nu poate să crească în Acela care este 
capul trupului Bisericii, adică în Hristos. Nemărginitele puteri ce sînt neapărat 
trebuincioase pentru creşterea tuturor creştinilor în trupul Dumnezeu-omenesc al 
Bisericii sînt dobîndite de către Biserică nemijlocit de la capul ei, Domnul 
Hristos; fiindcă doar El, Dumnezeu şi Domnul, are aceste nenumărate puteri 
nemărginite şi le iconomiseşte în chip a-tot-înţelept. 

Să nu ne amăgim. Există şi un "dialog al minciunii", atunci cînd cei care 
dialoghează se înşeală, cu ştiinţă sau fără ştiinţă, unii pe alţii. Un astfel de dialog 
e propriu tatălui minciunii, diavolul, căci mincinos este şi părintele minciunii 
(Ioan 8:44). Propriu este şi pentru toţi împreună-lucrătorii lui cei de bună voie 
sau fără de voie, atunci cînd ei voiesc să făptuiască binele lor cu ajutorul răului, 
să ajungă la "adevărul" lor cu ajutorul minciunii. Nu există "dialog al dragostei" 
fără dialogul adevărului. Altminteri, un astfel de dialog e nefiresc şi mincinos. 
De aceea şi porunca purtătorului de Hristos Apostol cere: Dragostea să fie 
nefăţarnică (Romani 12:9). 

Dezbinarea şi despărţirea umanistă eretică între dragoste şi adevăr este ea 
însăşi o dovadă a lipsei credinţei Dumnezeu-omeneşti şi a pierderii cumpenei şi 
gîndirii sănătoase duhovniceşti, Dumnezeu-omeneşti. In orice caz, aceasta nu a 
fost niciodată şi nu este calea Sfinţilor Părinţi. Ortodocşii, cu totul înrădăcinaţi şi 
întemeiaţi împreună cu toţi Sfinţii în adevăr şi dragoste, au vestit şi vestesc, din 
vremurile Apostolilor pînă astăzi, această dragoste mîntuitoare Dumnezeu- 
omenească fată de lume şi fată de toate zidirile lui Dumnezeu. Minimalismul 
moral şi pacifismul hominist găunos al ecumenismului contemporan nu fac decît 
un singur lucru: vădesc uscatele lor rădăcini umaniste, filosofia lor bolnavă şi 
etica lor neputincioasă, cea după predania oamenilor (v. Coloseni 2:8). Şi, mai 
mult: vădesc criza credinţei lor hoministe în adevăr şi nesimţirea lor dochetistă 50 
faţă de istoria Bisericii, faţă de continuitatea ei apostolică şi sobornicească, 
Dumnezeu-omenească, în adevăr şi în dar. Iar cugetarea în-dumnezeită şi 
gîndirea sănătoasă apostolică şi patristică binevesteşte prin gura Simţului 
Maxim Mărturisitorul adevărul credinţei Dumnezeu-omeneşti: "Credinţa e 
temelia nădejdii şi a dragostei... Căci credinţa face neîndoielnic însuşi adevărul." 

51 

Nu există nici o îndoială că măsura părintească, moştenită de la Apostoli, 
a dragostei faţă de oameni şi a legăturilor cu ereticii are în întregime un caracter 
Dumnezeu-omenesc. Lucrul acesta îl arată de Dumnezeu insuflatele cuvinte ale 
aceluiaşi sfînt: "Eu nu doresc ca ereticii să pătimească, nici nu mă bucur de răul 
lor - ferească Dumnezeu! - ci mai degrabă mă bucur şi împreună mă veselesc de 
întoarcerea lor; căci ce e mai plăcut celor credincioşi, decît să vadă adunaţi 
împreună pe copiii cei risipiţi ai lui Dumnezeu? Nu scriu nici îndemnîndu-vă să 
puneţi asprimea înaintea iubirii de oameni - nu aş putea să fiu atît de sălbatic - ci 
rugîndu-vă să faceţi şi să lucraţi cele bune pentru toţi oamenii cu luare aminte, şi 
cu cercare multă, şi făcîndu-vă tuturor toate, după cum are nevoie fiecare de voi. 
Numai un lucru îl voiesc de la voi: Vă rog să fiţi aspri şi neînduraţi faţă de orice 
ar putea să ajute la dăinuirea credinţei lor nebuneşti, căci socotesc ură faţă de 
oameni şi despărţire de Dumnezeiasca dragoste ajutorul dat rătăcirii ereticeşti 
spre mai mare pierzanie a celor ce se ţin de această rătăcire." 52 

2. învăţătura Bisericii Ortodoxe a Dumnezeu-Omului Hristos, rostită de 
către Sfinţii Apostoli, de către Sfinţii Părinţi şi de către Sfintele Sinoade asupra 
ereticilor, este următoarea: Ereziile nu sînt Biserică şi nici nu pot fi Biserică. 
Pentru aceea în ele nici nu pot exista Sfinte Taine, şi mai cu seamă Taina 
împărtăşirii - această Taină a Tainelor; fiindcă tocmai Sfînta împărtăşire este 
totul şi toate în Biserică: însuşi Dumnezeu-Omul, Domnul Hristos, şi Biserica 
însăşi, ca trup al Lui, şi îndeobşte tot ce este Dumnezeu-omenesc. 



50 dochetism = ideologia unei secte gnostice din primele veacuri de creştinism, care susţinea că trupul lui Hristos 
nu a fost omenesc, ci a fost sau duh, sau dintr-o substanţă cerească, eterică, nepalpabilă (n.tr.) 

51 500 de capete: PG 90, 1 1 89A 

52 Epistola 12: PG 91, 465C 

"Intercommunio" - între-unirea, între-împărtăşirea cu ereticii în Sfintele 
Taine, şi îndeosebi în Sfînta împărtăşire - este cea mai ruşinoasă trădare a 
Domnului Hristos, trădare de Iudă; şi, mai mult, trădare a întregii Biserici a lui 
Hristos, a Bisericii Dumnezeu-omeneşti, a Bisericii Apostolilor, a Bisericii 
Sfinţilor Părinţi, a Bisericii Sfintei Tradiţii, a Bisericii celei una. Aici ar trebui 
omul să-şi oprească mintea şi conştiinţa în-creştinată asupra cîtorva sfinte fapte, 
sfinte bune-vestiri, sfinte porunci. 

Mai înainte de toate, trebuie să ne întrebăm: Pe ce ecleziologie, pe ce 
teologie privitoare la Biserică se întemeiază aşa-zisa "intercommunio"? Fiindcă 
întreaga teologie ortodoxă privitoare la Biserică se întemeiază nu pe 
"intercommunio", ci pe realitatea Dumnezeu-omenească a lui "communio", pe 
împreună-unirea Dumnezeu-omenească - pe Koivcovia Dumnezeu-omenească 
(v. 1 Corinteni 1:9, 10:16-17; 2 Corinteni 13:13; Evrei 2:14, 3:14; 1 Ioan 1:3) - 
în timp ce noţiunea "intercommunio" (între-unire) este în ea însăşi contradictorie 
şi cu totul neînţeleasă pentru conştiinţa ortodoxă sobornicească. Al doilea fapt, 
sfînt fapt al credinţei ortodoxe, este următorul: în învăţătura ortodoxă despre 
Biserică şi Sfintele Taine, singura şi neasemănata Taină este Biserica însăşi - 
trupul Dumnezeu-Omului Hristos, în aşa fel că ea este şi singurul izvor şi 
conţinutul tuturor Sfintelor Taine. 

5 

In afară de Taina aceasta Dumnezeu-omenească şi a-tot-cuprinzătoare a 
Bisericii, care este a-tot-Taina, nu există şi nici nu pot să existe "Taine"; aşadar, 
nu poate exista nici o "între-împărtăşire" ("intercommunio") în ceea ce priveşte 
Tainele. De aici, numai în Biserică - în această neasemuită a-tot-Taină a lui 
Hristos - poate fi vorba despre Taine: fiindcă Biserica Ortodoxă, ca trup al lui 
Hristos, este izvorul şi criteriul Tainelor, şi nu invers. Tainele nu se pot ridica 
deasupra Bisericii şi nici nu pot fi gîndite în afară de trupul Bisericii. 

Pentru aceasta, potrivit cu cugetul Bisericii soborniceşti a lui Hristos şi cu 
întreaga Predanie ortodoxă, Biserica Ortodoxă nu îngăduie existenţa altor Taine 
în afara ei, nici nu le socoteşte Taine, pînă la venirea prin pocăinţă din "biserica" 
eretică, adică dintr-o biserică mincinoasă, în Biserica Ortodoxă a lui Hristos. 
Cîtă vreme cineva rămîne în afară de Biserică, neunit cu ea prin pocăinţă, unul 
ca acesta este pentru Biserică eretic şi, în chip de neocolit, se găseşte în afara 
împreună-unirii mîntuitoare: Fiindcă ce părtăşie poate fi între dreptate şi 
nelegiuire? Ce părtăşie poate să fie între lumină şi întuneric? (2 Corinteni 6:14). 

Intîiul vîrf şi Apostol, cu puterea pe care a primit-o de la Dumnezeu- 
Omul, dă porunca: De omul eretic, după prima şi a doua sfătuire, desparte-te (Tit 
3:10). Acela deci, care nu numai că nu se desparte de "omul eretic", ci-i dă 
acestuia şi pe Domnul însuşi, în Sfînta împărtăşire, se mai găseşte oare în sfînta 
credinţă apostolică şi Dumnezeu-omenească? Ceva mai mult, ucenicul cel iubit 
de Domnul Hristos, Apostolul dragostei, dă următoarea poruncă: Pe omul care 
nu crede în întruparea lui Hristos şi nu primeşte învăţătura evanghelică cu 
privire la El, ca Dumnezeu-Om, "să nu-1 primiţi în casă" (2 Ioan 1:10). 

Canonul 45 al Sfinţilor Apostoli porunceşte cu glas de tunet: "Episcopul, 
sau preotul, sau diaconul, care numai s-a rugat cu ereticii, să se afurisească; iar 
dacă le-a îngăduit lor să lucreze ceva ca clerici, să se caterisească." 53 Porunca 
aceasta este limpede chiar şi pentru o conştiinţă de ţînţar. Oare nu? 

Canonul 65 al Sfinţilor Apostoli hotărăşte: "Dacă vreun cleric sau mirean 
intră în sinagoga iudeilor sau a ereticilor ca să se roage, să se caterisească şi să 
se afurisească." Şi aceasta este limpede, chiar şi pentru conştiinţa cea mai 
primitivă. Oare nu? 

Canonul 46 al Sfinţilor Apostoli: "Episcopul sau preotul care primeşte 
botezul sau jertfa ereticilor, poruncim să se caterisească. Căci ce înţelegere poate 
să fie între Hristos şi Veliar? Sau ce parte are credinciosul cu necredinciosul?" 
Este un lucru bătător la ochi, chiar şi pentru cei lipsiţi de ochi: această poruncă 
hotărăşte în chip imperativ că nu trebuie să recunoaştem ereticilor nici o Sfîntă 
Taină şi că trebuie să judecăm toate ale lor ca nelucrătoare şi lipsite de dar. 

De Dumnezeu insuflatul purtător de cuvînt al Predaniei apostoleşti şi 
părinteşti soborniceşti a Bisericii lui Hristos, Sfîntul Ioan Damaschin, bine- 
vesteşte din inima tuturor Sfinţilor Părinţi, tuturor Sfinţilor Apostoli, tuturor 
Sfintelor Sinoade ale Bisericii următorul adevăr Dumnezeu-omenesc: "Pîinea 
Euharistiei = Sfintei împărtăşanii nu este simplă pîine, ci s-a unit cu 
Dumnezeirea... Printr-însa curăţindu-ne, ne unim cu trupul Domnului şi cu 
Duhul Lui şi ne facem trup al lui Hristos" - ou>\ia Xpicrrou = Biserica... Taina 
Euharistiei "se numeşte împărtăşanie - [lETaAn^ic; - fiindcă printr-însa ne 
împărtăşim de Dumnezeirea lui Iisus. Şi se numeşte cuminecare - koivojvio - şi 
cu adevărat este, pentru cuminecarea prin ea cu Hristos şi părtăşia la trupul şi la 
Dumnezeirea Lui. Iar pe de altă parte, ne cuminecăm şi ne unim şi unii cu alţii 
prin ea. Căci, pentru că ne împărtăşim dintr-o singură pîine, ne facem cu toţii un 
trup şi un sînge al lui Hristos şi unii altora mădulare, ajungînd de un trup - 
auaaoj[ioi - cu Hristos. 

Pentru aceea să ne păzim cu toată puterea a lua împărtăşanie de la eretici - 
cuttetikojv - şi a le-o da: Nu daţi cele sfinte dinilor- zice Domnul - şi nici nu 
aruncaţi mărgăritarele voastre înaintea porcilor (Matei 7:6), ca să nu ne facem 
părtaşi relei slăviri - KctKoSo^iac; - şi osîndei lor. Căci, dacă de bună seamă 
unire este cu Hristos şi cu ceilalţi, de bună seamă ne unim pe noi, de bună voie, 
cu cei ce se împreună-împărtăşesc. Căci de bună voie se face însăşi unirea, iar 
nu fără voia noastră: Căci un trup sîntem toţi, fiindcă dintr-o singură pîine ne 
împărtăşim, precum zice Apostolul (1 Corinteni 10:17). 54 

Neînfricatul mărturisitor al adevărurilor Dumnezeu-omeneşti ale 
ortodocşilor vesteşte tuturor oamenilor din toate lumile: "împărtăşania de la 
eretic înstrăinează pe om de Dumnezeu şi îl predă diavolului." 55 în Euharistie, 



53 Vezi şi Canonul 33 al Soborului din Laodikia. 

54 Desluşirea credinţei, IV, 3; PG 94, 1 149, 1 152, 1153. 

55 Cuv. Theodor Studitul, (ed. Peterburg, 1908, tom. 2), p. 332. 

"pîinea ereticilor nu e trupul lui Hristos." 56 "După măsura deosebirii dintre 
lumină şi întuneric, aşa e şi deosebirea dintre împărtăşania drept slăvitoare 
(ortodoxă) şi cea ereticească: cea drept slăvitoare luminează, cea ereticească 
întunecă; una îl uneşte cu Hristos, cealaltă - cu diavolul; una dă viaţă sufletului, 
cealaltă îl ucide". 57 "împărtăşania din mînă eretică este otravă, nu simplă 
pîine." 58 

*** 

Să încheiem călătoria noastră prin rai şi iad cu Dumnezeu-omeneştile 
binevestiri ale unui ierarh ortodox de azi, întocmai cu Apostolii, un adevărat 
Gură de Aur al Bisericii Ortodoxe Sîrbe: Nicolae al Ohridei şi Jicei (f 1956). 
Dorim cu smerenie şi în rugăciune ca evanghelica lumină a cugetărilor lui de 
Dumnezeu înţelepţite să lumineze şi să lămurească patristic problemele de care 
vorbim. 

Adîncit patristic în tainele istoriei neamului omenesc, Sfîntul Ierarh 
binevesteşte: 

"Cinstitul Prooroc Isaia a proorocit aceasta: Cînd Se va ridica Domnul să 
nimicească pămîntul... trufia oamenilor se va smeri şi Se va înălţa singur 
Domnul în ziua aceea (Isaia 2:11). 

Şi în vremurile de demult S-a ridicat de multe ori Domnul ca să 
nimicească pămîntul, din pricină că, în locul Lui, oamenii erau slăviţi ca nişte 
dumnezei, din pricina semeţilor şi trufaşilor oameni-dumnezei. Şi S-a ridicat şi 
în zilele noastre şi a nimicit, cu adevărat, întregul pămînt, în mînia Lui dreaptă 
de a nimici înfumurarea omului şi de a umili mîndria lui cea mincinoasă. 

O asemenea ridicare a lui Dumnezeu împotriva omului a urmat adesea 
ridicării omului împotriva lui Dumnezeu. Popoarele eretice din epoca noastră au 
lăsat lui Hristos şi Domnului ultimul loc la masa lumii acesteia, ca celui mai de 
pe urmă cerşetor, în timp ce pe primele locuri au aşezat pe marii lor oameni, pe 
politicieni, pe literaţi, pe romancieri, pe oamenii de ştiinţă, pe fmanţişti, ba chiar 
şi pe turişti şi pe sportivi. Toate privirile noroadelor acestora erau aţintite asupra 
acestor oameni mari, asupra acestor zei moderni, în timp ce doar foarte puţini îşi 
mai întorceau privirile spre Hristos, biruitorul morţii. O astfel de neobrăzată 
răzvrătire a noroadelor botezate 59 , dar eretice, împotriva Dumnezeului celui 
prea-înalt nu avea cum să nu fie urmată de răzvrătirea Dumnezeului dispreţuit 



56 Idem, p. 596. 

57 Idem, p. 742. 

58 Idem, p. 780. 

59 Prin aceasta, trebuie să înţelegem că Apusul a fost botezat, adică încreştinat, înainte de despărţirea de Biserica 
lui Hristos. De atunci, rău-credincioşii europeni nu mai sînt botezaţi, nemaiavînd Biserică, după cum a spus 
foarte limpede Cuviosul Iustin Popovici mai înainte: "Ereziile nu sînt Biserică şi nici nu pot fi Biserică. Pentru 
aceea în ele nici nu pot exista Sfinte Taine." (n. tr.) 

116 



Sfântul Iustin Popovici, Biserica Ortodoxa si ecumenismul 

împotriva oamenilor şi noroadelor nelegiuite. Şi, într-adevăr, ridicatu-S-a 
Dumnezeu ca să nimicească pămîntul. Şi au fost dureri nemaivăzute ale 
noroadelor pămîntului înaintea ochilor noştri şi pe spinarea noastră. Şi nu numai 
că toţi cei mari şi slăviţi dintre oameni s-au arătat nişte flăcări stinse, de la care 
nimeni nici nu mai încerca să se încălzească, ci s-au împlinit şi cele spuse în 
continuare de Proorocul Isaia, potrivit cărora oamenii aveau să se ascundă în 
peşteri, şi în crăpăturile stîncilor, şi în găurile pămîntului de la faţa temerii de 
Domnul şi de la faţa slavei puterii Lui (Isaia 2:19). Nu s-a adeverit aceasta 
întocmai în ultimul război 60 ? Nu s-au refugiat oamenii din unele continente, 
precum de altfel şi cei din ţara noastră, în peşteri de piatră şi în găurile 
pămîntului, ca să găsească scăpare pentru viaţa lor de la faţa europenilor care 
semănau moartea? Şi semănătorii aceştia ai morţii nu sînt alţii decît acei slăviţi 
meghistani, idolii aceia ai oamenilor, care stăteau la masa lumii acesteia pe 
tronurile cele mai de frunte şi care rîdeau de Hristos la sfîrşitul mesei, ca de un 
cerşetor." 

De Hristos purtătorul episcop binevesteşte cu durere, dar şi cu nădejde: 
"Fraţii noştri cei botezaţi, care au fost atraşi de ereziile papale şi luterane, s-au 
socotit pe ei înşişi mai înţelepţi decît Hristos şi ne-au dispreţuit pe noi, 
ortodocşii, ca pe nişte oameni lipsiţi de înţelepciune şi necivilizaţi; dar şi asupra 
lor s-a adeverit cuvîntul Apostolului Pavel: Zicînd că sînt înţelepţi, au înnebunit 
(Romani 1:22); fiindcă au lepădat înţelepciunea cea duhovnicească după Hristos, 
care umblă în veşmîntul smereniei şi al dragostei, şi s-au înveşmîntat, după pilda 
filosofilor închinători la idoli, cu înţelepciunea trupească şi lumească, care e 
plină de trufie şi răutate. 

Şi au schimbat slava Dumnezeului celui nestricăcios în asemănarea 
chipului omului celui stricăcios... şi s-au închinat făpturii în locul Făcătorului 
(Romani 1:23-25). Adică au dezbrăcat toată slava de la Hristos Domnul şi au 
pus-o pe umerii unor oameni muritori, pe care i-au înălţat la rangul de noi 
Mesia. O astfel de idee despre slavă ei au luat-o din înţelepciunea lor atee. Iar 
cultura şi civilizaţia înseamnă la ei cinstirea făpturii, adică a firii văzute, şi 
cinstirea acesteia mai mult decît a Ziditorului ei. Zeii muritori şi firea în- 
dumnezeită! Acesta este acum cel din urmă stadiu al omenirii apusene, în 
alunecarea ei neoprită şi veşnică de la înălţimile lui Hristos spre tartarurile 
Satanei. Aceasta este culmea egalităţii oamenilor din Apus cu vechea închinare 
la idoli a Romei şi cu cea de astăzi a Asiei. Mii de cărţi tipăresc anual aceştia 
spre slava marilor bărbaţi şi spre lauda civilizaţiei lor, şi mii de ziare slujesc 
zilnic această trecătoare şi mincinoasă slavă, aflîndu-se în slujba laudei 
lucrărilor omeneşti, cu numele supraumflat de "civilizaţie". Pentru aceasta i-a 
dat Dumnezeu la plăceri ruşinoase şi la patimi, încît să-şi găsească mulţumirea 
numai în ceea ce este pămîntesc, iar nu ceresc, şi numai în ceea ce pricinuieşte 
diavolului bucurie şi rîs, iar îngerilor lui Hristos jale. Bucuriile lor stau în 



60 Al doilea război mondial, (n. ed.) 

desfătarea trupului, în răpirea a ceea ce este străin, în călcarea în picioare a celor 
mici şi slabi, în sporirea bunurilor pămînteşti şi în întinderea puterii lor şi a 
stăpînirii lor, în cucerirea mîrşavă a moşiei altora, în desfătări şi jocuri, în 
îndepărtarea oricărei religii, ca superstiţie, în tăgăduirea lui Dumnezeu, în viaţa 
deplin biologică, în neruşinata recunoaştere a maimuţei ca strămoş al omului, în 
înecarea antropologiei în zoologie. 

Dar, poate că întrebaţi: Va fi vreodată în stare neamul acesta, cel mai 
rătăcit din istorie, să se întoarcă la adevăr, la cinste şi onorabilitate? Va fi în 
stare. Fie ca Hristos cel dispreţuit să binevoiască să se întîmple lucrul acesta cît 
mai repede. Dar cînd se va întîmpla aceasta? 

Aceasta se va întîmpla numai atunci cînd fraţii noştri apuseni vor începe 
să scrie mii de cărţi pe an întru slava lui Hristos Dumnezeului nostru; şi cînd 
miile lor de ziare vor scrie anual laude la adresa faptelor bune creştine, în loc să 
scrie despre crime, şi huliri ale slavei Dumnezeieşti, şi despre comerţul 
instinctelor trupeşti. Ei bine, cînd se va sfîrşi schimbarea aceasta, atunci 
omenirea apuseană eretică se va înfăţişa înaintea cerurilor văzute ca scoasă din 
baie, curăţită şi răspîndind bună mireasmă cerească. 

Atunci, noi, ortodocşii, ne vom bucura, fiindcă vom redobîndi pe fraţii 
noştri care s-au întors la noi. 

Atunci, noroadele închinătoare la idoli vor iubi pe Hristos şi vor cere să se 
înscrie printre copiii Lui; fiindcă nu le vor mai împiedica noroadele "creştine" să 
ajungă copii ai lui Hristos. 

Atunci, nu va mai fi răutate printre oameni şi nici războaie între noroade. 
Ci va fi pacea lui Hristos, cu care nu se poate asemui vreo pace, nici în veacul de 
acum, şi nici în veşnicie." 

Episcopul cel insuflat de Dumnezeu mărturiseşte adevărul Dumnezeu- 
omenesc: "Cea mai mare fericire pentru oameni este arătarea lui Dumnezeu în 
trup; dar şi cea mai mare nefericire este îndepărtarea lor de Dumnezeul acesta şi 
întoarcerea lor la slujirea lui satana. Nenorocirea aceasta îşi are obîrşia la 
noroadele apusene ne-ortodoxe pentru două pricini. Prima este ura împotriva 
clerului eretic, iar a doua ura împotriva evreilor. Amîndouă aceste uri au răsărit 
în inima omenirii apusene din aceeaşi sămînţă. Iar sămînţa este strădania atît a 
clerului creştin, cît şi a evreilor, de a stăpîni deplin în viaţa norodului şi a 
statului, în toate direcţiile. Ura împotriva unui astfel de cler s-a schimbat în ură 
împotriva Bisericii, iar ura împotriva evreilor a cuprins şi pe Domnul Hristos, ca 
- vezi, Doamne! - evreu. In realitate, Hristos a fost evreu doar după mamă şi 
după norodul în mijlocul căruia S-a arătat pentru prima oară. Cu toate acestea, 
însuşi acest norod L-a tăgăduit cel dintîi şi L-a ucis cu o moarte înfricoşătoare. 
Dar ce? Chiar dacă cineva este împotriva evreilor, cum poate să fie împotriva lui 
Hristos, împotriva Căruia evreii luptă de două mii de ani? Dar, unde îşi vîră 
satana ghearele, acolo nu mai încape logică. 

Conduse de ura împotriva clerului şi a evreilor, noroadele apusene au 
îndepărtat încet-încet pe Hristos, pînă cînd, în cele din urmă, L-au alungat din 
toate lăcaşurile norodului şi statului şi au mărginit rămînerea Lui numai în 
biserici. De la Acela care, după slăvită Sa înviere din mormînt, a zis: Datu-Mi-s- 
a toată puterea în cer şi pe pămînt (Matei 28:18), de la Acela, oamenii cei orbiţi 
au lepădat toată puterea. Şi nu numai aceasta, ci şi orice înrîurire pe pămînt: în 
şcoală, în societate, în politică, în artă, în legăturile dintre oameni şi în cele 
internaţionale, în ştiinţă, în literatură şi în toate celelalte. 

Dumnezeu însă nu poate fi luat în rîs. De cîte ori oamenii, ca oaspeţi, vor 
întrece măsura neruşinării la masa lui Dumnezeu, trebuie să vină întîmpinarea 
din partea gazdei. Două îngrozitoare întîmpinări ale lui Dumnezeu către neamul 
cel de acum sînt cele două războaie mondiale din urmă, la depărtare de douăzeci 
de ani. Să îngenuncheze noroadele creştine înaintea lui Hristos cel batjocorit de 
ele şi să-I înapoieze puterea, cinstea şi slava care I se cuvin. Aşa să faceţi şi voi, 
fraţii mei ortodocşi, dacă vreţi să fiţi feriţi de un al treilea război mondial, care 
va fi şi mai cumplit decît cele două de pînă acum." 

Durerea apostolică a Sfîntului Episcop în privinţa Europei: 

"Ce este Europa? 

Este pofta şi dorinţa de putere, de plăcere şi de cunoaştere. Amîndouă - 
lucruri omeneşti: pofta omenească şi cunoaşterea omenească. Amîndouă sînt 
personificate în Papă şi în Luther. Ce este deci Europa? Papa şi Luther: saturarea 
la culme a poftelor omeneşti şi saturarea la culme a cunoştinţei omeneşti. Papa 
european este pofta omenească după putere, Luther cel european este hotărîrea 
încăpăţînată a omului de a desluşi toate cu mintea lui. Papa ca guvernator al 
lumii şi omul de ştiinţă ca stăpîn al lumii, aceasta este Europa în inima ei, 
ontologic şi istoric. Una înseamnă lăsarea omenirii în foc, şi cealaltă lăsarea 
omenirii în apă; iar amîndouă împreună înseamnă despărţirea omului de 
Dumnezeu: fiindcă una înseamnă tăgăduirea credinţei, şi cealaltă - tăgăduirea 
Bisericii lui Hristos. In felul acesta lucrează duhul cel rău, de cîteva veacuri, în 
trupul Europei. Cine poate să alunge acest duh rău din Europa? Nimeni altul 
decît Acela al Cărui nume s-a însemnat ca un fir roşu în istoria neamului 
omenesc ca al singurului alungător de draci din oameni. înţelegeţi, desigur, la 
Cine mă gîndesc. Mă gîndesc la Domnul Iisus Hristos, Mesia şi Mîntuitorul 
lumii, Cel născut din Fecioară, Cel ucis de iudei, Cel înviat de Dumnezeu, Cel 
adeverit de veacuri, Cel îndreptăţit din ceruri, Cel slăvit de îngeri, Cel mărturisit 
de Sfinţi şi Cel primit de strămoşii noştri. 

Atîta vreme cît Europa a urmat pe Hristos ca "Soare al dreptăţii", şi pe 
Apostolii Lui, pe Mucenici, pe Sfinţi, pe nenumăraţii Drepţi şi pe alţii care au 
bineplăcut Lui, ea s-a asemănat cu o piaţă luminată de sute şi mii de lumini, mici 
şi mari. Cînd însă pofta omenească şi înţelepciunea omenească au lovit pe 

Hristos ca două vînturi înfricoşătoare, luminile s-au stins înaintea ochilor 
omeneşti şi a domnit întunericul, ca în galeriile subpămîntene ale cîrtiţelor. 

Potrivit poftei omeneşti, orice norod şi orice om caută puterea, desfătarea 
şi slava, imitînd pe papa Romei. Potrivit înţelepciunii omeneşti, orice norod şi 
orice om găseşte că el e cel mai înţelept dintre toţi şi mai vrednic de toate 
bunurile pămînteşti. Cum să nu fie atunci războaie între oameni şi noroade? 
Cum să nu fie nebunie şi turbare printre oameni? Cum să nu fie boli, secete şi 
potopuri, tumori şi ftizii, răscoale şi războaie? Toate acestea nu pot să nu fie, tot 
aşa cum nu poate să nu supureze rana plină de puroi şi cum nu poate să nu 
răspîndească miros urît locul plin de necurăţenii. 

Papismul foloseşte politica, fiindcă doar prin aceasta se dobîndeşte 
puterea. Luteranismul foloseşte filosofia şi ştiinţa, socotind că aceasta este calea 
prin care dobîndeşte cineva înţelepciunea. Astfel, pofta a declarat război 
împotriva cunoştinţei şi cunoştinţa împotriva poftei. Acesta este noul Turn 
Babei, aceasta este Europa. 

In vremea noastră însă, a venit o nouă generaţie de europeni, care a 
împreunat, prin ateism, pofta cu cunoaşterea, şi a înlăturat atît pe papa, cît şi pe 
Luther. De acum înainte nici pofta nu mai rămîne ascunsă, şi nici înţelepciunea 
nu mai este lăudată. Pofta omenească şi înţelepciunea omenească s-au unit ca 
într-o căsătorie în zilele noastre, iar această căsătorie nu este nici romano- 
catolică, şi nici protestantă, ci, în chip vădit şi public, satanică. Europa de astăzi 
nu mai este nici papală, nici luterană. Este mai presus şi în afară de acestea. Este 
cu totul pămînteană, fără chiar şi dorinţă de a urca la cer, fie cu paşaportul 
infailibilităţii papei, fie iarăşi pe calea înţelepciunii protestante. Refuză cu 
desăvîrşire ieşirea din lumea aceasta. Doreşte să rămînă aici. Doreşte ca 
mormîntul să-i fie tot aici, unde-i este şi leagănul. Nu cunoaşte nimic despre o 
altă lume. Nu simte buna mireasmă cerească. Nu vede în somn pe îngeri şi pe 
Sfinţi. De Născătoarea de Dumnezeu nici măcar nu vrea să audă: desfrînarea o 
întăreşte în ura împotriva fecioriei. Toată piaţa se găseşte afundată în întuneric. 
Toate luminile sînt stinse. O, ce îngrozitor întuneric! Fratele împlîntă cuţitul în 
pieptul fratelui, socotindu-1 vrăjmaş. Tatăl îşi tăgăduieşte fiul, şi fiul pe tată. 
Lupul e un prieten mai credincios faţă de lup, decît omul faţă de om. 

O fraţilor! Nu vedeţi cu toţii lucrul acesta? Nu ati simţit întunericul şi 

5 5 5 5 5 3 

crima Europei anticreştine pe trupul vostru? Preferaţi Europa sau pe Hristos? 
Moartea sau viaţa? Acestea două le-a pus Moisi oarecînd înaintea norodului său 
- pe acestea două le punem şi noi înaintea voastră. Să ştiţi: Europa este moartea, 
iar Hristos este viata. Alegeţi viata, ca să trăiţi în veci!" 

5 O 5 5 " 5 

Şi iată acum cutremurătoarea plîngere pentru Europa a ierarhului celui 
întocmai cu Apostolii: 

"Ah, fraţii mei! Veacul al XVIII-lea este tatăl veacului al XlX-lea, iar 
veacul al XlX-lea este tatăl veacului al XX-lea. Tatăl a făcut datorii mari. Fiul 

nu a plătit datoriile tatălui său, ci s-a îndatorat şi mai mult, iar datoria a căzut 
asupra nepotului. Tatăl s-a molipsit de o boală grea, iar fiul n-a vindecat boala 
cea ruşinoasă a părintelui său, care era asupra sa, ci a înrăutăţit-o, şi ea 1-a 
molipsit şi pe nepot, de trei ori mai tare. Nepotul este veacul al XX-lea, în care 
trăim. 

Veacul al XVIII-lea a însemnat răzvrătirea împotriva Bisericii şi a clerului 
pontifului roman. Veacul al XlX-lea a însemnat răzvrătirea împotriva lui 
Dumnezeu. Veacul al XX-lea înseamnă pactul cu diavolul. Datoriile s-au mărit 
şi boala s-a înrăutăţit; iar Domnul a spus că judecă păcatele părinţilor pînă în a 
treia şi a patra spiţă. Nu vedeţi că Dumnezeu judecă pe nepoţi pentru păcatele 
bunicilor europeni? Nu vedeţi biciul asupra nepoţilor, din pricina datoriilor 
neplătite ale bunicilor? 

împăratul antihrist întruchipează începutul veacului al XlX-lea. Papa 
antihrist închipuie mijlocul veacului al XlX-lea. Filosoful european antihrist 
(ieşit din casa de nebuni) închipuie sfîrşitul veacului al XlX-lea: Bonaparte, 
Pius, Nietzsche. Trei nume blestemate ale treimii bolnavilor celor mai greu 
bolnavi de boala moştenită. 

Sînt oare aceştia biruitorii veacului al XlX-lea? Nu, aceştia sînt purtătorii 
bolii grele moştenite de la veacul al XVIII-lea. Bolnavii cel mai greu bolnavi! 
Cezarul, pontiful şi filosoful... nu în vechea Romă păgînă, ci în mijlocul Europei 
botezate! Aceştia nu sînt biruitorii, ci sînt cei mai biruiţi. Cînd Bonaparte a 
batjocorit sfintele odoare ale Kremlinului, cînd Pius s-a numit pe sine infailibil 
şi cînd Nietzsche a făcut public cultul lui faţă de Antihrist, atunci soarele s-a 
întunecat pe cer; şi nu numai un soare, ci o mie de sori de ar fi fost, s-ar fi 
întunecat toţi de durere şi de ruşine - căci iată o minune pe care nu a mai văzut-o 
nicicînd lumea: un ateu împărat, un ateu pontif şi un ateu filosof. In epoca lui 
Nero, măcar unul din treime nu era ateu: filosoful. Veacul al XVIII-lea e veacul 
lui Pilat: el L-a osîndit pe Hristos la moarte. Veacul al XlX-lea e veacul lui 
Caiafa: el L-a răstignit pe Hristos. Veacul al XX-lea e veacul Sinedriului, 
alcătuit din Iudele botezate şi cele nebotezate. Acest Sinedriu a vestit că Hristos 
e mort pe vecie şi că n-a înviat. Pentru ce atunci vă mai miraţi, fraţilor, că asupra 
omenirii europene au venit biciuiri nemaiauzite, biciuiri pînă la măduva oaselor, 
de pe urma revoluţiilor şi a războaielor? 

Cine este atunci biruitor, dacă nu e cezarul, pontiful şi filosoful Europei 
descreştinate? 

Biruitorul este mujicul rus şi ţăranul din Balcani, după cuvîntul lui 
Hristos: Cel ce este mai mic între voi toţi, acesta este mare (Luca 9:48). Cine a 
fost cel mai necunoscut, mai neînsemnat şi mai mic în veacul al XlX-lea - în 
vremea marelui Napoleon, a infailibilului Pius şi a neajunsului Nietzsche - dacă 
nu mujicul rus, pelerin la locurile sfinte, şi ţăranul din Balcani, luptător 
împotriva semilunei şi liberator al Balcanilor? 

Cîmpul de luptă drăcesc, clerul drăcesc şi înţelepciunea drăcească - asta 
înseamnă cezarul, papa şi filosoful veacului al XlX-lea. ţăranul ortodox al 
Balcanilor înfăţişează ceva cu totul potrivnic acestora: mai întîi, vitejia 
purtătoare de cruce; al doilea, clerul mucenicesc; şi apoi, pescăreasca 
înţelepciune apostolică. Şi despre el e vorba în cuvintele rugăciunii Domnului şi 
Mîntuitorului nostru Iisus Hristos: Mă mărturisesc ţie, Părinte, Doamne al 
cerului şi al pămîntului, că ai ascuns acestea de cei înţelepţi şi pricepuţi şi le-ai 
descoperit pruncilor (Matei 11:25). Ce a descoperit Dumnezeu acestor simpli 
ţărani? Le-a descoperit vitejia bărbătească, lumina cerească şi înţelepciunea 
Dumnezeiască. Le-a descoperit adică ceea ce este cu totul potrivnic faţă de 
cezarul apusean, de papă şi de filosof: tot atît de potrivnic, pe cît este ziua faţă 
de noapte." 

Iubitorul de Hristos şi Sfîntul Ierarh, despre civilizaţia ucigătoare de 
Dumnezeu şi închinătoare la idoli a Europei: 

"Dacă Europa ar fi rămas creştină, s-ar fi lăudat cu Hristos, nu cu cultura 
ei; şi marile noroade ale Asiei şi Africii - chiar dacă nebotezate, dar înclinate 
spre duhovnicie - ar fi înţeles şi ar fi preţuit acest lucru, fiindcă şi noroadele 
acestea se laudă fiecare cu credinţa lui, cu zeii lui, cu cărţile pe care credinţa lui 
le socoteşte sfinte: unul cu Coranul, altul cu Vedele şi aşa mai departe. Nu se 
laudă aşadar cu lucrurile mîinilor lor, cu cultura lor, ci cu ceea ce socotesc mai 
presus de sine, cu ceea ce socotesc desăvîrşit în lume. Numai noroadele Europei 
nu se laudă nici cu Hristos, nici cu Evanghelia lui Hristos, ci se laudă cu 
maşinile lor primejdioase şi cu fabricatele lor ieftine, adică cu cultura lor. 
Rezultatul acestei lăudări de sine europene cu faimoasa "cultură" este ura tuturor 
noroadelor necreştine împotriva lui Hristos şi a creştinismului. Urînd bunurile 
europene şi oamenii europeni, ei au urît şi pe Dumnezeul european. Dar - vai! - 
pe Europa n-o doare acest lucru. De altfel, ea însăşi a urît şi a lepădat cea dintîi 
dintre toţi pe Dumnezeul ei. In această stare de neinvidiat a fost adusă omenirea 
europeană de către înaintarea ei greşită, sub înrîurirea unei biserici aflate în 
greşeală, de-a lungul ultimelor nouă sute de ani 61 . Nu sînt răspunzătoare de 
aceasta noroadele europene; răspunderea o poartă conducătorii duhovniceşti ai 
noroadelor. Nu este vinovată turma, vinovaţi sînt păstorii ei. 

Bine ar fi fost ca Europa să se laude cu creştinismul, înfâţişîndu-1 ca cea 
mai preţioasă moştenire şi cea mai mare vrednicie a ei. Aşa ar fi trebuit să fie - şi 
aşa a fost în primele veacuri după Hristos - dacă Europa ar fi fost totuna cu 
creştinismul, dacă s-ar fi identificat cu creştinismul. Slăvirea lui Hristos şi 
propovăduirea lui Hristos tuturor continentelor şi tuturor neamurilor, aceasta a 
fost menirea hotărîtă de Dumnezeu pentru continentul european. In afară de 
creştinism, Europa nu are nimic altceva cu care să se poată lăuda. Fără Hristos, 



51 Mai mult de o mie de ani. (n. ed.) 

Europa este cerşetorul cel mai sărman şi exploatatorul cel mai neruşinat al 
acestei lumi." 

De Dumnezeu luminatul ierarh spune adevărul amar privitor la 
educaţia/luminarea europeană: 

"Şcoala Europei s-a despărţit de credinţa în Dumnezeu. In aceasta stă 
prefacerea ei într-o ucigaşă prin otrăvire, în aceasta stă moartea omenirii 
europene. In culturile închinătoare la idoli, ştiinţa nu s-a despărţit niciodată de 
religie, cu toate că religia este în ele greşită şi proastă. Lucrul acesta s-a 
întîmplat numai în Europa, care primise credinţa cea mai desăvîrşită. Insă, din 
pricina ciocnirii ei cu mai-marii bisericii, Europa s-a înrăit şi a lepădat credinţa 
cea mai desăvîrşită, păstrînd ştiinţa cea mai nedesăvîrşită. Vai, fraţii mei, a 
lepădat ştiinţa Dumnezeiască şi a îmbrăţişat neştiinţa omenească! Ce prostie şi 
cît întuneric!" 

Sfîntul şi de Dumnezeu cugetătorul ierarh, despre orbirea cea de bună 
voie a omenirii apusene: 

"Apusul a dat în mintea copiilor. In asta stă monstruozitatea şi nebunia 
lui. în epoca sa creştină, cînd Apusul era ortodox, el vedea cu duhul şi privea cu 
mintea: dar, pe cît s-a îndepărtat de adevărul şi fapta bună creştină, vederea lui 
duhovnicească s-a îngustat tot mai mult, pînă ce, în veacul al XX-lea, s-a 
întunecat cu desăvîrşire. Acum i-au rămas numai ochii trupeşti pentru 
observarea obiectelor care cad sub simţuri. El şi-a înarmat ochii cei trupeşti cu 
multe aparate uimitoare, ca să poată vedea mai bine şi mai adevărat lumea 
simţită, forma şi culoarea lucrurilor şi fiinţelor simţite, numărul, mărimea lor şi 
distanţa dintre ele. Observă cu microscopul, şi vede viermii cei mai mici, 
microbii, aşa cum nimeni nu i-a mai văzut vreodată. Observă cu telescopul şi 
vede astrele de deasupra căminului lui, aşa cum nimeni altul nu le-a văzut 
vreodată. Aici se opreşte şi pînă aici ajunge vederea lui. Cît priveşte privirea 
gînditoare şi vederea duhovnicească în miezul cel ascuns al lucrurilor şi în 
înţelesul şi însemnătatea întregii zidiri din marele univers din jurul nostru, în 
ceea ce priveşte aceasta - o fraţii mei! - omenirea apuseană este astăzi mai oarbă 
decît Arabia musulmană, şi decît India brahmanică, şi decît Tibetul buddhist, şi 
decît China animistă. într-adevăr, Hristos nu a văzut o mai mare ruşine ca 
aceasta în cele două milenii care au trecut: ca oamenii botezaţi să fie mai orbi 
decît cei nebotezati! 

Drept aceea, ceea ce zice Apostolul Pavel către Galatenii botezaţi, 
aceleaşi lucruri le-aş zice şi astăzi despre prostitul şi îmbătrînitul Apus. Iată ce a 
scris Apostolul către Galateni: O, Galateni fără de minte! Cine v-a fermecat pe 
voi, ca să nu ascultaţi de adevăr, pe voi, în ochii cărora Iisus Hristos a fost aşa de 
viu închipuit, ca şi cum ar fi fost răstignit între voi ... Aşa de fără de minte 
sînteţi? începînd în duh, acum în trup sfîrşiţi? (Galateni 8:1-8). Şi Europa a 

început cîndva în duh, iar acum sfîrşeşte în trup, adică în vederea trupească, în 
judecata trupească, în poftele trupeşti, în izbînzile trupeşti, ca şi cum ar fi vrăjit- 
o cineva! Toată viaţa ei se mişcă, în zilele noastre, în două direcţii: lărgimea şi 
lungimea. Nu cunoaşte nimic, nici despre adîncime, nici despre înălţime. Pentru 
aceasta se şi zbate pentru pămînt, pentru spaţiu, pentru întindere. Pentru spaţiu şi 
numai pentru spaţiu! 

Iată de unde vine un război după altul, o spaimă după alta; pentru că 
Dumnezeu nu 1-a zidit pe om ca să fie doar animal în spaţiu, ci 1-a zidit ca să 
pătrundă cu mintea lui în adîncul tainelor, iar cu inima lui să se urce în înălţimile 
Dumnezeieşti. Războiul pentru pămînt este un război împotriva adevărului; iar 
războiul împotriva adevărului este război împotriva firii Dumnezeieşti şi a celei 
omeneşti. 

O, amărăciune mai amară decît fierea! Ce mult suferă oamenii, se 
chinuiesc şi jertfesc pentru împărăţia aceasta pămîntească trecătoare şi 
înşelătoare! Dacă ei ar suferi fie şi numai a suta parte din chinurile şi din jertfele 
acestea pentru împărăţia cerurilor, războiul pe pămînt ar fi ajuns pentru ei ceva 
de rîs pînă la lacrimi. Pentru Hristos ei dau numai cu mare greutate doi bănuţi, 
iar lui Marte-satana îi dau toată averea lor şi pe toţi copiii lor! 

Europa să-şi facă cruce şi să urmeze pe Hristos. Să-şi aducă aminte de 
Preasfînta Născătoare de Dumnezeu şi de cei doisprezece mari Apostoli, şi 
atunci vor cădea solzii de pe ochii ei. Şi va fi din nou frumoasă, aşa cum a fost 
în prima mie de ani Europa Ortodoxă a lui Hristos. Atunci, şi ea va fi fericită şi 
noi împreună cu ea. Şi se vor bucura atunci noroadele plînse ale Europei, şi vor 
cînta împreună cu noi veşnica slavoslovie închinată lui Dumnezeu: "Sfînt, Sfînt, 
Sfînt Domnul Savaot, plin este cerul şi pămîntul de slava Ta." Amin." 

Ierarhul cel plin de smerenia lui Hristos, despre noroadele cele trufaşe ale 
Europei: 

"Noroadele iubitoare de stăpînire şi trufaşe ale Europei nu recunosc 
niciodată vinovăţia lor. Ele au pierdut înţelesul păcatului şi al pocăinţei. Pentru 
orice rău din lume învinovăţesc pe alţii, însă pe sine niciodată. Cum ar putea ele 
săvîrşi păcat, de vreme ce s-au aşezat pe tronul lui Dumnezeu şi s-au vestit pe 
sine dumnezei fără greşeală! Cel dintîi s-a numit pe sine fără greşeală 
conducătorul lor religios, papa. Exemplul lui l-au urmat, dar în ciuda lui, prinţii 
şi regii Apusului. Cu toţii s-au vestit a fi fără greşeală: purtătorii de cruce, ca şi 
purtătorii de sabie." 

Despre judecata lui Hristos cu Europa, iubitorul de Hristos episcop zice: 
"Dacă istoria ultimelor trei veacuri - al optsprezecelea, al nouăsprezecelea şi al 
douăzecelea - ar putea fi numită cu un singur nume care să i se potrivească 
desăvîrşit, atunci nu ar fi altul mai bun decît cel de "protocolul judecăţii dintre 
Europa şi Hristos"; fiindcă în ultimele trei sute de ani nu s-a întîmplat nimic în 

Europa care să nu aibă atingere cu Hristos-Dumnezeu. în judecata aceasta între 
Hristos şi Europa, se întîmplau următoarele: 

Hristos spune Europei că este botezată întru numele Lui şi că trebuie să 
rămînă credincioasă Lui şi Evangheliei Lui. La aceasta, Europa învinuită 
răspunde: 

- Toate religiile sînt egale. Ne-au spus-o enciclopediştii francezi. Şi 
nimeni nu poate fi silit să creadă un lucru sau altul. 

Europa îngăduie toate religiile ca superstiţii populare, de dragul 
intereselor sale imperialiste, dar ea însăşi nu urmează nici o religie. Cînd îşi va 
împlini scopurile sale politice, atunci îşi va încheia repede socotelile cu aceste 
credinţe deşarte. 

Hristos întreabă cu durere: 

- Cum puteţi voi, oamenii, să trăiţi numai cu interesele voastre 
imperialiste, materialiste, adică numai cu pofta animalică pentru hrană 
trupească? Eu am vrut să vă fac dumnezei şi fii ai lui Dumnezeu, iar voi fugiţi şi 
urmăriţi să vă faceţi deopotrivă cu animalele de sub jug. 

Europa răspunde: 

- Eşti depăşit. In locul Evangheliei Tale, noi am descoperit zoologia şi 
biologia. Acum cunoaştem că nu sîntem urmaşii Tăi şi ai Tatălui Tău ceresc, ci 
ai urangutanului şi gorilei, ai maimuţei. Noi acum ne desăvîrşim ca să ajungem 
dumnezei, fiindcă nu recunoaştem alţi dumnezei afară de noi înşine. 

Hristos grăieşte: 

- Voi sînteti mai tari de cerbice decît vechii iudei. Eu v-am ridicat din 
întunericul barbariei la lumina cerească, şi voi mergeţi din nou înapoi în 
întuneric, ca orbul în noroi. Eu Mi-am vărsat sîngele pentru voi. Eu v-am arătat 
dragostea Mea, atunci cînd toţi îngerii îşi întorceau capetele, neputînd suferi 
putoarea iadului vostru. Atunci deci, cînd eraţi întuneric şi împuţiciune, am fost 
singurul care am stat să vă curăţesc şi să vă luminez. Să nu fiţi deci acum 
necredincioşi, căci vă veţi întoarce din nou în întunericul acela nesuferit şi în 
împuţiciune. 

Europa, zîmbind subţire, strigă: 

- Fugi de la noi. Nu te recunoaştem. Noi urmăm filosofia elină şi 
civilizaţia romană. Vrem libertate. Noi avem Universităţi. Ştiinţa este steaua 
noastră călăuzitoare. Emblema noastră este: libertate, fraternitate, egalitate. 
Raţiunea noastră este dumnezeul dumnezeilor. Tu eşti un asiatic. Noi te 
tăgăduim. Eşti numai un basm vechi al bunicilor noştri. 

La care, Hristos, cu lacrimi în ochi: 

- Iată, eu plec, dar voi veţi vedea. Aţi lăsat calea lui Dumnezeu şi aţi 
plecat pe calea lui satan. Binecuvîntarea şi fericirea s-au luat de la voi. In mîna 
Mea se află viaţa voastră şi moartea voastră, fiindcă M-am dat pe Mine însumi 
la răstignire pentru voi. Cu toate astea, nu Eu vă voi pedepsi, ci păcatele voastre 
şi căderea voastră de la Mine, Mîntuitorul vostru. Eu am arătat dragostea 

Părintelui Meu către toţi oamenii şi am vrut să vă mîntuiesc pe toţi prin 
dragoste. 

La care Europa: 

- Care dragoste? Ură sănătoasă şi bărbătească împotriva tuturor celor ce 
nu sînt de acord cu noi, acesta e programul nostru. Dragostea Ta este numai un 
basm. In locul basmului acestuia noi am ridicat steagul naţionalismului, şi al 
internaţionalismului, şi al etatismului, şi al progresismului, şi al 
evoluţionismului, şi al scientismului, şi al culturismului. In aceasta se găseşte 
mîntuirea noastră. Iar Tu pleacă de la noi. 

Fraţii mei, în vremurile noastre această discuţie în contradictoriu a luat 
sfîrşit. Hristos a plecat din Europa, precum odinioară din ţinutul Gadarenilor la 
poftirea acelora. Dar, îndată ce a plecat, a venit război, urgie, spaimă, ruină, 
distrugere. S-a întors în Europa barbaria dinainte de creştinism: a avarilor, a 
hunilor, a longobarzilor, a africanilor, numai că de o sută de ori mai 
înfricoşătoare. Hristos Şi-a luat Crucea şi binecuvîntarea Sa şi a plecat. A rămas 
în urmă întuneric şi putoare. Iar voi hotărîţi-vă acum cu cine vreţi să fiţi: cu 
întunecata şi puturoasa Europă, sau cu Hristos?" 

Binevestitorul cel întocmai cu Apostolii zice despre "Demonia albă" - 
Europa: 

"Ce socotiţi voi cu privire la Europa? Africanii şi asiaticii îi numesc pe 
europeni "dracii albi". De aceea, ei ar putea să numească Europa "Demonia 
albă". Ar numi-o "albă" din cauza albeţii pielii, iar "Demonia" - din pricina 
negrelii sufletului ei; fiindcă Europa a tăgăduit pe singurul Dumnezeu şi a luat 
tronul şi vrednicia cezarilor romani. Şi, la fel ca cezarii romani înainte de 
distrugerea Romei, aşa şi ea a încredinţat toate noroadele pămîntului că fiecare 
poate să se închine la zeii săi aşa cum ştie şi cum poate, căci ea va îngădui 
aceasta, dar că noroadele au datoria să se închine mai întîi ei, avînd-o ca zeitate 
ultimă - fie sub numele de Europa, fie sub numele de "Cultură". 

In felul acestea, fraţii mei, a înviat întocmai ca un vîrcolac, în zilele 
noastre, Roma cea satanică, Roma aceea dinainte de Constantin cel Mare, care 
prigonea cu foc şi sabie pe creştini şi II împiedica pe Hristos să pătrundă în 
Europa. Numai că "Demonia albă" a căzut într-o boală mai grea decît vechea 
Romă. Căci, dacă Roma cea închinătoare la idoli era chinuită de un singur drac, 
"Demonia albă" este chinuită de şapte duhuri rele, mai crunte decît dracul acela 
al Romei. Iată deci noua Romă închinătoare la idoli, iată o nouă mucenicie 
pentru creştinism. Să fiţi gata a primi mucenicia pentru Hristos din partea 
"Demoniei albe". 

Noua Europă închinătoare la idoli nu se laudă cu nici o dumnezeire mai 
presus de ea. Ea se laudă numai cu sine, cu înţelepciunea sa, cu puterea sa. Este 
ca un balon umflat, gata să se spargă, spre rîsul Africii şi al Asiei; un buboi copt, 

gata să se deschidă şi să umple totul de putoarea lui. Aceasta este Europa 
anticreştină de astăzi, "Demonia albă". 

Europa trăieşte în cercul vicios al descoperirilor. Oricine se înfăţişază cu o 
nouă descoperire este propovăduit ca geniu. Iarăşi: oricine vesteşte descoperirile 
celorlalţi este numit doctor în ştiinţe. Descoperirile Europei sînt multe, aproape 
nenumărate. Dar nici una din descoperirile acestea nu face pe om mai bun, mai 
cinstit, mai luminat. Europa, în ultima mie de ani, nu s-a înfăţişat nici măcar cu 
o singură descoperire pe tărîmul duhovnicesc şi moral, ci exclusiv şi numai pe 
acela material. Descoperirile Europei au condus omenirea pe marginea 
prăpastiei. Au condus-o la o întunecare duhovnicească nemaiîntîlnită în istoria 
creştinismului şi la distrugere plină de întuneric; căci toate descoperirile ei, nu 
ştim dacă din cauza gîndirii sale rele sau din pricina înrîuririi evreilor, Europa 
le-a îndreptat împotriva lui Hristos. 

Cînd s-a descoperit telescopul pentru observarea stelelor îndepărtate, 
oamenii de ştiinţă europeni l-au tălmăcit în dauna Evangheliei lui Hristos. 

Cînd s-a descoperit microscopul, a fost iarăşi rîs împotriva lui Hristos. 

Cînd s-a născocit trenul, maşina cu aburi, telegrafia şi telefonul, tot 
văzduhul a răsunat de lauda de sine a Europei în ciuda lui Dumnezeu şi a 
Hristosului Său. 

Cînd oamenii au născocit maşinile de călătorit pe mare, de zburat prin 
văzduh, de vorbit la mari depărtări, atunci Hristos s-a arătat în Europa tot atît de 
nefolositor şi de înapoiat ca mumiile egiptene. Dar toate descoperirile ei, de-a 
lungul ultimelor două sute de ani, Europa le-a întrebuinţat pentru sinuciderea sa 
în războaie mondiale, pentru crimă, pentru ură, pentru prăbuşire, pentru 
înşelăciune, pentru siluire, pentru impietatea privitoare la cele sfinte şi cuvioase 
ale noroadelor, pentru minciună, pentru necinstire, pentru destrăbălare şi pentru 
ateism în toată lumea. In realitate, Europa nu a înşelat pe nimeni altcineva decît 
pe sine însăşi. Noroadele necreştine au înţeles ce este Europa, ce dă ea şi ce 
voieşte: pentru aceasta au şi numit-o "Demonia albă". 

Ascultă ce spune Impăratul-Prooroc David: Aceştia se laudă cu carele lor 
şi aceştia cu caii lor, dar noi ne vom mări in numele Domnului nostru (Ps . 19:8). 
Lăudăroşii aceia vor adormi pe pernele slavei lor mincinoase, iar noi ne vom 
ridica şi ne vom îndrepta. Iar Apostolul Pavel strigă cu şi mai multă putere: 
Omule, ce ai tu, pe care să nu-1 fi primit? Iar dacă ai primit, pentru ce te lauzi, ca 
şi cum n-ai fi primit? (1 Corinteni 4:7). Cunoaşte că toate descoperirile s-au 
făcut pe pămîntul lui Dumnezeu, înaintea ochilor lui Dumnezeu, şi învaţă de aici 
atît ruşinea, cît şi cinstea!" 

IEŞIREA DIN TOATE FUNDĂTURILE 

Ieşirea din toate fundăturile umaniste, ecumeniste, hoministe, papiste, e 
Dumnezeu-Omul istoric, Domnul Iisus Hristos, şi zidirea Sa Dumnezeu- 
omenească istorică - Biserica, căreia El îi e cap veşnic şi care este trupul Lui cel 
veşnic. Credinţa apostolică = a Sfinţilor Părinţi = a Sfintei Tradiţii = a Sfintelor 
Sinoade = universală = Ortodoxă este în ea, şi este învierea din toate morţile cele 
din erezii, orişicum s-ar numi acestea. Căci orice erezie e de la om şi după om; 
fiecare din ele aşează pe om în locul Dumnezeu-Omului, înlocuieşte pe 
Dumnezeu-Omul cu omul; şi prin aceasta e tăgăduită şi lepădată Biserica, care e 
toată în Dumnezeu-Omul, şi e toată de la Dumnezeu-Omul şi toată după 
Dumnezeu-Omul. Care e mîntuirea din aceasta? Credinţa apostolică Dumnezeu- 
omenească, întoarcerea a-tot-cuprinzătoare la calea Dumnezeu-omenească a 
Sfinţilor Apostoli şi a Sfinţilor Părinţi 62 , adică întoarcerea la credinţa lor 
ortodoxă cea nepătată în Dumnezeu-Omul Hristos, la harica lor viaţă 
Dumnezeu-omenească în Biserică prin Duhul Sfînt, la slobozenia lor cea întru 
Hristos cu care ne-a slobozit Hristos, la harica lor petrecere Dumnezeu- 
omenească în Duhul Sfînt, la sfintele lor fapte bune Dumnezeu-omeneşti. 
Aceasta şi doar aceasta poate să-1 mîntuiască şi să îl slobozească pe om din robia 
feluritelor linguşiri ale omului, şi slujiri ale omului, şi înrobiri la om umanist- 
comuniste, şi să-i şteargă toate păcatele; pentru că robia aceasta este acelaşi 
lucru cu închinarea la dumnezeii cei mincinoşi ai veacului nostru anarhic şi 
nihilist. Altminteri, fără să ţinem seama de calea Apostolilor şi Sfinţilor Părinţi, 
fără a urma Apostolilor şi Sfinţilor Părinţi după Acela care este singurul şi 
adevăratul Dumnezeu în toate lumile, şi fără de închinarea înaintea singurului, şi 
adevăratului, şi veşnic viului Dumnezeu, a Dumnezeu-Omului şi Mîntuitorului 
Hristos, este neîndoielnic că omul se va afunda în marea moartă a civilizatelor 
închinări europene la idoli, şi, în locul viului şi adevăratului Dumnezeu, se va 
închina idolilor mincinoşi ai veacului acestuia, "întru care nu este mîntuire", nici 
înviere, nici în-dumnezeire pentru fiinţa cea nenorocită care se cheamă om. 

Răscumpăraţi prin Dumnezeu-Omul Hristos de slujirea idolească în toate 
chipurile ei, iată ce ne binevestesc, ne poruncesc şi ne predanisesc Sfinţii Părinţi 
ai celor Şapte Sinoade Ecumenice, ca pe singura cale adevărată, calea 
Dumnezeu-Omului, pe care trebuie să meargă cineva, de-a lungul tuturor 
întunecimilor istorice şi de-a lungul întunericului veacului şi lumii acesteia: 
"împlinind Dumnezeiasca poruncă a Dumnezeului şi Mîntuitorului nostru Iisus 

62 Cel de-al "treisprezecelea apostol", "Părintele Ortodoxiei", Sfintul Atanasie cel Mare, binevesteşte cu 
înţelepciune apostolică şi părintească tot adevărul despre credinţa cea adevărată, spunînd că noi ţinem "această 
predanie şi învăţătură şi credinţă dintru început a Bisericii soborniceşti, pe care Domnul a dat-o, Apostolii au 
propovăduit-o şi Părinţii au păzit-o. Căci întru aceasta Biserica s-a întemeiat, iar cel ce cade din aceasta nu mai 
poate fi şi nici nu se mai poate numi creştin". (Către Serapion, epist. 1, P.G. 26, 593C - 596A). 

Hristos, Sfinţii noştri Părinţi nu au ascuns sub obroc lumina cunoştinţei 
Dumnezeieşti cea dată de El, ci au pus-o în sfeşnicul celei mai folositoare 
învăţături, ca să lumineze tuturor celor din casă, adică celor ce se vor naşte în 
Biserica sobornicească, pentru ca nu cumva să-şi lovească cineva piciorul de 
piatra învăţăturilor eretice greşite, ci să rămînă la mărturisirea plină de evlavie a 
Domnului. Căci unii ca aceştia îndepărtează de la ei toată înşelăciunea ereticilor, 
iar mădularul cel putred, dacă nu mai este nădejde de vindecare, îl taie şi îl 
îndepărtează de la ei; şi, ţinînd în mînă mătura, curăţă aria; şi grîul, adică 
cuvîntul cel de hrană dătător, care întăreşte inima omului, îl închid în jitniţa 
Bisericii soborniceşti, şi neghinele învăţăturii greşite eretice, aruncîndu-le afară, 
le ard cu foc nestins... Iar noi, ştiind întru totul lucrurile acestor de Dumnezeu 
purtători Părinţi, propovăduim cu o singură gură şi cu o singură inimă, 
neadăugînd nimic şi neînlăturînd nimic din cele ce ni s-au predat de la ei. Ci, în 
acestea stăruim, în acestea ne sprijinim. Aşa mărturisim, aşa învăţăm, precum 
Sfintele şi Ecumenicele şase Sinoade au hotărît şi au încredinţat... Şi credem, 
precum zice Proorocul, că nu vreun înger, ci însuşi Domnul ne-a mîntuit pe noi 
(Isaia 6:3,9), căruia şi noi urmînd şi împropriindu-ne glasul lui, strigăm în gura 
mare: Nu vreo adunare, nu vreo stăpînire împărătească, nu niscaiva uneltiri 
blestemate de Dumnezeu ale înşelăciunii idolilor au slobozit Biserica, aşa cum a 
defăimat sinedriul jidovesc..., ci însuşi Domnul slavei, Dumnezeu cel întrupat; 
El a mîntuit-o şi a liberat-o de înşelăciunea cea idolească; Lui se cuvine deci 
slavă, Lui se cuvine dar, Lui se cuvine mulţumită, Lui se cuvine laudă, Lui se 
cuvine măreţie; căci a Lui este răscumpărarea, a Lui mîntuirea, a celui ce singur 
poate să mîntuiască la nesfîrşit, iar nu a altor oameni, care vin de jos... Cum au 
văzut Proorocii, cum au învăţat Apostolii, cum a primit Biserica, cum au 
dogmatisit Dascălii, cum a găsit cu cale lumea întreagă, cum a luminat darul, 
cum s-a dovedit adevărul, cum a fost nimicită minciuna, cum a mărturisit cu 
curaj înţelepciunea, cum a aşezat primul Hristos, noi aşa gîndim, aşa vorbim, aşa 
propovăduim pe Hristos ca Dumnezeul nostru adevărat... Aceasta este credinţa 
Apostolilor, aceasta este credinţa Părinţilor, aceasta este credinţa ortodocşilor, şi 
credinţa aceasta a sprijinit lumea întreagă." 63 



63 Actele Sinodului VII Ecumenic. Actul nr. 4, Mansi, voi. 13, p. 129. Vezi, de asemenea, şi Sinodiconul 
Ortodoxiei, în Triod (ed. grecească a Apostoliki Diakonia, Atena 1960, p. 145). 

Notă asupra ediţiei 

Cartea de faţă a fost scrisă de Cuviosul Părinte Iustin Popovici, Sfîntul 
dogmatist al veacului al douăzecilea după Hristos, ca urmare a unor alunecări 
ruşinoase ale capilor Bisericilor Ortodoxe din Răsăritul Europei, care au 
strecurat ţintarul şi au înghiţit cămila ascunzînd Adevărul şi istoria plină de 
mucenici în numele singurului Adevăr din toate lumile cu putinţă. Ea s-a tipărit 
întîi în limba sîrbă de Mănăstirea Hilandar din Sfîntul Munte Athos, în anul 
1975, dat fiind că sub regimul comunist apariţia ei a fost cu totul cu neputinţă. 

Ucenicii Sfîntului Iustin, părinţii Amfilohie Radovici şi Athanasie Ieftici, 
în acea vreme ieromonahi (astăzi arhierei ai Sinodului Bisericii Sîrbe) şi 
doctoranzi la Facultatea de Teologie din Tessalonic, au tradus-o în limba greacă 
modernă şi au publicat-o în Grecia în anul 1979. Şocul produs de această carte, 
netipărită în vreuna din ţările neortodoxe ale Europei pînă astăzi, a fost uriaş. 
Acesta a fost motivul pentru care de îndată ce ea a apărut în Grecia, a fost 
tradusă după această ediţie, în 1979, de către răposatul părinte Olimp Căciulă. O 
copie dactilografiată a traducerii sale se află de atunci pînă astăzi în Facultatea 
de Teologie din Bucureşti, aproape nebăgată în seamă. 

Cartea de faţă a fost tradusă după ediţia din 1995 a Mănăstirii athonite 
Hilandar. In 1999 a apărut şi în Serbia, tipărită de mănăstirea în care şi-a 
petrecut Sfîntul Iustin cea mai mare parte a vieţii sale, Mănăstirea Celie. Această 
ediţie s-a epuizat destul de repede, astfel încît astăzi nu se mai găseşte. Dorim ca 
prin traducerea ei în româneşte să umplem un mare gol existent în sufletele 
doritoare de adevăr. Iar astăzi, poate mai mult ca în alte daţi, se simte nevoia 
lămuririi întrebărilor apăsătoare care privesc Biserica: 

- există har sfmtitor în afara Bisericii Ortodoxe? 

- există mîntuire în afara Bisericii Ortodoxe? 

- ce urmăreşte ecumenismul? 

- se vor uni creştinii într-o singură Biserică vreodată? Vrea Dumnezeu lucrul 
acesta? 

- care trebuie să fie atitudinea ortodocşilor faţă de Europa şi faţă de neortodocşi 
în general? 

- poţi fi şi european şi creştin ortodox? 

Nimeni din reprezentanţii Bisericii de astăzi nu vrea să răspundă la aceste 
întrebări. Europeana goană după bani şi europeana slavă deşartă, dimpreună cu 
toate patimile europene, s-au sălăşluit adînc în sufletele reprezentanţilor 
Bisericii. Mărturisirea lui Hristos şi jertfa pentru Adevăr, dimpreună cu 
învăţătura ortodoxă despre pocăinţă, ascultare, mîntuire, aşa cum a fost făcută în 
Ortodoxie de două mii de ani, au fost înlocuite cu formule comode de mîntuire. 
Adevărul Bisericii, al lui Hristos, al Sfinţilor Apostoli, al Sfinţilor Părinţi, a fost 
încuiat sub o mare piatră a tăcerii. Adevărul este astăzi din nou piatră de mult 
preţ... 

Frontispiciile acestei cărţi sînt lucrate după modele moldoveneşti de secol 
XV de către Maica Stareţă Evloghia de la Mănăstirea Adormirii Maicii 
Domnului - Diaconeşti. Fotografia de la pagina 2 este din colecţia Mănăstirii 
Sihăstria, iar vigneta de la pagina 78 este copiată din cărţile tipărite de Sfîntul 
Ierarh Mărturisitor al Ortodoxiei Antim Ivireanul. Mulţumim celor ce au ostenit 
pentru această carte şi celor care au încurajat apariţia ei. Mai mult decît tuturor îi 
mulţumim Părintelui Stareţ Iustin Pîrvu, care a binecuvîntat gîndul şi toate 
ostenelile apariţiei acestei cărţi, cu un cuvînt de mare preţ: „Dacă nu vom 
mărturisi Adevărul şi Ortodoxia după învăţătura Cuviosului Părinte Iustin 
Popovici, nu ne mîntuim". 



Mănăstirea Sfinţilor Arhangheli - Petru Vodă 

La hramul Intrării Maicii Domnului în Biserică, 2002 



m. Filotheu Bălan 

BISERICA ORTODOXA SI ECUMENISMUL 

de 
Sf. Iustin Popovici 



FOLOSIŢI TEXTUL DOAR DACA AVEŢI CERTITUDINEA CA ESTE 
CONFORM CU ORIGINALUL ROMANESC EDITAT DE Mănăstirea "Sf. Arhangheli" - 
Petru Vodă, 2002. PENTRU ACEASTA PROCURATIVA LUCRAREA DOAR DE LA 
PERSOANE DE ÎNCREDERE CARE AU VERIFICAT INTEGRITATEA TEXTULUI, 

SAU DESCARCATI-0 DE PE SITEUL 

http ://www. angelfire. com/space2/carti/ 

http://apologeticum.topcities.com/ 

http://www.cybcity.com/cartionline/ 

sau cereţi referinţe la: 

apologeticum2003 @yahoo .corn 

Rugati-va pentru cei ce au trudit la realizarea acestei versiuni digitale. 

